
Introducere 


Istoria templierilor merită, după părerea noastră, să fie 
abordată din nou şi într-un mod diferit. Secolul al XX-lea a 
dat câteva studii esenţiale despre acest subiect.! Aceste studii 
istorice încearcă să realizeze o sinteză a cunoştinţelor dobân- 
dite până atunci, confruntând sursele medievale şi eseurile care 
le fuseseră deja dedicate. 

Totuşi, aceste studii au deopotrivă o viziune unică: ele 
iau apărarea Ordinului Templului. 

Această părere preconcepută, pe care autorii nu se feresc 
să o recunoască, pare determinată de doi factori principali. În 
primul rând, procesul templierilor, unul dintre cele mai faimoa- 
se care s-au desfăşurat în perioada medievală, pe lângă cel al 
Ioanei d'Arc şi al lui Gilles de Rais. Procedura a fost declan- 
şată là instigarea regelui Filip cel Fnimos în 1307 şi a dus, în 
1312, Ía desființarea ordinului de către Conciliul de la Vienne. 
Acest proces, care nu s-a soldat cu o condamnare, a lăsat totuşi 
urme de neşters. Capetele de acuzare, în primul rând cel de 
erezie, au dat ulterior prilejul multor suspiciuni. Pe de altä 
parte, secolul al XVIII-lea şi apoi secolul al XIX-lea îndeose- 
bi, pasionate de ezoterism şi de societăți secrete, au preluat 
aceste bănuieli pentru a crea un adevărat mit al templierilor. 
O parte a francmasoneriei, pe cale de a se naşte, căutându-şi 
origini străvechi, a pretins că deține moştenirea templierilor — 
ptintr-o filiatie spirituală, în cel mai bun caz, dar şi printr-o 
continuitate imaginară a marilor secrete esențiale care ar fi 
prelungit existența ordinului după desființarea sa —, în timp ce 


romantismul a väzut în ordinul respectiv o fortä de opozitie 
faţă de suveranul absolutist care a fost Filip cel Frumos, opozi- 
tie cu atât mai impresionantă cu cât a căzut victimă torturilor 
Inchiziției şi rugurilor înălțate de puterea laică, temporală. Pe 
scurt, confiscând spre profitul lor procesul Templului, dar 
acceptând în acelaşi timp bănuielile care planau asupra 
ordinului, adepții gândirii nonconformiste şi ai romantismului 
revoluţionar urmăreau să facă procesul vechiului regim. Inter- 
ventiile lui Voltaire în această privinţă, de dinainte de Revo- 
lutie, apoi ale lui Michelet, din secolul al XIX-lea, merg exact 
în acest sens, după cum se va vedea. 

Pe deasupra, istoricul nu este decât rareori indiferent: 
el interpretează cel mai adesea trecutul în funcție de propriul 
context, de prezentul în care se află el însuşi. 

Un exemplu recent: Jacques Le Goff, unul dintre marii 
medievalişti din a doua jumătate a secolului al XX-lea, vede, în 
cursul anilor "60, proliferarea asociaţiilor medievale (ascen- 
dente, confrerii, corporaţii etc.) ca pe un obstacol în calea 
dezvoltării şi a împlinirii indivizilor? Acest fapt ne spune tot 
atât de mult despre „colectivismul“ presupus al Evului Mediu 
ca şi despre ideologia individualismului înțeles ca emanci- 
pare din anii '60 ai secolului al XX-lea. Revenind la acest 
subiect în-pragul secolului al XXI-lea, istoricul şi-a schimbat 
părerea. De data aceasta, întreţinerea financiară a individului 
de către multiplele mecanisme asociative pe care pare-se că 
le-a creat societatea medievală este văzută pozitiv, ca un mij- 
loc de evitare a excluderii acestuia, ca urmare a schimbării 
contextului actual: individului liberal care triumfă în mediul 
expansiunii economice şi al dispariţiei şomajului de după al 
doilea război mondial îi urmează exclusul, victimă a mondia- 


lizării, salariatul rămas pe drumuri în urma. restructurării 


întreprinderii unde lucra. În consecință, întreţinerea individu- 
lui, aşa cum o cunoştea societatea medievală, văzută ca obsta- 
col în calea fericirii, se transformă într-o lecție de solidaritate 
la care am face bine să chibzuim. 

Această digresiune nu este gratuită. Pornind de la recu- 
perarea Ordinului Templului de către un anumit număr de 
ideologi şi istorici ai secolului al XIX-lea, care au făcut din 
„bieţii cavaleri ai lui Hristos“, de care vorbea Sfântul Bernard, 
nişte rebeli față de regimul vechi si hulit, sfârşitul secolului al 
XX-lea, amator de un ocultism New Age, a început să vadă în 
templieri moştenitorii unei înţelepciuni sincretice pe cât de 
vagă, pe atât de inventivă. Satanism, legături cu secta asasi- 
nilor, comori ascunse, Sfântul Giulgiu şi alchimişti, expediţii 
în America şi contacte cu extratereştrii — totul sau aproape 
totul a constituit subiectul unei pseudoliteraturi ezoterice. 

În rafturile librăriilor, ca şi pe web, există actualmente 
două domenii separate consacrate literaturii templiere: cea a 
adepților ezoterismului şi cea a adepților istoriei „serioase“. 
Dar dacă şi unii, şi alţii se înşală mai mult sau mai puţin? 

Repetăm: fiecare analizează istoria ordinului pornind 
de la un context ideologic dat. Acest context, care este o moş- 
tenire a secolelor al XVIII-lea şi al XIX-lea, i-a făcut pe unii 
să vadă în Ordinul Templului, pornind de la procesul şi des- 
fiinfarea sa, o instanță rebelă cu o putere recunoscută. În acelaşi 
timp, trebuia confirmate capetele de acuzare pe care puterea 
existentă — monarhia, Inchiziția — le utilizaseră împotriva 
ordinului: acesta era, aşadar, neapărat eretic. Cât despre cei- 
lalti, Marion Melville, Alain Demurger sau Malcolm Barber, 
ei se vedeau nevoiţi, printr-o consecință indirectă, pentru a 
contracara valul de ezoterism sincretic, să-i declare pe tem- 
plieri nevinovaţi de toate acuzaţiile ce le fuseseră aduse: 


dezvinovätirea lor de eterodoxie era conditia sine qua non 
pentru a-i elibera de renumele ocult si a-i transforma în 
subiecte istorice acceptabile. 

Nu ascundem faptul că ne simţim mai apropiaţi de isto- 
ricii „serioşi“ decât de „delirurile“ pretins ezoterice cărora le-au 
dat treptat naştere nu templierii înşişi, ci recuperarea lor de 
către anumite curente masonice şi romantice influente în seco- 
lele al XVIII-lea şi al XIX-lea. Facem precizarea că nu incri- 
minăm aici masoneria şi romantismul, şi nici măcar ideologia 
New Age de la sfârşitul secolului al XX-lea, dar credem, în ceea 
ce priveşte istoria, că lectura surselor are întotdeauna câştig 
de cauză asupra recuperărilor şi chiar a falsificărilor cărora 
acestea le-ar fi putut cădea victimă ulterior. Să mai adăugăm 
ceva: cum am putea să nu fim şi noi, la rândul nostru, influ- 
entati de propriul context de gândire? Aşa ceva e, pur si sim- 
plu, de neconceput. Propunem aici, cu toată modestia, o ipo- 
teză construită prin tatonări succesive sau, la fel de bine, o 
reconstrucţie a unei istorii aflate tot în fază de şantier. Work 
in progress. 

Aceasta tocmai fiindcă, reacționând împotriva ezote- 
rismului ambiant referitor la Templu, istoricii recenți ni se par 
câştigaţi de: o prejudecată discutabilă: inocenţa obligatorie a 
ordinului. Vom reveni:asupra acestui punct când. ne vom 
ocupa de proces, fireşte, dar chiar şi înainte, explorând o parte 
a istoriei Ordinului Templului destul de neglijată până acum: 
întemeierea sa şi dezbaterile pe care aceasta le-a provocat. 

Pentru a aborda într-o: manieră nouă întemeierea, 
ascensiunea şi desfiinţarea ordinului, ne vom întoarce la surse, 
în măsura în care ele sunt disponibile şi ştiind că ele însele 
țin; fiecare, de o tendinţă dată. Vom încerca, de asemenea, 
deoarece acesta este luciul care nerinteresează în cele din 


urmä, sä vedem prin ce continuä sä prezinte interes pentru 
noi aventura templierilor astäzi, aici si acum. În acest scop, 
nu vom scoate ordinul din contextul säu ca pe un obiect izo- 
lat, ci mai degrabă îl vom cufunda la loc în mediul său politi- 
co-religios, fără de care istoria lui e destul de greu de înţeles, 
şi anume, fenomenul cruciadelor. 


Partea întâi 


Întemeierea 


„Nu poţi inova niciodată sau, 
în orice caz, destul de rar fără a stârni 
mari pericole.“ 


Jacques de Molay, 

ultimul Maestru al Templului 

(Mémoire sur la fusion des ordres, 

adresat Papei Clement al V-lea, în 1306-1307) 


1 
Contextul: cruciada 


Acest fapt este atât de evident, încât nimeni nu se mai 
osteneşte să-l sublinieze sau chiar să-l menţioneze. Si totuşi, 
el este cât se poate de semnificativ: naşterea şi desființarea 
Ordinului Templului coincid, cu o diferență de câțiva ani, cu 
întemeierea şi apoi dispariția statelor latine din Orient. În 1095, 
Papa Urban al II-lea încheie Conciliul de la Clermont cu apelul 
la cruciadă. În 1099, armatele venite din Occident cuceresc 
Terusalimul şi marii feudali care le conduc se stabilesc în 
Siria-Palestina. Regatul Ierusalimului, comitatul Edessa, prin- 
cipatele Antiohia şi Tripoli vor dăinui, suferind. capriciile 
imprevizibile ale sorții, perioade mai mult sau mai puţin înde- 
lungate. În 1291, adică peste aproape două secole, cade ultima 
mare posesiune occidentală de pe Pământul Sfânt: oraşul for- 
tificat Saint-Jean-d” Acre. Ordinul Templului, în ce îl priveşte, 
se naşte în anul 1118 sau 1119, iar bula Vox clamantis a lui 
Clement al V-lea îi pune capăt în 1312. 

Nouäsprezece sau douăzeci de ani despart cucerirea 
Ierusalimului de naşterea ordinului. Alţi douăzeci de ani des- 
part sfărșitul efectiv al cruciadelor de dispariţia Templului. E 
limpede că apariția şi dispariția ordinului coincid cu precizie, 
la o diferenţă de douăzeci de ani pentru ambele, cu cele două 
secole cât au durat aceste expediții occidentale în Orientul 
Apropiat, pe care le numim „cruciade“. 

Secolele al XII-lea şi al XIII-lea sunt printre cele mai 
strălucitoare şi mai agitate ale Evului Mediu; sunt secolele 


urei dezvoltări demografice, tehnice, intelectuale şi economice 
inedite până atunci în Occident, constituind renaşterea de dina- 
intea Renaşterii. Urmează declinul, toamna Evului Mediu, 
după cum a numit-o istoricul Huizinga, reprezentată de seco- 
lele al XIV-lea si al XV-lea, care vor cunoaşte marea epide- 
mie de ciumă, Războiul de O Sută de Ani, triumful puterii 
monarhice şi ascensiunea burgheziei. Secole arzătoare, în mai 
multe sensuri, la liziera cărora ard rugurile Templului. 

A contrario, secolul al XII-lea este unul al marilor lim- 
peziri spirituale, al efervescentei arhitecturale, când Europa 
întreagă se acoperă cu o mantie de catedrale, când regimul feu- 
dal, născut din fărâmițarea Imperiului Carolingian, dă naştere 
unei culturi proprii, când mănăstirile clunisiere”, apoi cister- 
ciene se înmulțesc necontenit. Trei ordine îşi împart această 
societate feudală, după cum a arătat Georges Dubyf, urmând 
intuiţia specialistului în mituri Dumézil: lucrătorii agricoli, 
războinicii şi preoțimea. Ultimele două clase se luptă pentru 
putere, pe fundalul unei economii esențialmente agricole. 

Ordinul Templului, în ceea ce-l priveşte, va prezentă 
caracterele cavaleriei combatante şi deopotrivă ale luptei spi- 
rituale: formulă inedită, transgresiune nemaivăzută în istoria 
Occidentului. Adevărul este că acest Occident, deşi perturbat 
de fenomene brutale şi violente, este străbătut şi de pulsiuni 
noi: secolul al XIII-lea va cunoaşte apariția universităţilor, 
după modelul grec via cel arab, dar şi înflorirea unor curente 
eretice urmată de reacția violentă a Bisericii, ameninţată în 
chiar temeliile sale. Étienne Tempier, episcopul Parisului, va 
zdrobi tezele intelectuale considerate prea îndrăznețe (1277), 

*Ordin monahal provenit din abația benedictină Cluny, înființată în 910 
de Guillaume le Pieux, duce de Adiitanidi, şi care a generat un curent de 
reformă, umariism; spiritualitate şi artă care s-a extins în toată créstinätatea 
(secolele al XI-lea şi a] XII-Aea).:(n.t.). 


iar cruciada împotriva albigenzilor şi Inchizitia vor viza era- 
dicarea ereziei (Montségur cade în 1244), care este un pericol 
religios şi social deopotrivă. Direct sau indirect, templierii 
vor fi implicaţi în aceste seisme sau afectaţi de ele. 

Înlocuind ansamblul lor, în secolele al XII-lea şi al 
XIII-lea se profilează puterile care tind să domine forţele spiri- 
tuale şi forţele războinice: papa, pe de o parte, şi împăratul 
german, apoi regele francez, pe de alta. 


Dacă există un fenomen care, de-a lungul acestor secole 
centrale ale Evului Mediu, cuprinde şi antrenează puterile şi 
forţele existente, acesta este reprezentat de cruciade. Gândirea, 
economia şi structurile sociale occidentale vor fi profund 
afectate. Pentru a înţelege naşterea Ordinului Templului, lăstar 
uimitor al societăţii feudale, trebuie să încercăm să înțelegem 
motivul marii expediții peste mări care pure în mişcare Occi- 
dentul. Când, vrând să dea o lovitură de teatru, Papa Urban 
al II-lea încheie Conciliul de la Clermont, pe 27 noiembrie 
1095, adresând adunării formate în cea mai mare parte din 
abaţi şi episcopi, ca şi din nobilimea locală, un discurs neaş- 
teptat care îndeamnă întreaga Europă să elibereze Locurile 
Sfinte, mişcarea ce.va urma pare să fi depăşit chiar şi speran- 
tele pontifului însuşi. 

Istoricii moderni ai cruciadelor aratä, totusi, cä acest 
discurs uimitor constituie punctul final al unor etape anteri- 
oare. În 778, Carol cel Mare primise deja sprijinul papal pen- 
tru o expediție în Spania maurilor. Ameninfärile pe care Islamul 
le proferase apoi la adresa Italiei meridionale îl îndemnaseră 
pe Papa Leon al IV-lea să declare că războiul cu sarazinii era 
justificat din punct de vedere religios. Când, în 1009, califul 
fatimid al Egiptului, Al-Hakim, fiul unei creştine, a început 


să-i persecute pe creştinii până atunci tolerați si a sfârşit prin 
a dărâma biserici, îndeosebi Sfântul Mormânt din Ierusalim, 
înainte de-a înceta brusc, apoi de-a dispărea în mod misterios, 
aceste acte de violență au provocat revolta Papei Sergiu al 
IV-lea. În sfârşit, catastrofa de la Mantzikert, din 1071, unde 
armata bizantină fusese zdrobită de noua putere a turcilor 
islamizati, îl determinase pe Papa Grigore al VII-lea să plani- 
fice în 1074 o primă expediție masivă a războinicilor occi- 
dentali dincolo de mări, sub propria conducere, proiect rămas 
însă fără urmări. 

Pe de altă parte, pelerinajul la Ierusalim, în locurile unde 
trăise Hristos şi îndeosebi la Sfântul Mormânt, unde fusese 
îngropat înainte de-a învia, efectuat cu începere din secolul al 
IV-lea (s-a păstrat Jtintraire de Bordeaux à Jérusalem, din 333), 
luase în cursul secolului al XI-lea aspectul unor expediţii în 
grupuri, tocmai din cauza primejdiilor de care erau pe atunci 
amenințați indivizii izolaţi şi a intoleranţei recente reprezen- 
tate de stăpânirea turcilor selgiucizi în Palestina. Astfel, în 
1064-1065, episcopul de Bamberg, Giinther, este însoţit de 
câteva mii de persoane în pelerinajul la Locurile Sfinte, odini- 
oară aflate sub protectorat creştin, pe care legendarul calif al 
Bagdadului, Harun Al-Raşid, le-ar fi negociat cu Carol cel Mare. 
Acest ultim pelerinaj este însoţit de normanzi. Or, indiferent 
că erau nobili saw mercenari, aceştia din urmă dăduseră deja 
bătălii în ţinutul stăpânit de islamisti, provocându-le difi- 
cultăţi în beneficiul sau detrimentul puterii bizantine. 

, După cum se vede, fenomenul cruciadelor cunoaşte 
întrucâtva antecedente; el nu apare, în nici un caz, pe neaştep- 
tate în 1095. Discursul lui Urban al II-lea la Clermont este 
totuşi capital, deoarece constituie preludiul unei expediții cum 
nu mai văzuse niciodată Occidentul şi al unei mişcări care va 


continua ulterior aproape două sute de ani. Merită deci să ne 
oprim asupra lui, deoarece acest discurs este capabil să dezvă- 
luie mai multe dintre motivațiile care vor face Occidentul să 
se pună în mişcare în direcția Ţinutului Sfânt şi să dea apoi 
naştere Ordinului Templului. 


2 
Apelul lui Urban al II-lea: „Este voia 
Domnului!“ 


Născut în Champagne prin 1042, călugăr clunisian la 
douăzeci şi trei de ani, scos din mănăstire şi numit episcop în 
Italia de Papa Grigore al VII-lea, inițiatorul „reformei grego- 
riene“, Eudes de Châtillon este suveran pontif la patruzeci şi 
şase de ani, si îşi ia atunci numele de Urban al II-lea. Când 
reuneşte, în 1095, un conciliu la Clermont-Ferrand, primele 
nouă zile ale reuniunii sunt dedicate continuării reformei pe 
care o începuse predecesorul lui. Nu sunt decât atacuri la adresa 
înaltului cler corupt, numit de către cei puternici, care duce o 
viaţă adesea desfrânată. Acestuia i se opune idealul mediului 
monahal, din care provine acest papă care a dobândit puterea 
prin eforturi viguroase şi susținute, împotrivindu-se împăratului 
Germaniei, Henric al IV-lea, care numise un antipapă, Guibert, 
şi apoi regelui Angliei, William cel Roşcat, ca şi regelui Franţei. 
Cei trei mari suverani laici ai Occidentului creştin de atunci 
sunt excomunicați fiecare, rând pe rând, din motive diferite. 
Fapt este că puterea lor politică este oricum zdruncinată. 


La încheierea aventurii carolingiene, puterea regală este 
redusă, autoritatea, färâmitatä, iar cei care o exercită de-acum 
sunt seniorii feudali. Când nu se înfruntă în războaie particu- 
lare, bandele lor trufaşe, după cum le numeşte Georges Duby, 
luptă în turnire, care pe atunci nu aveau forma rafinată pe 
care o vor cunoaşte la sfârşitul Evului Mediu, ci puneau față 
în faţă două tabere care luptau după toate regulile războiului. 

Conciliul se revoltă şi împotriva cavaleriei: papa sprijină 
Pacea şi armistițiul Domnului”. Aceste mişcări sunt născute în 
cursul secolului al XI-lea, de-a lungul conflictelor care îi pun 
continuu pe episcopi, adevăraţi deținători ai autorității spiri- 
tuale, dar şi administratori ai bunurilor Bisericii, în adversi- 
tate cu seniorii locali care impietează, prin incursiuni şi jafuri, 
asupra prerogativelor lor. În ce priveşte problema canalizării 
violenței tinerilor războinici, pe care dreptul primului născut 
îi lipsea de orice speranță de moştenire şi care se pun în slujba 
acestor seniori ai războiului, Biserica reuşeşte treptat să pună 
stavile punctuale spolierilor exercitate de aceştia. 

În acest scop, episcopii nu au ezitat, într-o primă etapă, 
să atragă de partea lor răzbunarea populară, braţele înarmate 
cu ciomege şi furci ale clasei truditoare pornite împotriva tru- 
fiei acestor equites, a tinerilor acestora înzestrați cu un cal şi 
experţi în mânuirea lăncii sau a spadei. 

Conjuratiile episcopatului şi ale țărănimii constituiau o 
primejdie pentru ordinea socială şi deopotrivă o amenințare 
pentru configuraţia în trei ordine care structura societatea occi- 
dentală. Atunci a avut loc, rapid, recuperarea acestor tulburări 
de către cele mai înalte instanțe: papalitatea şi marii feudali. 


* În secolele al X-lea şi al XI-lea, suspendarea războaielor feudale pre- 
scrisă de Biserică în anumite zile ale săptămânii şi în anumite perioade 
ale anului (nt). 


Împotriva coaliției episcopilor şi a populației revoltate, împo- 
triva turbulentelor micilor seniori, a trebuit să fie impusă, câte- 
va zile pe săptămână şi câteva luni pe an, încetarea oricărei 
violente războinice. 

Însă nu era de ajuns. Pentru a remedia situaţia, episco- 
pii şi mănăstirile şi-au afiliat, în schimbul unor monede sună- 
toare şi al unor privilegii spirituale, cavaleri angajaţi să-i apere: 
este sistemul protectoratului. Dar nici aceasta nu este de ajuns. 
Dat fiind că papalitatea, dar şi monahismul care se extinde în 
secolul al XI-lea urmăresc reînnoirea în profunzime a Biseri- 
cii, separând-o de puterea feudalilor, în condiţiile în care, să 
nu uităm, destui prelați din Cîteaux şi apoi din Cluny, aceste 
avangărzi ale luptei spirituale, provin ei înşişi din mediul 
cavaleresc, urmăresc în prezent să orienteze această violență 
în afara creştinătăţii. 

Discursul lui Urban al II-lea, după nouă zile de conciliu 
consacrate condamnării, în sânul Bisericii, a corupţiei care 
face din membrii înaltului cler comisionarii celor puternici, 
iar din cei ai clerului inferior obişnuiţi ai tavernelor, după ce-l 
numeşte pe regele Franţei, Filip I, adulterin, deoarece îşi pără- 
sise soţia legitimă pentru cea a unui vasal, contele de Anjou, 
sfârşeşte prin a-i îndemna pe toți, clerici sau laici, să ia fără 
întârziere drumul Orientului. Aceasta constituie, fără îndoială, 
o surpriză. În acelaşi timp, acest discurs neaşteptat, răspun- 
zând evenimentelor ce se petreceau deja la frontiera Spaniei 
islamizate, oferă o soluţie de-a dreptul genială problemelor 
care se ridicau în faţa creştinătăţii: aspiraţiile de reformă ale 
unui cler corupt şi propunerea unui ideal derivativ pentru agre- 
sivitatea cavalerilor. Pentru ca un asemenea discurs să aibă 
succes, atât în domeniul propriu-zis clerical, cât şi în lumea 
laică, a trebuit ca acesta să corespundă unor aşteptări precise 


sau cel puțin unor idealuri latente. Ce spune cu exactitate 
Urban al II-lea mulțimii de clerici şi laici adunate pe povârni- 
sul de la Champ-Herm, din Clermont, pe 27 noiembrie 1095? 

Textul discursului — dacă a existat vreodată, fiindcă nu 
este imposibil ca papa să fi improvizat — s-a pierdut. Totuşi, 
s-au păstrat mai multe relatări şi un canon al conciliului 
însuşi, referitor la cruciadă, împreună cu scrisorile contempo- 
rane ale suveranului pontif tratând acest subiect. 

Au dăinuit patru mărturii directe ale apelului lui Urban 
al II-lea: Geoffroy de Vendôme, Baudri de Bourgueil, Robert 
Moine şi Foucher de Chartres erau prezenți la Clermont. 
Mărturiile lor sunt diferite: în cazul fiecăruia, avem de-a face 
cu o retranscriere personală a celor ce s-au spus în ziua aceea. 
Totuşi, ele.se potrivesc cel putin în privinţa a trei puncte esen- 
ţiale. E cert că papa a vorbit despre nenorocirile suferite de 
creştinii din Orient ca urmare a invaziei turceşti, susținând că 
trebuie salvați, eliberând în acelaşi timp mormântul lui Hristos, 
şi, în sfârşit, că participarea la o asemenea expediţie semnifica 
penitentä. Acest ultim punct este singurul care se regăseşte 
într-un canon al Conciliului de la Clermont: „Pentru oricine 
va lua drumul Ierusalimului să elibereze Biserica Domnului, 
cu condiţia să o facă din pietate şi nu pentru a dobândi onoare 
sau bani, această călătorie îi va fi socotită drept penitenţă.** 

Istoricii de astăzi îi acordă în general încredere lui Foucher 
de Chartres, autor al unei Historia hierosolymitana (1095-1127), 
cronică a primei cruciade la care a participat împreună cu cruciați 
din nord. Ajuns capelanul lui Balduin de Boulogre, el a rămas 
alături de acesta, la Edessa, în 1097. Foucher îl descrie pe papă 
admonestând la Clermont „trei sute zece episcopi sau abafi 
ţinând cârja în mână“, condamnând cu violență simonia ambi- 
antă, adică vânzarea şi cumpărarea beneficiilor ecleziastice. 


„Vi se mai dă şi numele de pastori; aveţi deci grijă să . 
„nu vă purtaţi ca nişte mercenari josnici. Aveţi grijă ca 
“Simonia eretică să nu prindă în nici un chip rădăcini printre 
voi, de teamă ca vânzătorii şi cumpărătorii să nu fie deopo- 
trivä loviți de toiagul Domnului şi azvârliţi în abisul exter- 
minării şi al haosului. Păstraţi cu fermitate Biserica şi pe cei 
de toate rangurile care sunt legaţi de ea într-o independență 
totală față de orice putere temporală. [...]“ 


Urmează de îndată un rechizitoriu la adresa violenței 
bandelor înarmate ale cavaleriei, aflate atunci în plin avânt: 


„[..-] Dacă cineva îndrăzneşte să pună stăpânire pe 
persoana unui episcop, să fie scos pentru totdeauna în afara 
Bisericii. Cât despre cel care i-ar face prizonieri sau i-ar 
jefui pe călugări, clerici, oameni ai Bisericii sau pe servitorii 
lor sau pe pelerini şi negustori să fie excomunicat. [...] Răul 
a ajuns într-atât de mare, aşa cum ne-au adus la cunoştinţă 
diverse rapoarte, încât, poate ca urmare a slăbiciunii voastre 
în exercitarea justiției, sunt câteva dintre parohiile voastre în 
care nimeni nu se poate aventura la drumul mare fără să 
rişte să fie atacat ziua-n amiaza mare de tâlhari, iar noaptea 
de hoți. [...] Trebuie, aşadar, să readucem la viață acea lege 
instituită odinioară de sfinții noştri înaintaşi care este numită 
popular armistițiul Domnului; vă sfătuiesc şi vă cer ferm ca 
fiecare dintre voi să impună din toate puterile să fie respec- 
tat în dioceza lui.“ 


Acest text impune două observații. Când condamnă vio- 
lența cavalerilor briganzi, jefuitori şi incendiatori, incrimi- 
nând posibila deficiență a justiţiei episcopatului, acest papă, 
el însuşi provenit din nobilimea din Champagne, acuză încă 
o dată dependența episcopilor faţă de puterea laică, temporală: 


tema corupţiei Bisericii şi a violenţei necontrolabile a bande- 
lor de cavaleri, obiectivele propriu-zise ale conciliului care se 
încheie, sunt clar legate între ele în mintea lui. 

Apoi, armistițiul Domnului, termen menționat în limba 
vulgară, adică în romană, şi nu în latină, nu este o lege ances- 
trală, după cum am văzut, ci o invenţie recentă: Urban al II-lea 
îi acordă totuşi o vechime nobilă, deoarece Evul Mediu, deşi 
inventiv în destule domenii, are în mod paradoxal repulsie 
faţă de nou. 

Foucher de Chartres relateazä cä acest discurs a fost 
aclamat de toată asistenţa, clerici şi popor. Fiecare jura să i se 
conformeze, când „papa a adăugat imediat că mai erau şi alte 
tribulatii, nu mai mici decât cele amintite înainte, ci mai mari 
şi fiind cele mai rele dintre toate, şi provenite dintr-o altă parte 
a lumii, care asediau creștinătatea“. Turcii şi arabii au invadat 
Romania, adică Imperiul Bizantin, i-au întemnițat şi masacrat 
pe creştinii din Orient, au dărâmat bisericile şi au devastat 
ţinutul. Ei amenințau să-şi continue ravagiile şi mai departe: 
amintirea raziilor musulmane din sudul Franţei lăsase urme 
de neşters în memoria colectivă, luptele pentru eliberarea 
Spaniei sunt de actualitate, iar expansiunea Islamului îngri- 
jorează întreaga Europă. 


„Din acest motiv vă avertizez şi vă conjur, nu în numele 
meu, ci în numele Domnului, pe voi, crainicii lui Hristos 
[adică pe episcopii prezenți] să-i îndemnați prin proclamatii 
frecvente pe francii de toate rangurile, pedestraşi şi cavaleri, 
săraci şi bogați să se grăbească să vină în ajutorul adorato- 
rilor lui Hristos, sperând că mai este încă timp, şi să alunge 
departe de regiunile supuse credinței noastre rasa păgână a 
‘devastatorilor.“ 


Urban al II-lea însuşi nu va înceta ulterior să predice 
cruciada, personal sau prin scrisori. El îşi încheie îndemnul 
printr-un apel direct adresat cavalerilor (să nu uităm că la 
încheierea conciliului asistau şi laici): 


„Fie ca aceşti oameni, mai spune papa în încheiere, 
care până în prezent au avut criminalul obicei de-a se deda 
unor războaie interne împotriva credincioşilor, să meargă 
împotriva necredincioşilor şi să termine prin victorie o luptă 
care ar fi trebuit de mult începută, şi fie ca aceia care nu au 
fost atâta amar de vreme decât nişte tâlhari să devină ade- 
văraţi cavaleri [...]“ 


Şi nu uită să precizeze: 


„Cât despre cei care vor pleca în acest război sfânt — dacă 
îşi vor pierde viaţa, fie pe drum, pe uscat, fie traversând mările, 
fie luptând cu păgânii — toate păcatele lor vor fi iertate pe loc.“ 


E mai mult decât simpla penitență acordată celor care 
vor pleca de către un canon de conciliu: acordând o indulgen- 
tă plenară celor care decedau pe drum sau în luptă, lucru pe 
care nu şi-l imaginase Grigore al VII-lea când proiecta în 1074 
o expediţie înarmată în Orient, Urban al II-lea conferă tuturor 
celor care „vor lua crucea“ statutul de martiri. Nu este, aşadar, 
exclus ca el să fi rostit efectiv cuvintele „război sfânt“. 
Conceptul, chiar dacă este pregătit de antecedente de demult, 
după cum am văzut, constituie totuşi o inovaţie de luat în 
seamă. Adevărul este că până atunci Biserica îi considera pe 
cei care vărsau sânge drept iremediabil pângäriti. 

„Să nu ucizi“, spune Hristos în Evanghelii. Primii creş- 
tini, în sânul Imperiului Roman, refuzau serviciul militar. 


Lucrurile aveau deja sä se schimbe când Constantin le-a admis 
religia în 313, înainte de a o sprijini pe față. În 319, împăratul 
Teodosie a făcut din creştinism religia oficială. De atunci, 
serviciul armelor părea legitim. În fața amenințării barbare, 
Sfântul Augustin (354-430) definea conceptul de război just, 
purtat în termeni pur defensivi şi fără patimă. Când, la înce- 
putul Evului Mediu, belicoasele populaţii germanice au fost 
treptat evanghelizate, misionarii, după cum arată Jean Flori, 
pentru a preîntâmpina un rău iminent, „s-au străduit să disci- 
plineze, să creştineze cultul violenţei războinice, fără a încerca 
să-l eradicheze“? 

Aversiunea primară a creştinismului, religie a păcii şi a 
iubirii, față de meseria armelor avea să reizbucnească totuşi 
în inima monahismului: superioritate spirituală a oratores, 
„îngenuncheaţii“, faţă de înnămolirea materială a bellatores, 
„combatanții“. 

Rugăciuni continue răzbat din mănăstirile secolului al 
XI-lea, häräzite să răscumpere păcatele groaznice ale celor 
puternici, care s-au îmbogățit prin violență. Fundaţii ale nobi- 
lilor, donații făcute călugărilor, mai ales de pe patul mofții, 
când sufletul pângărit de foc şi sânge poate fi răscumpărat cu 
preţul psalmodierilor imploratoare şi neîncetate ce se înalță 
din abatii spre Dumnezeu, când trupul celui puternic cere să 
fie îngropat în pământ sfânt: destule abatii sunt pe atunci 
nişte imense necropole, iar cadavrele nobililor constituie sin- 
gura lor avere adevărată. 

Pe vremea principatelor, în faţa dezagregării puterii cen- 
trale şi a intensificării violențelor locale, pacea şi armistițiul 
lui Dumnezeu nu sunt suficiente pentru a asigura securitatea 
posesiunilor şi a oamenilor Bisericii. Trebuie ca aceştia să accepte 
să se reformeze, clamează Urban al II-lea continuându-l pe 


Grigore al VII-lea, şi ca aceştia, războinicii, „să devină nişte 
adevăraţi cavaleri“! Să nu mai fie doar nişte equites care 
cutreieră drumurile în bande, să nu mai fie mercenari ai seni- 
orilor războiului, care îşi fac fiefuri pe socoteala bunurilor şi a 
puterilor episcopale... Să se transforme în milites Dei, soldaţi 
ai Domnului, şi să plece să lupte pe meleaguri îndepărtate cu 
duşmanii lui Dumnezeu. Aceasta le va aduce penitenfa şi, 
dacă aveau să moară, toate păcatele le vor fi iertate. Dar să 
plece neîntârziat. 


„Fie ca nimic să nu întârzie plecarea celor care merg 
în această expediţie; să-şi arendeze pământurile şi să-şi adune 
toți banii necesari cheltuielilor şi, de îndată ce iarna se va 
sfârşi, lăsând locul primăverii, să pornească la drum sub 
călăuzirea Domnului.“ 


Aşa a vorbit papa, încheie Foucher de Chartres. Imediat, 
adaugă relatarea lui Robert Moire, toți cei care se aflau de 
faţă au fost cuprinși de „unul şi acelaşi sentiment“ şi au strigat: 
„Aşa vrea Dumnezeu! Aşa vrea Dumnezeu!“ 


În primăvara lui 1096, patru mari armate s-au pus îi 
mişcare. Nici un rege nu le conducea: pentru că regii erau pe 
atunci excomunicați, dacă nu se aflau în conflict cu papalitatea, 
după cum am văzut, şi cei care vor conduce armatele acestea 
sunt marii seniori, adevărații deținători ai puterii politice. 
Cavalerii din Sud îl vor urma pe Raymond de Saint-Gilles, 
foarte puternicul conte de Toulouse. Urban al II-lea ştia dina- 
intea Conciliului de la Clermont că se poate bizui pe sprijinul 
său. Trei alte grupuri vor porni şi ele la drum: flamanzii şi 
renanii sub conducerea lui Godefroy, ducele de Basse- 
Lotaringia, provenit din vechea nobilime carolingiană, cei 


din Île-de-France si din Champagne, condusi de Hugues de 
Vermandois, fratele regelui Filip I, excomunicat la Clermont 
pentru adulter, şi, în sfârşit, normanzii din Italia meridională 
şi din Sicilia, conduşi de Bohemond de Taranto şi de nepotul 
său, Tancred. Văzând contingentele occidentale apropiindu-se 
de Constantinopol, fiica împăratului bizantin Alexios I, Ana 
Comnena, avea să-şi amintească mulți ani după aceea: 


„Era Occidentul întreg, tot ce includea naţiuni barbare 
locuind în ținutul situat între celălalt țărm al Adriaticii si 
Coloanele lui Hercule, toate acestea emigrau în masă, gru- 
pate pe familii întregi şi îndreptându-se spre Asia traversând 
Europa de la un capăt la celălalt.“ (4/exiada, X, scrisă între 
anii 1137 şi 1448). 


Se pare că papa însuşi nu s-a aşteptat la un asemenea 
succes. Motivatiile sale erau atât religioase, cât şi politice. 
Al-Hakim distrusese într-adevăr Sfântul Mormânt în 1009şi 
răsunetul acestui eveniment punctual, datorat „nebuniei“ unui 
om izolat, mai persista încă în Occidentul de la sfârșitul secolu- 
lui al XI-lea. „Să ne imaginăm, spune Jean-Claude Guillebaud, 
care ar fi reacţia Islamului dacă s-ar anunţa ocuparea brutală 
a Meccäi şi distrugerea Ka’abei de către un regiment de pus- 
caşi marini sau o divizie de Tsahal...% 

Pe de altă parte, în martie 1095, împăratul roman din 
Orient, bazileul Alexios I, trimisese ambasadori care să ceară 
Conciliului de la Piacenza ajutor militar împotriva turcilor. 
Fără îndoială că el se aştepta să vadă sosind contingente de 
mercenari. Cavalerii englezi, flamanzi, scandinavi serveau deja 
în rândurile armatei bizantine, iar armata Constantinopolului 
era, de altfel, alcătuită în cea mai mare parte din mercenari, 
inclusiv din turci veniţi din Rusia. Faptul explică în mare 


parte disprețul războinicilor occidentali faţă de cei pe care îi 
numeau „greci“, pe care îi considerau efeminați şi laşi, fiindcă 
prefuiau mai mult literele şi diplomaţia, fără a mai pomeni de 
controversele religioase, decât iureşul bătăliilor. 

Papa a jucat în acest caz pe o carte decisivă: încurajându-i 
pe marii seniori să elibereze Ierusalimul, el ştia cât se poate 
de bine că aceştia din urmă nu se vor mulțumi să fie auxiliarii 
unui imperiu considerabil slăbit de războaiele sale cu Persia 
şi apoi cu Islamul, după ce fusese, până la începutul secolului 
al XI-lea, prima putere a lumii cunoscute. Normanzii îndeo- 
sebi şi Bohemond mai ales înfruntaseră deja victorioşi arma- 
tele bizantine în Italia de Sud. 

Or, în 1054, legatii papei la Constantinopol îl excomu- 
nicaseră pe patriarhul grec Mihail Cerularie: era primul pas 
în direcţia schismei ce se profila între creştinii din Orient şi 
cei din Occident. Fapt este că trimițând o bună parte din Occi- 
dentul războinic în teritoriile Siriei-Palestinei revendicate de 
Bizanţ, sub pretextul de a da ajutor „fraţilor din Orient“, si sub 
conducerea spirituală a unui legat pontifical provenit el însuşi 
din clasa cavalerească, Adhémar de Monteil, din Champagne, 
devenit Urban al II-lea, urmărea să reunifice cele două Bise- 
rici... sub conducerea romană. Acesta era exact unul dintre 
aspectele care creau probleme patriarhilor bizantini, care țineau 
la independenţa lor faţă de papalitate. Ei nu concepeau să-i 
dea socoteală decât lui Dumnezeu şi bazileului, locotenentul 
Său pe pământ. Scopul universalist al papei se opunea în acest 
caz aproape frontal unui imperiu ce aspira şi el la universalitate. 
Constantinopol se voia într-adevăr mostenitorul Romei după 
ce Constantin, sub ameninţarea barbarilor în Occident, înteme- 
iase în 330 acest oraş ce îi purta numele, devenit, împreună 
cu Bagdadul, cel mai mare şi mai bogat din lumea medievală. 


Cât despre clasa războinică occidentală însăşi, îndem- 
nând-o să ia fără întârziere drumul Orientului, bogați şi săraci, 
plebei şi puternici laolaltă, invitând elementele sale cele mai 
turbulente să lupte mai degrabă cu necredincioşii decât să se 
dedea războaielor fratricide sau tâlhăriilor în Europa, papa 
canaliza în chip magistral şi dubla violența acesteia: îndrep- 
tând-o spre exterior, departe de posesiunile episcopale şi 
monahale, şi federalizând-o în propriul interes; altfel spus, 
încercând să-i atribuie un obiectiv religios prin desemnarea 
unui inamic pretins păgân, Islamul. 

În latina clericilor, equites, „oamenii călare“, se transformă 
atunci în milites, iar cavaleria se omogenizează şi se asimi- 
lează treptat mediului preexistent al nobilimii, în timp ce înăl- 
tarea la rangul de cavaler, care în această perioadă era de rit 
inițiatic războinic de origine germanică, este creştinată (spada 
era binecuvântată, iar candidatul îşi petrecea noaptea în fața 
altarului), aşa cum au arătat Georges Duby, apoi Jean Flori. 
Faptul că militia se metamorfozează în militia Dei sau Christi, 
cavaleria Domnului sau a lui Hristos, este întru totul în bene- 
ficiul papalității, singura capabilă, în epoca feudală, să-i impună 
un proiect federativ şi mântuitor deopotrivă: un război sfânt. 
Această concepție nouă a cavaleriei va juca, după cum se poate 
prevedea, un rol capital în formarea şi dezvoltarea Ordinului 
Templului şi din acest motiv merită să insistăm asupra discursu- 
Jui rostit la Clermont de Urban al II-lea. Să observăm că Lettre 
aux Flamands a papei, care s-a păstrat, confirmă mărturia lui 
Foucher de Chartres. Adresându-se „tuturor credincioşilor, 
prinților şi supuşilor acestora, care lotuiesc în Flandra“, papa 
aminteşte mai întâi de devastarea şi oprimarea bisericilor din 
Orient, de ocuparea oraşului sfânt Ierusalim, după care continuă: 

*Scrisoare către flamanzi. (n.t.). 


„În compasiunea noastră pentru această nenorocire, 
am vizitat Franţa, cerându-le celor mai mulți dintre prinții 
acestei țări şi supusilor acestora să elibereze bisericile din 
Orient. Le-am ordonat solemn, pentru iertarea tuturor păca- 
telor lor, să participe la această expediţie [...]* 


3 
Ambitiile cavalerilor 


Beneficiul penitenfei şi indulgenfa plenară în cazul în 
care ar fi murit pe drum sau în luptă ofereau cavalerilor o 
motivație suficientă pentru a se pune în mişcare? Operaţiunea 
era extrem de costisitoare şi cu urmări mult mai serioase decât 
campaniile cu care erau obişnuiţi, limitate de obicei la câteva 
săptămâni sau cel mult câteva luni. O asemenea implicare punea 
în pericol posesiunile şi puterea dobândite, în timp ce aveau 
să lupte pentru „a elibera bisericile din Orient“. 

Şi aici, ratiunile cruciadei tin, fără îndoială, de religio- 
zitatea vremii şi deopotrivă de aspirații mai pământeşti. 

Relatarea discursului lui Urban al II-lea de la Clermont de 
către Robert Moine, alt martor direct, se deosebeşte aici de cea 
pe care i-o datorăm lui Foucher de Chartres. Adresându-se de 
această dată direct cavalerilor prezenţi, papa ţine să-i linisteascä: 


„Nu vă lăsaţi împiedicaţi de nici o grijă pentru propri- 
etäti şi pentru familiile voastre, deoarece acest pământ pe 
care locuiti, cuprins între apele mării şi înălțimile munţilor, 
este prea strâmt pentru numeroasa voastră populaţie; el nu 


abundă în bogății şi abia dacă furnizează hrana celor care îl 
cultivă: aceasta este pricina pentru care vă sfâşiați şi vă omo- 
râfi la nesfârşit. Luaţi drumul Sfântului Mormânt, smul- 
geţi ținutul din mâinile acelor popoare cumplite şi supunefi-l 
puterii voastre [s.a.]. Dumnezeu i-a dat lui Israel în proprie- 
tate acest ținut despre care Scriptura spune: «Aici curge lapte 
şi miere»; Ierusalimul îi este centrul, iar teritoriul lui, mai 
fertil decât toate celelalte, oferă, ca să spunem aşa, deliciile 
unui alt paradis [...]“° 


Chiar dacă Régine Pernoud recuză acest fragment," sub 
pretextul că lumea occidentală prezenta pe atunci numeroase 
semne de prosperitate, rămâne sigur faptul că mutatiile aflate în 
curs în zorii secolului al XII-lea (defrisäri, producţie agricolă 
în creştere, şantiere de catedrale, dezvoltarea oraşelor şi a 
comerţului) sunt însoţite de o creştere demografică importantă. 

De altfel, cavaleria tindea pe atunci să se confunde cu 
nobletea, devenind o calitate ereditară, legată cel mai adesea 
de administrarea unui domeniu, el însuşi obiect de moştenire. 
Pentru a evita fărâmițarea fiefului, familiile feudale îl trans- 
mit fiului cel mai mare, astfel încât frații mai mici care nu 
erau häräziti carierei clericale intră în bandele înarmate de 
„tineri“, aflate în slujba seniorilor cu fiefuri, iau parte la turnire, 
în speranţa de a dobândi renume şi răsplată, fiind oricând gata 
de tâlhării. Dat fiind că li se fluturase prin fața ochilor mirajul 
avuţiilor din „ţinutul fägäduintei“, aventura în Orient putea 
avea şi alte atracţii decât cele pur religioase. Indiferent că papa 
afâtase sau nu această poftă, fapt este că, în prima cruciadă, 
ca şi în cele ce au urmat, unii mari seniori şi aventurieri vor 
încerca să-şi creeze cu orice pret principate în Orientul Apro- 
piat. Foucher de Chartres va scrie, o dată ce cruciații s-au sta- 
bilit în Siria-Palestina, aceste rânduri rămase celebre: 


„Noi, care eram occidentali, am devenit orientali... 
Unul posedă aici case în proprietate particulară şi servitori ca 
şi cum ar vrea drept de moştenire... Altul posedă vii şi un altul 
ogoare... În fiecare zi, rude şi prieteni vin din Occident să ni 
se alăture. Ei nu ezită să părăsească acolo tot ce aveau, fiindcă 
pe cei care acolo erau săraci Dumnezeu i-a făcut aici bogaţi. 
Cel care nu avea decât câţiva arginfi are aici comori întregi. 
Unul, care la el acasă nu se bucura nici măcar de vreun ogor, aici 
posedă un oraş întreg: de ce s-ar mai întoarce în Occident 
cel care a găsit în Orient o asemenea avere?“ 


Există în aceste rânduri o exagerare propagandistică, nu 
încape îndoială: una dintre principalele probleme ale statelor 
latine din Orient a fost tocmai insuficiența „coloniştilor“. Cei 
mai mulţi participanți la cruciade, dacă nu au pierit de boală, 
foame sau în luptă, se întorc sistematic acasă o dată ce expe- 
difia s-a încheiat. Apare astfel dificultatea de implantare şi lipsa 
de efective pentru a ocupa locurile smulse de sub stăpânirea 
sarazinilor şi prin însuşi acest fapt se va explica rolul din ce 
în ce mai preponderent jucat de ordinele religioase militare — 
Templieri, Ospitalieri, Teutoni — în Ţinutul Sfânt. 

Aceasta nu înseamnă totuşi că o parte importantă a parti- 
cipantilor, mari seniori sau „tineri“ cavaleri fără moştenire, 
nu a răspuns atracției aventurii şi înavuțţirii potenţiale. Negus- 
torii italieni, genovezi, pisani, venețieni, amalfitani care făceau 
deja comerţ cu Orientul, îndeosebi cu Bizanțul, au profitat de 
acest fapt, înființându-şi agenţii comerciale pe litoralul siro- 
palestinian aflat în mâinile cruciaților şi închiriind neîncetat 
flotele necesare pentru transportul trupelor pe mare. 

Spre deosebire de autorii Enciclopediei sau de Voltaire, 
istoricii moderni nu cred, totuşi, că „aviditatea“ şi „prada“ 
explică singure şi în profunzime fenomenul cruciadelor. De 


aceeaşi părere erau, bineînţeles, şi cronicarii arabi contempo- 
rani evenimentelor, descriind implantarea cruciaților în Siria 
drept consecința directă a „cuceririlor“ făcute deja de franci 
în Andaluzia, „prima agresiune îndreptată împotriva terito- 
riului Islamului“, şi apoi în Sicilia (după Ibn al-Athîr, con- 
temporan cu Saladin). 


4 
Cruciada săracilor 


Pe lângă motivele papalității şi ale clasei războinice, se 
profilează astăzi cele, multă vreme ascunse, ale „săracilor“. 
Acestea sunt cele mai surprinzătoare pentru noi, care nu mai 
avem caracteristicile religiozitätii medievale. 

Aceste motive au deranjat Biserica şi deopotrivă pe 
prinți, chiar dacă destui clerici şi cavaleri le-au fost ei înşişi 
recunoscători. Din acest motiv, în cronicile cruciadei, toate 
întocmite după încheierea acesteia de către clerici aflați în slujba 
puterii, factorii care puseseră în mişcare mulțimile anonime 
au fost ignorati sau nu au apărut decât într-o lumină negativă. 

Se ştie totuşi că populaţia Occidentului s-a pus în miş- 
care înaintea celor patru armate ale marilor seniori, la îndemnul 
unui predicator înzestrat cu o carismă recunoscută până şi de 
cei mai aprigi detractori: Petru Eremitul. De la jumătatea lunii 
august 1096, o dată ce secerişul s-a încheiat, țărani şi cavaleri, 
precum Gautier Sans-Avoir, iau drumul Ierusalimului, pornind 
din Amiens şi Picardia. Li se alătură localnici din Lotaringia, 


apoi germani. Un preot renan, Gottschalk, emul-al lui Petru 
Eremitul, se apucă şi el să propovăduiască şi adună laolaltă 
bande de civili şi de războinici. 

Drumul acestor cruciați populari, evaluati la câteva zeci 
de mii de oameni, care ajung în 1096 la porţile Constantino- 
polului, este marcat de masacrarea evreilor în Renania, con- 
strânşi să se convertească la creştinism sau să moară, şi de 
jafuri în Ungaria şi în Bulgaria. Se pare că bazileul l-a primit 
pe Petru Eremitul cu o oarecare considerație, dar a făcut totul 
pentru a-i fine „trupele“ la distanță de capitala bizantină. Ele 
vor fi decimate de turci pe malul opus al Bosforului. 

Cei care vor supravieţui, inclusiv Petru Eremitul, vor fi 
integrați contingentelor marilor seniori care sosesc ulterior. 
Nu este exclus ca ei să constituie acele grupuri foarte violente, 
„tafururile“ tradiționale, înarmate doar cu ciomege, care vor 
ajunge să masacreze populaţia din Maarrat, împiedicându-i 
pe conducătorii cruciați să fie reținuți la porțile Ierusalimului. 

Ana Comnena, fiica împăratului Alexios I, vorbeşte de 
„preotul cu glugă“ (Petru Eremitul, care purta mantia cu glugă, 
capişonul călugărilor) ca fiind adevăratul inițiator al cruciadei. 
Peste mai puţin de un secol, arhiepiscopul Guillaume de Tir îl 
înfăţişează pe Petru, venit în pelerinaj la Ierusalim, primind 
de la patriarhul Oraşului Sfânt misiunea de a-i chema pe franci 
în ajutor şi de a-l alerta pe papă (Historia rerum in partibus 
transmarinis gestarum, 1170-1183). Câteva alte mărturii, cum 
ar fi cea a cronicarului Albert d” Aix, insistă asupra rolului capi- 
tal al lui Petru Eremitul. Nu este exclus, după cum susține Jean 
Flori'?, ca mişcarea populară declansatä de predicator să se afle 
în realitate la originea cruciadei, în care caz trebuie să admi- 
tem că Urban al II-lea „a recuperat“ in extremis fenomenul. 

Autorul anonim al cronicii Gesta francorum — care 
relatează aproape în direct expediţia înarmată a seniorilor în 


Ținutul Sfânt şi cucerirea Ierusalimului, care se pare că a fost 
un cavaler din clasa mijlocie sau un cleric ataşat cauzei nor- 
mandului Bohemond, în orice caz un autor prea puţin dispus 
să manifeste simpatie față de bandele indisciplinate ale lui 
Petru Eremitul şi care îl calomniază chiar pe acesta, la fel ca 
alți numeroşi cronicari — îşi începe, totuşi, relatarea într-un 
mod tulburător, descriind un aspect care, după cunoştinţa 
noastră, nu mai fusese dezvăluit până atunci. 


„Deja se apropia sorocul pe care Domnul lisus îl înfă- 
tiseazä zilnic credincioșilor săi, spunând mai ales în Evanghelie: 
«Dacă cineva vrea să mă urmeze, să se lepede de sine, să-şi ia 
crucea în spinare şi să mă urmeze.» S-a produs, aşadar, o agi- 
tatie în toate regiunile galilor, ca urmare a faptului că oricine 
voia să-L urmeze pe Domnul, cu zel şi cu inima şi sufletul 
curate, şi să se împovăreze cu crucea în credință, să ia fără 
întârziere şi cât poate de repede calea Sfântului Mormânt.“ 


Detinätorul apostolic al scaunului de la Roma, Urban 
al II-lea, a plecat imediat peste munți cu arhiepiscopii, epis- 
copii, abatii şi preoții săi şi s-a apucat să admonesteze şi să 
predice cu iscusinfä: oricine, spunea el, care vrea să-şi mântu- 
iască sufletul nu ar trebui să şovăie să ia cu umilință calea 
Domnului. [...] Deja localnicii din toate regiunile Galiei şi-au 
părăsit locuinţele şi formează trei contingente. [...] Erau 
acolo Petru Eremitul, ducele Godefroi, fratele său Balduin, 
Balduin conte de Mons. [...] Petru sus-numitul a ajuns primul 
la Constantinopol, pe 1 august; şi, împreună cu el, mulți ger- 
mani. [...] După ce au traversat [Bosforul], ei nu au încetat 
să comită tot soiul de fărădelegi, incendiind şi devastând case 
şi biserici [...].** 


Urmează relatarea masacrării trupelor lui Petru Eremitul 
la Civitot.” 

Aceste rânduri merită câteva lămuriri. Referinta la Evan- 
ghelie („să se împovăreze cu crucea“) apare la Robert Moine, 
când relatează discursul lui Urban al II-lea de la Clermont: 


„Fie ca acela care, urmând-şi propria dorință, va vrea 
să pornească la drum să-şi pună [crucea] în spinare, pe umeri; 
el va îndeplini prin această dublă acţiune preceptul Domnului, 
care a spus în Evanghelie: «Cel care nu-şi ia crucea şi nu mă 
urmează nu este demn de mine.»“ 


Foucher de Chartres nu pomeneşte nimic despre aceasta, 
dar fapt este că textele vremii îi desemnează pe cei care pleacă 
sub numele de crucesignati („însemnați cu semnul crucii“), 
de unde vine şi termenul, neutilizat în vremea respectivă, de 
„cruciadă“, datând din secolul al XV-lea: contemporanii, în 
ce îi priveşte, vorbesc de expediţie, de trecerea mării spre 
Ținutul Sfânt sau de pelerinaj. Crucea cusutä pe veşmintele 
lor era, într-adevăr, un semn de pelerinaj utilizat în Europa 
anterior cruciadei, acest „pelerinaj de un nou gen“. Nu e 
imposibil ca masele populare plecate la îndemnul irezistibi- 
lului predicator Petru Eremitul să fi arborat acest semn înainte 
chiar ca armatele conduse de marii seniori să-l fi adoptat la 
rândul lor, ceea ce ar explica poate faptul că Foucher de 
Chartres nu vorbeşte despre aceasta când relatează discursul 
papei la Clermont. 

Într-adevăr, masele populare au într-o măsură mai mare 
decât prinții şi cavalerii şi pedestraşii lor convingerea că par- 
ticipă la un pelerinaj. Motivația lor ţine deopotrivă de spiritual 
şi de social. Se pare că aceste mulțimi de țărani, vagabonzi, 
cavaleri săraci s-au pus în mişcare având în inimă nădejdea 


de a vedea înfăptuindu-se anumite profeţii care trezeau pe 
atunci o speranţă nemaivăzută. Apocalipsa Sfântului loan vestea 
venirea Antihristului la Ierusalim. El avea să fie învins şi 
Hristos avea să domnească atunci suveran. Celor care vor fi 
prezenți în Oraşul Sfânt în timpul acestor evenimente prodi- 
gioase le va fi dat să vadă Ierusalimul ceresc coborând pe 
pământ şi contopindu-se cu oraşul material. Era o speranță 
escatologică sublimând concretul: Islamul nu se confunda oare 
cu Antihristul? Nu îi revenea populaţiei din Occident, noul 
Israel, sarcina de a doborî Duşmanul? Acesta este sensul în 
care declarase Urban al II-lea, după versiunea lui Robert 
Moire, că „Dumnezeu i-a dat lui Israel în posesiune acest 
ţinut despre care Scriptura spune că aici «curge lapte şi 
miere»“. Diferitele cronici ale primei cruciade nu vor înceta 
să asimileze victoriile dobândite şi încercările înfruntate de 
cruciați cu episoade extrase din Vechiul sau Noul Testament. 
Cruciații, călcând pe urmele lui Hristos, vor avea sentimentul 
intens de a retrăi sau mai curând de a trăi într-un spaţiu sacru, 
dincolo de timpul scurs, o aventură biblică. 

Speranţa, şi nu teama, de a vedea înfäptuindu-se Apo- 
calipsa era în acea vreme o trăsătură nu numai mistică, dar şi 
socială: domnia lui Hristos pe pământ trebuie să fie. însoțită 
de o cădere a barierelor sociale, de o dispariţie a ierarhiilor 
care îi despart pe bogaţi de săraci, de o întoarcere la comuni- 
tatea originară, unde toţi sunt egali în fața lui Dumnezeu. Din 
acest motiv, Biserica se teme foarte mult de acest tip de 
predici, care se manifestau deja în entuziasmul nechibzuit pe 
care îl stârnise curentul Păcii Domnului (episcopi şi țărani 
uniţi pentru a birui trufia războinicilor). Deoarece, în foarte 
scurt timp ierarhia ecleziastică însăşi riscă să fie pusă în dis- 
cufie. Aflaţi într-o comuniune directă cu Dumnezeu şi în El, 


masa credincioşilor recuzä uneori slujbele religioase şi tainele 
şi în curând însăşi puterea preoților, criticati pentru bogăţia 
lor ostentativă şi pentru cârdăşia cu puterea seculară. Erezia 
catară, mişcarea begarzilor şi a beguinilor, ca să nu le pome- 
nim decât pe acestea, vor manifesta la rândul lor aspirații la o 
contopire a ordinelor, la dispariţia ierarhiilor, motiv pentru care 
Biserica le va combate violent: în joc era însăşi existența sa. 

Înainte de a ajunge la crime, la cruciada împotriva albi- 
genzilor sau la condamnările Inchiziției, instrumente de ultim 
recurs, Biserica, ce întruchipează la urma urmei un mesaj paş- 
nic, preferă să recurgă la alte arme. Reforma gregoriană, pe 
care o desfăşoară Urban al II-lea, este una dintre ele: ea constă 
în a pune capăt abuzurilor de putere ale episcopilor, în a-i face 
să ducă o viață mai riguroasă (concubinajul şi căsătoria preo- 
tilor, apoi a călugărilor vor fi interzise de Conciliul I de la 
Lateran, din 1123, interdicție repetată la Conciliul al II-lea de 
la Lateran, din 1139), să pună capăt dependenţei lor față de 
puterea laică, temporală. Ulterior, naşterea ordinelor cerşe- 
toare, aflate la limita ereziei, va fi asumată de papalitate ca 
paliativ al unor noi aspirații la sărăcia integrală, la întoarcerea 
la evanghelism (chiar dacă apoi, la Conciliul al IV-lea de la 
Lateran, din 1215, s-a interzis înființarea unor noi ordine reli- 
gioase, interdicție repetată la Conciliul al II-lea de la Lyon, 
din 1274). Din această coerentă şi continuă politică se poate 
deduce că mişcarea cruciadei, inițial populară şi mistico-soci- 
ală, dezlănțuită de predicile carismatice ale unui Petru Eremitul, 
dar fără îndoială că şi de alți „fanatici ai Apocalipsei“, în fața 
amplorii pe care o căpăta într-o parte a Occidentului (Franța 
de Nord, Lotaringia, Germania), a putut să mobilizeze Biserica 
şi să-l determine pe papă, pus în fața unei „mari agitatii în 
toate regiunile Galiei“, ca să-l cităm pe anonimul cronicar al 


primei cruciade, „să plece cât mai grabnic peste munţi [să 
treacă Alpii ca să ajungă din Italia în Franţa] împreună cu 
arhiepiscopii, episcopii, abatii şi preoţii săi“ pentru a „admo- 
nesta şi predica iscusit“. 

Să notăm că, atât după varianta lui Foucher de Chartres, 
cât si a lui Robert Moine, Urban al II-lea insista asupra mobili- 
zării „săracilor“ si a „bogaţilor“, adică, în spiritul său, a „prinților 
şi a supuşilor acestora“ (Lettre aux Flamands a papei). 

Cronicarul anonim relatează apoi cum Petru Eremitul 
ajunge într-adevăr primul la Constantinopol, apoi cum trupele 
sale se fac vinovate de jaf, înainte de a fi masacrate. 

Nu e totuşi mai puțin adevărat că, în cele mai rele 
momente trăite de cruciați, încercuiți în Antiohia după ce asedi- 
aseră orașul (1098), sau în timpul procesiunii penitente a supra- 
vieţuitorilor armatei pe sub zidurile Ierusalimului (1099), cei 
mari fac apel la misticismul „săracilor“ — Pierre Barthélemy, 
căruia o viziune îi îngăduie să descopere Sfânta Lance la 
Antiohia, apoi Petru Eremitul însuşi, însărcinat să stimuleze 
trupele la Ierusalim — pentru a smulge în cele din urmă victoria. 
Departe de calculele pragmatice sau chiar cinice ale coman- 
danților militari sau religioşi, se pare că aspirația mistico-soci- 
ală a păturii de jos a jucat un rol decisiv în prima cruciadă. 


Dar, ca să-l cităm în continuare pe Jean Flori, după cuce- 
rirea Ierusalimului, pe 15 iulie 1099, şi apoi în timpul masa- 
crului care a urmat, Hristos nu s-a ivit, iar împărăţia cerurilor 
nu a coborât pe pământ. Dezamăgiţi fără îndoială, cei mai mulţi 
dintre „pelerinii de un nou gen“ s-au întors acasă. La faţa 
locului rămâne o minoritate de convinşi, din motive în care 
ambiția personală se asociază cu aspirația spirituală. Poate că 
Hugues de Payns, întemeietorul Ordinului Templului, se număra 


printre aceştia. Se ştie în orice caz că, ridicat la rangul de 
cavaler înainte de 1090, el şi-a însoțit în mai multe rânduri 
suveranul, contele Hugues de Champagre, în Ținutul Sfânt.’ 


5 
Dupä cruciadä 


După cucerirea Oraşului Sfânt şi după o baie de sânge 
sacrificială — apărătorii cetăţii au fost urmăriți, „uciși şi spin- 
tecati, până la Templul lui Solomon. Acolo a avut loc un ase- 
menea măcel, încât ai noştri călcau până la glezne în sânge“, 
scrie cronicarul anonim — după jaf, fiecare şi-a făcut rugăciu- 
nea, apoi baronii şi câțiva înalţi clerici au ținut sfat. Se pare 
că au existat numeroase intrigi pentru a hotări cui îi va reveni 
paza oraşului. 

După lupte şi negocieri îndârjite, Godefroy de Bouillon 
a sfârşit prin a lua titlul de protector al Sfântului Mormânt. 
Războinic de excepție, urmaş al lui Carol cel Mare, om pios 
fără îndoială şi outsider cu siguranţă, el a fost ales în lipsă de alt 
candidat, dat fiind că Raymond de Saint-Gilles, Bohemond 
de Taranto, Robert de Flandra şi alți mari seniori nu se puteau 
hotărî să cedeze guvernarea oraşului unuia sau altuia dintre 
ei. Pe de altă parte, titlul de protector, despre care am mai 
pomenit, permitea liniştirea spiritelor: Godefroy avea să dom- 
nească nu în nume propriu, ci pentru apărarea Locurilor Sfinte 
şi în slujba papalității. La urma urmei, Urban al II-lea mobi- 
lizase armatele şi civilii, iar legatul pe care îl desemnase, 


Adhémar de Monteil, se comportase atât ca un comandant 
militar, cât si ca un lider spiritual. 

Domnia lui Godefroy avea să fie scurtă: la 18 iulie 1100, 
acest arcaş desăvârşit este ucis de o săgeată în timpul asediu- 
lui Jaffei (sau moare mâncând un fruct de cedru, după altă 
versiune). Împotriva voinţei patriarhului latin al Ierusalimului, 
dar cu sprijinul baronilor loreni cărora Godefroy le acordase 
fiefuri în Tara Sfântă, locul îi este luat imediat de fratele său, 
Balduin de Boulogne, om politic de prim-plan care-şi ia, în 
ce-l priveşte, titlul de rege al Ierusalimului. El renunţă la comi- 
tatul Edessa şi se încoronează la Bethleem pe 25 decembrie. 

Între timp, ştirea cuceririi Ierusalimului ajunsese în Occi- 
dent: noi cruciați s-au pus în mişcare pentru a veni în ajutorul 
celor câteva sute de cavaleri şi câteva mii de pedestraşi stabi- 
liti pe fâşia de coastă a Siriei-Palestinei. Venite din Lombardia, 
Burgundia, Germania şi din vestul Franței, aceste contingente 
sunt decimate de turci în 1101, numărul supravietuitorilor 
fiind evaluat la trei mii. 

Beneficiind totuşi de sprijinul forțelor maritime italiene, 
care slăbesc considerabil puterea flotei egiptene şi îşi stabi- 
lesc trainic agenţiile comerciale pe litoral, reuşind să impună 
regatul Ierusalimului ca factor unificator celorlalte state latine, 
deşi dezbinate (comitatele Edessa şi Tripoli, principatul Anti- 
ohia), Balduin desfăşoară câteva campanii victorioase şi extinde 
domeniul latin. El mai întreprinde deopotrivă construirea sau 
amenajarea unor puternice fortărețe în locuri strategice. 

Această politică expansionistă şi victoria din 1099 bene- 
ficiază desigur, şi poate mai ales, şi de profunda dezbinare 
din acel moment a Islamului, dezbinare politico-religioasă, ale 
cărei rădăcini datează din 632, chiar de la moartea Profetului. 
Incertitudinea regimului succesoral, notează specialistul în 


istorie musulmană Claude Cahen, incertitudire ce caracteriza 
deopotrivă Imperiul Bizantin — în care dinastiile se succed prin 
lovituri de stat succesive —, constituie slăbiciunea Imperiului 
Musul Wa 

În Siria, sunniții domnesc în sud şi în Palestina, siitii în 
nord, în timp ce druzii, care cred în divinitatea califului Al- 
Hakim, ocupă o parte a Libanului. În sfârşit, asasinii, sectă 
ismailiată, ocupă nişte cuiburi de vultur inexpugnabile din 
munții ce mărginesc Libanul. 

Emiri arabi şi turci îşi împart aceste teritorii, dornici 
să-şi păstreze independența, atât faţă de califatul fatimid al 
Egiptului, cât şi față de califatul abbasid al Persiei, unificat de 
turcii selgiucizi şi având ca centru Bagdadul, de care depind 
teoretic. Profitând şi în curând folosindu-se de aceste disen- 
siuni, de această fărâmițare deopotrivă politică şi confesională, 
francii s-au stabilit în Orientul Apropiat şi aveau să se poată 
menţine aici o vreme. Lui Balduin I, omul care transformase, 
spre marele prejudiciu al patriarhului Ierusalimului, protecto- 
ratul Sfântului Mormânt într-un regat latin, îi urmează în aprilie 
1118 Balduin du Bourg, tot conte de Edessa, văr îndepărtat al 
regelui decedat, sprijinit din nou de o majoritate de baroni. 

Ordinul Templului se naşte sub domnia lui Balduin al 
II-lea, în 1118 sau 1119, sau chiar în 1120 (problemă care 
depinde de stilul calendaristic adoptat de autorii de pe atunci). 
La acea vreme, Hugues de Payns, originar dintr-o localitate 
de lângă Troyes, senior din nobilimea mijlocie, dar înrudit cu 
familia conților de Champagne, dacă nu a participat cu certitu- 
dire la prima cruciadă, în orice caz l-a însoţit pe contele Hugues 
în pelerinaj la Locurile Sfinte de două ori: în 1104 şi în 1114. 

În 1113, Papa Pascal al II-lea, urmaşul lui Urban al II-lea 
pe tronul Sfântului Petru, a recunoscut oficial existența Ordinului 


Ospitalierii Sfântului loan din Ierusalim. Născut în cursul seco- 
lului al XI-lea, cu sprijinul negustorilor amalfitani stabiliţi în 
Bizanţ, acest ordin crease diferite lăcaşuri în Europa şi în- 
Orientul Apropiat menite să-i ajute pe pelerinii occidentali 
prin caritate şi găzduire. 

Ideea care a prezidat înființarea Ordinului Templului 
va fi sensibil diferită. Ceea ce ştim despre naşterea sa provine 
din surse „târzii“. Autorii lor au fost nevoiţi să se informeze 
din tradiţia orală sau din scrieri anterioare. 


6 
Naşterea ordinului 


Prima sursă este cronica lui Guillaume de Tir, pe care 
am menfionat-o deja. 

Născut în jurul anului 1130 la Ierusalim, Guillaume 
călătoreşte din 1146 şi până în 1165 în Franța şi în Italia, unde 
urmează cursurile profesorilor de arte liberale, de drept canonic 
şi de drept civil. În 1165, se întoarce în Tara Sfântă şi devine 
canonic de Acra, apoi, în 1167, arhidiacon de Tir. În 1170, 
regele Ierusalimului, Amaury I, îi comandă o istorie locală, 
împreună cu o istorie a arabilor, astăzi pierdută. Preceptor al 
viitorului Balduin al IV-lea, „regele lepros, timp de patru ani, 
cancelar al regatului în 1174, arhiepiscop de Tir în anul urmă- 
tor, el va fi trimis de rege în misiune la împăratul bizantin şi 
va participa în 1179 la Conciliul al III-lea de la Lateran. 


Dupä cum se vede, este un personaj important, cu o for- 
matie solidă, a cărui cronică se va dovedi un mare succes. La 
puţin timp după moartea sa, petrecută în 1186 la Ierusalim, 
istoria lui, care se încheia în 1183, este obiectul unei prime con- 
tinuări anonime. Apoi, ea este compilată în Franța şi în Anglia 
şi exploatată la începutul secolului al XIII-lea de cea de-a 
doua noastră sursă referitoare la naşterea Templului, episcopul 
Jacques de Vitry. Ea este atunci adaptată în franceză şi este 
obiectul unei a doua continuări anonime sub titlul Estoire 
d'Eracles (de la numele lui Heraclius, împăratul bizantin din 
secolul al VII-lea care a recucerit Ierusalimul, alungându-i pe 
perşi în 629-630, pentru a fi apoi învins de arabi în 636). 

Chiar şi astăzi, cronica lui Guillaume de Tir este consi- 
derată o sursă de neînlocuit şi o lucrare istorică fără egal pentru 
acea vreme. Aceasta nu înseamnă însă că autorul nu are preju- 
decăţile sale: Ordinul Templului, ca şi Ordinul Ospitalierii 
Sfântului loan, de altfel, este obiectul unor critici acerbe din 
partea sa. Un exemplu: 


„În cursul aceluiaşi an [1118, adică 1119 sau 11207], 
câţiva nobili cavaleri din ordinul ecvestru, oameni devotați 
lui Dumnezeu şi însufletiti de sentimente religioase, s-au 
consacrat slujirii lui Hristos şi au jurat în fața patriarhului că vor 
trăi pentru totdeauna după uzanfele canonicilor, în castitate, 
supunere şi fără bunuri proprii. Primii şi cei mai distinşi dintre 
ei au fost doi oameni venerabili, Hugues de Payns [în apro- 
piere de Troyez, precizează textul] şi Godefroy de Saint- 
Omer. Cum nu aveau nici biserică şi nici domiciliu stabil, 
regele le-a concesionat pentru o anumită perioadă o locuință 
situată lângă templul Domnului, la sud. [...] Când şi-au făcut 
primul legământ, li s-a poruncit, de către seniorul patriarh şi 
de către ceilalți episcopi, să se străduiască din toate puterile 


şi pentru iertarea păcatelor să apere căile şi drumurile şi să 
se îngrijească de protejarea pelerinilor în faţa atacurilor sau 
ambuscadelor tâlharilor şi ale hoţilor.:“” 


Primii templieri, cei din vremurile eroice am spune, când 
Balduin al II-lea, continuând politica expansionistă a prede- 
cesorului său, înfrunta necontenit Islamul, în timp ce statele 
latine, în perioada când scrie Guillaume de Tir (1170-1174), 
sunt serios amenințate de Nur al-Din, pentru ca apoi să fie 
lovite în plin de Saladin (Ierusalimul cade în 1187, la un an 
după moartea cronicarului), sunt priviţi cu ochi buni de către 
rege. Sunt nişte cavaleri nobili, afirmă el, din acel ordin al 
equites (cavaleri) care înflorise în Roma antică. Ei cunosc 
începuturi modeste şi datorează totul generozităţii regelui şi 
patriarhului Ierusalimului, dacă e să-l credem pe cel care va 
deveni în scurt timp arhiepiscop de Tir şi care pe atunci era 
protejatul regelui Amaury I şi preceptorul fiului său. El adaugă: 


„Canonicii le-au acordat şi locul ce le aparţinea spre 
palat, pentru exerciţiile lor. [...] Regele şi cei mari, seniorul- 
patriarh si prelați bisericilor le-au dat pe deasupra, din pro- 
priile domenii, şi anumite beneficii [...] menite hranei şi 
îmbrăcămintei lor.“ 


Tot seniorul-patriarh, împreună cu ceilalți episcopi, este 
cel care le încredinţează misiunea de a-i proteja pe pelerini. 

"Toate acestea ridică, după părerea noastră, câteva pro- 
bleme. Insistenta asupra dependenţei absolute, inclusiv în 
privința hranei şi a imbräcämifitei, a primilor templieri față de 
patriarhatul şi episcopatul Ierusalimului ar însemna că noii 
întemeietori erau lipsiți de orice resurse materiale. Nimic nu 
este însă mai putin sigur. Hugues de Payns este un senior de 


oarecare importanță, apropiat al foarte puternicului conte 
Hugues de Champagne. Or, acesta din urmă, încă din 1125, 
renunță la soţie; copil şi comitat pentru a intra în ordinul creat 
de vasalul său, ceea ce nu e puţin lucru. Cât despre Godefroy 
de Saint-Omer, el aparţine unei familii nobile din nordul 
Franţei, seniorii de Saint-Omer, a căror istorie este continuu 
legată de cea a Pământului Sfânt. Crucea templieră se poate 
vedea de altfel şi astăzi în catedrala oraşului. 

Cheia asertiunilor lui Guillaume de Tir ne e dată de 
încheierea pasajului incriminat, care de regulă nu este mentio- 
nat. După ce explicase că „în primii nouă ani ai instituției lor, 
au purtat haina laică şi nu au avut nicicând alte veşminte 
decât cele pe care li le dădea de milă populația“, cronicarul 
arată cum, la începutul Conciliului de la Troyes, „numărul lor 
a început să sporească şi proprietăţile lor să se înmulțească“. 
În timpul Papei Eugeniu (Eugeniu al III-lea, 1145-1153), „ei 
au început să pună să se coasă pe mantiile lor cruci din stofă 
roşie pentru a se deosebi mai bine de alți oameni“ şi de atunci 
„afacerile lor au sporit imens. [...] Se spune că au proprietăți 
întinse, atât de partea aceasta, cât şi de cealaltă a mării [adică 
atât în Orient, cât şi în Occident], şi că în lumea creştină nu 
există o singură provincie care să nu le fi atribuit o parte oare- 
care din bunurile ei; astfel încât avutiile lor sunt, după cum se 
afirmă cu certitudine, egale cu ale regilor.!* Din aceste fraze se 
simte răzbătând, fie şi în mod voalat, resentimentul. 

„Se spure [...] se afirmă cu certitudine“: avutia presu- 
pusă a templierilor ţine de zvon şi Guillaume de Tir nu omite 
să menționeze acest fapt. Or, sporirea necuprinsă a acestor 
bogății este direct legată, în cadrul relatării, de protecţia papală: 
Conciliul de la Troyes, apoi guvernarea Papei Eugeniu al Ili-lea 
sub care, prin emblemele lor singulare, templierii se deosebesc 


de ceilalti, pentru ca apoi sä-i egaleze, prin bunurile care le 
sunt acordate, pe regi. Nu e nici măcar subînteles, ci e cât se 
poate de limpede că deja „imensele proprietăţi“ ale ordinului 
semnifică, dacă nu o trădare, în orice caz o deviere de la idealul 
sărăciei, al dependenţei desăvârşite față de rege si de patriarhul 
Ierusalimului, care constituie caracteristica primilor templieri. 
Aşadar, încheierea nu are de ce să ne surprindă: 


„Deoarece locuiesc în palatul regal lângă Templul 
Domnului, li se spune frații trupelor Templului. Cei care, 
vreme îndelungată, şi-au respectat onorabilul proiect, înde- 
plinindu-si destul de cuviincios legământul, au uitat apoi 
umilința [...], s-au sustras seniorului-patriarh care le dăduse 
instituția ordinului şi primele beneficii şi au refuzat să-i arate 
supunerea dovedită de predecesorii lor. Ei au devenit un factor 
extrem de stânjenitor pentru bisericile Domnului, cărora le-au 
sustras dijmele şi premisele [därile în natură] şi cărora le-au 
tulburat nelegitim posesiunile.“ 


lată, deci, situaţia: începând din 1170-1174, respectiv 
după o jumătate de secol de la înființarea ordinului (1118, 1119 
sau 1120), un membru influent al Bisericii din Ținutul Sfânt, 
aflat în strânse relații atât cu episcopatul, cât şi cu puterea 
laică locală, critică Ordinul Templului deopotrivă pentru imen- 
sele sale bogății şi pentru puterea pe care i-o atribuie zvonurile, 
ca şi pentru faptul că veşmintele membrilor săi se deosebesc 
de-acum de ale celorlalți oameni şi, mai ales, pentru faptul că 
nu se mai supun patriarhului Ierusalimului. 

Nu numai că, din nevoiaşi cum erau iniţial, aceştia şi-au 
pierdut orice umilință, dar mai şi sustrag bisericilor Domnului 
dijmele şi premisele (dările în natură) ce le reveneau de drept 
acestora din urmă. Obiectul propriu-zis al acuzațiilor este de 


fapt preferința directă pe care le-a acordat-o papalitatea: privi- 
legiind Ordinul Templului, şi vom înţelege ulterior de ce, suve- 
ranul pontif lezează puterea episcopală. Cu mult înaintea pro- 
cedurii pe care o va intenta regele Franţei, Filip al IV-lea zis 
cel Frumos, la adresa Templului (1307), aici figurează deja, 
în germene, după abia cincizeci de ani de la naşterea ordinului, 
capetele esenţiale de acuzaţie care îl vor duce în final la 
pierzanie: orgoliu, independenţă, bogăţie. 


Cealaltă sursă care ne-a parvenit, referitoare la crearea 
Ordinului Templului, este un fragment din Historia orientalis 
(storia Orientului) alcătuită de Jacques de Vitry. Acesta nu 
este nici el un personaj oarecare. Născut în perioada anilor 
1160-1170 în ţinutul din împrejurimile oraşului Reims, el stu- 
diază la Universitatea din Paris, urmând îndeosebi cursul lui 
Pierre le Chantre. La Oignies, între Charleroi şi Namur, el 
este atras de mistica Marie d'Oignies, a cărei biografie o va 
scrie. Aflat în relații strânse cu episcopul de Liège, devine un 
predicator faimos. Propovăduind mai întâi cruciada împotriva 
ereziei catare, militează, în 1214, pentru o nouă cruciadă pe 
Pământul Sfânt. Ales episcop de Saint-Jean-d' Acre, întâmpină 
şi însoţeşte a cincea cruciadă din 1218-1221, participând la 
campania din Egipt şi apoi la asediul localităţii Damietta. 
Alăturându-se ulterior episcopului de Liege, apoi Papei Gri- 
gore al IX-lea, care îl face cardinal, moare la Roma în 1240. 
Este un om paradoxal, ale cărui scrieri — Historia occidentalis 
şi Historia orientalis, Vie de Marie d'Oignies, predici şi cores- 
pondentä — ne lasă un portret contrastant. Intelectual subtil şi 
scriitor talentat, sensibil la fast şi la carieră, fascinat în acelaşi 
timp de mistica învecinată cu erezia begardă, a Mariei d’Oignies, 
care voia „să-L urmeze goală pe Hristos gol“, el a sfârşit prin 


a lăsa cu limbă de moarte să fie îngropat în sätucul în care 
trăise aceasta. 

Spre deosebire de Guillaume de Tir, simpatia sa se în- 
dreaptă de la bun început spre templieri, cărora le adresează de 
altfel câteva predici aparte. lată ce spune despre originea lor: 


„În urma evenimentelor [cucerirea lerusalimului în 
1099] şi, în timp ce din toate părțile lumii, bogaţi şi săraci, 
tineri şi tinere dădeau fuga la Ierusalim ca să viziteze Locurile 
Sfinte, briganzi şi tâlhari infestau drumurile publice, întindeau 
ambuscade pelerinilor care mergeau fără teamă, jefuindu-i 
pe mulți dintre aceştia şi masacrându-i pe unii. Nişte cavaleri 
pläcuti şi devotați Domnului, însufletifi de caritate, renun- 
fând la cele lumesti şi dedicându-se slujirii lui Hristos, s-au 
legat printr-o profesiune de credinţă şi prin jurăminte solemne, 
depuse în faţa patriarhului Ierusalimului, să-i apere pe pele- 
rini de aceşti briganzi şi oameni sângeroşi, să protejeze dru- 
murile publice, să lupte pentru suveranul rege, trăind, ca nişte 
canonici, în supunere, castitate şi fără bunuri lumești.“ 


După cum am spus, Jacques de Vitry s-a inspirat din 
Istoria lui Guillaume de Tir, dar totodată i-a cunoscut pe tem- 
plieri îndeaproape şi a putut afla de la unii dintre ei relatări 
referitoare la crearea ordinului. Şi în varianta sa, patriarhul şi 
regele Ierusalimului primesc „profesiunea de credință“ a înte- 
meietorilor, dar tonul fragmentului insistă, de data aceasta, nu 
atât asupra liberalit şi a protecţiei autorităților locale, cât 
asupra calităților proprii primilor cavaleri ai Templului, „agre- 
abili şi devotați Domnului, fnsufletiti de caritate şi renunțând 
la cele lumești“. Obiectivul lor de bază este acelaşi ca la arhi- 
episcopul de Tir: apărarea punctelor-cheie, greu cucerite de 
primii cruciați, a căilor strategice care le îngăduie accesul la 


Oraşul Sfânt pelerinilor care sosesc neîncetat din Occident 
din clipa când s-a aflat de cucerirea Ierusalimului. 

Există trei asemănări ale textului lui Jacques de Vitry 
cu cel al lui Guillaume de Tir şi două diferențe de amănunt 
care, din perspectiva istoriei posterioare a Ordinului Templului, 
constituie două divergențe serioase. 

Asemănări: templierii sunt în ambele cazuri caracteri- 
zaţi drept cavaleri, care pe de altă parte aspiră la un mod de 
viaţă de tip religios, dat fiind că fac legământ, atât după afir-: 
mafia viitorului arhiepiscop de Tir, cât şi a episcopului de 
Saint-Jean-d” Acre, de sărăcie, castitate şi supunere. Altfel spus, 
ei renunţă la posedarea de bunuri proprii şi la viața conjugală. 
Astfel, se ştie că Hugues de Payns, ca şi mai târziu suzeranul 
său, contele de Champagne, s-a despărțit de soţia sa, Elisabeth, 
şi de fiii lui, Gribouin (care a moştenit, fără îndoială, castelul 
familiei) şi Thibaud (ales abate al abației Sainte-Colombe de 
Sens în 1139), aşa cum a renunţat la o parte din patrimoniul 
său în favoarea Templului. Aici îşi are cel mai probabil origi- 
nea domeniul lui Hugues de Payns.” Mai rămâne cel de-al 
treilea legământ, al supunerii, asupra căruia vom reveni. 

Pe lângă faptul că este vorba de nişte cavaleri şi că ei fac 
legăminte religioase (sărăcie, castitate, supunere), Guillaume 
de Tir şi Jacques de Vitry mai sunt de acord asupra faptului 
că primul obiectiv al templierilor este protecţia fizică a pele- 
rinilor. Se ştie că cele câteva mii de pelerini care îl însoțiseră 
pe episcopul de Bamberg cu puţin înaintea primei cruciade se 
pomeniseră amenințați de nomazii briganzi. Când în rându- 
rile lor au apărut primii morți, împreună cu persecuțiile exer- 
citate anterior de Al-Hakim, ca şi extorcările de bani practicate 
de turcii care stăpâneau Ierusalimul la adresa pelerinilor occi- 
dentali, toate acestea au constituit câțiva dintre factorii care 


favorizaseră mişcarea cruciadei. Cucerirea Ierusalimului şi a 
litoralului siro-palestinian de către cruciați nu făcuse ca toate 
drumurile să devină de la sine sigure, ceea ce explică, prin 
urmare, primul obiectiv al templierilor, care răspunde unei 
necesități. 

Două divergențe serioase apar, totuşi, în fragmentele 
citate din Guillaume de Tir şi din Jacques de Vitry în privința 
întemeierii ordinului. După afirmaţiile primului, „seniorul- 
patriarh“ şi „ceilalți episcopi“ sunt cei care au lansat chemarea 
„câtorva nobili cavaleri“, decişi să „trăiască pentru totdeauna 
după uzantele canonicilor“, să „se străduiască din toate pute- 
rile şi pentru iertarea păcatelor să protejeze căile şi drumu- 
rile...“ Aici, vocaţia religioasă precedă un obiectiv pe care 
patriarhul Ierusalimului şi episcopatul local îl ordonă acestor 
cavaleri să-l îndeplinească. La Jacques de Vitry, dimpotrivă, 
aceşti cavaleri, prezenți în Tara Sfântă la putin timp după cuce- 
rirea Ierusalimului, în faţa afluentei de pelerini şi a riscurilor 
de jaf şi chiar de masacru pe care le înfruntă aceştia, hotărăsc 
să se dedice protejării lor; deoarece sunt „devotați Domnului, 
însuflețiți de caritate“, ei fac legământ de îndeplinire a acestui 
obiectiv în faţa autorităţii religioase existente, cea a patriar- 
hului Ierusalimului, aşa cum fac şi legământul de a trăi „pre- 
cum canonicii““, Citind cu atenţie cea de-a doua sursă care 
vorbeşte despre naşterea Ordinului Templului, obiectivul de 
a-i apăra pe pelerinii din Pământul Sfânt este cel dintâi, şi nu 
este nici pe departe ordonat de autorităţile religioase, chiar 
dacă este însoțit de o profesiune de credinţă. 

De altfel, şi aceasta constituie a doua divergență dintre 
cele două surse, Jacques de Vitry nu vorbeşte nici o clipă de o 
dependenţă materială a întemeietorilor Ordinului Templului 
faţă de autorităţile locale. Faptele ne spun că Hugues de Payns, 


apoi contele Hugues de Champagne, probabil Godefroy de 
Saint-Omer şi ceilalţi „nobili cavaleri“ întemeietori au făcut, 
dimpotrivă, ca ordinul pe care îl creaseră să beneficieze de 
bunurile prelevate direct din patrimoniile lor. Că patriarhul 
Ierusalimului, episcopatul şi canonicii locali au susţinut ime- 
diat inițiativa acestor cavaleri fiindcă ea răspundea unei nece- 
sitäti presante în statele latine e altceva. 

Să nu uităm că, după spusele lui Guillaume de Tir, ei 
mai beneficiau şi de încurajările regelui Ierusalimului, ținând 
de puterea laică, ce le-a permis să locuiască lângă palatul său, 
„Templul Domnului“ (moscheea Al-Aqsa, construită pe ruinele 
Templului lui Solomon). Iar Jacques de Vitry precizează că ei 
îi apărau pe pelerini de briganzi şi protejau drumurile publice, 
luptând pentru „suveranul-rege“: termenul este ambiguu, 
desemnându-L, cu siguranţă, pe Hristos, şi poate că şi pe regele 
Ierusalimului. În orice caz, acesta din urmă va sprijini cu 
toată puterea dezvoltarea ordinului. 


ro 
Conciliul de la Troyes 


Troyes din Champagre, aflat în inima Europei comer- 
ciale de pe atunci, unde se țin două târguri anuale în care se 
întâlnesc negustori din toate zările, este oraşul în care începe, 
la 13 ianuarie 1128 (sau 1129, după stilul de datare adoptat 
de redactorul conciliului: an începând pe 25 martie, o dată cu 
Bunavestire, sau pe 1 ianuarie, în amintirea Circumciziei), 


conciliul având ca obiect, poate unic, regula Ordinului Tem- 
plului. Este vorba de un conciliu regional, şi nu ecumenic, aşa 
cum era cel de la Clermont. El este totuşi prezidat de legatul 
lui Honorius al II-lea (papă între anii 1124-1130) în Franţa, 
Matthieu d’Albano. 

În catedrala romană sunt prezenți numeroşi prelați: 
arhiepiscopul de Reims şi cel de Sens, episcopii de Chartres, 
de Soissons, de Paris şi de Troyes, prelatul de Orléans, epis- 
copii de Auxerre si de Meaux, prelatul de Châlons, episcopii 
de Laon şi de Beauvais. Urmează, în redactarea regulii ordi- 
nului stabilite de conciliu, numele abatilor aflați la conducerea 
unor mari mănăstiri: abatele de Cîteaux şi cel de Pontigny, 
abatii de Trois-Fontaires, de Saint-Denis din Reims, de Saint- 
Étienne din Dijon, de Molesmes... „Fără a-l uita pe sus-numi- 
tul Bernard, abate de Clairvaux“? Viitorul Sfânt Bernard este, 
fără îndoială, figura-cheie şi, împreună cu Hugues de Payns, 
persoana care joacă un rol esențial în acest conciliu care tre- 
buia să recunoască oficial ordinul născut, spune textul, în urmă 
cu nouă ani. 

În Istoria sa, Guillaume de Tir arată că, după nouă ani 
de la înființare, cavalerii Templului nu erau decât nouă la 
număr. Afirmația este în mod cert greşită: pe lângă contele de 
Champagne în 1125 sau 1126, trebuie să se fi alăturat ordinului 
şi alți recruți. Cronica lui Mihail Sirianul vorbeşte de existența 
a treizeci de cavaleri la acea vreme.” Într-un mod fundamental, 
însuşi textul lui Guillaume de Tir dezminte această limitare la 
nouă întemeietori: punerea la dispoziţie a unei părţi din palatul 
său de către regele Balduin al II-lea, a unui teren pentru exer- 
citii de către canonici, de beneficii prelevate de pe bunurile 
lor de ansamblul establishment-ului local („regele şi nobilii, 
seniorul-patriarh şi prelatii bisericilor“), protecţia efectivă a 


pelerinilor, toate acestea indică sporirea rapidă a armatei 
respective. 

În sfârşit, Balduin al II-lea îi adresează, cu putin înainte 
de Conciliul de la Troyes, fără îndoială că în 1126, o scrisoare 
lui Bernard de Clairvaux: „Fraţii Templului, pe care Domnul 
i-a făcut să apară pentru protejarea acestei provincii [...], 
doresc să obțină confirmarea apostolică şi să posede o regulă 
de viață precisă” [...]“ Transmisă de doi cavaleri dintre care 
unul, André, este André de Montbard, unchiul lui Bernard, o 
asemenea cerere pledează încă o dată în favoarea importanței 
căpătate de ordin înainte chiar de conciliu. Istoricii Ordinului 
Templului atribuie minimalizarea primelor efective de către 
arhiepiscopul de Tir antipatiei pe care o resimțea acesta din 
urmă faţă de templieri. Această explicaţie merită aprofundată: 
suntem de părere că, pentru Guillaume, problema este să arate 
încă o dată că aceştia datorează torul iniţiativei Bisericii şi, în 
cazul de față, episcopilor întruniţi la Troyes. Într-adevăr, el 
afirmă că „numărul lor a început să crească şi proprietăţile lor 
să se înmulțească“ începând de la conciliu, adică înainte de-a 
fi supuşi protecţiei directe a papei şi de a-i trăda întrucâtva pe 
primii binefăcători, patriarhul hierosolimitan şi episcopatul, de 
a deveni trufaşi şi de a aduce prejudicii „bisericilor Domnului““, 
acaparând dijmele şi donațiile. 

Or, se pare mai degrabă că ordinul s-a dezvoltat consi- 
derabil încă dinainte de 1128-1129 şi că a primit atunci spriji- 
nul activ al regelui Ierusalimului. Acesta, după cum am văzut, 
avea nevoie de o miliţie înarmată, capabilă să asigure în per- 
manență apărarea Locurilor Sfinte şi chiar a ansamblului 
statelor latine, ținând cont de prezența doar ocazionalä a con- 
tingentelor cruciate şi de insuficienţa numărului de „coloni“. 
În al doilea rând, la Troyes nu s-au întrunit episcopii şi 


arhiepiscopii Franţei, ci foarte puternicele ordine monastice, 
Cluny şi Cîteaux mai ales, care sprijineau atunci ordinul, 
aceasta cu complicitatea conților de Champagne: Hugues a 
devenit templier, iar nepotul său Thibaud, în favoarea căruia 
renunfase la comitat, este şi el de faţă la întrunirea conciliară. 
Pe lângă prelații şi abatii deja enumerati, redactorul conciliului 
adaugă, într-adevăr, că mai erau prezenți şi diferiţi clerici: 
magistrul Aubri de Reims, magistrul Fouchier şi „alţii, prea 
multi pentru a-i enumera“. În sfârşit, întrunirea include si 
„DE-literați““ (non litteratis, spune textul latin, ceea ce nu înseam- 
nă neapărat analfabeți, ci îi caracterizează mai curând pe laicii 
care nu cunoşteau textele latine şi ştiinţele sacre). Este vorba 
de Thibaud conte de Champagne, de contele de Nevers şi de 
André de Baudement, intendent al contelui de Champagne. 
Textul insistă asupra faptului că aceşti seniori nu s-au multu- 
mit să fie martori pasivi: garanti ai adevărului, ei au studiat 
„cu o grijă extremă“ cea mai bună variantă, pentru a lăsa 
deoparte tot ceea ce era nechibzuit. 

Fiindcă iată care era obiectul conciliului: examinarea 
uzanțelor în curs în cadrul ordinului, reținerea unora, respin- 
gerea altora şi precizarea unora noi, pentru a ajunge astfel la 
o regulă admisibilă. Aceasta avea să fie, înainte de redactarea 
sa definitivă, supusă asentimentului papei, al patriarhului 
Ierusalimului şi... al adunării „săracilor soldați ai lui Hristos“ 
domiciliati la Ierusalim. 

Pentru a expune datinile respectate până atunci de 
ordin, la Troyes mai sunt prezenți întemeietorul acestuia, 
Hugues [de Payns], „stăpânul cavaleriei“ respective, ca şi cinci 
alți „frați“ de-ai săi: Godefroy [de Saint-Omer, probabil], 
Roland, Geoffroy Bisot, Payen de Montdidier, Archambaut 
de Saint-Amand. 


Acestia, dupä cum se stie, aveau sä plece în curând atât 
în Anglia, cât si în Flandra şi prin alte părți, pentru a strânge 
bunuri şi fonduri în beneficiul organizației şi pentru a atrage noi 
recruți, pe baza recunoaşterii considerabile aduse de conciliu. 

În acest sens, şi numai într-acesta, afirmaţia lui Guil- 
laume de Tir are greutate: ordinul îşi începe într-adevăr verita- 
bila ascensiune începând din 11 28-1129. Trebuie să observăm 
însă clar că reţeaua relationalä pusă la punct de inițiatorii săi nu 
e deloc redusă. Sprijinul activ al regelui Ierusalimului, al con- 
telui de Champagne, în sfârşit şi mai ales al lui Bernard de 
Clairvaux, aflat în strânse legături cu conții din Champagne şi 
deopotrivă cu Templul prin unchiul său Andre de Montbard, 
şi înrudit poate cu însăşi familia lui Hugues de Payns, toate 
acestea explică iniţierea Conciliului de la Troyes, care explică 
la rândul ei un prim aflux important de donaţii acordate Tem- 
plului. 

Hugues de Payns beneficiază atunci de sprijinul regelui 
englez Henric 1 Plantagenet, care îi oferă în Normandia aur şi 
argint, pentru ca apoi să-l trimită în Anglia să primească 
bunuri din partea vasalilor săi, ajungând până în Scoţia. Poate 
că înființarea Templului englez, la Londra, datează din această 
perioadă. În orice caz, când Hugues se îmbarcă pentru a pleca 
spre Tara Sfântă, în 1130, însoţit de Foulques de Anjou, care 
urma să se însoare cu Melisanda, fiica regelui lerusalimului, el 
îl numeşte pe Payen de Montdidier maestru în Franța: primele 
sedii ale ordinului în Europa apar, aşadar, la doar un an sau 
doi după conciliu. 

Vom reveni asupra conținutului propriu-zis al regula- 
mentului primar atribuit Templului în urma Conciliului de la 
Troyes. Înainte de aceasta, însă, trebuie să examinăm mai 
îndeaproape personalitatea omului care a sprijinit ordinul la 


începuturile sale şi care i-a îngăduit să cunoască o dezvoltare 
fulgerătoare: Bernard de Clairvaux. 


8 
Elogiul noii cavalerii 


Regulamentul ordinului îi mai este încă uneori atribuit 
viitorului Sfânt Bernard. Această greşeală se explică, după 
părerea noastră, printr-o ambiguitate din textul produs de adu- 
narea conciliară: „Eu, Jean Michel, prin grația Domnului, am 
meritat să fiu umilul scriitor al prezentului text la cererea con- 
ciliului şi a venerabilului părinte Bernard, abate de Clairvaux, 
căreia îi fusese încredințată această sarcină.“ Aceasta nu 
înseamnă altceva decât că scribul Jean Michel a pus pe hârtie 
relatarea conciliului (Prologue et Règle primitive du Temple) 
la cererea lui Bernard, care se descotorosise de această sarcină, 
care îi fusese încredințată de întrunire, atribuindu-i-o lui. Ştim, 
datorită biografilor săi şi a istoricilor contemporani, că Bernard 
de Clairvaux era supraaglomerat de muncă şi că avea o sănă- 
tate şubredă. Aceasta nu înseamnă că a dat regulamentul 
Templului, ci doar că primise ca misiune să îl aştearnă pe hâr- 
tie, făcând raportul — pe care astăzi l-am numi proces-verbal 
— al deciziilor luate de conciliu. Totuşi, acest echivoc ple- 
dează în favoarea ipotezei conform căreia inițiativa însăşi a 
conciliului îi revenea lui Bernard. 

Născut în 1090, respectiv cu nouă ani înainte de cuceti- 
rea lerusalimului de către cruciați, el provine dintr-o familie din 


aristocratia mijlocie. Tatäl säu este seniorul castelului de la 
Fontaine de lângă Dijon, iar mama sa este o de Montbard, ceea 
ge constituie o descendență de cea mai înaltă noblețe. El învață 
meseria de cavaler, apoi, la douăzeci şi doi de ani, în 1112 
(sau 1113), îşi ia cu el tovarășii, pe unchiul şi pe frații săi pen- 
tru a pleca la Cîteaux. Înființată de Robert de Molesme, care voia 
să revină la stricta respectare a Ordinului Sfântului Benedict, 
abația din Bourguignon vegeta din 1098. Sosirea tânărului 
Bernard şi a celor treizeci de însoțitori ai săi avea să schimbe 
cursul lucrurilor. În trei ani, Bernard devine abatele mănăstirii 
Cîteaux. Marele teolog Guillaume de Saint-Thierry îl vizitează. 
Noi călugări se alătură în număr mare abației. Cîteaux se 
extinde rapid: în 1113 este înfiinţată Ferté, prima urmaşă a 
ordinului. În 1115, Bernard, pe atunci în vârstă de douăzeci 
şi cinci de ani, pleacă în Champagne să înfiinţeze altă abație, 
Clairvaux. Aceasta beneficiază de sprijinul politic şi de dona- 
tiile importante ale strălucitei curţi a conților din Champagne. 

După doi ani de muncă la Clairvaux, Bernard, a cărui 
carismă este indiscutabilă, începe să se folosească de influența 
sa pe cuprinsul întregii creştinătăţi. Până la moartea sa, în 1153, 
abatiile cisterciene nu încetează să se implanteze în Occident, 
câte două pe an: la moartea lui Bernard, numărul acestora este 
de aproximativ şaptezeci, pentru ca peste câteva zeci de ani 
să ajungă la peste trei sute. Între timp, Bernard de Clairvaux 
a ajuns cu adevărat glasul creştinătăţii. 

Învăţat în retorică, om seducător după părerea prietenilor 
săi, scriitor de epistole şi călător neobosit, el posedă şi defectele 
calităților sale: când va ataca, în 1139-1140, tezele filosofului 
Abélard pe care le consideră inacceptabile, nu va pregeta să 
utilizeze nici un mijloc, oricât de discutabil, pentru a-l condam- 
na pe acesta din urmă. Din mărturiile contemporanilor, reiese 


că Bernard era însufletit de o credinţă sau chiar de o mistică, 
de o forță imbatabilă în simplitatea sa. Prea putin sensibil la 
argumentele gânditorilor îndrăzneţi ai vremii sale, poate fiindcă 
stăpânea greu noile arme ale rationalitätii filosofice, el critică 
deopotrivă cu violență excesele estetice cărora le-a dat naştere, 
în mănăstiri, arta somptuoasă pe care o proslăveau clunisienii. 

În această privință, putem pune în opoziţie, termen 
cu termen, declarațiile următoare. Prima aparţine lui Suger 
(1081-1151), abate de Saint-Denis: 


„Fiecare să-şi respecte părerea. În ce mă priveşte, o 
declar răspicat, ceea ce mi s-a părut just înainte de toate este 
că tot ce e mai preţios trebuie să slujească mai întâi celebrării 
Sfintei Împărtăşanii. Dacă, după cuvântul Domnului, după 
porunca profeților, pocalele de aur, paharele de aur, mojarele 
de aur ar trebui să slujească la strângerea sângelui de tap, de 
vițel şi de juncană roşie, cu atât mai mult trebuie, ca să 
strângem sângele lui Hristos, să dispunem de vase de aur, de 
pietre preţioase şi de tot ce este considerat preţios în creație. 
Cei care ne critică obiectează că, pentru această celebrare, e 
suficient un suflet sfânt, un spirit pur, o intenţie de credință. 
Recunosc: acestea contează înainte de toate. Dar afirm toto- 
dată că trebuie să slujim prin podoabele exterioare ale vaselor 
sfinte, mai mult decât orice altceva, sfântul sacrificiu, într-o 
deplină puritate interioară şi o deplină noblețe exterioară.“ 


Al doilea citat îi aparține contemporanului său Bernard, 
abate de Clairvaux: 


„Vă onoraţi slujba nu prin veşminte alese, nu prin fastul 
trăsurilor şi nici prin amploarea edificiilor voastre. [...] 
Asemenea găteli nu au nimic de-a face cu stigmatele lui 
Hristos. [...] Dar tu, preot al preaînaltului Domn, cui vrei să 


placi? Lumii sau lui Dumnezeu? Dacă vrei să placi lumii, la 
ce bun să fii preot? [...] Nu am nimic împotrivă să tac: mize- 
ria săracilor va fipa. Opinia publică va păstra tăcerea: foamea 
nu o va face. [...] Cei care strigă sunt cei prost îmbrăcați şi 
înfometați. Auziţi-i cum gem: «Spuneţi-ne, voi, pontifilor, 
ce caută aurul ăsta pe căpăstrul cailor voştri?» Se află cumva 
acolo ca să îndepărteze frigul şi foametea? [...] Nouă ne apar- 
tire risipa voastră, de la noi luați ceea ce cheltuiţi! (...) Plânge- 
rile pe care le-am atribuit săracilor, ei nu le proferă decât în 
fața lui Dumnezeu, în fața celui căruia îi vorbesc inimile. (...) 
Va veni însă o zi când se vor ridica şi vor sta cât se poate de 
siguri pe ei în fața celor care i-au împins în mizerie [...].“” 


Virulenţa acestui text, care denunţă bogăţia Bisericii ca 
rezultat al prelevării de pe munca nevoiaşilor, manifestă spiri- 
tul cistercian în ceea ce are el mai radical. Tentativă de reformă 
religioasă, de întoarcere la spiritul apostolic, evanghelic, în 
timp ce Suger invocă profeţii Vechiului Testament. Fiind 
departe de înţelegerea dintre episcopat sau monahism — 
Bernard nu a omis să atace dărnicia mănăstirilor clunisiene, 
în două pagini rămase celebre — şi puterea laică, scrisoarea lui 
Bernard către episcopi se înscrie în mişcarea reformei între- 
prinse de Papa Grigore'al VI-lea şi continuată de Urban al II-lea. 
Acuzaţiile abatelui de Clairvaux nu par foarte îndepărtate nici 
de zguduirile pe care mişcarea Păcii lui Dumnezeu şi chiar 
multiplele erezii le-au putut provoca ordinului instituit de-a 
lungul Evului Mediu. 

Cu toate acestea, se impun câteva observaţii. În concretul 
strict al experienţei cisterciene, înainte de toate, chiar dacă călu- 
gării sunt „albi“, spre deosebire de călugării „negri“ ai ordi- 
nului clunisian, adică poartă un veşmânt nevopsit, din lână 
cenuşie, manifestându-şi astfel dorința de sărăcie şi de adevăr 


(a vopsi înseamnă a minți), si chiar dacă activitatea călugări- 
lor este proslăvită la Cîteaux, unde dijmele sunt refuzate, în 
realitate se stabileşte o ierarhie între călugării din strană, capa- 
bili să-l cânte laude Domnului, şi converşi, adică cei care se 
ocupă de treburile domestice, de rang inferior, care servesc 
primii şi nu au acces la cor şi nici în mănăstire. Aceeaşi ierar- 
hie domneşte, fără îndoială încă de la bun început, în Ordinul 
Templului: cavalerii şi sergentii, după cum vom vedea, sunt 
clar deosebiți, prin funcţie, prin privilegii şi prin veşmânt. 
Ceea ce explică împărţirea aceasta este originea socială a fie- 
căruia, atât în cadrul Templului, cât şi la Cîteaux. Astfel, în 
chiar inima acestor societăţi religioase se reproduce ierarhia 
ce divizează lumea laică în bellatores, casta combatantilor, şi 
laborantes, masa lucrătorilor a căror sarcină este să asigure 
subzistenfa celor dintâi. 

Fără să incrimineze aceste diviziuni sociale şi fără să-şi 
pună problema legitimitätii lor, Bernard urmăreşte înainte de 
toate să purifice societatea, mai întâi pe cea monastică (nu 
există ornamente în arhitectura cistercianä, care este de o 
sobrietate... magnifică, şi este interzis să se coloreze vitraliile 
sau să se împodobească litera de început a manuscriselor, în 
timp ce corul nu poate fi acompaniat la orgă), apoi întreaga 
societate, după cum se va vedea. El îi acuză pe episcopi că îşi 
fac găteli şi clădiri din truda pauperilor, dar, cu toate acestea, 
nu incriminează puterea episcopală. În acest sens, el se opune 
finalmente şi radical curentelor socio-religioase care pun în 
discuție ierarhia, apoi tainele, şi chiar existența însăşi a unei 
clase de oratores, de clerici care se roagă pentru ceilalți şi 
sunt singurii care dețin cheile de la împărăția Domnului. 

Ambiţia sa este alta. Acest fiu al clasei cavalerești, el 
însuşi cavaler convertit la viața monahală, desfăşoară prin 


rugăciunile şi discursurile sale războiul împotriva Duşmanului, 
lupta spirituală împotriva tuturor celor care îl reprezintă în 
ochii lui: un Abélard, apoi un Gilbert de la Porrée, teologi 
inadmisibili după părerea sa, după cum îi va combate apoi şi 
pe sarazini. 

Pendulând continuu, după cum a subliniat J. Leclercq, 
între contemplatie şi acţiune, Bernard a putut foarte bine să 
viseze, aşa cum a arătat Georges Duby, o societate întru totul 
convertită la modul de viață monastic. Acest combatant al lui 
Dumnezeu îi vede foarte bine pe cavaleri transformându-se în 
oameni ai Bisericii, în care caz se poate presupune că el con- 
cepea deopotrivă că mulțimea de laborantes se va pune în 
slujba Domnului, fără îndoială că în felul fraților converşi 
admişi la Cîteaux în pofida originii lor joase şi a inculturii lor. 
Acest vis nemaivăzut despre o societate de călugări, eliberată 
de ispitele lumii şi tinzând să elimine distanța dintre cetatea 
omenească şi cea cerească, pentru ca Ziua Judecăţii să vină 
mai curând, cunoaşte după părerea noastră două etape. 

Într-o fază iniţială, Bernard, care şi-a convins tovarăşii 
şi o parte a familiei să-l însoțească la Cîteaux, nu încetează să 
invite şi alți membri ai clasei războinice să facă la fel. Avem 
în acest sens o dovadă a contrario atunci când el regretă, în 
1125 sau 1126, intrarea contelui Hugues de Champagne în 
armata Templului. 


„Dacă v-aţi făcut din conte simplu soldat şi sărac dim 
bogat cum erati, vă felicit din foată inima şi Îi aduc laude 
Domnului, fiindcă sunt convins că această schimbare este 
opera dreptei Celui de Sus. Sunt totuşi silit să vă mărturisesc 
că nu mi-e uşor să mă obişnuiesc cu ideea că, printr-o 
poruncă tainică a Domnului, sunt lipsit de amabila dumnea- 
voastră prezență şi că nu vă voi mai vedea niciodată, pe 


dumneavoastră cu care as fi vrut să-mi petrec întreaga viață, 
dacă acest lucru ar fi fost cu putință [sublinierea autorului]. 
Într-adevăr, cum aş putea să uit fosta dumneavoastră prietenie 
şi binefacerile cu care aţi binecuvântat atât de märinimos 
umila noastră casă? [...]“2 


Bernard regretă explicit în această scrisoare că nu poate 
„trăi cu“ contele, că nu poate „satisface necesităţile corpului 
[său] şi nevoile sufletului [säu]“. El recunoaşte totodată datoria 
mănăstirii Cîteaux faţă de curtea din Champagne. În sfârşit, el 
admite că intrarea contelui în Ordinul Templului este „opera 
dreptei Celui de Sus“. 

Într-o a doua etapă, după ce a fost unul dintre inițiatorii 
Conciliului de la Troyes, Bernard girează ordinul pe cale de 
a se naşte printr-un text care îi face elogiul. De laude novae 
militiae, probabil posterior anilor 1128 sau 1129 (deci Conci- 
liului de la Troyes) şi anterior anului 1136 sau 1137 (moartea 
lui Hugues de Payns), ne permite să definim mai clar motiva- 
tiile abatelui de Clairvaux referitoare la „cavalerii săraci ai lui 
Hristos“. 


Lui Hugues [de Payns] Bernard îi adresează textul său 
şi deopotrivă urarea „de a duce lupta care trebuie“. Urare sau 
încurajare? Bernard îi adresează acest îndemn lui Hugues şi 
camarazilor săi de arme la cererea explicită a întemeietorului 
militiae Christi (miliţie, armată sau cavalerie a lui Hristos), 
astfel încât nu e imposibil ca această scriere să fie un răspuns 
dat crizei ce se ivea atunci în rândul membrilor ordinului — criză 
despre care vom vorbi ulterior. 

Tonul, în orice caz, este imediat ditirambic — e drept că 
abatele de Clairvaux nu este omul jumätätilor de măsură: 
scrierile 'sale poartă în totalitate amprenta înflăcărării lui, 


entuziaste sau agresive. „O cavalerie de un nou tip — tot 
pământul ia cunoştinţă — tocmai s-a născut, şi asta în regiunea 
pe care «soarele-räsare», prezent în trup omenesc, «a vizitat-o 
coborând din cer». 

Cavalerie nouă, mister al încarnării în Ţinutul Sfânt: de 
la bun început, acestea sunt punctele principale ale tratatului. 
Dacă Hristos, spune Bernard, i-a alungat odinioară pe prinții 
întunericului, tot aşa procedează şi astăzi, prin mâna „acestor 
oameni puternici, care îi aparțin“, respingându-i pe „fiii necre- 
dinței“ [sarazinii]. Dacă e să ne luăm după el, templierii sunt 
braţul înarmat al Mântuitorului, aşa cum poporul cruciaților 
este moştenitorul lui Israel, în timp ce Islamul întruchipează 
„escorta“ Duşmanului ancestral — ceea ce, observăm în treacăt, 
este deja mai rezonabil decât să-l asimilezi Antihristului. Prima 
cruciadă s-a încheiat, profetiile apocaliptice nu s-au împlinit, 
iar Bernard nu împărtăşeşte oricum pietatea populară. Toate 
acestea se înscriu, în schimb, în continuarea discursului rostit 
de Urban al II-lea la Clermont: papa nu vorbea în numele său, 
ci în numele lui Hristos, şi dacă cruciații pieriti pe drum sau 
în luptă beneficiau de indulgenta plenară, aceasta se datora 
faptului că acţiunea lor, mai mult decât legitimă, era voită de 
Dumnezeu. Abatele Guibert de Nogent nu s-a sfiit să scrie, cu 
puţin înainte de 1112, vorbind de cruciade, Gesta Dei per 
Francos: „Acte ale Domnului îndeplinite de franci.“ 

Surpriza, în schimb, este că templierii constituie „o cava- 
lerie de un tip nou, pe care secolele trecute nu au cunoscut-o“. 
Într-adevăr, milites Templi poartă, după părerea lui Bernard, 
o luptă dublă. Până atunci, cavalerii rezistau cu vitejie şi forță 
unui duşman fizic. Nimic surprinzător în acest fapt, şi nici rar 
(nec rarum). De altfel, alţi oameni îşi angajau forțele sufle- 
teşti în lupta cu viciile şi demonii: e admirabil, şi nu e deloc 


surprinzätor. Lumea, precizeazä abatele de Clairvaux cu un 
umor involuntar, nu este oare plină de călugări? Dar dacă 
într-un singur om erau întrunite ambele spade, spiritualul şi 
temporalul, aceasta nu merita oare cea mai mare admiraţie, 
dat fiind că, pe deasupra, aşa ceva nu se mai văzuse nicicând? 
Sensibil la insolitul (insolitum) fenomenului, Bernard pare 
fascinat de o asemenea noutate, care merită, după părerea sa, 
aprobată fără rezerve. lată adevăratul cavaler neînfricat, cu 
trupul protejat de fierul armurii şi cu sufletul apărat de armura 
credinţei: templierul. 

Oare templierii visaseră măcar acest om nou, comba- 
tant cu sufletul şi cu spada deopotrivă, aşa cum apărea el, în 
sfârşit, în ditirambul lui Bernard de Clairvaux şi în el însuşi? 

Nu ni se pare sigur. Merită realmente să insistăm asupra 
acestei probleme, în mare parte ignorată până acum şi care 
continuă să fie totuşi stânjenitoare: este interesant că istoricii 
contemporani ai ordinelor religioase din Evul Mediu când trec 
complet Templul sub tăcere”, când vorbesc despre el ca de un 
ordin de călugări printre altele”, în timp ce istoricii, mai rari, 
ai cavaleriei observă cu înțelepciune că ordinele religioase 
militare născute cu prilejul cruciadelor nu constituie propriu-zis 
subiectul lor.* Pe scurt, ca să spunem lucrurilor pe nume, se 
pare că fiecare aruncă mingea de la unul la celălalt. Insolitul de 
care vorbea Bernard rămâne deci de actualitate, deoarece istoria 
celor numiţi de regulă „călugări soldați“, „călugări cavaleri“ 
sau care sunt grupați sub denumirea de „ordine religioase mili- 
tare“ — Templierii, dar şi Ospitalierii sau Teutonii — e cert că 
nu cadrează cu cea a ordinelor religioase şi nici cu studiul 
cavaleriei. Îndrăznim să punem întrebarea: templierii erau cu 
adevărat nişte cälugäri-soldati? 


Impactul lui De laude novae militiae a jucat un rol esen- 
tial în extinderea ordinului, ca şi regulamentul pe care l-a dat 
Conciliul de la Troyes acestuia. Regulamentul este inspirat din 
cel al Sfântului Benedict, cu câteva excepţii importante. Până 
atunci, este probabil ca templieri, inițial aflați în relaţii apropi- 
ate cu canonicii din Ierusalim, după cum relatează Guillaume 
de Tir şi apoi Jacques de Vitry, au respectat regulamentul Sfân- 
tului Augustin. Acesta nu este în realitate decât o scrisoare în 
care episcopul de Hippona adresează diverse admonestări (bär- 
batilor şi mai ales femeilor) care vor să urmeze calea ascetică: 
viaţa comună şi absența proprietății private sunt mai importante 
aici decât castitatea sau supunerea.” Canonicii, care alcătuiau 
o mişcare născută dintr-o aspirație a preoților de a reveni la 
viaţa apostolică şi recunoscută ca atare de Urban al II-lea în 
1090, adoptaseră într-adevăr în cea mai mare parte acest regu- 
lament la începutul secolului al XII-lea. Mişcarea canonică 
se născuse sub influența reformei gregoriene: trebuia să se 
demonstreze că şi preoţii, nu numai călugării, puteau să 
reziste corupției şi să trăiască în comunități, fie ele şi urbane, 
demne de cele din vremea primilor apostoli. Se poate presu- 
pune că nişte cavaleri, care erau laici aspirând la rândul lor la 
spiritualitate, în contextul singular al Ţării Sfinte, au stabilit 
relaţii apropiate cu comunitatea canonicilor stabilită la 
Ierusalim. 

În acest sens, faptul de a le da ulterior un regulament 
inspirat din cel al Sfântului Benedict — adică, de fapt, din 
regulamentul anonim numit Règle du Maître redactat la Roma 
la începutul secolului al VI-lea, revizuit de Sfântul Benedict 
la mănăstirea Monte Cassino la mijlocul secolului al VI-lea, 
apoi adaptat de aristocratul vizigot Benedict de Aniana la 
sfârşitul secolului al VIII-lea — însemna să-i înrolezi în suita 


monahismului cistercian, care voia sä revinä la exigentele 
primare ale acestui regulament, departe de deformärile pe 
care datinile adoptate de-a lungul timpului de călugării negri 
de la Cluny i le aduseseră. 

"Totuşi, după cum am spus, regulamentul dat Templului 
în urma Conciliului de la Troyes diferă îndeajuns de cel denu- 
mit al Sfântului Benedict. În ambele cazuri, accentul este pus 
pe supunere. La al treilea paragraf, regulamentul Sfântului 
Benedict enunţă: „Ţie fi se adresează deci în acest moment 
cuvântul meu, oricine ai fi tu, care, renunțând la propriile 
dorințe pentru a milita sub adevăratul rege, Domnul lisus 
Hristos, pui mâna pe puternicele şi glorioasele arme ale supu- 
rerii.“ Regulamentul Templului indică, în primul său para- 
graf: „Ne adresăm înainte de toate celor care refuză să urmeze 
propria voinţă, care doresc să-l slujească cu inima curată pe 
Suveranul Rege şi care, cu o intensă solicitudine, preferă să 
se folosească de foarte nobila armă a supunerii cu perseve- 
renţă.““ Dar textul precizează imediat că el se adresează de data 
aceasta celor care aparţin cavaleriei laice, „în care nu se făcea 
referire la Hristos“. Ei vor să iasă din „masa de oameni pierduţi“ 
alăturându-li-se pentru totdeauna celor pe care Dumnezeu i-a 
ales şi i-a reunit pentru „apărarea Sfintei Biserici“. Să notăm 
acest punct, deoarece este important, fiindcă el variază deja 
în raport cu obiectivul pe care, după Guillaume de Tir sau 
Jacques de Vitry, şi-l stabiliseră întemeietorii ordinului: aici 
nu mai este vorba de protejarea pelerinilor care merg la 
Ierusalim, şi nici măcar de apărarea Ţării Sfinte, ci de apăra- 
rea Sfintei Biserici în ansamblul ei. 

Hotărând să se convertească, candidatul la ordin îşi va 
adăuga la meseria de soldat un asemenea zel şi o asemenea 
perseverenţă, încât, dacă le va păstra cu puritate, va merita să 


figureze printre martiri. Acest punct radicalizează şi mai mult 
indulgenta pllenară acordată de Urban al II-lea cruciaților: 
Bernard de Clairvaux, legitimând în scurt timp în al său De 
laude ucidierea necredincioşilor, nu va spune nici el altceva, 
contrazicâmd la rândul său tradiția antimilitaristä a Bisericii 
dintâi şi tottodiată concepția bizantină a războiului din vremea 
cruciadelor, pentru care nici vorbă nu putea fi să li se acorde 
combatantiloir distincția martirului. 

Regulamentul enunță apoi, după enumerarea partici- 
pantilor la Cconciliul de la Troyes, şaptezeci şi două de arti- 
cole. Acesiteæ sunt în esență de ordin practic. Participarea la 
slujbe este solicitată, la fel ca în cazul călugărilor (articolul 1), 
dar, imediat, figurează precizarea că, dacă „din întâmplare, 
pentru nev'oille creştinătăţii din Orient“, nu s-a putut veni la 
slujbă, fiec:are dintre acestea (utrenie, vecernie) trebuie înlocu- 
ită cu tot atâttea orafii rostite cu glas tare (articolul 2). După 
cum se ve:de;, de la bun început se face simțită nevoia de a 
conforma regulamentul luptei „cu armele şi călare“. 

O alltă diferență, extrem de semnificativă în contextul 
vremii, se 'refferă la alimentație. În condiţiile în care toți călu- 
gării din Otcc:ident, pe durata întregului Ev Mediu, se abtin de 
la consumul cărnii — refuz ce exprimă la masa comunitară 
disprețul fatäi de lume manifestat de cenobiti şi care s-ar afla, 
după părerea. lui J. Moulin, la originea gastronomiei occiden- 
tale, pregătirea rafinată a legumelor, a ouălor şi a peştelui 
compensând. încetul cu încetul această constrângere — pentru 
templieri, în schimb, e „suficient să mănânce carne de trei ori 
pe săptărmâmă'“ (articolul 10). Patru zile de sărbătoare fac 
excepție de la acest regim (Naşterea Domnului, Paştele, 
Sfânta Maria şi Sărbătoarea Tuturor Sfinţilor), dar, dacă se 
întâmpla ca “vreuna dintre aceste zile să cadă martea, „se va 


mânca din belşug [carne] a doua zi“. lar duminica, li se vor 
da: două feluri de came fraţilor, respectiv cavalerilor, ca şi 
capelanilor, scutierii şi sergentii fiind nevoiți să se multu- 
mească numai cu unul singur. După cum se vede, diviziunea 
socială a ordinului trece şi prin stomac. 

Pe lângă aceste două excepţii importante referitoare la 
modul de viață monahală: participarea neobligatorie la slujbe 
(ceea ce constituia în mod tradițional justificarea însăşi a 
ordinului oratores) şi interdicția cărnii, încălcată aici din plin, 
regulamentul primar al Templului mai frapează, dacă e citit 
cu atenţie, din alte două motive. 

Înainte de toate, cu excepția supurerii, nicăieri nu apar 
legămintele făcute de Templieri: renunțarea la bunurile proprii, 
respectiv legământul de sărăcie care totuşi le conferă denu- 
mirea iniţială de „cavalerii săraci ai lui Hristos“, şi nici măcar 
legământul de castitate. Acesta este doar menționat, indirect, 
în ultimul articol al regulamentului: „Credem că e un lucru 
periculos pentru o comunitate religioasă să fie mai mult decât 
e nevoie sensibilă la farmecul femeilor. Şi, din acest motiv, 
nici un frate nu trebuie să cedeze ispitei de a săruta vreo femeie, 
indiferent că e văduvă, virgină, soră sau prietenă. Cavaleria lui 
Hristos trebuie deci să evite sărutarea femeilor, prin care băr- 
batii s-au pus adesea în primejdie, pentru ca astfel să-şi poată 
păstra veşnic în faţa lui Dumnezeu o conştiinţă pură şi o viaţă 
sănătoasă.“ 

În rest, regulamentul enumeră mai degrabă interdicțiile. 
Nicăieri nu este precizată misiunea ordinului: fără îndoială că 
obiectivul de „apărare a Sfintei Biserici“ e mai mult decât sufi- 
cient şi este înțeles de toți şi de fiecare, adică de membrii adu- 
nării conciliare, ca şi de patriarhul Ierusalimului şi de papă, 
care vor trebui să-i ratifice deciziile, şi de fmpricinati. 


Interdictiile, aşadar, constituie esentialul. Capelanii ordi- 
nului nu pot cere altceva decât hrană şi îmbrăcăminte, doar 
dacă maestrul [ordinului] nu le face ofrande sau le dă pomană 
(articolul 4). Nici nu se pune problema ca frații cavaleri să 
continue să asiste la totalitatea slujbei divine în picioare, „fără 
cuviință“, aşa cum s-a relatat de către unii martori (articolul 7). 
„La palat, pe care ar fi mai potrivit să-l numim refectoriu, tre- 
buie să mâncaţi în comun.“ „Ineluctabilele“ conflicte nu tre- 
buie să se desfăşoare aici, ci să fie rezolvate în particular şi 
cu discreţie (articolul 8). Fiecare trebuie să primească o canti- 
tate egală de vin (articolul 11). 

Egalitatea este impusă şi în privința veşmântului: con- 
ciliul cere ca acestea să fie de aceeaşi culoare pentru toți şi 
acordă cavalerilor o mantie albă, semn de castitate (castitas, 
înțeles în sens de puritate: „pacea sufletească şi sănătatea tru- 
pului“). Aroganţa sau ostentaţia nu îşi au locul în ce priveşte 
îmbrăcămintea (articolul 20). Cu toate acestea, scutierii şi 
sergenții nu pot purta mantia albă, ci se vor îmbrăca în negru 
(articolul 21). Portul blănurilor este interzis (articolul 23), ca 
şi preocuparea de a avea un veşmânt mai frumos sau mai bun 
decât ceilalți, din orgoliu sau dorință (articolul 25). „În princi- 
piu“, apare obligaţia de a purta părul tuns foarte scurt — şi nu, 
după cum putem remarca, tonsura monahală — şi este permisă 
purtarea bărbii şi a mustäfilor (articolul 28). Vârfurile ascu- 
tite si şireturile la pantofi sunt prohibite, fiind considerate o 
modă păgână (occidentalii stabiliţi în Tara Sfântă purtau încăl- 
ţări cu vârf alungit, în maniera orientalilor), ca şi părul lung 
şi hainele de o lungime exagerată (articolul 29). Fiecare frate 
[respectiv cavaler] nu poate avea mai mult de trei cai (arti- 
colul 30). Fiecare frate nu poate avea decât un scutier, pe care 
nu are voie să-l bată dacă acesta face vreo greşeală (articolul 31). 


Supunerea faţă de maestru [al ordinului] nu poate suferi 
vreo excepție: se vede că legământul de supunere, enunțat în 
prolog, apoi în articolul 1 al regulamentului, primeşte aici o 
acceptiure restrânsă, întru totul militară (articolul 33). Ter- 
menul însuşi de maestru (magister) este de altfel de origine 
războinică, fiind sinonim cu feudalul dominus (senior), şi nu 
este utilizat de călugări, care aleg mai curând un părinte 
(abatele, abba, în aramaică). Regulamentul cuprinde inter- 
dictia de a merge la Ierusalim fără permisiunea maestrului 
(articolul 34), de a se deplasa, în timpul unei campanii, la 
tabăra unui alt cavaler, de a lupta sau de-a se odihni fără 
ordinul maestrului (articolul 35), şi interdicţia de a-şi lua cal, 
armură sau arme fără permisiunea maestrului (articolul 36). 

Urma prohibitia frâului, a armurilor, a pintenilor, a scă- 
rilor de şa împodobite cu aur sau cu argint (articolul 37), a 
tecii pentru scut sau lance (articolul 38). Cuferele şi sacii cu 
încuietoare (articolul 40), ca şi scrisorile personale (articolul 
41) sunt prohibite. Nu mai există bunuri proprii, „de-acum 
înainte“ se spune la articolul 44: legământul de sărăcie este în 
sfârşit menţionat aici. 

Interdictia vânării şoimilor [privilegiul clasei cavale- 
reşti în perioada feudală] (articolul 46) şi a vânătorii cu arc, 
arbaletă sau câini (articolul 47). Doar vânarea leilor, flagel 
temut în Siria-Palestina, este îngăduită (articolul 48). În ordin 
nu pot fi acceptate surori (articolul 56) şi este „preferabil“ să 
nu fie primiţi copii (articolul 62). Spre deosebire de Cluny, 
Cîteaux nu accepta nici laici care să trăiască în mănăstire fără 
a fi făcut legământ, preferând convertirea adulţilor în locul 
vocației silite a copiilor dati de familie mănăstirii. În sfârşit, 
după cum am văzut, sărutul şi frecventarea femeilor trebuie 
evitate (articolul 72). 


Deşi alcătuiesc esenţa regulamentului Templului — repre- 
zentând aproape jumătate din articole —, putem fi siguri că 
aceste diferite interdicții conturează cu minufiozitate tocmai 
uzanfele care existau înaintea conciliului şi pe care acesta ar 
fi trebuit să le respingă. Cele mai multe au un raport direct cu 
moravurile cavaleriei: aroganta şi trufia (superbia), dorința de 
a ieşi în evidenţă față de ceilalţi, prin frumuseţea şi lungimea 
veşmântului, prin părul lung, armele bogat împodobite sau 
prin numărul cailor. 

Indisciplina este şi ea caracteristică clasei milites-ilor: 
dorinţa de a se singulariza în luptă, prin acele vitejii ce permit 
ca numele respectivului să rămână în cronici sau în cântecele 
de gestă, nevoia de a ieşi în evidență a oamenilor care alcătu- 
iesc un grup sau o descendență, şi a căror forță e dată de atacul 
compact, dar care tocmai din acest motiv visează să iasă din 
colectivul ce constituie forța lor. Se pare că aici supunerea, 
„renunţarea la voința proprie“, a reuşit să se impună: se va 
vedea că disciplina templierilor va constitui renumele lor în 
luptă şi îi va deosebi de cruciații nou-sosifi în Ținutul Sfânt, 
avizi de isprăvi individuale care puteau pune armatele în peri- 
col. Certurile violente de la masă, inegalitatea măsurilor de vin, 
orgolioasa ținută de la slujbă (stând în picioare), frecventarea 
femeilor, ieşirea din tabără fără permisiune, toate acestea fin 
tot de moravurile cavalereşti, a căror trufie trebuie redusă. 

Bernard de Clairvaux va merge exact în acelaşi sens, 
acuzând, de-a lungul lucrării sale Éloge de la nouvelle 
chevalerie”, „maliţia“ (răutatea) cavaleriei laice: caii îmbră- 
cati în mătase, armurile cu panglici, lăncile, scuturile şi şeile 
vopsite în culori fipätoare, cu zăbale şi pinteni bătuţi cu aur, 
argint şi pietre preţioase, războinicii efeminaţi prin părul lor 
lung, care se împiedică în tunicile lungi şi ale căror mâini moi 


şi delicate se ascund în mâneci unduitoare. În timp ce milites 
Christi, în ce îi priveşte, a căror hrană şi îmbrăcăminte evită 
orice frivolitate, se duc şi vin la semnalul şefului lor, renunță 
la soție şi la copii, la orice proprietate personală, şi sunt mereu 
ocupați, dacă nu cu luptele, atunci cu „repararea armelor si a 
hainelor destrămate“. Ei detestă şahul şi zarurile, dispreţuiesc 
vânătoarea, resping mimii, magii şi povestitorii, bufoneriile şi 
cântecele, pe scurt, orice formă de spectacol. „Niciodată îngri- 
jiti, spălându-se rar, cu părul şi barba hirsute, ei sunt plini de 
praf şi negri din pricina zalelor şi a soarelui.“ 

Putem recunoaşte cuvânt cu cuvânt în această compa- 
ratie între „maliția“ [cavaleriei laice] şi „miliția“ [lui Hristos] 
un portret acuzator al acestei caste, extrem de superficială, 
din care provine însuşi viitorul Sfânt Bernard. Să nu uităm însă 
că el provine din nobilimea mijlocie şi că Ordinul Templului 
va recruta îndeosebi în această parte a clasei feudale: oare 
ansamblul defectelor pe care Bernard, după regulamentul ordi- 
nului, îl incriminează — indisciplină, dorința de a fi elegant, 
bogăţia demonstrativă şi, mai presus de orice, aroganţa — nu 
este mai curând specificul înalţilor baroni? 

Din cele arătate anterior, putem deduce că acei cavaleri 
intrați în Templu, „convertiți întru Hristos“, păstrau destule 
defecte proprii cavaleriei întregi, deoarece altfel regulamentul 
dat ordinului de Conciliul de la Troyes nu ar fi insistat atât de 
mult asupra necesităţii de a li se pune capăt. În orice caz, deşi au 
făcut legământ de sărăcie, castitate şi supunere, aceşti oameni 
nu sunt totuşi călugări: scutiţi să asiste la slujbă în caz de 
luptă — la drept vorbind, rareori se întâmplă să nu se afle în 
campanie, scrie însuşi Bernard (De laude, 7) —, autorizaţi să 
mănânce came şi încurajați să verse sânge, ei nu răspund 
întocmai idealului monastic. Vom vedea că neplăcerea cu care 


îi privesc istoricii moderni ai ordinelor religioase are drept 
corespondent o indispozitie mult mai veche, datând de la înce- 
puturile ordinului. 

Avansăm ipoteza că Bernard de Clairvaux, despre care 
se bănuieşte că a avut inițiativa Conciliului de la Troyes şi ale 
cărui afirmaţii din De laude confirmă destul de multe dintre 
sentintele acestuia — astfel, obsesia abatelui de Clairvaux refe- 
ritoare la manierele efeminate ale cavalerilor, care se regăsesc 
în regulamentul Templului dat de conciliu, apare în destule 
alte scrieri ale lui Bernard, adevărat denigrator al omamentului, 
pe care îl consideră întotdeauna o măsluire a adevărului —, 
avea nevoie, pentru a da acestui ordin „insolit“ girul Bisericii, 
să îl asimileze întrucâtva monahismului cistercian, aflat atunci 
în plin avânt. Diferite impulsuri se conjugau pentru a sprijini 
această asimilare, despre care afirmăm de pe acum cu certitu- 
dine că se potrivea prea puţin cu realitatea ordinului. Întemeie- 
torii lui erau, fără îndoială, nişte cavaleri aspirând la un anu- 
mit tip de spiritualitate, dar nimic, cu excepția lui De laude, 
nu dovedeşte totuşi că erau gata să ducă o viaţă de călugări. 

Situaţia precară a statelor latine din Ţinutul Sfânt, o 
dată stins entuziasmul primei cruciade, explică faptul că un mic 
grup de cavaleri, doritori să rămână acolo şi să asigure pro- 
tectia pelerinilor cu ajutorul armelor, a fost puternic încurajat 
de responsabilii locali, cu regele Ierusalimului în frunte, să se 
transforme într-o armată stabilă, menită să apere aceste state. 
Ordinul Ospitalierii Sfântului loan, a cărui naştere o precedă 
pe a Templului, va cunoaşte după scurt timp aceeaşi evoluţie, 
asta din aceleaşi motive: vocaţia militară va prevala în jurul 
anului 1140 asupra iniţiativei de găzduire şi de îngrijire 
a pelerinilor. Teutonii, al căror ordin este înființat în 1128 pentru 


a-i primi pe pelerinii germani, vor urma aceeaşi cale, împru- 
mutând o parte a statutului lor de la templieri. 

Iniţial apropiat de ierarhia clericală locală — patriarhul 
Ierusalimului, episcopatul, canonicii Sfântului Mormânt —, 
Ordinul Templului, după recunoaşterea sa de către Conciliul 
de la Troyes, este de-acum înainte în relaţii strânse cu papa şi 
hărăzit să apere Sfânta Biserică. Este aici un salt neîndoielnic: 
chiar dacă lupta se situează mai întâi şi înainte de toate în 
contextul creştinătăţii din Orient — şi regulamentul o dove- 
deşte indiscutabil —, templierii se impun rapid şi în alte zone. 
Încă din 1 128, contesa Tereza le donează castelul de la Soure, 
din Portugalia, iar în 1130, contele de Barcelona, Raymond 
Berenger al III-lea, le cedează fortăreața de la Grayana, cu 
puţin timp înainte ca el însuşi să moară în sânul Templului 
din Barcelona. În 1131, regele Aragonului, Alfons I, hotărăşte 
pe faţă să-şi lase moştenire regatul celor trei ordine — al Tem- 
plului, al Ospitalierilor şi al Sfântului Mormânt; orice s-ar 
putea spune despre acest testament nemaivăzut, ce se poate 
explica, fără îndoială, prin raţiuni de politică locală şi care, de 
altfel, nu se va concretiza, din aceste diverse donaţii şi moşte- 
niri, practic contemporane Conciliului de la Troyes şi lucrării 
De laude a abatelui de Clairvaux, reiese că frontul Recon- 
quistei” îi vede şi el pe templieri în avanposturile celeilalte 
cruciade împotriva Islamului, care, la urma urmei, anticipase 
expediţia îndreptată spre Tara Sfântă. 

Templierii vor participa şi la cruciada, mult mai discu- 
tabilă, pe care Biserica şi baronii francezi aveau să o declanşeze 


* Termen spaniol desemnând recucerirea de către creştini a Peninsulei 
Iberice ocupate de musulmani. Operaţiunea a început la mijlocul secolului 
al VIII-lea, în Asturia, şi s-a încheiat o dată cu cucerirea Granadei, în 
1492. (n.t). 


împotriva albigenzilor din Languedoc la începutul secolului 
al XIII-lea, deşi doar marginal. După cum se vede, ordinul va 
apărea în curând ca fiind brațul înarmat al Bisericii, dacă nu 
al... suveranului pontif. În lupta sa împotriva teocratiei papale, 
Filip cel Frumos nu va uita acest lucru. Ar însemna să anti- 
cipăm însă: putem nota doar că, începând cu Conciliul de la 
Troyes, ,,providenta papei“ (providentia Papae Romani) este 
deja invitată să vegheze asupra ordinului (paragraful 8 al pro- 
logului regulamentului latin). Să nu omitem totuşi să amin- 
tim că asentimentul patriarhului Ierusalimului şi cel al adunării 
„cavalerilor săraci ai lui Hristos“ cu sediul în Oraşul Sfânt 
erau deopotrivă cerute de conciliu. 

Papalitatea era atunci extrem de favorabilă monahismu- 
lui: atât Urban al II-lea, cât şi ilustrul său predecesor Grigore 
al VII-lea proveneau amândoi din ordine religioase şi nu putem 
să nu ne gândim că mişcarea de reformă inițiată de acesta din 
urmă viza înainte de toate episcopatul şi preoţii, corupți de 
puterea laică încă din perioada carolingiană, în timp ce călu- 
gării reprezentau mai mult sau mai puţin întoarcerea la puri- 
tatea dată de vita apostolica. În curând, papă va deveni un fiu 
al abației Cîteaux, Bernard Pagarelli, sub numele de Eugeniu 
al III-lea, din 1145 până în 1153... Or, după cum am spus, se 
pare că Bernard de Clairvaux a nutrit iluzia să aducă la mănăs- 
tire întreaga cavalerie, dacă nu şi societatea întreagă: regre- 
tând iniţial că şi contele de Champagne s-a dăruit Templului 
ce se năştea, el sprijină ulterior ordinul, asimilându-l figurii 
inedite — şi, după părerea noastră, şi ea iluzorie — a călugărului- 
soldat. Într-o a treia etapă, după cum vom vedea, care coincide 
tocmai cu pontificatul lui Eugeniu al III-lea, Bernard nu va 
ezita să propovăduiască el însuşi cruciada. Înțelegerea dintre 


monahism şi cavalerie, profilată la Troyes, postulată în De 
laude, totul sub protecţia voită a papei şi nu, ca până atunci, a 
patriarhului Ierusalimului sau a episcopatului, ni se pare să 
constituie scopul, dacă nu însuşi faptul lui Bernard de Clairvaux. 

Cu mult mai misterioase, paradoxal, rămân scopurile 
proprii întemeietorilor ordinului şi, îndeosebi, ale lui Hugues 
de Payns. Redactorul Conciliului de la Troyes arată clar, în 
prologul regulamentului, că adunarea a fost invitată „la rugă- 
mintea maestrului Hugues prin care respectiva cavalerie a 
luat naştere“ şi abatele de Clairvaux spune limpede că a scris 
Eloge de la nouvelle chevalerie la cererea de trei ori expri- 
mată a aceluiaşi Hugues, „cavaler al lui Hristos şi stăpân al 
cavaleriei lui Hristos“. Problema este că nu ne-a rămas nici 
un text scris de acesta. Doar dacă... 


5 
Tulburări si dezbateri 


Cel puţin trei texte păstrează urma unor tulburări precoce 
apărute în sânul ordinului. Ele datează din anii 1125-1140, 
adică din anii foarte apropiaţi de evenimentul crucial care a 
fost Conciliul de la Troyes (1128 sau 1129), care a semnificat 
recunoaşterea oficială a „miliției“ şi a coincis cu expansiunea 
sa considerată uneori fulgerătoare — după cum atestă donațiile 
din ce în ce mai numeroase în bunuri mobiliare şi imobiliare, 
efectivele din ce în ce mai mari, instituţiile din Franța, Flandra, 
Spania, Aragon, Portugalia şi rolul pe zi ce trece mai important 
jucat de Templu în Ţinutul Sfânt. 


Primul dintre aceste trei texte este o scrisoare, datatä 
1125 (sau uneori 1128), pe care Guigues, al cincilea prior de la 
Grande-Chartreuse, despre care se stie cä a avut relatii sus- 
ţinute cu viitorul Sfânt Bernard, o adresează lui „Hugues, stareţ 
al sfintei miliții, şi tuturor celor care sunt conduşi de deciziile 
sale“ Această misivä începe printr-o punere în gardă explicită: 


„Nu vrem nici pe departe să încurajăm caritatea voas- 
tră în luptele vizibile şi în războiul care atacă trupurile. [...] 
Zadarnic îi atacăm pe duşmanii din afară, dacă, înainte de 
aceasta, nu îi zdrobim pe cei dinăuntru. [...] Din acest motiv, 
frați mult-iubiţi, să ne cucerim pe noi înşine pentru ca apoi 
să-i atacăm victorios pe ceilalţi; să re purificăm mai întâi 
sufletele de vicii si apoi să curäfäm pământul de barbarii care 
îl pângăresc.“* 


Hugues de Payns ceruse oare, eventual la sfatul abatelui 
de Clairvaux, sprijinul fraților de la Grande-Chartreuse? În 
orice caz, starețul acestei importante instituții monastice este 
departe de a-şi da acordul, invitându-l mai degrabă pe Hugues 
— numit, poate ironic, „stareț“ — şi pe ai săi să îmbrace „armura 
Domnului“ pentru ca, aşa cum spune Scriptura, să lupte nu 
împotriva trupului şi a sângelui, ci a puterilor spirituale ale 
răului. Atunci, „încingând la brâu adevărul şi încălțând învă- 
tätura Evangheliei păcii şi luând ca pavăză scutul credinţei 
[...], purtând pe cap coiful şi ţinând în mâna dreaptă spada 
mântuirii“, să luptăm, spune Guigues, nu împotriva unui 
duşman exterior, ci a acestui adversar pe care îl constituie 
însuşi orgoliul nostru. 

Degeaba se încheie scrisoarea printr-o exprimare poli- 
ticoasă a sprijinului — „Fie ca milostivenia atotputernică şi 
atotputernicia foarte milostivă a Domnului să vă ajute să luptati 


fericit şi să învingeţi glorios în luptele fie spirituale, fie cor- 
porale““, urare de circumstantä adresată unor oameni care îşi 
riscă zilnic viaţa în Ţinutul Sfânt —, tonul general este al deza- 
probării. Fapt din care se poate deduce, în subsidiar, ceea ce 
îi reproşează Guigues „sfintei miliții“ şi lasă să se întrevadă 
astfel, poate, adevăratul tel al întemeietorului acesteia. 
Termenii utilizați de stareţul de la Grande-Chartreuse 
sunt, într-adevăr, departe de-a fi indiferenți: el trimite la voca- 
bularul unui luptător atunci când foloseşte termenii de armură, 
a-şi încinge la brâu (cum se proceda de obicei cu centura şi 
spada), a lua scutul, a purta pe cap coiful şi a fine în mâna 
dreaptă spada. Printr-o simetrie subtilă, fiecare dintre atribu- 
tele şi gesturile succesive ale milites înarmându-se din cap 
până în picioare pentru luptă este utilizat pentru a-i îndemna 
pe Hugues şi pe „cei care sunt conduşi de deciziile sale“ să... 
propovăduiască Evanghelia păcii. Cuvântul orgoliu, ce repre- 
zenta în gura clericilor defectul tradițional al cavaleriei, insis- 
tenţa asupra umilinfei ce trebuie aflată în lupta cu tine însuţi, 
totul lasă să se înțeleagă că Guigues vede în proiectul „sfintei 
miliții“ o luptă abätutä de la drumul drept, în favoarea crucia- 
dei, împotriva barbarului exterior, „adversarul din afară“ când, 
de fapt, în opinia lui, dacă vrei să aspiri la caritate, trebuie să 
se umileşti pentru ca să-L afli pe lisus. Toate acestea lasă să 
se ghicească faptul că primii templieri sunt în ochii autorului 
scrisorii departe nu numai de a fi atins, ci şi de a aspira la un 
asemenea obiectiv! Aptitudinea pentru lupta fizică şi orgoliul 
care îi este corolar i se par că primează: pentru el, religia lor nu 
pare, am spune, decât un strat superficial care acoperă armele. 
Un alt document important este scrisoarea pe care un 
anume Hugo peccator (Hugues păcătosul) o adresează la rân- 
dul său „soldaţilor lui Hristos care, prin comportamentul lor 


religios în Templul din Ierusalim, se străduiesc cu fervoare 
să-şi obțină sanctificarea“. Această scrisoare e datată în gene- 
ral cu aproximaţie în anul 1140 şi este atribuită fie lui Hugues 
de Saint-Victor, unul dintre marii teologi ai Evului Mediu, 
născut în Saxa în 1090, venit la Paris să studieze şi devenit 
stareț al abației Saint-Victor în 1133, fie... lui Hugues de 
Payns însuşi. Nu este imposibil, după cum presupune Thierry 
Leroy“, ca tânărul originar din Champagne să fi studiat teolo- 
gia înainte de a reveni, la moartea unui eventual frate mai 
mare, de la viaţa clericală la gestionarea domeniului familial 
— deoarece scrisoarea respectivă arată că autorul ei posedă o 
cunoaştere certă a ştiinţei sacre. De altfel, Hugues de Saint- 
Victor, aşa cum este cazul şi al altor teologi ai vremii sale, de 
exemplu un Bernard de Clairvaux, bineînţeles, dar şi un Petru 
Venerabilul, manifestă, în scrierile sale, simpatie faţă de tem- 
plieri. Indiferent că este vorba de unul sau de celălalt dintre 
aceştia, ni se pare că datarea scrisorii, stabilită prin eliminare 
(Hugues de Saint-Victor moare în 1141, iar Hugues de Payns 
în 1136 sau 1137), poate fi mai mult sau mai putin precizată. 
Fără îndoială că această misivă e cu putin anterioară scrierii 
L'Eloge de la nouvelle milice — datată în anii 1130: textul 
abatelui de Clairvaux e scris după Conciliul de la Troyes 
(1128 sau 1129) şi, adresat lui Hugues de Payns, este redactat 
înainte de moartea acestuia — deoarece se pare că De laude 
constituie, după cum vom vedea, un răspuns la conținutul 
misivei lui Hugo peccator, în care caz scrisoarea acestuia din 
urmă ar data din aceiaşi ani 1130. Oricine ar fi autorul efectiv 
al acestei scrisori şi oricare ar fi data ei exactă, conţinutul aces- 
teia, în ce îl priveşte, rămâne indiscutabil. 

Citind-o cu atenţie, descoperim două categorii de idei. 
Prima înclină să creadă, precum numeroşi istorici contemporani 


G. Leclercq, J. Richard, si într-o oarecare măsură, Alain 
Demurger), că autorul ei este Hugues de Payns şi că problema 
despre care vorbeşte va atrage răspunsul constituit de De 
laude. Diavolul, duşmanul dintotdeauna, afirmă „Hugues 
päcätosul“, stă la pândă ca să ne înșele şi să ne piardă. El 
urmăreşte să ne destabilizeze, abătându-ne de la lucrările vir- 
tuoase pe care le întreprindem. Cum anume? „Cutare nu face 
binele care, într-o lucrare bună, nu caută gloria Domnului, ci 
pe a sa proprie.“ lată-ne din nou confruntati cu problema orgo- 
liului: faptele de arme îndeplinite nu trebuie să aducă folos 
gloriei „soldaților lui Hristos“, ci doar gloriei lui Hristos. Ime- 
diat, pentru a remedia această ispită, autorul scrisorii alunecă 
cu multă finețe spre o a doua categorie de idei, care până 
acum a trecut neobservată: „Rămâi unde eşti“, poruncește, 
după părerea sa, Scriptura. Nu numai că acest fragment e de 
negăsit în Scriptură, dar el manifestă cum nu se poate mai 
limpede ideologia claselor conducătoare din Evul Mediu, 
conform căreia nu e nenorocire mai mare decât aceea de a voi 
să-ţi depäsesti statutul: să ieşi din condiţia ta de origine este, 
după cum dovedesc numeroase texte ale vremii, greşeala prin 
excelenţă. Această trăsătură tipică este introdusă aici, la înce- 
putul scrisorii, fără să se explice prea bine de ce. 

Vom înţelege curând, dar, între timp, problema pare să 
se situeze în faptul, singurul care a reținut atenţia comentato- 
rilor, că oamenii care au ca ţel spiritualitatea pot împăca extrem 
de greu idealul religios cu lupta fizică. 


„Dacă propunem aceste reflecţii, fraţilor, e pentru că 
am auzit că unii dintre voi erau tulburafi de nişte oameni nu 
prea înţelepţi, ca şi cum profesia prin care v-aţi consacrat 
viata luptei cu dușmanii credinţei şi ai păcii pentru apărarea 
creştinilor, ca şi cum profesia voastră, spuneam, ar fi sau 


ilicitä sau pernicioasä, altfel spus, ca si cum ea ar constitui 
un păcat sau stavila în calea unui mai mare progres.“ 


Am putea jura că acest pasaj răspunde scrisorii citate 
anterior a lui Guigues de la Grande-Chartreuse, care îi îndeam- 
nă pe templieri la lupta spirituală cu ispitele personale şi 
denunță vanitatea şi chiar zădărnicia victoriilor materiale față 
de un duşman trupesc: „Dumnezeu, într-adevăr, se împotri- 
veşte orgolioşilor. Nu este, aşadar, deloc necesar să căutăm în 
altă parte un alt adversar...“ 

Dacă Guigues nu este vizat direct, este în orice caz clar 
că ideile sale erau împărtăşite şi de alţii, de acei „câţiva 
oameni nu prea înţelepţi“ care au reuşit să işte tulburarea în 
sânul ordinului, să-i destabilizeze pe anumiţi membri ai săi, 
al căror număr sau influență sunt suficient de importante pen- 
tru ca autorul scrisorii — indiferent că acesta este Hugues de 
logia — să simtă nevoia de a reacționa. Şi asta cu virulență: 
asemenea idei sunt dovada, după părerea'sa, că „diavolul nu 
doarme“. Pentru a le combate, trebuie înainte de toate respinse 
păcatele următoare: beţia, necurätenia, disputa, denigrarea. 

Se pot recunoaşte aici câteva dintre interdicțiile formu- 
late de regulamentul primar al Templului şi pe care le vom 
reîntâlni examinând uzanţele ordinului consemnate în scris 
(Retrais): interdicţia certurilor, a calomniilor, a betiei şi a 
frecventării femeilor. 

Apoi, post şi abstinenţă în vreme de pace înseamnă că 
templierul duce „lupta cu propriul trup“, cea pe care Guigues 
îl îndemna să o întreprindă cu prioritate. După care, când 
Duşmanul sugerează orgoliul, „rezistaţi şi fiți învingători“. Cu 
toate acestea, adaugă autorul, Duşmanul veghează neîncetat 


si corupe, sugerând „ura si furia atunci când ucideti [...], cupi- 
ditatea când îi cuceriti pe cei săraci“. Aceste obstacole însă — 
ceea ce înseamnă deci că ele există realmente — sunt depăşite, 
indică Hugo peccator: nu adversarul e cel urât, ci inechitatea, 
cât despre prada de război, ea e justificată, ținând cont de 
păcatele adversarului, şi, prin urmare, pe drept meritată. 

În al său De laude, Bernard de Clairvaux supralicitează: 


„Spre deosebire [de cavaleria laică] cavalerii lui Hristos 
poartă cu tărie luptele Domnului lor, fără a avea să se teamă 
nici pe departe că ar comite un păcat ucigând dușmani. [...] 
Astfel, repet, cavalerul lui Hristos ucide cu deplină împă- 
care şi primeşte moartea cu şi mai mare împăcare. Dacă 
moare, e spre binele său, dacă ucide, o face pentru Hristos.“ 


Viitorul sfânt adaugă două reflecţii. Prima anticipează, 
într-o sclipire de geniu, trecerea de la cruciada violentă la 
misiunile paşnice pe care le va promova, un secol mai târziu, 
un Francesco d' Assisi sau un Raymond Lulle: „Nu că, de alt- 
fel, ar trebui să-i masacrăm pe păgâni, dacă s-ar găsi alt 
mijloc de a-i împiedica să ne hărțuiască şi să-i oprime prea rău 
pe credincioşi...“ Să nu ne lăsăm însă amägiti: totuşi, preci- 
zează Bernard, e preferabil să fie ucişi decât „să lăsăm scep- 
trul păcătoşilor să se abată peste mulţimea celor drepți...“ 

Fiindcă, în sfârşit, creştinului nu îi este cu totul interzis 
„să lovească cu sabia“, acest gest fiind îngăduit pe deplin „cel 
putin tuturor celor care sunt häräziti de Dumnezeu acestei 
meniri şi nu s-au dedicat unui mod de viață mai buri“. Această 
ultimă frază merită puţină atenţie: ea alunecă — la fel ca scri- 
soarea lui Hugo peccator —, de la un nivel abstract al lucru- 
rilor, unde trebuie să se justifice, pe faţă, războiul (cu condiția ca 
el să fie) sfânt, la concretizările sociale ale vremii. Cavalerii 


care, precum Hugues de Champagne, nu au mers până la 
a fmbrätisa viaţa monastică pot cel putin să afle mântuirea, 
de vreme ce aceasta este starea socială pe care le-a dat-o 
Dumnezeu, în exerciţiul propriu condiției lor, cariera armelor, 
ucigând păgâni sau fiind ucişi de ei. „Prin moartea păgânului, 
creştinul se glorifică, deoarece Hristos este cel glorificat de ea. 
Prin moartea creştinului se manifestă generozitatea regelui, 
de vreme ce cavalerul moare pentru a-şi primi răsplata.“ 

Rândurile din De laude sprijină, reconfortează, încura- 
jează afirmaţiile făcute de Hugo peccator. Acesta din urmă, 
după ce a justificat lupta şi jaful, revine asupra înşelătoriilor 
care îi tulbură pe templieri. 


„[Diavolul] recunoaşte ceea ce nu poate nega: ceea ce 
faceţi e bine. Dar el vă sfătuieşte să renunfati la acest bine 
mai mic pentru unul mai mare. [...] Ceea ce vrea el neapărat 
este ca voi să ieşiţi de acolo unde vă aflați. [...] Iată iscusinta, 
viclenia diavolului care vrea să vă facă să muşcaţi färâna. 
[...] Consideraţi suspect tot ce vă sugerează Dusmanul, chiar 
dacă sugestia vi se pare bună. [...] Vedeţi cum promite el 
divinitatea ca să înveţe să disprefuiascä omenirea. [...] Deci, 
voi, fraţilor, fiţi vigilenţi si nu acceptaţi cu uşurinţă sfaturi 
care vă angajează să vă înălțați spre divinitate. Nu uitaţi că 
sunteţi oameni. Pästrafi cu umilință darul pe care vi l-a făcut 
Dumnezeu; acceptaţi cu stoicism ceea ce Dumnezeu a dis- 
pus în ce vă privește.“ 


Or, la ce îndemna stareţul de la Grande-Chartreuse, dacă 
nu la renunțarea la orgoliul victoriilor asupra necredincioşilor 
şi la consacrarea tuturor forțelor luptei spirituale, a propovă- 
duirii Evangheliei păcii, singura susceptibilă să-i apropie pe 
oameni de Dumnezeu? Apelul, indiferent că este vorba chiar 


de acesta sau de altele asemănătoare, este aici prezentat ca o 
tentatie diabolică: ieşirea din starea pe care Dumnezeu i-a 
dat-o combatantului — Bernard de Clairvaux va incrimina şi el 
acelaşi lucru — pentru a aspira la un statut superior. Nu mai e 
timp, în contextul regatului Ierusalimului amenințat de pre- 
tutindeni, să se renunţe la statutul de combatant pentru a tinde 
spre divin. Exact acesta este păcatul orgoliului, care constă în 
a nu rămâne la locul tău. 


Sfârşitul scrisorii lui Hugo peccator lasă într-adevăr să 
se ghicească faptul că în inima ordinului s-a ivit o altă pro- 
blemă. Duşmanul, „sub pretextul pietăţii“, precizează textul, 
nu numai că pune sub semnul întrebării activitatea miliției, 
îndemnându-i pe membrii ei mai curând la contemplare decât 
la a încerca să se îndepărteze „de contradicţiile şi disputele 
oamenilor“, dar îi mai şi incită pe unii şi pe alții să incrimi- 
neze ierarhia. „În marea lui casă, [Domnul] l-a pus pe fiecare 
la locul lui. [...] Dar, în realitate, tentatia duşmană nu lasă 
nicăieri în pace bietele inimi omeneşti. [...] Ea le spune stăpâ- 
nilor că nu pot fi mântuiti dacă nu renunţă la grijile coman- 
damentului; servitorilor le spune că nu participă la viața reli- 
gioasă fiindcă nu participă la guvernare.“ Aici se produce 
alunecarea, prea putin remarcată până acum, de la o proble- 
matică la alta, complet diferită. Pe de o parte, există această 
aspirație la pacea sufletului care probabil că a frământat un 
anumit număr de cavaleri, care nu reușeau desigur să înte- 
leagă prea bine implicarea lor din ce în ce mai accentuată în 
conflictele locale — se va vedea în ce măsură ordinul, aflat în 
avanposturile luptei cu necredincioşii, este deopotrivă ames- 
tecat profund în intrigile politice ale conducătorilor statelor 
latine din Orient. Tentaţia unei vieți mai contemplative este 


exact ceea ce le recomanda Guigues templierilor şi exact 
acestei obiecţii avea să-i răspundă Bernard în De laude, sancti- 
ficând misiunea belicoasă a milites Christi şi trecând sub 
tăcere vocația lor primară de protejare a pelerinilor. E drept 
că de la protecţia armată la lupta ofensivă pasul putea fi uşor 
făcut, cel putin în teorie. 

Pe de altă parte, se întâmplă că fraţii servanți (sergenti, 
scutieri, personalul administrativ, poate şi funcționarii însăr- 
cinafi cu munci manuale din comanderiile din Occident) se 
revoltă: oamenii pe care îi slujesc, spune scrisoarea lui Hugo 
peccator în încheiere, adresându-se de această dată echiva- 
lentilor conversilor din sânul ordinului, „vă fac să participaţi 
la truda lor, dar nu vor să vă admită la participarea la frater- 
nitate. Când soldaţii Templului primesc salutări din partea 
credincioşilor, când în lumea întreagă se fac rugăciuni pentru 
soldaţii Templului, despre voi nu se pomeneşte nimic, nu se 
aminteşte nimic. Şi, deşi aproape toată munca fizică vă incum- 
bă, tot rodul spiritual se răsfrânge asupra lor.“ La acestea, Hugo 
peccator răspunde că Dumnezeu cunoaşte ceea ce oamenii 
ignoră şi că şi cel mai umil funcționar din administrație va primi 
cea mai înaltă răsplată. Se ştie că viaţa monastică a fost mar- 
cată în mod similar de numeroase conflicte între călugării din 
strană şi călugării converşi'. Dacă Bernard de Clairvaux nu 
simte nevoia să ia în consideraţie această problemă în De laude, 
ea era în orice caz categoric prezentă la începuturile ordinului. 

O asemenea problemă, în contextul deosebit al cruciadei, 
trebuie să fi fost deosebit de accentuată. Multimile care au luat 
drumul Orientului au, fără îndoială, specificul unei „societăți 


eterogene“, după cum o numeşte Alphonse Dupront“, în care 


*Călugări folosiţi la treburile gospodăreşti dintr-o mănăstire 
(n.r.). 


clericii, cavalerii şi țăranii, multi dintre ei însoțiți de neveste 
şi copii, lăsându-şi casa, familia, abația, episcopatul sau paro- 
hia, deseori fără speranţă de întoarcere, şi-au pierdut, pe drum, 
deosebirile sociale sau etnice: fenomenul este descris de pri- 
mele relatări, chiar dacă acestea au fost scrise ulterior. Nu se 
purea atunci problema împărțirii în germani, franci sau englezi, 
nici în puternici sau nevoiaşi, aveau să repete ele la nesfârşit, 
cu nostalgie. Creştinătatea păşea în aşteptarea celei de-a doua 
veniri a lui Hristos, cu toate clasele sociale amestecate, ba 
chiar contopite — aceasta cel puţin în fantasma escatologică. 


„Şi-am văzut cerul deschis; şi iată, un cal alb; şi cel 
care şedea pe el se numeşte Credincios şi Adevărat, şi-ntru 
dreptate judecă şi se războieşte. Iar ochii Lui, ca para focului; 
şi pe capul Său, numeroase steme; având un nume scris, pe 
care nimeni nu-l ştie, decât numai El. Şi este îmbrăcat într-o 
mantie stropită cu sânge; şi numele Lui se cheamă Cuvân- 
tul-lui-Dumnezeu. Şi ostile din cer Îi urmau călări pe cai albi, 
purtând veşminte de vizon alb, curat. Si din gura Lui iese o 
spadă ascuţită cu care să lovească neamurile; şi El cu toiag 
de fier le va păstori şi va călca linul aprinderii mâniei lui 
Dumnezeu Atottiitorul. Şi pe mantia lui şi pe coapsa Lui are 
nume scris: Împăratul-împăraţilor-şi-Domnul-domnilor. 
[...] Şi-am văzut Fiara şi pe împărații pământului si oştirile 
lor adunate ca să facă război cu cel care şade pe cal şi cu 
oştirea Lui. Şi Fiara a fost prinsă, şi, cu ea, Profetul Mincinos, 
cel care-n faţa ei făcea semne prin care-i amăgise pe cei care 
purtaseră semnul Fiarei şi pe cei care se închinau chipului ei.” 


Astfel vorbeşte Sfântul Ioan în Apocalipsă.“ 


* Apocalipsa Sfântului loan Teologul, în Noul Testament, p. 464, Editura 
Institutului Biblic şi de Misiune al Bisericii Ortodoxe Româre, 1995 (n.t.). 


Textul biblic a fost unul dintre cele mai glosate în Evul 
Mediu, iar fragmentul pe care l-am citat a părut deosebit de 
apt de a descrie lupta întreprinsă pentru eliberarea Locurilor 
Sfinte de sub stăpânirea necredinciosului, a sarazinului into- 
lerant şi sectant al „Profetului Mincinos“. Ceea ce urmează 
este Mileniul: diavolul înlănțuit pentru o mie de ani şi dom- 
nia celor drepți, înainte ca Satan să se elibereze, iar Hristos să 
se întoarcă pentru a-l zdrobi. 

După care, autorul Apocalipsei vede „Oraşul Sfânt, 
Noul Ierusalim, pogorând din cer, de la Dumnezeu, gătit ca o 
mireasă împodobită pentru mirele ei“. Printr-o înläntuire de 
idei, o precipitare a profetiei, mulțimile venite din Occident 
s-au aşteptat probabil, o dată Ierusalimul cucerit, la un eveni- 
ment asemănător. În această perspectivă, nu se mai putea 
pune problema unei ierarhii pământeşti: fiecare, bogat sau 
sărac, pedestraş sau cavaler, avea să fie egal în fața lui Hristos 
venit a doua oară. Un asemenea eveniment nu s-a produs, dar 
aşteptarea lui, care explică, fără îndoială, în mare parte mobi- 
lizarea Occidentului pentru cruciadă, a lăsat urme. Le-am 
menţionat deja vorbind de Petru Eremitul şi de Urban al II-lea, 
dar aceste urme sunt perceptibile şi în De laude a lui Bernard 
de Clairvaux. După ce a legitimat lupta celor care scot din 
teacă deopotrivă spada spirituală şi pe cea temporală „pentru 
a crăpa capul duşmanilor“, el arată: 


„Odată păgânii alungaţi, El Însuşi [Domnul] se va 
întoarce la moştenirea şi la casa Lui. [...] Vezi mulţimea 
mărturiilor prin care înaintaşii aprobă noua cavalerie. [...] 
Nu trebuie ca ceea ce se vede să spulbere ceea ce credem, 
nici ca realitatea prezentă, în sărăcia ei, să micşoreze amploa- 
rea speranței noastre [...]'% 


Altfel spus: speranța escatologică în întoarcerea Mân- 
tuitorului nu e anulată, acțiunea cavalerilor lui Hristtos a fost 
vestită de profeti, dificultăţile pe care le întâmpină regatul latin 
al Ierusalimului, ameninţat în prezent de rezistența necre- 
dincioşilor, nu fac decât să amâne venirea împărăției lui 
Dumnezeu pe pământ. A 

Putem interpreta, fără a ne teme prea mult că ne-am 
înşela, toate cruciadele următoare, şi mai ales cea a „sărma- 
nilor oameni“ — cea a copiilor sau a bietilor păstori, «de exem- 
plu —, drept tot atâtea reiterări ale pulsiunii inițiale, în spe- 
ranta, mereu reînnoită, de a vedea pogorându-se Ierusalimul 
ceresc. În perspectiva amânării, Bernard insistă asupra rolu- 
lui capital pe care trebuie să-l joace templierii, îm timp ce 
nesocoteşte, poate că în mod cât se poate de conștient, încăr- 
cătura socială a utopiei pe care încearcă astfel să o :prezerve: 
la cea de-a doua venire a lui Hristos, nu ar mai trebuii să existe 
nici serviţi, nici servitori. 

La Cîteaux şi în Templu, subordonații înțeleg cu greu 
de ce sunt cantonafi într-un rol subaltern: scrisoarea. lui Hugo 
peccator constituie o dovadă a existenței acestui fapt în inte- 
riorul Templului, iar conflictele regulate dintre converşi şi 
călugării din strană, despre care istoria păstrează mărturii, o 
atestă în domeniul monastic. Va trebui să revenim asupra 
acestei problematici, deoarece ea va mai bântui ordiinul cava- 
lerilor săraci ai lui Hristos, după cum va reapărea, sub diferite 
forme, în chiar inima creştinătăţii. 

Între timp, să examinăm, după scrisoarea luii Guigues 
şi cea a lui Hugues, păcătosul, un al treilea document contem- 
poran cu începuturile Templului. Este vorba de o predică ținută 
cu ocazia sărbătorii Naşterii Sfântului loan Botezăttorul. Au- 
torul ei, Isaac de l’Étoile, nu este un personaj neînsemnat. 


Englez prin naştere (în jurul anilor 1110-1120), el urmează la 
Paris şi la Chartres cursurile celor mai mari teologi ai vremii, 
printre care Abélard şi Gilbert de la Porrée, pe care îl va ataca 
violent Sfântul Bernard. Intrat în ordinul cistercienilor, el 
conduce din 1147 până în 1167 sau 1169 mănăstirea Étoile, 
din Poitou, pe care e silit să o părăsească în împrejurări care 
au rămas misterioase, legate de faptul că Isaac îl ajutase pe 
atunci pe prietenul său Thomas Becket, primatul Angliei, 
urmărit de regele Henric al II-lea Plantagenet, să se refugieze 
în Franța. Or, Poitou depindea atunci de coroana Angliei şi nu 
este exclus ca Henric al II-lea să-l fi alungat pe Isaac, care a 
plecat în orice caz la acea vreme să înființeze o abație în insula 
RE, unde a murit în jurul lui 1178 sau poate ceva mai devreme. 
El este autorul unei importante scrieri, Lettre sur l'âme’, şi a 
cincizeci şi cinci de predici, printre care şi cea pe care o vom 
analiza aici. Se prea poate ca această predică, nedatată, să fi 
fost mai întâi rostită în anii 1140, când era la apogeu polemica 
dintre Bernard de Clairvaux şi Abélard (tratatul lui Bernard, 
Contre les erreurs d'Abelard, datează de la sfârşitul lui 1139). 
Într-adevăr, Isaac, despre care se ştie de altfel că îl admira pe 
abatele de Clairvaux, se adresează initial auditoriului său, 
explicând de ce a renunțat recent să mai folosească, pentru 
a-şi fine predicile, limbajul strălucitor şi topica seducătoare 
prin noutatea lor pe care le adoptase sub influenţa anumitor 
„oameni de o inteligență remarcabilă şi de o uimitoare iscu- 
sință“. El îi vizează pe foştii săi profesori: un Abélard, un 
Gilbert de la Porrée, cărora le reproşează nu de a fi deformat 
înţelesul Scripturilor, „cum fac ereticii'“, ci de a le fi adaptat 
cu mult meşteşug vederilor lor personale.“ Din acest motiv, 
chiar şi cu riscul de-a părea invidios pe succesul lor, Isaac 


*Scrisoare despre suflet (n.t.) 


renunță de-acum să treacă sub tăcere ceea ce susține că ştia 
de la bun început. Îndărătul noutätii fascinante se ascundeau, 
de fapt, nişte „distrugători ai adevărului“. 

Pe scurt, Isaac se aliniază la poziţiile bernardiene şi îi 
denunţă la rândul său pe cei pe care, dacă nu îi venerase, în 
orice caz îi copiase până atunci în modul său de exprimare. 
Cu toate acestea, continuă el de îndată, dacă se cuvine să ne 
ferim de seductiile noului, trebuie deopotrivă să ne ferim si de 
un nou monstru, de acelaşi gen şi ivit aproape în acelaşi 
moment... 


„O nouă miliţie, a cărei respectare a normelor reli- 
gioase, după cum spure cineva spiritual, «ţine de a cincea 
Evanghelie»: forțarea necredincioşilor să creadă cu ajutorul 
lăncilor şi al ciomegelor; jefuirea licitä şi uciderea celor care 
nu poartă numele lui Hristos şi proclamarea drept martiri ai 
lui Hristos a celor care pier în timpul acestor nelegiuri.““” 


Cu o ironie muşcătoare, predicatorul reia, pentru a-i răs- 
tălmăci, înşişi termenii scrisorii lui Hugo, peccator — „jefui- 
rea licită“, unde acesta din urmă scria: „Când jefuiti nu înseam- 
nă că râvnifi pe nedrept“ —, după cum transformă „noua cava- 
lerie“ elogiată de Bernard în De laude în „nou monstru“ 
(novae militiae monstrum). Deşi Isaac de l’Étoile este el însuşi 
abate cistercian şi discipolul, în această calitate, al viitorului 
Sfânt Bernard, noi suntem de părere, citind predica respec- 
tivă, că trecerea abruptă de la introducere, unde sunt denun- 
tati maeştrii gânditori la modă ai vremii — „l-am respectat, 
aşadar, fiindcă toată lumea îi respecta“, se scuză Isaac —, la 
critica acerbă a Templului, oricât de surprinzătoare poate ea 
să fie la prima vedere, răspunde unei strategii calculate. Fără 
a-l numi niciodată pe Bernard, nici pe Abélard sau pe Gilbert 


de la Porrée şi fără a numi nici Templul, deşi termenii utilizați 
sunt transparenfi, Isaac urmăreşte în primul rând şi înainte de 
toate să denunțe monstruozitatea pe care o reprezintă în ochii 
săi ordinul nou creat. Or, în Éloge de la nouvelle chevalerie, 
Bernard insista tocmai asupra admiratiei fără rezerve pe care 
o merita această „cavalerie de tip nou, pe care secolele tre- 
cute nu au cunoscut-o“, această asociere „atât de neobişnuită“ 
dintre lupta fizică şi cea spirituală. De altfel, şi în aceeaşi 
perioadă, Bernard denunța îndrăzneala filosofică, noutatea 
inacceptabilă pe care o constituia în ochii săi abordarea 
Scripturii practicate de Abélard, care credea că dogmele, fie 
ea şi cea a Sfintei Treimi, puteau fi analizate cu noile mij- 
loace ale dialecticii, fapt pe care îl recuza vehement Bernard, 
care îl va pune sub acuzaţie pe teolog, în absenţa acestuia, la 
Conciliul de la Sens, din 1140, acuzaţie ce va avea drept rezul- 
tat condamnarea lui Abélard de către papă în 1141. Refugiat 
la Cluny, unde îl primise Petru Venerabilul, teologul avea să 
moară aici în 1142. În Dialogul său, redactat în recluziunea 
de la Cluny, cel care era supranumit „doctorul invincibil“ a 
creat un filosof de origine islamică doritor să examineze reli- 
giile în virtutea conformităţii lor cu raţiunea. Se ştie că abația 
de la Cluny întreținea pe atunci relaţii cu Spania, scăldată în 
cultura islamică. Se mai ştie că Petru Venerabilul va pune în 
curând să se traducă Coranul în latină de către o echipă de 
specialişti din care făcea pe ascuns parte un musulman, echipă 
pe care o strânsese în timpul unei călătorii efectuate în Spania 
în 1142. Deşi era prieten cu abatele de Cluny, Bernard de 
Clairvaux va critica acest proiect, dat fiind că îl considera 
inoportun în contextul cruciadei. 

După cum se vede, aceşti ani 1140 sunt plini de fră- 
mântări. Unii încep să manifeste deja interes pentru filosofia 


arabă şi chiar pentru islamism. În toiul cruciadei, se înțelege 
că este o atitudine neavenită, după cum mult mai periculoasă 
era abordarea întru totul nouă, cu armele rationalitätii, pe care 
o propunea Abélard în privința dogmelor religiei. E lesne de 
înţeles deci prudența lui Isaac de l’Étoile de a refuza să-i 
numească în predica sa pe protagoniştii polemicii, dar ținând 
totuşi să sublinieze, el, care fusese elevul lui Abélard şi îl 
admira şi pe Bernard, că îndrăzrelile noilor teologi nu îi trans- 
formau automat pe aceştia în eretici. 

Să revenim la strategia proprie pe care o bănuim în 
predica lui Isaac de PEtoile: aşadar, noii teologi sunt con- 
damnaţi pentru atitudinile lor inedite, fie, dar cum poate cel 
care îi acuză să sprijine în acelaşi tip un ordin care, în felul 
lui, propune, în acelaşi moment, o noutate la rândul ei mon- 
struoasă? Pentru a condamna Templul în faţa unui vast audi- 
toriu alcătuit deopotrivă din călugări şi converşi „veniţi din 
hambare cu prilejul sărbătorii [Naşterea Sfântului loan Bote- 
zătorul]'“*, dar şi, după chiar spusele lui Isaac, „o mulţime de 
laici care dă fuga din toate părțile“, predicatorul nu reia 
argumentele prezentate în scrisoarea pe care Guigues, stare- 
tul de la Grande-Chartreuse, le destina în 1125 sau 1128 lui 
Hugues de Payns şi alor săi: lupta spirituală primează asupra 
celei militare. De data aceasta, problema nu mai este de a-i 
convinge pe cavalerii Templului să renunţe la luptă, ci, în faţa 
faptului împlinit al dezvoltării lor, lupta lor trebuie să fie 
recuzată, să-i fie înlăturată legitimitatea. Şi aceasta, în numele 
unui Hristos paşnic: cum să-i opui, continuă Isaac, „fiului 
pierzaniei care urmează să vină“ — Antihristul aşteptat, după 
cum putem presupune; sau, în orice caz, orice opoziție față de 
creştinism — prin argumentele reprezentate de „bunătatea 
indulgentă a lui Hristos, răbdarea sa, modul său de a prezice“? 


Pe scurt, fortându-i pe necredincioşi să creadă „prin lovituri 
cu lancea şi ciomagul“ nu se va putea obţine în cele din urmă 
decât o reacţie inversă, legitimând la rândul ei „cruzimea faţă 
de creştini“. Dând dovadă de aceeaşi prudență, Isaac con- 
chide în ce priveşte noua miliție: „Îi lăudăm, dar în această 
privință nu îi lăudăm; şi nu fiindcă actele lor riscă să fie cu 
desăvârşire rele, ci fiindcă pot reprezenta prilejul unor rele 
viitoare.““* Isaac făcea o profeție. 


Partea a doua 


Ascensiunea 


„E palatul înălţat de regele 
Solomon, 

regele Israelului, fie pacea cu el! 
În el locuiesc trei sute de cava- 
leri, 

Care pleacă zilnic la război...“ 


Benjamin de Tudèle, 
cälätor evreu în Tinutul Sfänt 
(între anii 1165 şi 1173) 


Înainte de a aborda a doua parte a istoriei Ordinului 
Templului, cea mai îndelungată în timp, care merge de la a 
doua cruciadă (1146-1149) şi până la căderea cetății Saint-Jean 
d'Acre (1291), în care ordinul se dezvoltă considerabil, gloria 
şi puterea sa răspândindu-se pe tot cuprinsul Occidentului, 
iar acţiunea lui e temută şi respectată în tot Levantul, înaintea 
prăbuşirii finale, să încercăm să rezumăm analiza pe care am 
făcut-o până acum. 

Astfel, după afirmaţiile lui Guillaume de Tir şi ale lui 
Jacques de Vitry, un opozant şi un simpatizant, în orice caz 
doi cronicari importanți, după prima cruciadă (1095-1099), 
câțiva cavaleri au hotărât să rămână în regatul Ierusalimului 
şi să se consacre protejării pelerinilor. Acestea se întâmplă în 
jurul anilor 1118-1119 şi aceşti oameni, despre care se spune 
că la început au fost nouă la număr, fac profesiune de credință 
în fața patriarhului Ierusalimului, punându-si forțele în slujba 
regelui Oraşului Sfânt. Canonicii Sfântului Mormânt sunt în 
relaţii apropiate cu ei şi cavalerii adoptă desigur, ca şi aceştia din 
urmă, regulamentul destul de îngăduitor al Sfântului Augustin. 
O parte a moscheei Al-Aqsa, ce servea pe atunci de palat rege- 
lui, le este adjudecată, de unde şi numele lor de cavaleri ai 
"Templului: conform tradiţiei, această moschee a fost constru- 
ită pe ruinele Templului lui Solomon. Canonicii, episcopatul 
şi clasa conducătoare locală îi sprijină moral şi material. 

Hugues de Payns, întemeietorul acestei confrerii, caută 
în curând în Europa, ca şi coreligionarii săi, mijloacele de a-şi 
dezvolta proiectul. În 1128 sau 1129, respectiv după zece ani 
de la naşterea acestei militia, Conciliul de la Troyes, probabil 
că la iniţiativa lui Bernard de Clairvaux — care era în relaţii 


cu Templul prin intermediul puternicei curţi de Champagne şi 
prin unchiul său André de Montbard —, şi totodată la instiga- 
rea regelui Balduin al II-lea al Ierusalimului, se întruneşte 
pentru a oficializa recenta organizație. Această recunoaştere, 
solicitată de întemeietori, se soldează cu noi condiţii: de-acum 
înainte, Templul adoptă un regulament inspirat din cel denu- 
mit al Sfântului Benedict, se înscrie în siajul reformei monas- 
tice cisterciene şi primeşte aprobarea papei. Misiunea sa este 
din acel moment de a apăra Sfânta Biserică. 

În aceste condiţii, Templul cunoaşte o dezvoltare rapidă: 
donațiile nu mai încetează. Conciliul de la Troyes precizează, 
într-adevăr, că militia, care duce o viață religioasă şi militară, 
poate ucide fără culpabilitate. Şi, din acest motiv, ea primeşte 
privilegiul de a poseda pământuri şi de a guverna oamenii şi 
ţăranii de pe cuprinsul acestora." 

Sunt înființate instituţii în Flandra, Champagne, Paris, 
Anglia şi în curând în Portugalia şi Aragon. Recrutii sunt 
numeroşi, cu atât mai mult cu cât în anii 1130 Bernard de 
Clairvaux ajunge să sprijine personal si public militia — Éloge 
de la nouvelle chevalerie şi diverse epistole scrise de el stau 
mărturie în acest sens. 

Încurajările celui care întruchipa pe atunci glasul creş- 
tinătăţii nu sunt totuşi scutite de dezbateri: Guigues, stareț la 
Grande-Chartreuse, îi sfătuise încă din 1125-1128 pe Hugues 
de Payns şi pe ai săi că ar face mai bine să se consacre luptei 
spirituale cu ispitele decât luptei fizice cu un adversar exterior. 
O asemenea argumentatie, susținută, fără îndoială, şi de alți 
clerici, atinsese în plin un anumit număr de cavaleri ai organi- 
zaţiei. Hugo peccator, indiferent că e vorba de faimosul teolog 
Hugues de Saint-Victor sau de Hugues de Payns însuşi, le scria 
la puţin timp după aceea cavalerilor Templului lui Solomon 


cä, în pofida afirmatiilor, inspirate de diavol, fäcute de un 
anumit număr de oameni aşa-zişi piosi, lupta lor era justifi- 
cată din plin. Bernard de Clairvaux, în al său De laude, avea 
să supraliciteze în această privinţă şi, în prelungirea imediată 
a Conciliului de la Troyes, va crea de la un cap la altul figura 
călugărului-soldat. El nu utilizează literalmente acest termen, 
dar legitimează lupta „cavalerilor săraci ai lui Hristos“ ară- 
tând că ei înalță, într-un mod inedit, o spadă deopotrivă spiri- 
tuală, a luptei monastice, şi temporală, a cavalerului curajos. 
În acelaşi timp, el radicalizează calea mântuirii deja indicate de 
Urban al II-lea cavaleriei din Occident, cu prilejul discursului 
de la Clermont, din 1095. În loc să se bată în războaie parti- 
culare, aceşti milites, punându-şi spada în slujba luptei cu 
necredincioşii, dar făcând totodată legământ de sărăcie, casti- 
tate şi supunere, câştigă de-acum înainte, cum doar călugării 
şi într-o măsură mai mică ceilalți clerici puteau să o facă, 
dreptul de a accede la sacru. 

Isaac de l’Étoile critică tocmai această confuzie nemai- 
văzută între ordinul oratores şi cel al bellatores: justificarea 
„banditismului“ numai fiindcă el operează în detrimentul duş- 
manilor lui Hristos, transformarea războinicilor morți în acest 
context în martiri, toate acestea sunt inacceptabile. Această 
predică era însă prematură: dând dovadă de oarecare rea-cre- 
dinfä, abatele cistercian de Étoile îi acuza pe templieri că vor 
să-i convertească pe „necredincioşi“ cu forța. El anticipa astfel 
elanurile misionare care, începând din secolul al XIII-lea, 
aveau să-i fnsufleteascä pe un Francesco d' Assisi şi apoi pe 
un Raymond Lulle, având ca ţintă Orientul musulman. Or, 
pentru ordinul Templului, ca şi pentru Bernard de Clairvaux 
şi totodată pentru mişcarea cruciadei în ansamblul ei, nu 
aceasta era problema. 


10 
A doua cruciadä 


În 1146, când Bernard de Clairvaux, ieşind încă o dată 
din viaţa contemplativă, o apucă pe drumurile Europei pen- 
tru a propovădui în fața mai-marilor cruciada, oraşul armean 
Edessa, pe care Balduin de Boulogne, fratele lui Godefroy, îl 
cucerise în prima expediţie, căzuse în mâinile musulmanilor. 
În 1144, într-adevăr, emirul pe care francii îl numesc Zengi 
recucerise oraşul, pentru ca apoi să recucerească totalitatea teri- 
toriului primului principat latin din orient: comitatul Edessa. 

De origine turcă, Zinkî, seniorul Mosulului, este unul 
dintre primele cäp ;tenii războinice musulmane care încercase 
să unească forţele islamice pentru a-i înfrunta pe cruciați. Obi- 
ectivul său principal era totuşi Damascul, unde domnea o 
dinastie care nu a ezitat, în 1140, să se alieze cu francii pentru 
a contracara amenințarea. În fața acestei alianțe surprinzătoare, 
emirul s-a întors spre Edessa, pe care a cucerit-o după un asediu 
de o lună, în absența conducătorului acesteia, Jocelyn. Asa- 
sinat în 1146, în timp ce ataca fortăreața musulmană Jabar, 
Zinkf a fost totuşi considerat un erou dat fiind că luptase cu 
cruciații şi îi învinsese. Cronicarul arab Ibn al-Athiîr, care îl 
simpatizează, a lăsat despre el acest semnificativ elogiu postum: 


„Oameni serioşi şi credincioşi mi-au povestit că un 
om pios l-a văzut în vis pe defunctul Zinki şi l-a întrebat: 


«Cum s-a purtat cu tine Dumnezeu?» La care Zinki a räs- 
puns: «M-a iertat fiindcă am cucerit Edessa.» 


Personajul este interesant fiindcă e primul care, con- 
fruntat cu incursiunile latinilor în Siria-Palestina, a mobilizat 
forțele musulmane pe tema jihadului. Nu a folosit-o însă 
decât moderat, deoarece adevăratul său obiectiv politic este 
de a-şi impure autoritatea califatului abbasid al Persiei. Fapt 
este însă că Zinkî amputeazä serios recentele cuceriri ale 
latinilor în Orient. Este o catastrofă din perspectiva occiden- 
tală a cruciadei şi în Europa tulburarea e mare. Regele Franţei, 
Ludovic al VII-lea, hotărăşte să înalțe crucea în 1145 şi Papa 
Eugeniu al III-lea, provenit din Ordinul Cîteaux, proclamă 
atunci cruciada. 

Bernard de Clairvaux va da mişcării o amploare neaş- 
teptată. La începutul relatării sale despre a doua cruciadă”, 
călugărul de la Saint-Denis, Odon de Deuil, care a fost secre- 
tarul şi capelanul lui Ludovic al VII-lea şi l-a însoțit în „pele- 
rinajul său spre Sfântul Mormânt“, povesteşte cum „în Anul 
Cuvântului întruchipat 1146, gloriosul rege al francezilor şi 
duce de Aquitania, Ludovic, fiu al regelui Ludovic, fiind în 
vârstă de douăzeci şi cinci de ani, şi, pentru a fi demn de 
Hristos, ducându-şi crucea la Vezelay în ziua de Paşti, a păşit 
în urma Domnului.“ Încă din Ziua Naşterii Domnului, regele, 
convocându-i la Bourges pe episcopi şi pe nobili, le împărtă- 
sise intenția. Episcopul de Langres emotionase atunci aduna- 
rea vorbind de pierderea Edessei, „de opresiunea îndurată de 
către creştini şi de insolenta păgânilor“. Făcând aceasta, epis- 
copul anticipa bula Quantum predecessores (1 martie 1146), 
în care Papa Eugeniu al III-lea, adresându-se regelui Franţei 
şi supuşilor săi, amintea că oraşul Edessa „era singurul care a 


rămas în puterea creştinilor şi a continuat să-l slujească pe 
Domnul în timp ce tot ținutul Orientului era ocupat de 
păgâni“. Într-adevăr, Balduin de Boulogne îi succedase în 
1098 prințului armean, deci creştin, Toros, în urma urei conspi- 
ratii locale în care rolul fratelui lui Godefroy de Bouillon, 
aliat al prințului care îl chemase în ajutor împotriva turcilor 
şi totodată complice al conspiratorilor, a fost cel puţin tulbure. 
Eugeniu al III-lea deducea din căderea oraşului că Biserica şi 
creştinătatea întreagă se aflau în pericol. În consecință, el i-a 
încurajat începând de atunci „cu titlu de iertare a păcatelor“ 
pe toți credincioşii, „şi mai ales pe cei mai puternici şi mai 
nobili“, să se înarmeze cu îndrăzneală şi să dea dovadă cel 
putin de tot atâta curaj ca taţii lor. Papa decreta deopotrivă că 
femeile, copiii şi bunurile celor care aveau să plece vor fi 
puse sub protecţia Bisericii până la întoarcerea cruciaților. 
Celor care aveau să întreprindă acest pelerinaj cu inima curată 
aveau să le fie iertate restantele datoriilor: autoritatea apos- 
tolică urma să-i dezlege de angajamentul pe care îl făcuseră 
(jurământ sau cuvânt dat) față de creditori. Biserica avea să 
ia deopotrivă în gaj posesiunile mobile sau imobile ale celor 
care erau lipsiți de posibilitatea de a întreprinde expediția. 
Încă de la prima cruciadă, Godefroy lăsase în gaj episcopatului 
de Liège castelul Bouillon, care era o posesiune îndepărtată 
pentru acest fiu al comitatului Boulogne. 

Bula din 1146 semnifică luarea de măsuri noi, orice ar 
fi spus Eugeniu al III-lea, care nu înceta să repete, datorită 
unei trăsături tipic medievale, că nu face decât să-şi imite pre- 
decesorul, Urban al II-lea: acesta din urmă nu acordase însă 
iertarea păcatelor decât celor care mureau pe drum sau în 
luptă, în timp ce în prezent faptul de a întreprinde şi îndeplini 
“un pelerinaj atât de sfânt“ avea să fie suficient. Iertarea 


datoriilor si dezlegarea de jurämintele rostite în acest sens 
indicau pe deasupra marea putere pe care o avea Biserica în 
societatea vremii — şi faptul că opinia publică subscria atunci 
la cruciadă sau, cel putin, o aproba — şi, deopotrivă, încurajă- 
rile materiale necesitate de această a doua expediţie. Prote- 
jarea de către autorităţile ecleziastice a femeilor şi a copiilor 
rămaşi acasă, ca şi a bunurilor lăsate în Occident arată că în 
timpul primei cruciade avuseseră probabil loc destule întâm- 
plări neplăcute în această privinţă. La întoarcerea din cea de-a 
şaptea (1245-1250), Joinville, însoțitor al Sfântului Ludovic, 
avea să refuze să-şi mai însoțească o dată regele în Ţinutul 
Sfânt din motive asemănătoare: în absenţa lui, domeniul său 
căzuse pradă... sergenţilor regali. De altfel, papa insistă astfel 
asupra faptului că femeile şi copiii nu trebuie să ia parte la 
expediţie, aşa cum îi încurajează mai ales pe cei puternici (şi 
bineînţeles armatele lor) să participe. Urban al II-lea, după cum 
am văzut, dorise şi el ca seniorii să fie cei care să plece. Prin 
aceasta se manifestă indirect, şi încă o dată, îngrijorarea Bise- 
ricii față de mişcarea necontrolată a cruciadei populare, ce se 
traduce prin exodul unor populații întregi, mânate de speranța 
întoarcerii lui lisus la Ierusalim. Deşi Eugeniu al II-lea se 
adresează aproape exclusiv regelui Franței şi nobililor rega- 
tului, el se va pomeni totuşi depăşit pe două fronturi. 

Primul este cel deschis de Bernard de Clairvaux însuşi, 
despre care Odon de Deuil povesteşte că a apărut în mod 
spectacular la adunarea de la Vezelay, din Ziua Învierii. 


„Abatele, fortificat de autoritatea apostolică (papa, 
ocupat cu apărarea posesiunilor sale din Italia, îl însărcinase 
să propovăduiască cruciada] şi de propria sanctitate [să nu 
uităm că acest text datează cel mai târziu din 1148, că Bernard 
avea să moară în 1153 şi că va fi canonizat în 1174), şi imensa 


mulțime a celor care erau convocați s-a întrunit într-un 
acelaşi loc şi acelaşi moment. Regele a primit deci decorația 
crucii, care îi era trimisă de suveranul pontif, şi multi dintre 
mai-mari au primit-o o dată cu el. Si, cum nu era destul loc 
în castel ca să încapă o mulțime atât de mare, s-a construit 
pe câmp un eşafodaj din lemn, pentru ca abatele să poată 
vorbi întregii adunări. Acesta s-a urcat pe eşafodaj, împreună 
cu regele împodobit cu crucea sa; şi, când acest orator al 
Cerului a răspândit, după obiceiul său, roua cuvântului divin, 
din toate părțile au izbucnit aclamații cerând cruci, cruci! 
Şi, după ce abatele mai curând a împrăștiat decât a împărțit 
un mănunchi de cruci pe care le avea pregătite, a fost silit 
să-şi sfâşie propriile veşminte ca să mai facă altele, pe care 
le-a azvârlit peste mulțime. [...] Atunci, abatele, care avea 
un spirit viteaz ascuns într-un trup plăpând si aproape jumă- 
tate mort, a mers pretutindeni ca să predice şi, în scurtă 
vreme, numărul cruciaților a sporit, ajungând de necuprins.“ 


Am considerat util să cităm pe larg acest fragment: 
Odon de Deuil, care îşi scrie relatarea pentru Suger, regentul 
regatului în absenţa lui Ludovic al VII-lea, pare fascinat de 
capacitatea de seducţie a omulețului cenușiu, cu sănătatea 
şubrezită, cu un talent oratoric incredibil şi cu un simț desă- 
vârşit al punerii în scenă. Bernard însuşi nu a ezitat să scrie: 
„Am deschis gura, am vorbit şi pe dată cruciații s-au înmulțit 
la nesfârşit. Satele şi târgurile s-au golit...*5 

După ce a străbătut provinciile Franţei, abatele predică 
în Flandra, pentru ca apoi să-l convingă, în Germania, pe împă- 
ratul Conrad al III-lea să pornească la rândul său în cruciadă. 

În Germania însăşi, un sihastru pe nume Raul, care 
îşi zice călugăr, pune în mişcare mulțimile, în felul lui Petru 
Eremitul cu cincizeci de ani în urmă. Arătând nişte scrisori pe 
care susține că le-a primit de la arhanghelul Gabriel (Petru 


procedase la fel), el anunţă că întoarcerea lui Hristos în Oraşul 
Sfânt e aproape. În drum, cruciații populari germani îi ame- 
nintä pe evreii din Mainz, îi spoliază şi îi masacrează pe cei 
care refuză botezul. Pus la curent, Bernard se revoltă: 


„Evreii nu trebuie să fie nici persecutați, nici ucişi, 
nici măcar surghiuniti. Citiţi paginile Sfintei Scripturi. 
Cunosc profeția pe care o include un psalm şi care se referă 
la ei: «Dumnezeu, spune Biserica, mi-a dat o lecţie despre 
duşmanii mei: nu îi omori, de teamă ca popoarele mele să 
nu mă uite.» Ei sunt ca literele vii care ne înfăţişează Pati- 
mile Domnului.“ 


Se vede ambiguitatea dintr-un asemenea discurs: evreii 
trebuie respectaţi, dar asta nu înseamnă că ei nu sunt duşmani. 
Cu toate acestea, Bernard, la fel ca majoritatea episcopatului 
renan, s-a opus puternic masacrelor comise de mulțimile care 
voiau să purifice pământul de duşmanii lui Dumnezeu. 

Asemenea persecuții avuseseră deja loc în Renania în 
1096 şi, să nu uităm, cu prilejul cuceririi Ierusalimului în 
1099, necredincioşii şi evreii fuseseră ucişi într-o baie de sânge 
sacrificială. 

Nu trebuie, aşadar, să ne mirăm că, începând de atunci, 
cronicarii evrei occidentali scriu că misiunea cruciadei le apare 
ca o pedeapsă cumplită a lui Dumnezeu. În Ținutul Sfânt, 
populaţia evreiască este mai curând aliata obiectivă a forțelor 
musulmane, care se arătaseră traditional destul de tolerante faţă 
de practicanții religiei Scripturii, indiferent că erau evrei sau 
creştini. Vom reveni asupra acestor chestiuni, deoarece conflic- 
tele vremii au lăsat urme de neşters, după cum vom încerca 
să înțelegem poziţia Templierilor față de această problemă. 


Am väzut cât de mult se implicase Bernard de Clairvaux 
în propovăduirea celei de-a doua cruciade, iniţiate de regele 
Ludovic al VII-lea, poate că la instigarea lui Bernard însuşi, 
şi susținută apoi doar de Papa Eugeniu al III-lea, înainte de a 
i se alătura şi împăratul german. De data aceasta, aşadar, cei 
care conduc expediția pe plan temporal sunt doi monarhi, şi 
un călugăr îi încurajează pe plan spiritual: încetul cu încetul, 
puterea trece de la marii seniori, conducători ai primei cru- 
ciade, în mâinile suveranilor, care preiau treptat inițiativa în 
domeniul politic, în timp ce monahismul, îndeosebi cel cister- 
cian, rămâne pe planul întâi în domeniul religios. Nu trebuie, 
totuşi, să neglijăm rolul jucat din nou de masele populare, 
înflăcărate de un obscur predicator — obscur fiindcă sursele 
oficiale, clericale şi feudale, se străduiesc să-l ignore, aşa cum 
minimalizaseră acţiunea unui Petru Eremitul. 

În acest context, deja diferit de cel al primei mari expe- 
diţii în Ținutul Sfânt, care este situaţia templierilor? 


11 
Privilegiile Templului 


Hugues de Payns a murit în 1136 sau 1137 şi Robert de 
Craon i-a urmat în fruntea ordinului. Acesta din urmă, originar 
din Angers sau din Anjou, provine poate din grupul întemeie- 
torilor (un „Robert, cavaler al Templului“ e menționat în 1125 
într-o cartă a episcopului de Nazaret). În orice caz, este un 
organizator de primă mână, care consolidează militia atât în 


posesiunile sale europene, cât si pe planul recunoaşterii ofi- 
ciale. Într-adevăr, Papa Innocentiu al II-lea, acest fost călugăr 
de la Clairvaux, dă în 1139 bula Omne datum optimum, care 
constituie o etapă esenţială în evoluţia ordinului. 

Adresat îndeosebi „Scumpului nostru fiu Robert, stăpân 
al cavaleriei religioase a Templului care este situat în Ierusa- 
lim“, textul spune: 


„Vă îndemnăm, pe voi si pe sergenfii voştri, să luptaţi 
vitejeşte cu duşmanii Crucii; iar pentru a vă răsplăti, vă îngă- 
duim să păstraţi pentru voi toată prada pe care o veţi lua de la 
sarazini, fără ca nimeni să aibă dreptul de a cere vreo parte. 
Declarăm că locuința voastră, împreună cu toate posesiunile 
dobândite prin mărinimia prinților, prin danii sau prin orice 
altă cale corectă, rămâne sub tutela şi protecţia Sfântului 
Scaun [...].“* 


De data aceasta, e făcut pasul ce fusese anunțat încă de 
Conciliul de la Troyes, cu zece ani în urmă: ordinul depinde 
direct de papă, ieşind de sub jurisdicția episcopală — ceea ce 
un Guillaume de Tir avea să critice pe față. Bula enunţă apoi: 
„Vă interzicem tuturor să plătiţi dijme; dimpotrivă, vă confir- 
măm beneficiul dijmelor ce vă vor fi date cu asentimentul epis- 
copului.“ Această sentință va avea un impact considerabil: ea 
semnifică pe şleau că ordinul poate, acolo unde este în posesia 
unor domenii, să beneficieze de taxe care până atunci țineau 
de episcopatul local — puncte care fuseseră deja autorizate de 
Conciliul de la Troyes (articolele 51 şi 66 ale regulamentului 
primar latin), dar care aici erau reiterate de autoritatea supremă 
a Bisericii, de care de-acum înainte ordinul depinde direct. Se 
înţelege lesne de ce Guillaume de Tir, membru al clasei episco- 
pale, îi acuză pe templieri că se imbogätesc pe seama „bisericilor 


lui Dumnezeu, cărora le-au sustras dijmele si därile în natură 
şi cărora le-au perturbat nelegitim posesiunile“. Conflictul 
dintre ordin şi episcopi, indiferent că avea loc în Tara Sfântă 
sau în Europa, nu va înceta, manifestându-se prin nenumărate 
proceduri locale, fiind rezumat cu exactitate de afirmaţia epis- 
copului de Tir: în raport cu puterea episcopală, privilegiul acor- 
dat templului de către Sfântul Scaun este nelegitim. Or, suc- 
cesorii lui Innocentiu al II-lea nu vor înceta să extindă sau să 
confirme privilegiile ordinului, până în ajunul prăbuşirii sale. 

Putem avansa ipoteza, în acest stadiu, adică în 1139, cu 
putin timp înainte de căderea Edessei (1144) si a comitatului 
anex, şi în ajunul celei de-a doua cruciade (iniţiate în 1145- 
1146), că sprijinul lui Bernard de Clairvaux a putut juca un 
rol încă o dată considerabil — influențând un papă deopotrivă 
în relații apropiate cu stăpânul efectiv al abației Cîteaux şi 
sensibil, aşa cum fuseseră Grigore al VII-lea şi apoi Urban al 
II-lea, mai curând la reforma monastică decât la episcopatul 
ce îşi încasa imuabil veniturile încă din perioada carolin- 
giană. Pe de altă parte, avutiile ordinului — pradă luată de la 
necredincioşi, indiferent că în Tara Sfântă sau în contextul 
Reconquistei, şi dijme prelevate la început de la comanderiile 
implantate treptat în Europa — trebuia neapărat să sporească, 
dat fiind că lupta armată din Siria-Palestina cerea tot mai 
multe cheltuieli. 

Acest din urmă front, oricum, era prioritar pentru papa- 
litate, care nu va înceta să reitereze apelul la cruciadă, în ciuda 
înfrângerilor consecutive ce nu vor întârzia să se înmulțească. 
Am spus deja că bula lui Eugeniu al III-lea, succesorul lui 
Innocentiu al II-lea, adresată regelui Franței şi supuşilor săi 
în anul 1146, extindea sensibil măsurile de încurajare a celor ce 
urmau să plece: trebuie să deducem din aceasta că entuziasmul 


pentru cruciadă scăzuse deja într-o oarecare măsură şi că 
Sfântul Scaun, în schimb, nu voia să renunțe. 

Venind la scurt timp după bula capitală din 1139, Omne 
datum optimum marchează, după toate probabilitățile, o nouă 
redactare a regulamentului Ordinului Templului. Este o tradu- 
cere în limba romană a regulamentului primar latin întocmit 
de Conciliul de la Troyes. Romana era atunci limba vehicu- 
lată prin excelenţă, şi însuşi faptul apariției acestei traduceri 
demonstrează expansiunea ordinului, necesitatea de a comu- 
nica mai amplu statutele sale de bază. 

Or, se întâmplă că între regulamentul primar şi versiu- 
mea sa în limba vulgară, denumită regulamentul francez, se 
constată mai multe diferenţe, când subliniate,“ când minima- 
lizate‘! de către istoricii Templului. De fapt, diferențele cu 
adevărat importante revin toate la acelaşi punct: modul de 
recrutare în ordin. Astfel, regulamentul latin cerea o perioadă 
de probă: „Dacă un cavaler sau orice alt laic vrea să iasă din 
masa pierzaniei, renunțând la viața profană şi alegând viața 
comună, nu vă grăbiţi prea tare să vă daţi acordul pentru 
primirea sa. [...] În funcţie de consideratiile şi înțelepciunea 
maestrului, termenul de probă rămâne întru totul dependent 
de respectarea unei vieţi oneste.“ 

Ansamblul se inspira din plin din regulamentul numit 
al Sfântului Benedict, unde se vorbeşte mai exact de intervale 
de timp de şase şi de patru luni.* 

Or, ultima frază a dispărut din regulamentul francez.“ 

Pe deasupra, regulamentul primar enunfa: „[...] Când 
ştiţi că are loc o întrunire a cavalerilor neexcomunicaţi, vă 
cerem să luaţi parte atât din consideraţii pur temporale, cât şi 
pentru mântuirea sufletelor lor“ (articolul 64). 

Regulamentul francez spune: „Când ştiţi că are loc o 
întrunire a cavalerilor excomunicați, vă ordonăm să luați parte 


la ea. Dacä nimeni nu vrea sä se ducä si sä se aläture ordinului 
cavaleriei din regiunile din Tara Sfântă, gânditi-vä la mântu- 
irea eternă a sufletului lor şi nu numai la folosul temporal 
[...]* (articolul 61). 

După părerea noastră, dacă citim cu atenţie ambele 
versiuni ale regulamentului, nu este deloc limpede dacă acesta 
se referă la cavalerii primiţi ca fraţi în ordin sau numai la cei 
care — caz prevăzut de regulamentul primar — efectuează în 
Ținutul Sfânt un „serviciu limitat“: cavaleri care se supun 
regulilor ordinului şi luptă în rândurile sale pentru o perioadă 
dată de timp, în general de un an, înainte de a se întoarce la 
viaţa profană. 

Oricum ar fi, cele două modificări sus-mentionate 
merg în acelaşi sens: trebuie creată posibilitatea de a recruta 
cât mai mulți combatanți cu putință pentru apărarea statelor 
latine din Tara Sfântă. Atât eliminarea perioadei de probă 
inspirate din regulamentul monastic numit al Sfântului Bene- 
dict, cât şi bunăvoința față de cavalerii excomunicați, care 
pot găsi o posibilitate de mântuire cu condiţia de a pleca pe 
frontul siro-palestinian se explică prin necesitățile cruciadei. 

Să mai amintim o dată că toate contingentele venite din 
Occident reprezintă o forță militară punctuală, aleatorie, în 
timp ce templierii, ca şi ospitalierii (şi, mai târziu, teutonii) 
constituie, după cum s-a dovedit la cea de-a doua cruciadă, 
un element permanent şi disciplinat. 

De altfel, încă din De laude, Bernard de Clairvaux pre- 
ciza: 


„Şi pentru ca bucuria şi succesul să fie depline: în 
această mulţime care dă fuga la Ierusalim, destul de puţini 
sunt cei care nu au fost criminali şi atei, tâlhari şi eretici, 
asasini, sperjuri şi adulterini [...] rudele şi prietenii lor sunt 


bucuroşi să-i vadă plecând, aşa cum sunt bucuroşi şi cei care 
îi văd venindu-le în ajutor.“ 


Este deci cum nu se poate mai limpede că recrutarea 
era cel puţin eterogenă. Mult mai târziu, dacă e să ne luăm 
după La Chanson de la croisade albigeoise, curia romană va 
ordona contelui de Toulouse, Raymond al VI-lea, pentru peni- 
tentä, de a se pure în Tara Sfântă în slujba templierilor sau a 
ospitalierilor [e] Temple o a Sant Joan]: dacă se supune, îi vor 
fi înapoiate domeniile, altfel i se va lua totul.“ Şi în acest caz, 
la fel cum pelerinajul impus, la Compostella sau la Ierusalim, 
a servit drept pedeapsă pentru numeroase tribunale medie- 
vale, slujirea Templului apare ca un mijloc de a scăpa de 
sancţiunile ecleziastice: dacă e să-l credem pe viitorul Sfânt 
Bernard, un caz ca acesta e departe de a fi izolat. 

Toate acestea, despre care vom avea şi alte dovezi, 
implică faptul că ordinul aflat pe atunci în plin avânt cunoaşte 
compromisuri, ca să nu spunem o compromitere: necesitățile 
politico-religioase explică o recrutare lărgită, fără perioadă 
de probă şi deschisă cavalerilor excomunicați. Ce mai rămâne 
atunci din idealul iniţial? E prea devreme pentru a răspunde 
la această întrebare, dar ea merită măcar să fie pusă. 

Să adăugăm, pentru a epuiza problema modificărilor 
pe care le implică regulamentul francez faţă de regulamentul 
primar latin, că toți capelanii ordinului sunt de-acum membri 
deplini ai acestuia. Altfel spus, Templul posedă în prezent 
propriii preoți, capabili să ţină slujba, în timp ce înainte 
aceasta era asigurată de clericii din afară. Această ultimă 
schimbare nu face decât să exprime, în statutele „revizuite şi 
adaptate“ ale ordinului, o altă dispoziţie a bulei Omne datum 
optimum: 


„Pentru ca nimic să nu lipsească pentru mântuirea 
sufletelor voastre, puteți să vă asociaţi clerici şi capelani şi 
să-i ţineţi în casa voastră şi în obedienta voastră, chiar şi fără 
asentimentul diocezei, prin autoritatea Sfintei Biserici de la 
Roma. Capelanii trebuie să facă un noviciat de un an şi, dacă 
se dovedesc incomozi sau doar inutili casei, puteți să-i trimi- 
teți înapoi şi să alegeţi alţii mai buni. [...] Ei se îngrijesc de 
suflete, dacă stăpânul [ordinului] şi cavalerii o doresc [...] 
trebuie să ți se supună, dragă fiule Robert, la fel ca stăpânului 
şi prelatului lor.“ 


Această ultimă dispoziţie era însoțită, în privinţa Tem- 
plului, de facultatea de a construi propriile oratorii, pentru a 
nu se amesteca cu mulțimea şi cu femeile: aflăm aici originea 
a foarte numeroase capele şi chiar biserici, învecinate coman- 
deriilor din Occident sau integrate fortificațiilor templiere din 
Orientul Mijlociu şi din Peninsula Iberică. După cum se 
poate constata, această dispoziție desființează încă o dată şi în 
mod radical legătura atât cu puterea patriarhului de la Ierusalim, 
cât şi cu cea a episcopilor, peste tot unde se stabileşte ordinul: 
acesta din urmă îşi afiliază, după bunul său plac, preoți atestati, 
chiar dacă ulterior pot renunţa la aceştia dacă nu îi convin. 

Ne putem închipui, şi în acest caz, resentimentul auto- 
ritätilor episcopale şi putem înțelege deopotrivă puterea pe 
care şi-o atribuie în acest fel papalitatea: ordinul, înzestrat cu 
asemenea privilegii, nu mai depinde decât de Sfântul Scaun. 

În sfârşit, şi acest fapt nu a fost îndeajuns de subliniat 
până acum, o asemenea dispoziție dovedeşte, din nou, că nu 
este vorba de un ordin monastic propriu-zis şi nici măcar de 
nişte cälugäri-soldati, acele personaje insolite visate de Ber- 
nard de Clairvaux. Întreaga istorie a monahismului occidental 
implică faptul de a asigura serviciul religios: este specificul 


oratorilor (oratores). Or, asocierea unor clerici din afarä, apoi 
a unor capelani integrați cu condiţia să convină autorității 
magister-ului şi atâta timp cât îi convin acestuia înseamnă că 
toți membrii Templului, de la stăpân şi până la cavaleri, nu 
pot să oficieze singuri. Nu este vorba deci de nişte călugări în 
adevăratul sens al termenului, chiar dacă au făcut legământ de 
castitate, de sărăcie şi de supunere şi sunt obligați să participe 
la slujbe (sau, în caz de absenţă, să le înlocuiască prin rugă- 
ciuni), ci, înainte de toate, nişte combatanți, bellatores sau 
milites, chiar dacă aspiră la mântuirea sufletului în calitate de 
milites Christi — ceea ce se poate chiar concepe despre exco- 
municații intrați în ordin. 


Când, peste un secol şi jumătate, la începutul anului 
1308, Filip cel Frumos, încercând să obțină condamnarea tem- 
plierilor, avea să-i chestioneze pe profesorii de teologie de la 
Paris, el îi va întreba îndeosebi dacă avea dreptul să lé inten- 
teze proces „altfel decât la cererea Bisericii [...] din moment ce 
ordinul era mai ales un colegiu format din cavaleri, şi nu din 
clerici““.” Că regele a fost, în acest caz, de bună sau de rea-cre- 
dinfä nu trebuie să ne împiedice să constatăm că problema 
adevăratului statut al ordinului continua să se pună şi la înche- 
ierea existenței sale. 


12 
Templul în acţiune 


Înainte chiar de a doua cruciadă, templierii participaseră 
deja, în Ţinutul Sfânt, la mai multe operaţiuni militare. Pre- 
zenţa lor este menționată la asediul Damascului, în 1129, care 
eşuează, apoi în cadrul altor înfruntări, în 1133 şi în 1139. 

Ceea ce le aduce onorurile cronicarilor este rolul pe care 
l-au avut în încadrarea armatei conduse de Ludovic al VII-lea. 

Astfel, în timp ce baronii francezi atacă în inima trecă- 
torilor din Asia Mică, unde pândesc turcii, făcând străpungeri 
ce duc la mari pierderi, Odon de Deuil relatează că regele îşi 
pune atunci încrederea în „stăpânul templului, seniorul Everard 
des Barres [acest nobil originar din Champagne îi va urma lui 
Robert de Craon şi va fi cel de-al treilea stăpân al ordinului, 
din 1149 până în 1152], om respectabil datorită caracterului 
său religios şi model de valoare pentru cavaleri“. Lui Ludovic 
al VII-lea, adaugă corespondentul lui Suger, prezent la fața 
locului, „îi plăcea să-i vadă în acţiune [pe fraţii din Templu] 
şi să-i imite şi voia ca toată armata să se străduiască să le 
urmeze exemplul [...].“** 

Încă din această perioadă, după cum atestă acest text şi 
altele, comportarea templierilor pe teren — şi la fel se va întâm- 
pla cu ospitalierii — se diferenţiază de cea a contingentelor 
proaspăt sosite din Occident. Ludovic al VII-lea şi-a dat rapid 
seama de acest lucru şi le porunceşte oamenilor săi să se 


supună ordinelor unui instructor templier, „un numit Gilbert“. 
Diferența se manifestă pe două planuri. Pe de o parte, oamenii 
Templului par familiarizați cu uzanţele tactice ale turcilor. 
Aceştia din urmă sunt nişte arcaşi excelenți, aşa cum recunos- 
cuse deja cronicarul anonim, autor al unei cronici a primei 
cruciade, exprimându-și doar regretul că nu erau creştini. Ei 
îi hărțuiesc pe coloniştii franci şi se retrag de îndată, ca şi 
cum ar bate în retragere. Ispita de a porni în urmărirea aces- 
tor cavaleri care rănesc şi ucid oameni şi cai e prea mare pentru 
occidentali şi tocmai aceasta e capcana, care constă în a dis- 
persa dispozitivul ordonat al armatei, färâmitând-o şi atrăgând 
la mare distanţă batalioanele de cavaleri, care, o dată izolate 
de grosul trupei, sunt atacate de fugarii care se întorc brusc 
împotriva lor şi le decimează. 

Trupele nou-sosite din Europa nu sunt familiarizate cu 
această tactică. Strategia lor este întru totul diferită, constând 
în războaie de asediu, purtate prin săparea de tuneluri menite 
să năruie temeliile cetăților asediate, şi în asalturi desfăşurate 
cu ajutorul maşinilor de luptă, turnuri de asalt sau catapulte, 
folosite la atacarea zidurilor fortificate, aşa cum fusese cazul 
la cucerirea Ierusalimului. Împotriva acestor tehnici, turcii 
beneficiază de o armă teribilă, focul grecesc, un amestec de 
țiței care aprinde turnurile de asalt: o armă secretă pusă la 
punct de bizantini, care şi-a dovedit vreme îndelungată supe- 
rioritatea în bătăliile maritime, arzând chiar şi pe apă, înainte 
ca necredincioşii să-şi însuşească reţeta. Denumirea acestui 
foc care îi înspăimântă pe cruciați provine de la numele de 
„greci“ pe care francii îl dădeau bizantinilor. 

Marea forță a occidentalilor este atacul cavalerilor, în 
masă compactă, lansați cu toată viteza pe caii lor, cu lancea 
coborâtă. E o lovitură imparabilă, care străpunge apărarea 


inamică, în urma ei venind atacul rulant al pedestrasilor înzes- 
trati cu securi şi toporisti, care pătrund prin breşele astfel create. 
Această tactică însă degeaba constituie reputaţia cavalerilor 
din Occident, deoarece ea nu are efect decât în teren deschis, iar 
istoricii cavaleriei au arătat cât de rare sunt în ultimă instanță 
bătăliile de acest fel, multi cavaleri de profesie dând doar una 
sau două în cursul carierei lor, care se întindea uneori pe o 
perioadă de douăzeci de ani. 

Disciplina Templului, despre care am văzut că era im- 
pusă de regulamentul ordinului, constă în a nu răspunde pro- 
vocărilor inamice, în pofida cailor şi a oamenilor doborâţi de 
arcaşii turci, ceea ce constituie o încercare dificilă. Iar dacă 
regele Ludovic al VII-lea, în trecătorile Asiei Mici, înțelege 
rapid, în faţa pierderilor teribile cu care se soldează urmăririle 
turcilor de către nobilii francezi, că trebuie să se conformeze 
obligatoriu acestei noi strategii, se poate deopotrivă ghici cât 
de mult jigneşte această disciplină de fier simțul onoarei şi 
vitejia specifică seniorilor veniți din Occident. 

Nu e nici o îndoială că din acest moment aceştia îi per- 
cep pe templieri, implantati în Orient de ani de zile — înfiin- 
tarea ordinului datează din 1118-1119 şi acum suntem în 
1147 — ca fiind diferiți de ei, familiarizați cu alte uzante: de 
aici şi până la a-i acuza de înțelegere cu inamicul nu e mult 
şi pasul va fi făcut în scurt timp. 

Oricum, expediția se încheie cu un eşec usturător. Tru- 
pele împăratului Germaniei au fost decimate la Dorylaeum, 
iar Conrad al III-lea se întoarce la Constantinopol înainte de 
a pleca înapoi în Occident. Cât despre regele Franței, în loc să-l 
înfrunte pe Nur al-Din, fiul şi urmaşul lui Zinkî, el preferă să 
meargă în pelerinaj la Ierusalim şi apoi să asedieze Damascul, 
fără succes. În 1149 porneşte spre casă. După cum a scris 


Georges Tate: „Cea de-a doua cruciadă a eşuat, şi mitul invin- 

Lovitura a fost cumplită pentru Bernard de Clairvaux, 
instigatorul expediției, care îi împinsese pe Ludovic şi pe 
Conrad să plece în cruciadă şi îl încurajase pe Papa Eugeniu 
să sprijine acţiunea. Propovăduirea celei de-a doua cruciade a 
însemnat probabil pentru abatele de Clairvaux o tentativă — ca 
să nu spunem ispita — de a-şi concretiza utopia în vremea sa. 
Utopie deopotrivă personală şi împărtăşită de contemporani: 
confundarea Ierusalimului pământesc cu cetatea cerească a 
îngerilor. „Dubla spadă“ pe care îl îndeamnă pe discipolul 
său cistercian, Papa Eugeniu al III-lea, să o scoată încă o dată 
din teacă pentru a salva Ținutul Sfânt, înspre 1150, este spada 
atât spirituală, cât şi materială pe care a visat-o în mâinile 
templierilor, cerul şi pământul reconciliate, tăişul spiritului 
impunându-şi legea necredinciosului, împărăția lui Dumnezeu 
pe pământ. 

Dar necredinciosul şi-a recăpătat puterile. Dacă prima 
cruciadă a putut beneficia de disensiunile Islamului, în prezent 
liderii musulmani ambitiosi, folosindu-se la rândul lor de 
incursiunile francilor, reuşesc să unească forțele musulmane 
împotriva acestora din urmă şi în acest scop trezesc la viață 
ideea aţipită a jihadului. După Zengi, Nur al-Din se dovedeşte 
un duşman de proporţii. Ce e mai rău abia urmează să vină. 

Somat la Chartres, în 1150, să preia conducerea unei 
noi cruciade, Bernard de Clairvaux se recuză şi, mai mult, 
redactează, în asentimentul papei şi al întregii creştinătăţi, un 
tratat despre umilință, el, care avusese orgoliul de a-i convinge 
pe toţi să pornească în cruciadă. 

În al său De consideratione („Despre considerație“), 
vorbeşte un om rănit care, în fața acuzațiilor ce îi sunt aduse 


în urma esecului celei de-a doua cruciade atât de cercurile 
laice, cât şi clericale, acuză întregul corp al creştinătăţii. 


Ca să ne pedepsească pentru păcatele noastre, Dom- 
nul pare să fi judecat prematur universul, în deplină echitate, 
desigur, dar ca şi cum ar fi uitat de milostivenia sa. El nu şi-a 
cruțat poporul şi nici măcar numele; fiindcă nu spun oare 
păgânii: «Unde este Dumnezeul lor?» Nu e nimic de mirare: 
copiii Bisericii, cei care poartă numele de creştini, au fost 
bătuţi în deşert, unde au pierit prin spadă sau au murit de 
foame.“ 


Urmează reproşul, întors împotriva celor care îl acuză: 
„Discordia s-a răspândit printre conducători şi Domnul i-a 
făcut să se rătăcească departe de drumuri.“ Urmează, în sfârşit, 
iscusita pledoarie pro domo: „Cât despre mine, puţin îmi pasă 
că sunt judecat de cei care numesc răul bine şi binele rău. [...] 
Prefer să-i aud pe oameni murmurând împotriva mea decât 
împotriva lui Dumnezeu.” Altfel spus: abatele de Clairvaux 
ia totul asupra sa, „acuzaţiile, blasfemiile“, doar să nu fie 
acuzat Dumnezeu. Şi, în cele din urmă, ajunge să spună: 
„„Găsesc că e bine că El vrea să mă folosească drept scutul 
Lui. Nu refuz să fiu lipsit de glorie, cu condiţia să nu fie ata- 
cată gloria Domnului.“ 

Această luptă este ultima pe care o mai dă Bernard, 
care moare în 1153, în acelaşi an cu Papa Eugeniu. Să recu- 
noaştem că a dus-o, cu măreție, până la capăt. 

Dar frazele din De consideratione vor avea o mare 
influență asupra viitorului cruciadei, şi îndeosebi asupra Ordi- 
nului Templului. Dacă le citim cu atenţie, aceste afirmaţii nu 
fac decât să reitereze, radicalizându-le, nişte idei ce existau în 
bula lui Eugeniu al III-lea din 1146, sprijinind cruciada regelui 


şi a feudalilor francezi: pierderea Edessei era deja imputabilä 
păcatelor creştinătăţii. 

Este, am spune, prețul invers al războiului sfânt: victo- 
iile pot fi atribuite, mai mult decât curajului combatantilor, 
intervenţiei divine. Putem bănui că această intervenţie însăşi 
— după cum, de altfel, pomenesc şi cronicarii primei cruciade 
— a jucat rolul unei motivații esenţiale. Cruciații aveau senti- 
mentul, ca şi masele populare în orice caz şi, fără îndoială, ca 
şi unii dintre conducători, că participă la îndeplinirea unui 
plan divin. De fiecare dată când expediția întâmpină împotri- 
viri, fiind pe punctul de a eşuă, un semn de la Dumnezeu dă un 
nou imbold: inventarea Lăncii Sfinte la Antiohia este simpto- 
mul cel mai explicit al acestui mecanism. 

Din acel moment, Dumnezeu este adevăratul conducător 
— fapt pe care îl repetă la nesfârşit cronicarii, mai ales cei cle- 
ricali. Acest lucru, care este ceva nou în Occidentul creştin, 
defineşte prin excelenţă conceptul de război sfânt, nemaiauzit 
până atunci într-o religie care tocmai că se voia opusă vio- 
lenfei. Dar acest concept este reversibil. Când victoria lasă 
locul înfrângerii, cum se întâmplă în cazul pierderii comita- 
tului Edessa (1144), apoi, într-un mod mult mai usturător, la 
eşecul celei de-a doua cruciade (1148), nu mai rămâne decât 
o alternativă. Fie Dumnezeu trebuie să fie El însuşi acuzat, 
ceea ce este de-a dreptul de neînchipuit, după cum lasă să se 
înțeleagă Bernard în De consideratione, fie slujitorii Săi — 
creştinătatea occidentală adică — au păcătuit în întregul lor, 
ceea ce se impune, fireşte, spiritului si îi serveşte abatelui de 
Clairvaux drept argument imparabil. El preferă, cu deplină 
umilință, să primească loviturile, să-şi asume acuzaţiile şi să 
fie folosit ca „scutul lui Dumnezeu“, cu condiţia să nu fie ata- 
cată gloria Acestuia. 


Bernard moare în scurt timp. Apărarea sa, subtilă şi 
ortodoxă, îngăduie papalității să relanseze, iar şi iar, mişcarea 
cruciadei. Se simte însă limpede că ceva din impulsul acesteia 
s-a pierdut. Astfel, tonul de ansamblu al relatării lui Odon de 
Deuil despre cea de-a doua cruciadă este al unui eşec aşteptat. 
De la bun început, când călugărul de la Saint-Denis notează, 
cu prilejul trecerii Rinului de către armatele regelui: „Acolo 
am simțit pentru prima dată efectul pe care le aveau în rândul 
oamenilor aceste presimţiri rele ce ne amenințau“, şi până la 
sfârşit, când relatează corespondentului său, Suger, că cel putin 
Ludovic al VII-lea, în toiul unor imense pericole şi al unor 
mari pierderi suferite, va fi dovedit că e în stare să gândească 
faptul „că un rege nu s-a născut nici pe departe pentru el însuşi, 
ci spre folosul altora“. Această concluzie lasă să se întreză- 
rească o concepție nouă a regalității: suveranul responsabil de 
poporul său, şi nu, ca până atunci, căpetenia războiului expan- 
sionist. Aici, în fața eşecului recunoscut (admis, ba chiar con- 
simţit), impulsul cruciadei cedează în faţa urei reflecții poli- 
tice legate doar de guvernarea regatului Franţei. Tara Sfântă 
e deja departe. Š 


13 
Embleme 


Credem cä a sosit momentul, înainte de a aborda situa- 
ţia ordinului după cea de-a doua cruciadă, de a analiza o serie 
de semne ce îi sunt proprii. 


În anii 1150, într-adevăr, aceste semne dezvăluie clar 
organizaţia aşa cum se prezintă ea față de ceilalți şi faţă de ea 
însăşi. Poate că unele dintre aceste embleme sunt semnifica- 
tive şi astăzi, deşi suntem siguri că altfel decât la vremea aceea. 
Create de evenimente şi de oameni, emblemele ordinului le 
transcend totuşi: evenimentele se pierd în trecut, oamenii la 
fel, dar în urma lor rămân semne şi pe unele dintre ele vom 
încerca să le înțelegem. 

Cronologic vorbind, primul semn distinctiv al templie- 
rilor este „mantia albă“ (alba vestimenta). Articolul 20 şi urmă- 
toarele ale regulamentului latin primar tratează deja acest 
aspect. Conciliul ordonă membrilor noii miliții „ca hainele să 
fie întotdeauna de o singură culoare, albă sau neagră“. Dispo- 
Zifia insistă asupra culorii unice (unius coloris, alba vel nigra). 
Din punctul de vedere al esteticii proslăvite de monahismul 
cistercian, trebuie să se opteze nu pentru veşmintele colorate 
şi împodobite ale cavalerilor şi ale femeilor din aristocrație, 
ci pentru o unitate de ton. 

Optiure estetică îmbrăcând totodată o semnificație etică: 
arhitectura cisterciană are în vedere puritatea formelor ca atare 
şi respingerea oricărei ornamentaţii, la fel cum manuscrisele 
copiate în scriptoria mănăstirilor cisterciene refuză inițialele 
de la începutul textelor colorate multiplu şi miniaturile multi- 
colore. Să amintim, totuşi, că toți călugării de la Cîteaux se 
îmbrăcau în dimie nevopsită, fiind mai degrabă nişte călugări 
cenuşii decât albi. Albul, după cum a dezvăluit Pastoureau, 
unul dintre primii, dacă nu dintre singurii care a început, por- 
nind de la heraldică, un studiu al sensibilităţii față de culori 
pe parcursul Evului Mediu (şi de-a lungul istoriei), albul este 
văzut pe atunci ca o culoare. Prin urmare, templierilor li s-a 
ordonat să se îmbrace într-o culoare unică, fără să li se impună 


totusi dimia nevopsitä. Explicatia este, din câte bänuim, aceea 
că „săracii cavaleri ai lui Hristos“ îşi atribuiseră deja singuri 
mantia albă ca marcă distinctivă. Articolul 21 al regulamen- 
tului primar ne îndeamnă să credem acest lucru, deoarece el 
recuză prezenţa, în cadrul ordinului, a cavalerilor care nu au 
fost primiţi de adunarea canonicilor. „Ordonăm să se combată 
ferm acest păcat deosebit“, spune textul, ceea ce arată că el 
era comis. Şi textul precizează imediat: „Sergenţii şi scutierii 
nu trebuie să aibă veşminte albe, deoarece ar fi un prejudiciu 
însemnat.“ Aici, culoarea serveşte la deosebirea categorică a 
rangului în cadrul ordinului, el însuşi legat de originea socială 
a membrilor: fraţilor cavaleri, prescria articolul 20, le revine 
mantia albă, iarna ca şi vara, în timp ce sergentilor — adică 
subalternilor, proveniți dintr-o pătură socială inferioară — arti- 
colul 21 le comandă explicit să fie îmbrăcați în negru. De data 
aceasta, comparafia cu cistercienii este îndreptätitä, deoarece 
la aceştia fraţii converşi erau obligatoriu îmbrăcaţi în maro 
sau în negru, contrar călugărilor din strană, zişi albi, dar care 
în realitate se îmbrăcau în gri — ceea ce putea fi o ironie la 
adresa clunisienilor, denumiți şi călugării negri? 

Or, notează articolul 21, s-a întâmplat ca „în provinciile 
de peste munţi“ (Peninsula Iberică, fără îndoială, dar poate şi 
Ținutul Sfânt) să apară „nişte falşi fraţi, căsătoriți sau alții“, 
care să pretindă că sunt templieri, ceea ce a provocat multe 
neajunsuri ordinului. Reglementarea veşmintelor s-a impus 
pentru a pune capăt unor asemenea abuzuri, or, existența unor 
asemenea abuzuri, dezvăluită de regulamentul primar, implică 
în mod necesar ca purtarea mantiei albe ca marcă distinctivă a 
templierilor, uzurpată de unii, să fi existat înainte de dispoziţia 
dată de regulament. 


Acest fapt impune două observații. Importanța unor ase- 
menea consideraţii este greu de înțeles pentru noi, dacă nu 
ţinem cont de contextul urei lumi în care, după cum a spus 
Huizinga, „fiecare stat, fiecare ordin, fiecare profesiune puteau 
fi recunoscute după îmbrăcăminte““.”! Embleme, culori, haine 
constituiau tot atâtea însemne, exprimând o poziţie socială, 
un statut care teoretic era imposibil de schimbat. În cazul 
Templului, uzantele scrise (Retrais) afirmă că punerea mantiei 
sancţionează primirea în cadrul ordinului.” Corelativ, „pier- 
derea vesmäntului“, pentru o perioadă dată sau definitiv, consti- 
tuie una dintre pedepsele cele mai grave, urmând imediat după 
„pierderea casei“ (excluderea din ordin).” 

Cu toate acestea, realitatea medievală, după cum se ştie, 
contrazice uneori idealul, adică ideologia. Punând în opoziţie 
în mod dual mantia albă şi roba albă îngăduite doar cavaleri- 
lor lui Hristos (articolul 22) şi veşmântul negru impus sergen- 
tilor (articolul 21), regulamentul latin trădează faptul că au 
loc abuzuri legate de rigiditatea acestor statute. Asemenea 
transgresiuni sociale sunt semnificativ amalgamate de regu- 
lament din cauză că se întâmplă ca bărbaţi căsătoriți, aparti- 
nând lumii temporale [care nu au rostit legămintele de sărăcie, 
castitate şi supunere] se dau în mod nelegitim drept templieri 
îmbrăcând veşmântul alb: escrocheria morală şi arivismul 
social sunt puse pe acelaşi plan. 

Rămâre atunci problema motivului acestui veşmânt alb, 
ales de primii cavaleri ai ordinului, înainte chiar de recunoaş- 
terea oficială pe care i-a adus-o regulamentul dat de Conciliul 
de la Troyes. Textul spune că acest veşmânt simbolizează 
renunțarea la o viaţă de întuneric [respingerea lumii temporale, 
materiale], reconcilierea cu Creatorul, puritatea [castitas]. 


Aceasta este o explicaţie dată de clerici, o interpretare sim- 
bolică aplicată, impusă ulterior. 

Ce însemna cu adevărat pentru întemeietorii Templului, 
pentru primii săi membri, adoptarea culorii albe? Fără îndo- 
ială că nu vom şti niciodată motivul real al acestei opțiuni. Să 
menţionăm totuşi că diferitele texte care, la puţin timp după 
evenimentele primei cruciade, relatează luptele date de pele- 
rinii înarmaţi în Ținutul Sfânt semnalează apariția miracu- 
loasă a unor războinici îmbrăcaţi din cap până în picioare în 
alb, călare pe cai albi. În momentul când o bătălie sau alta pare 
să încline în avantajul sarazinilor, această apariţie răstoarnă 
brusc situația, făcând ca victoria să le revină creştinilor. Citind 
aceste relatări, este foarte greu să ținem seama de asemenea 
afirmaţii, să ştim dacă acestea reprezintă un stereotip datorat 
cronicarilor clericali sau efectul celor relatate acestora din 
urmă de către combatanți. Merită totodată să constatăm că în 
mod simetric, la cronicarii arabi, are loc apariţia unor contin- 
gente similare cereşti, care vin în ajutorul forțelor Islamului 
aflate în pericol şi învăluite în consecinţă în culoarea verde 
atât de dragă religiei coranice. 

Să se fi asimilat templierii, conştient sau nu, războini- 
cilor cereşti îmbrăcaţi în alb imaculat, care intervin în punc- 
tul culminant al luptei, când totul pare pierdut, şi răstoarnă 
deznodământul bătăliei în avantajul creştinătăţii? Se prea 
poate: politica de a merge „până la capăt“ practicată de ordin 
în Ținutul Sfânt, chiar şi atunci când soarta statelor latine pare 
putin câte putin, apoi iremediabil compromisă, coroborează 
îndeajuns o asemenea investiție simbolică. 

Mai complexă apare atunci o a doua emblemă a ordi- 
nului: steagul său, gonfanonul bältat. Cronologic vorbind, 
avem cunoştinţă de el începând cu textele datând de la sfârşitul 


secolului al XII-lea si din secolul al XIII-lea. Şi în această 
privinţă însă mărturia adusă de cuvinte (şi de imagini) nu 
înseamnă că acest nou simbol nu a existat înaintea atestărilor 
pe care le avem. Într-adevăr, uzanfele scrise ale ordinului 
(Retrais), care se referă la el în mai multe rânduri, tratează 
gonfanonul ca pe un subiect cunoscut, fără o origine precisă, 
pe care trebuie doar să-l comenteze. Textele acestea datează, 
în mare parte, dinaintea cuceririi Ierusalimului, în 1187, de 
către forțele lui Saladin, şi ele se referă clar la funcţiile de 
comandor în Oraşul Sfânt şi de garda Adevăratei Cruci, relicvă 
strălucită care s-a pierdut în acea perioadă. 

Uzantele scrise ale ordinului constituie tot atâtea adău- 
giri la regulamentul francez care a urmat regulamentului pri- 
mar latin. Ele pot fi comparate cu acele datini nescrise din 
mănăstiri ce se adăugau de-a lungul timpului regulamentului 
augustinian sau benedictin, precizând aplicaţiile lor de zi cu 
zi, adaptându-le idealul la traiul cotidian al călugărilor, chiar 
dacă pentru aceasta trădau treptat idealul iniţial. În acest sens, 
uzanţele scrise ale Templului constituie o mărturie incompa- 
rabilă: urmărind să reglementeze, din ce în ce mai amănunțit, 
viața membrilor ordinului, ele adună păcate şi pedepse cores- 
punzătoare, uzanfe condamnabile şi deci practicate. Printre 
rândurile acestor texte acumulate unul peste altul şi care, din 
acest motiv, sunt greu de datat, se pot citi viața şi evoluția 
organizaţiei. 

În privința gonfanonului, menit să-i adune pe templieri 
pe câmpul de luptă, se insistă îndeosebi asupra faptului că 
abandonarea sau coborârea lui este condamnabilă prin exce- 
lenfä, fiind demnă de cele mai grave sancțiuni. Utilizarea sa 
în timpul atacării duşmanului, dat fiind că această emblemă 
figurând pe o fâşie de pânză dreptunghiulară era fixată de 


mânerul unei lănci, merita pierderea veşmântului şi chiar 
excluderea din casă (din ordin adică) şi punerea în lanțuri. 
Păstrarea şi paza gonfanonului este încredințată seneşalului,” 
personaj capital, deoarece „oriunde stăpânul lipseşte, el îi fine 
locul“. „Li Senchau porte confanon bauçan et tente reonde 
aussi come li Maistres, et en trestous les leus ou li Maistres 
non est il est en leu dou Maistre. “”* 

Gonfanonul este, aşadar, bältat (bauçan ori baussant, 
ortografia reglementându-se abia la sfârşitul Evului Mediu), 
ceea ce înseamnă că e alcătuit din două părți egale. Termenul 
roman (balgant) este adjectiv, derivând din cuvântul latin 
balteanum, „dotat cu o centură dungată, cu balteus, margine“. 
Este un adjectiv frecvent utilizat în textele romane pentru a 
desemna un cal bălțat, pătat. Aici, el înseamnă că emblema 
heraldică a templierilor, semnul care le îngăduie să se recu- 
noască pe câmpul de luptă, deoarece aici se află originea heral- 
dicii occidentale, este pe jumătate alb, pe jumătate negru. 
Cunoaştem acest lucru îndeosebi datorită frescelor templiere 
din Perugia, care reprezintă stindardul şi scutul cavalerilor, 
pe care se suprapun, în fâşii, albul şi negrul. Această supra- 
punere nu cunoaşte o ordine precisă, contrar celor afirmate de 
unii erudifi. Este doar o figură heraldică dungată, adică ceea 
ce desemnează foarte exact termenul sus-menfionat. Uzantele 
scrise ale ordinului ne mai spun un lucru: cavalerii comandori 
ai ordinului puteau beneficia de o carpita (cuvertură) pentru 
a-şi acoperi patul sau cămaşa de zale când călăreau, „mais le 
quarpite doit estre blanche, ou noire ou reiée [rayée] “75 

Gonfanon, scut şi cuverturä menită atât somnului, cât 
şi călăriei: dungile, în care se succed la întâmplare albul 
[mantiei cavalerilor] şi negrul [mantiei sergentilor], puritatea 

*Intendentul prințului; în acest caz, al conducătorului ordinului. (n.t.). 


(castitas) si tenebrele (tenebrosam), dacă ținem seama de 
simbolistica enunțată de regulamentul latin (articolul 20), 
confirmă atât ierarhia socială a ordinului, cât şi suprapunerea 
contrariilor morale. 

În secolul al XIII-lea, Jacques de Vitry, arhiepiscopul 
de Acra, dă o interpretare diferită acestor simboluri, dar tot 
bazată pe polaritatea contrariilor: Templierii au „uri stindard 
negru cu alb pe care îl numesc «beaucent», pentru a spune 
astfel că sunt deschişi şi binevoitori cu prietenii şi negri şi 
cumpliti cu duşmanii... Sunt lei în vreme de luptă şi miei în 
vreme de pace“. 

Dungile, după cum a dezvăluit M. Pastoureau, au avut 
o reputație extrem de proastă în Occident pe toată durata 
Evului Mediu: ordinul religios al carmelitilor, înființat în 
Palestina în secolul al XII-lea, care era adeptul unui veşmânt 
dungat copiat poate după tunica arabă purtată pe sub djelaba 
(-gandura“), a trebuit până la urmă să renunţe în Occident la 
aceste „bare“ considerate impure, ba chiar diabolice. Până de 
curând, ele se întâlneau la uniformele infamante ale puşcăria- 
şilor, la veşmintele de noapte, care sunt pijamalele, sau la 
bluza dungată a marinarilor.” Conotatiile negative ale dungi- 
lór se aplicau, aşadar, emblematicii Templului. Nu ştim, nici 
în acest caz, de unde vine opțiunea pentru o asemenea emble- 
matică, apărută, repetându-se, pe stindardul ordinului, pe scu- 
tul cavalerilor sau pe carpita acordată cavalerilor comandori. 
Putem în orice caz să constatăm că cele două culori alese 
coincid cu mantia albă, privilegiul exclusiv al cavalerilor (arti- 
colul 22 din regulamentul primar) şi cu dimia neagră impusă 
sergentilor, subalternilor ordinului (articolul 21). Puritatea şi 
tenebrele suprapuse, după înşişi termenii regulamentului dat 
de conciliu: tenebrele amestecate ale vieţii mondere, ale lumii 


temporale şi ale päturilor inferioare ale societății. Poate că este 
vorba şi de influenţa şi fascinația, la fel ca în cazul carme- 
litilor, exercitate de motivele vizuale descoperite de occiden- 
tali în Orientul Apropiat. 


Pe lângă veşmânt şi pe lângă stindardul dungat, Tem- 
plul se deosebeşte şi printr-un al treilea simbol: crucea. 

Cel mai probabil e că în 1147, cu ocazia unei adunări a 
Templului, ţinută la Paris chiar în momentul când pornea cea 
de-a doua cruciadă, Papa Eugeniu al III-lea a acordat cavale- 
rilor ordinului privilegiul de a-şi însemna mantia albă cu o 
cruce roşie purtată pe umărul stâng. Cronica lui Ernoul (sfâr- 
şitul secolului al XII-lea), pe care o cunoaştem prin interme- 
diul versiunii date de călugărul Bernard le Tresorier (înspre 
1232-1233), afirmă că originea emblemei crucii coincide cu 
cea a ordinului. Lucrul nu e imposibil, deoarece, după cum am 
văzut, toți participanții la prima cruciadă au fost invitați, prin 
predica lui Urban al II-lea de la Clermont, să „ia crucea“ după 
exemplul lui Hristos — de unde şi numele de crucesignati 
(însemnați cu semnul crucii) dat de textele vremii celor pe 
care îi numim astăzi cruciați. Putem bănui că adoptarea aces- 
tui semn de către mişcarea populară a cruciadei exista dinain- 
tea discursului papei. 

Nu e mai puţin adevărat, totuşi, că decizia papei din 1147 
oficializează purtarea continuă a unui însemn rezervat până 
atunci celor care făceau drumul peste mare pentru a elibera 
Locurile Sfinte de sub jugul sarazin. Prin această emblemă, 
în Europa sau în Siria-Palestina, templierii se disting de data 
aceasta, în ochii tuturor, drept cruciați pe viață. În acest sens, 
nu este decât unul dintre privilegiile vizibile acordate ordinului 
de către papalitate: încă de la Conciliul din Pisa, din 1135, 


Papa Innocentiu al II-lea făcuse elogiul noii „miliții“ creştine 
în faţa întregii adunări, invitându-i pe toți să îi facă donații. 
Bula Omne datum optimum din 1139 marcase o etapă nouă şi 
decisivă, scutind Templul de zeciuială — privilegiul rezervat 
până atunci doar cistercienilor. Celelalte ordine religioase mili- 
tare aveau să beneficieze şi ele de aceleaşi privilegii. 

În 1113, Papa Pascal al II-lea recunoaşte printr-o bulă 
statutele Ordinului Ospitalierii Sfântului Ioan de la Ierusalim, 
scutindu-i de taxe pentru posesiunile lor, şi îi autorizează să le 
perceapă ei înşişi, punând totodată acest ordin sub autoritatea 
sa directă — privilegii confirmate şi sporite în 1120 de către 
Caliste al II-lea. 

După care, în anii 1130, ospitalierii, asumându-și sarcina 
de a apăra statele latine din Ţinutul Sfânt, primesc, după 
exemplul templierilor, un nou regulament, în timp ce 
Innocentiu al II-lea le oficializează stindardul roşu cu cruce 
albă. În 1148, papa îi autorizează să poarte în luptă, pe deasu- 
pra zalelor, un veşmânt negru barat de o cruce albă, negrul 
transformându-se în roşu începând din 1259.” 

Ordinul Azilul Sfintei Marii a Germanilor cunoaşte o 
evoluție analoagă. Înființat la Ierusalim în secolul al XII-lea 
în scopul de a-i primi şi îngriji pe pelerinii de origine germa- 
nică, el este inițial pus sub autoritatea ospitalierilor. După cea 
de-a treia cruciadă, provocată de căderea Ierusalimului în 
1187, Azilul Germanilor, refugiat la Acra, se va emancipa şi se 
va militariza treptat, sub protecția împăratului german Henric 
al VI-lea, urmaşul lui Barbarossa. Papa Celestin al III-lea 
oficializează definitiv ordinul printr-o bulă de la sfârşitul lui 
1196 şi îl pune sub autoritatea directă a Sfântului Scaun. În 
1199, Innocentiu al III-lea precizează regulamentul celor care 
sunt de-acum numiţi teutoni, asemănător cu al ospitalierilor 


în domeniul caritätii şi cu al templierilor în ceea ce priveşte 
serviciul militar. Cavalerilor li se acordă mantia albă, dar cu 
o cruce neagră în locul crucii roşii a Templului.* 

După cum se vede, la o distanță de aproximativ câteva 
decenii, scenariul este similar în toate trei cazurile: recunoaş- 
terea de către papă, obligaţia unui regulament, militarizarea, 
scutirea de zeciuială şi taxe, afluenta donațiilor (în bunuri 
mobiliare şi imobiliare: domenii, taxe aferente, numerar), 
punerea sub autoritatea directă a suveranului pontif, autoriza- 
rea de a-şi numi conducătorii în mod autonom, prin alegerea 
în cadrul adunării generale, ca şi de a stabili, cu prilejul acelo- 
raşi adunări, reglementări proprii (în cazul Templului, uzantele 
scrise — Retrais), atribuirea — sau sancţionarea — veșmintelor 
şi însemnelor: crucea, în şi pe culori diferite, cu forme variate, 
a căror origine este, şi ea, necunoscută sau pur ipotetică: crucea 
cu brațe care se lărgesc spre extremități, cu opt puncte, a ospi- 
talierilor şi cu braţe similare (dar neagră) a teutonilor. 

Fragilitatea statelor latine din Orient, încăpăţânarea 
papalității în privinţa păstrării lor şi eventualele calcule ale 
Sfântului Scaun, urmărind sprijinirea unor forțe armate direct 
dependente de autoritatea sa — toate explică aceste scenarii şi 
semne analoage. Am greşi foarte mult, în această privință, o 
dată în plus, dacă am izola istoria Templului de contextul ei, 
dar am greşi deopotrivă dacă am amalgama ordinele religi- 
oase militare unele cu celelalte: originea lor este diferită, iar 
soarta le va fi şi mai mult. 

Azilul şi Azilul Germanilor sunt, iniţial, o vocaţie de 
caritate şi nu vor înceta, pe lângă militarizarea în contextul 
statelor latine, să-şi continue această misiure inițială: acest fapt 
îi va salva pe ospitalieri, refugiaţi în Rhodos, apoi în Malta, 
în timp ce teutonii, aflați sub protecția împăraților germani, 


îşi vor continua misiunea militară în țările baltice, pentru ca 
apoi să-şi reia in extremis acţiunea caritabilă. Templul, în ce 
îl priveşte, după cum am văzut, are ca punct de plecare pro- 
tectia armată a pelerinilor de la Ierusalim, şi acesta este mode- 
lul după care papalitatea, influențată de idealismul deopotrivă 
războinic şi religios proslăvit de Bernard de Clairvaux, i-a 
militarizat şi titularizat pe ospitalieri şi pe teutoni, după cum 
atestă cronologia. Alte ordine, a căror importanță este mai 
redusă, vor cunoaşte de altfel un destin asemănător. 

În rezumat, dacă înființarea Ordinului Ospitalierii Sfân- 
tului loan (înspre 1048) o precedă pe cea a Templului (1118 
sau 1119) şi, a fortiori, pe a Azilului Germanilor (atestat înspre 
1170, dar poate anterioară), dacă recunoaşterea ospitalierilor 
de către papalitate (1113 şi 1120) este anterioară recunoaş- 
terii templierilor (1128 sau 1129) şi teutonilor (1196), regula- 
mentul primar latin dat Templierilor în 1128 sau 1129 este, în 
schimb, cel ce îl transformă pe acesta în primul ordin religios 
militar, obiectiv pe care Sfântul Scaun îl atribuie în scurt timp, 
rând pe rând, ospitalierilor (înspre 1130, 1135) şi teutonilor 
(1199) — asta ca să ne limitäm la trei principale ordine care luptă 
pe frontul cruciadelor şi care vor deveni în curând rivale. 


14 
Adevärata Cruce 


Suprematia Templului nu este doar cronologicä, ci si 
cantitativă, în măsura în care putem căuta, după mărturiile 
vremii, forțele şi avutiile fiecărei organizaţii: numărul cavale- 
rilor Templului din Ținutul Sfânt este evaluat la aproximativ 
cinci sute, pedestraşii ordinului fiind de câteva mii. Vom reveni 
asupra problemei comanderiilor şi a castelelor. 

Un element simbolic coroboreazä această supremație: 
am văzut că Templierii au primit cei dintâi privilegiul papal 
de a arbora în permanență pe mantiile lor crucea (1147), dar 
ei au şi remarcabila misiune de a purta şi păzi pe câmpurile 
de bătălie din Siria-Palestina relicva Adevăratei Cruci. 


Puţini istorici ai ordinului s-au ocupat de această misiune 
deosebită, poate fiindcă ea nu a avut un deznodământ fericit. 
Noi suntem însă de părere că merită să zăbovim asupra ei. 

Se ştie despre cultul relicvelor, cu conotatiile de-a drep- 
tul magice pe care le vehiculează, că se dezvoltă prodigios în 
Occident în preajma primei cruciade. Racla, acest nec plus 
ultra al argintarilor romani, apare în secolul al XI-lea, şi terme- 
nul reliquiae (rămăşiţe) este atestat în latina medievală în 
1080. Faptul este explicabil: pelerinajul la Locurile Sfinte 
constă în a călca pe urmele lui Hristos, în a restabili relația cu 
figura umană a lui Dumnezeu întruchipat în chiar locul unde 


a trăit. Se poate bănui că acest contact îmbracă dimensiuni 
escatologice: pogorârea speratä a Ierusalimului ceresc şi întoar- 
cerea aşteptată a Mântuitorului. Un Dumnezeu cu chip uman ia 
atunci locul, pe frontoanele catedralelor din secolul al XII-lea, 
Dumnezeului îndepărtat, cumplit în atotputernicia Sa, pe care 
îl înfățişau riturile şi imaginile Bisericii carolingiene. Vechiul 
fond al păgânismului — care tinde să vrea să beneficieze de 
aură, de vibraţiile extraordinare emanând din corpurile defuncte 
ale sfinților, dacă nu din trupul Mântuitorului însuşi (unghii, 
prepuţ... fără a mai pure la socoteală Sfântul Giulgiu) — îşi 
face din nou apariţia. Contactele, fie şi dificile, cu strălucita 
civilizație bizantină vor spori această pasiune, furnizând o 
cantitate fabuloasă de relicve, de cumpărat sau de furat, ce nu 
va întârzia să se reverse peste întregul Occident. 

Legenda acestei relicve a relicvelor — Adevărata Cruce 
— se naşte tocmai în Imperiul Roman de Răsărit, înfiinţat de 
Constantin. 


În Bizanţ, ca şi în Europa, echilibrul între conceptul unui 
Dumnezeu perfect — noţiune cvasiabstractă moştenită de la 
filosofii neoplatonicieni şi proslăvită de înaltul cler — şi ape- 
tentele concrete ale religiei populare este instabil. Încetul cu 
încetul, Bizanțul vede instalându-se cultul relicvelor: cingä- 
toarea Fecioarei, hainele lui Hristos de pe când era nou-năs- 
cut... În secolul al IX-lea, în Imperiul Roman de Răsărit, o 
biserică nu putea fi consacrată fără prezența relicvelor, ceea 
ce arată că fondul popular, păgân, a prevalat treptat asupra 
speculațiilor intelectuale. În urma contactului cu Orientul, 
Occidentul este în scurt timp contaminat. Există şi vor exista 
mişcări de reflux: reacţie iconoclastă a călugărilor şi a împă- 
ratilor bizantini începând din secolul al VIII-lea — coincizând 


cu expansiunea musulmană —, reacții ale multora dintre mem- 
brii înaltului cler occidental pe toată durata Evului Mediu şi, 
în sfârşit, mişcări iconoclaste în Europa de Nord, ca efect al 
Reformei. 

Fapt este că, fiind confruntat cu Islamul, pentru care 
Dumnezeu este Unul, nu a zămislit şi nu a fost zămislit, cres- 
tinismul — în perioada cruciadelor, prin opoziție şi în urma 
contactului cu Bizanțul (la urma urmei, grecii, oricât de „efe- 
minaţi“ şi de „laşi“ ar fi fost, reprezentau totuşi „fraţii din 
Orient“) — evoluează din plin spre cultul relicvelor. Acest 
fenomen se explică deopotrivă prin faptul că religia creştină 
se implantează pe atunci în Occident, prin sistemul parohiilor, 
în zone până atunci prea puţin creştinate şi este, în schimb, 
influenţat de pături ale populaţiei dedate încă în mare parte 
unor credințe şi rituri păgâne. 


Când, după Conciliul de la Niceea (325), împăratul 
Constantin a distrus templele din Ierusalim închinate lui Jupi- 
ter şi lui Venus, sub ruinele acestora a fost găsit, după spusele 
episcopului şi scriitorului grec Eusebiu din Cezareea (265-340), 
mormântul lui Hristos. Împăratul a poruncit ca pe aceste locuri 
sfinte să se înalțe o bazilică superbă, afirmare a faptului că 
Ierusalimul a fost luat sub stăpânirea creştinilor. Consacrat în 
335, monumentul constituie atunci punctul de atracţie al 
pelerinajelor creştine în Oraşul Sfânt. 

În anii 610, invadatorii perşi au cucerit Siria-Palestina 
şi au incendiat bazilica, luând totodată cu ei relicva Adevăratei 
Cruci care fusese depusă acolo. Tradiţia, apărută în 347, atri- 
buia descoperirea acesteia mamei împăratului Constantin, 
Elena — tradiţie pe care o evocă Jacques de Voragine, în seco- 
tul al XIII-lea, în La Légende dorée („Legenda aurită“). 


În 629-630, împăratul bizantin Heraclius îi învinge pe 
perşi, dar se laudă înainte de toate că le-a luat înapoi Crucea 
şi că a adus-o din nou la Ierusalim. Câţiva ani mai târziu, 
temându-se de data aceasta de amenințarea arabo-musulmană, 
el o trimite la Constantinopol, unde e pusă în palatul imperial 
alături de buretele şi lancea care au folosit la supliciul lui 
Hristos. Apoi, după cum am văzut, bazilica Sfântului Mormânt 
este ştearsă de pe fața pământului, în 1009, la porunca sulta- 
nului Al-Hakim. 

Când regiunea este recucerită de la turci în 1099, cruci- 
atii fac lucrări masive, construind o biserică mare. În locul 
unde se spunea că Sfânta Elena a găsit Crucea e instalat un 
„compas“, pentru a indica astfel centrul pământului, al lumii. 
Între timp, începând din secolul al IV-lea, relicva făcuse tot 
soiul de miracole. 

Aşa cum Sfânta Lance fusese descoperită în chip mira- 
culos de primii cruciați asediați la Antiohia, când de fapt ea 
se afla sub pază severă în palatul imperial din Constantinopol 
încă din secolul al VII-lea, Sfânta Cruce, transportată, în ce o 
priveşte, la Bizanț de către împăratul Heraclius, îşi face la 
rândul ei din nou apariţia, de data aceasta la lerusalim.*? 

Să analizăm cântecul de gestă ce relatează La Conquête 
de Jerusalem, compus de Richard le Pelerin şi Graindor de 
Douai la sfârşitul secolului al XII-lea: la putin timp după cuce- 
rirea Ierusalimului, armata cruciaților urma să o înfrunte pe 
cea a sultanului, când, în ajunul bătăliei, episcopul este condus 
într-un loc unde prezența Crucii i-a fost dezvăluită în chip 
misterios. 


„El o ia [...] şi o ridică, dreaptă; era încă impregnată 
cu sângele Domnului. Multe lacrimi, izvorând din inimi, au 


curs în acea clipă. Contii, prinții, baronii s-au prosternat cu 
toţii şi fiecare a venerat-o cu mare umilință. [...] Atunci, 
armata Domnului era atât de curajoasă şi de vitează că 
nimeni nu se mai temea de moarte.“ 


Nu vom insista aici asupra dificultăților legate de atribu- 
irea şi originea acestui text. Pentru noi, important este că el 
oferă un fragment de opinie, un rezumat al emofiei legate de 
această relicvă excepţională care este Adevărata Cruce. Obiec- 
tul, însoţit de „lancea de care Domnul s-a lăsat străpuns şi de 
stâlpul de care l-au legat evreii“, este adus de îndată în faţa 
trupelor creştinilor, care ieşeau în rânduri strânse din Ierusalim, 
mergând la luptă. Adevărata Cruce este dusă pe câmpul de 
luptă, episcopul tinând-o „înălțată cât de sus“. Ciocnirea arma- 
telor este cumplită şi, când cavalerii sunt împinşi îndărăt, 
episcopul îi încurajează arătându-le relicva. În scurt timp, el 
se năpusteşte în luptă, cu crucea legată, dreaptă, de grumazul 
calului. Forţele ce se înfruntă sunt bineînțeles inegale, 
sarazinii revărsând valuri inepuizabile de combatanți asupra 
trupelor creştine (în cronicile arabe, trupele musulmane ce îi 
înfruntă pe franci sunt mereu mult superioare ca număr). 
Deodată, pogoară o sută de mii de oameni „mai albi decât 
bobocii de floare“, cu Sfântul Gheorghe în frunte, şi bătălia 
este câştigată de creştini. 

Din punctul de vedere al istoriei, paza acestei relicve 
deosebite care este Adevărata Cruce, găsită la Ierusalim după 
prima cruciadă,“ păstrată într-un relicvariu de mari dimen- 
siuni, este încredințată, sub autoritatea patriarhului, canoni- 
cilor Sfântului Mormânt. Am menţionat legătura inițială dintre 
aceştia şi templieri pe care o afirmă Guillaume de Tir şi apoi 
Jacques de Vitry. În caz de luptă, templierii trebuie să o ia pe 


câmpul de bătălie, unde probabil că ea joacă un rol apropiat 
de cel descris de La Conquête de Jerusalem, având funcţia de 
încurajare a trupelor creştine în fața inamicului. 


„Când Adevărata Cruce e dusă undeva, comandorul 
Ierusalimului [responsabilul Ordinului Templului din regatul 
Ierusalimului] şi cei zece cavaleri [care au de obicei misiunea 

- de a-i proteja pe pelerinii care merg, pe un drum periculos, 
la Iordan, ceea ce constituie relicva proiectului inițial pe care 
şi-l stabiliseră «cavalerii săraci ai lui Hristos»] trebuie s-o 
păzească zi şi noapte şi să locuiască foarte aproape de 
Adevărata Cruce atâta vreme cât va dura călătoria; şi, în 
fiecare noapte, doi frați trebuie să o vegheze şi să o păzească 
[..-J* (Retrais, articolul 122]. 


"Ținând cont de aura ce înconjoară relicva, asemenea 
precautii nu sunt inutile, după cum misiunea încredințată 
templierilor de către patriarhul latin al Oraşului Sfânt indică 
limpede importanţa căpătată de ordin şi încrederea ce îi este 
acordată. 

Pe 3 iulie 1187, în urma dezastruoasei bătălii de la 
Hattin, unde trupele latinilor din Orient sunt nimicite de 
armata lui Saladin, după care peste două sute de templieri 
sunt executați la porunca acestuia, musulmanii pun mâna pe 
Adevărata Cruce. Este o catastrofă simbolică de cea mai 
mare gravitate. Partea adversă a sesizat cât se poate de bine 
importanța acesteia. 


„[Francii] îşi regrupaserä pedestraşii, îşi desfăşura- 
seră armata, îşi încurajaseră oamenii, îşi ordonaseră cava- 
lerii şi infanteristii, lăncierii şi arcaşii, fnältaserä în vânt 
gonfanoarele, în sfârşit îşi strânseseră toți campionii Greşelii 


şi înălțaseră «Adevărata Cruce» în jurul căreia se adunaseră 
adoratorii falsului zeu, cei care cred în uniunea naturilor 
umane şi divine.“ 


Bineînţeles, numărul creştinilor, după spusele celui care 
a fost secretarul personal al lui Nur al-Din, apoi al lui Saladin, 
„depăşea orice calcul“. O dată învinşi, autorul relatează: „De 
îndată ce regele [lerusalimului, Guy de Lusignan] a fost făcut 
prizonier, «Adevărata Cruce» a fost şi ea luată şi idolatrii care 
o apărau au fost exterminați. Când această cruce este înfiptă 
în pământ şi înălțată, orice creştin trebuie să se prosterneze şi 
să se închine în fața ei...“ Urmează menţionarea raclei de aur, 
a unei coroane de perle şi de geme puse pe cruce şi acest 
comentariu: „Capturarea sa a fost pentru ei mai dureroasă 
decât cea a regelui. [...] O pierdere ireparabilă.“* 

Tbn al-Athîr (1160-1233), relatând la rândul său bătălia 
de la Hattin (Hittîn), insistă deopotrivă asupra capturării 
relicvei: 


„Musulmanii au pus mâna pe marea lor cruce, 
«Adevărata Cruce», care, spun ei, conţine o bucată de lemn 
pe care, după spusele lor, a fost crucificat Mesia [conform 
Islamului, lisus este un profet şi nu a fost crucificat decât în 
aparenţă). Această captură le-a dat o lovitură foarte grea, 
deoarece le-a confirmat impresia de moarte şi dezastru.” 


În faţa amplorii dramei, templierii probabil că au încer- 
cat să răspândească o versiune diferită a lucrurilor. Atât textul 
catalan al regulamentului Templului — care este datat la sfâr- 
şitul secolului al XIII-lea şi care are particularitatea de a nara, 
sub forma unor exemple de penalitäti, numeroase anecdote şi 
evenimente petrecute în Ţinutul Sfânt —, cât şi Estoire d'Éracles 


(1220-1277), adaptare în francezä si continuare a cronicii lui 
Guillaume de Tir, relateazä cä, în ajunul luptei, Adevärata 
Cruce, adânc îngropată în nisip, ar fi fost astfel sustrasä 
sarazinilor. 

Este însă o justificare a posteriori, în timp ce două 
mărturii mult mai apropiate de dezastrul de la Hattin coro- 
borează mai curând versiunea musulmană. 

Astfel, avem o scrisoare a unuia dintre supraviețuitorii 

de la Hattin, Terricus, mare comandor al ordinului, care preia 
conducerea miliției în absența stăpânului, Gerard de Ridefort, 
capturat de Saladin. Scriindu-le imediat după înfrângere Papei 
Urban al III-lea şi contelui de Flandra, Filip de Alsacia, între 
10 iulie şi 6 august 1187, el relatează: „[turcii] urmărindu-ne 
printre nişte stânci abrupte [Qurn Hittîn, Coarnele lui Hattin), 
ne-au atacat cu o asemenea ferocitate, încât au capturat Sfânta 
Cruce şi pe rege şi au ucis un mare număr dintre oamenii 
noştri [...].*** 
Pèlerinage de Maître Thietmar, datat din 1217 şi datorat 
poate unui frate minorit care ajunsese înaintea lui Francesco 
d’Assisi în Ținutul Sfânt, arată cu prilejul vizitării regiunii: 
„Am străbătut apoi câmpia [de la poalele munţilor Hattin] 
unde armata creştinilor a fost învinsă şi Sfânta Cruce captu- 
rată de duşmanii Crucii.“ 

În sfârşit, Papa Celestin al III-lea deplora începând din 
1195 faptul că „acest lemn în care se află mântuirea noastră, 
viaţa noastră, învierea noastră; acest lemn prin care am fost 
mântuiţi si izbäviti: iată că, pentru ca pierderea acestui ținut să 
fie mai desăvârşită şi din pricina păcatelor poporului creştin, el a 
căzut în mâinile celor care urăsc crucea pe cât îl urăsc pe cru- 
cificat şi care îi persecută din toate puterile pe fiii Bisericii.” 


Dupä cum se vede, pentru conducätorul ad interim al 
Ordinului Templului imediat după cele întâmplate, pentru 
papă în 1195 şi pentru un pelerin care îşi împărtăşea impresiile 
despre starea Ținutului Sfânt după vreo patruzeci de ani, nu 
încape îndoială că, aşa cum se laudă cronicarii arabi contem- 
porani cu Saladin, Adevărata Cruce lăsată în paza templie- 
rilor a fost capturată de musulmani. Este remarcabil că şi unii, 
şi alții consideră capturarea relicvei cel puţin la fel de gravă 
ca dezastrul militar însuşi. Or, după cum rezumă Ibn al-Athîr: 
„Din perioada primului atac pe care l-au dat asupra litoralului 
Siriei [în 1098], francii nu mai suferiseră niciodată o asemenea 
înfrângere.“ Putem deduce că Adevărata Cruce apărea în ochii 
creştinilor drept un talisman capabil să le dăruiască victoria. 

După Hattin, Saladin i-a vândut pe prizonieri ca sclavi, 
i-a dus pe conducători (regele Guy de Lusignan, ceilalți mari 
baroni, şeful Templului, Gerard de Ridefort) la Damasc, dar 
porunceşte masacrarea soldaților templieri (peste două sute) 
şi ospitalieri (al căror păimăr nu se cunoaşte). „La două zile 
după victorie, sultanul a pus să fie aduşi templierii şi ospita- 
lierii care căzuseră prizonieri şi a spus: «Voi curăța pământul 
de aceste două rase necurate.» [...] El a poruncit să fie decapi- 
taţi, preferând să-i ucidă decât să-i facă sclavi“, scrie Imâd 
ad-Dîn, martor încântat al masacrului făcut cu neîndemânare, 
cu sabia, de către „o trupă de doctori şi de sufiti şi de un oare- 
care număr de cucernici şi de asceţi“.”! 

Căderea Ierusalimului nu va întârzia, şi Occidentul, 
reactionând la acest fapt, va întreprinde, fără să mai aştepte, 
cea de-a treia cruciadă. Vom reveni asupra acestor evenimente 
diferite, dar este interesant să menționăm cruzimea destul de 
neobişnuită a lui Saladin faţă de templierii şi ospitalierii cap- 
turati, cu atât mai mult cu cât, în alte ocazii, cronicarii îi 


reproşează mai curând mărinimia: sultanul preferă în mai 
multe rânduri să-i răscumpere pe prizonieri, chiar dacă astfel 
favoriza reconsolidarea forțelor inamice. Ibn al-Athîr atribuie 
decizia lui Saladin unor motive strategice: „A pus să fie ucişi 
aceştia şi nu alţii, fiindcă erau cei mai belicoşi dintre franci 
Ear” 

Aceste motive nu contrazic însă aspectul religios al 
lucrurilor, pe care îl subliniază faptul, relatat de acelaşi martor 
ocular care este Imâd ad-Dîn, de a încredința decapitarea mâini- 
lor deloc experte ale doctorilor, sufitilor (înțelepților), cucer- 
nicilor si ascetilor prezenți. Nu este oare vorba de un fel de 
crimă rituală, îndreptată împotriva „raselor impure“, a unor 
oameni considerați fanatici, în condițiile în care acei franji în 
general sunt asimilați unor adversari nici mai mult, nici mai 
putin periculoși decât alții? 

Să nu uităm că luptele date de Saladin, inițial locote- 
rentul lui Nur al-Din în Egipt înainte de a deveni rivalul său, 
nuse limitează la a-i înfrunta pe franci. La moartea lui Nur 
al-Din, în 1174, ocupându-se de unificarea Egiptului si a Siriei, 
Saladin e în război cu musulmanii moştenitori ai puterii lui 
Zengi la Alep si la Mosul şi este amenințat de ismailiții Bătrâ- 
nului de pe Munte. Nu e nici o îndoială că jihadul pe care îl 
proclamă, în continuarea lui Nur al-Din, împotriva statelor 
latine îi serveşte deopotrivă ca forță mobilizatoare din punct 
de vedere militar şi ca propagandă în ochii populației 
Islamului, care îl consideră în marea ei majoritate un uzurpa- 
tor. Capturarea Adevăratei Cruci, înverşunarea de care dă 
dovadă față de templieri si ospitalieri, în sfârşit, cucerirea 
Ierusalimului, toate acestea capătă un sens deopotrivă politic 
si religios. 


15 
Căderea Ierusalimului 


Alain Demurger îl califică pe Gérard de Ridefort, cel 
de-al zecelea conducător al ordinului, drept „geniul rău al 
Templului“.* Dintr-un anumit punct de vedere, formula este 
justificată. Acest aventurier venit din Flandra, cavaler fără 
fief, intră în serviciul contelui de Tripoli, Raymond al III-lea, 
care îi varsă o soldă şi îi promite o partidă frumoasă, dar 
sfârşeşte prin a-şi ceda fiica cu fief unui italian bogat. Ridefort 
intră atunci în Templu, după ce îl servise un timp pe regele 
Ierusalimului. În 1185, este ales conducător al ordinului şi, la 
moartea regelui lepros Balduin al IV-lea, sprijină candidatura 
lui Guy de Lusignan la tronul Ierusalimului, rivalul fiind... 
Raymond de Tripoli. Intrigile de la Curte se întetesc, în timp 
ce amenințarea musulmană, condusă de Saladin, se pre- 
cizează tot mai puternic. 

În 1183, luând drept pretext ruptura armistițiului pro- 
vocată de cavalerul jefuitor Renaud de Châtillon şi acuzân- 
du-i pe zengizii din Alep de complicitate cu francii, noul 
stăpân al Egiptului ocupă Siria. În 1188, avea să urmeze un 
armistițiu cu statele latine, aflate în defensivă. În 1184, patri- 
arhul Ierusalimului, împreună cu liderii templierilor şi ai ospi- 
talierilor pleacă în Europa pentru a-i convinge pe suveranii 
german, francez şi englez să vină mai grabnic în ajutorul 
Ținutului Sfânt. Conducătorii occidentali fac pe surzii. 


Pierzând tronul Ierusalimului, Raymond de Tripoli 
încheie un acord separat cu Saladin şi se închide în oraşul for- 
tificat Tiberiada. În 1187, Renaud de Châtillon atacă, în pofida 
armistițiului, o caravană ce se îndrepta spre Mecca: Saladin 
nu mai poate da înapoi, declară război şi pătrunde în teritoriul 
franc, asediind Tiberiada. Suntem pe 2 iulie. În ciuda conflic- 
telor ce le macină, forțele creştine se unesc pentru a-l înfrunta 
pe sultan şi a pune capăt asediului. Raymond de Tripoli, care 
între timp părăsise oraşul, lăsându-i acolo pe ai săi, recomandă 
amânarea atacului, dar Gerard de Ridefort, despre care se 
poate presupune că i se opune personal, îl va convinge pe Guy 
de Lusignan de laşitatea contelui. Armata francă porneşte la 
drum pe 3 iulie. Forţele musulmane, evaluate de data aceasta 
la aproape şaizeci de mii de oameni, îşi trimit arcaşii înainte, 
şi trupele creştine sunt în scurt timp la ananghie. Raymond de 
Tripoli încearcă o străpungere, dar fără succes: liniile musul- 
mare se închid la loc în urma sa. Refugiati pe înălțimile 
Hattinului, creştinii sunt încercuiți şi în mare parte masacrați. 
Armata francilor este lichidată, iar drumul spre Ierusalim îi 
este deschis lui Saladin. 


Explicarea acestei înfrângeri prin ura pe care o avea 
Gérard de Ridefort față de Raymond de Tripoli, ură amplu 
subliniată de Marion Melville, şi apoi de Alain Demurger, şi 
transformarea conducătorului templierilor în „geniul rău“ al 
ordinului ni se pare o consideraţie cam pripită. Din regula- 
ment şi din uzantele scrise ale ordinului (Retrais), se ştie că 
stăpânul, magister humilis al Templului, avea o putere consi- 
derabilă asupra organizaţiei. Mai ştim însă şi că el era ales 
printr-un sistem complex de adunarea generală, sistem el 
însuşi calchiat pe modul de alegere al abatelui din ordinele 


monastice, menit să asigure un fel de „democrație“ internă şi 
mai ales să evite ingerinta puterilor externe. Aventurierul fla- 
mand a fost realmente ales de majoritatea responsabililor, după 
o carieră fulgerătoare în cadrul ordinului, unde intrase cu putin 
timp înainte în circumstanțe tulburi (o boală care să fi declan- 
şat o vocaţie neașteptată sau un arivism dat pe fatä?). Oricum, 
omul trebuie să fi sedus foarte repede o bună parte a liderilor 
miliției. Temperamentul său aventurier, care era chiar cel al 
„cavalerului sărac“, adică fără fief, aflat în căutarea gloriei, 
acea vreme. 

Încă dinainte, la Ascalon în 1153, apoi în 1173 în legă- 
tură cu secta asasinilor, despre care vom mai vorbi, ca şi în 
alte repetate rânduri, ulterior, templierii dăduseră dovadă de 
o atitudine independentă, agresivă, chiar şi cu riscul de a pune 
în pericol strategia statelor latine. 

Asta dacă exista o asemenea strategie: am văzut că 
baronii franci sunt profund dezbinati, începând încă de la 
prima cruciadă, iar fenomenul nu face decât să se accentueze. 

Aşadar, temperamentul deosebit al lui Gerard de Ride- 
fort, aventurier mistuit de ambiţie şi obsedat de duşmăniile 
sale personale, nu explică nici pe departe totul: pe de o parte, 
adoptându-l ca stăpân, demnitarii ordinului au o răspundere 
colectivă în această afacere, iar pe de alta, politica de a „merge 
până la capăt“ a Templului, manifestată în mai multe ocazii, 
se potriveşte până la urmă destul de bine cu o asemenea perso- 
nalitate. În sfârşit, aceasta este reprezentativă pentru conflic- 
tele de interese şi intrigile de Curte care domină neîncetat sta- 
tele latine. Nu constituie ei oare un microcosmos exacerbat al 
societății feudale, implantat pe litoralul Orientului Apropiat? 

Între timp, Saladin, continuându-şi atacul, asediază şi 
cucereşte una câte una cetățile ținute de franci. În octombrie, 


el ocupă Ierusalimul: în fața amenințării proferate de popu- 
latia din interiorul oraşului, de a se sinucide, de a-i extermina 
pe musulmanii care locuiesc acolo şi de a distruge moscheea 
lui Omar, sultanul făgăduieşte să nu repete masacrul comis 
de creştini în 1099. Locuitorii pot deci să părăsească oraşul, 
cu condiţia de a se răscumpăra, şi finanțele Templului sunt 
puse la contribuţie. 

Populaţia, ca şi conducerea ordinului, se refugiază la 
Acra, în timp ce musulmanii procedează la decreştinarea 
Ierusalimului. O cruce mare, aurită, înălțată în vârful cupolei 
Stâncii, este doborâtă în strigăte de „Allah Akbar“, în timp ce 
francii urlă de consternare şi durere, după cum relatează Ibn 
al-Athîr. „Templierii, adaugă el, construiseră, la vest de Al- 
Aqsa, locuinţe pentru uzul lor, cu hambare, latrine şi celelalte 
înlesniri necesare ce includeau o parte din Al-Aqsa; monu- 
mentul a fost distrus. Sultanul a poruncit ca moscheea şi 
Stânca să fie curățate de orice murdărie, şi aşa s-a făcut.“** 

Imâd ad-Dîn întăreşte: 


„Templieri [...] construiseră un zid în fața mihrab- 
ului [firidă de rugăciune, locul cel mai decorat din moschee] 
şi s-a spus chiar că, în ostilitatea lor răuvoitoare, o utilizau ca 
latrină. La vest de gibla [zid orientat spre Mecca, indicând 
direcţia de rugăciune], construiseră o casă mare şi o biserică 
înaltă. Sultanul a pus ca aceste construcții interpuse să fie 
doborâte şi să fie dezvăluit chipul de logodnică al mihrab- 
ului [js 


Să nu uităm că oraşul Ierusalim este de trei ori sfânt. 
Moscheea Al-Aqsa, ocupată până în 1187 de templieri, aflată 
lângă cupola Stâncii, zisă şi moscheea lui Omar, este, conform 
tradiţiei, construită pe ruinele templului lui Solomon, edificat 


între anii 968-962 î.Hr., distrus de babilonianul Nabucodo- 
nosor în 587 î.Hr., reconstruit apoi şi distrus din nou de romani 
în anul 70 d.Hr. Acest loc este sacru pentru evrei. 

Dacă oraşul e sfânt şi pentru creştini, aceasta se dato- 
rează în principal faptului că el adăposteşte Sfântul Mormânt. 
Cu toate acestea, bizantinii renunțaseră clar să-l mai recuce- 
rească după ocuparea sa de către arabi în 638 (la patru ani 
după moartea lui Mahomed). 

În sfârşit, oraşul e sfânt pentru musulmani. Rugăciunile 
erau orientate iniţial spre Ierusalim, şi asta până la şaispre- 
zece luni după Hegira, exilul lui Mahomed de la Mecca la 
Medina, din 622. După cum scrie Imâd ad-Dîn: 


„lerusalim este primul dintre cele două guibla [direc- 
ţia rugăciunii, înainte de orientarea acesteia spre Mecca, 
începând din 624], a doua dintre cele două case ale Dom- 
nului [după Mecca], a treia dintre zonele sacre [după Mecca 
şi Medina]: el este unul dintre cele trei locuri de rugăciune 
despre care Muhammad [Mahomed] a spus că oamenii tre- 
buie să-şi înşeueze caii ca să vină aici şi să-şi lege speranţele 
de el.“* 


Ierusalimul este oraşul unde, conform tradiției, Dum- 
nezeu l-a transportat pe Alesul Său, pe timpul unei nopți, şi 
unde a ajuns la al şaptelea cer... 


„Mărire celui care a dus pe servul Său noaptea de la 
templul cel sfânt la templul cel mai îndepărtat, a cărui împre- 
jurime am birecuvântat-o, ca să-i arătăm semnele Noastre.“ 


*Coranul, XVII, Surata Drumului nopții, traducere de dr. Silvestru 
Octavian Isopescul, Editura Eta, Cluj-Napoca, 1995, Ed. Cartier, 1997, 
p. 204. (nt) 


Jacques Berque, traducätor contemporan al Coranului si 
specialist în civilizaţia arabă, arată că interpretarea musulmană 
tradițională vede în „Oratoriul ultim“ vestigiile Templului 
lui Solomon. Se înţelege astfel lesne că acest loc, în care 
Abdalmalik înältase moscheea Al-Aqsa (cea îndepărtată) în 
secolul al XI-lea îmbrăca un caracter excepțional. 

Ibn al-Athir, relatând recucerirea Ierusalimului de către 
Saladin, arată că sultanul a pus ca moscheea să fie restaurată, 
împodobită cu marmură şi mozaic neprefuit, şi a poruncit să 
fie şterse „toate picturile“ făcute de creştini. La ordinul său, 
a avut loc atunci o mare ceremonie religioasă. Chiar şi atunci 
când, în urma acordurilor încheiate de împăratul Frederic al 
II-lea în 1229, Ierusalimul avea să le fie restituit creştinilor 
până în 1244, templierii nu vor mai intra niciodată în posesia 
casei lor principale. 

„Pângărirea“ acestor locuri sacre de către milites ai 
Templului explică parţial ura pe care le-o poartă Saladin, a 
cărui religiozitate e neîndoielnică pentru contemporanii săi, 
inclusiv pentru detractori. 


16 
Intolerantä şi toleranţă 


Cronicarii arabi le reproşează creştinilor, în globalitatea 
lor, două greşeli. 

Mai întâi, faptul că ei fac din Iisus fiul lui Dumnezeu. 
Or: „Şi dacă va zice Dumnezeu: «O, lisuse, fiul Mariei, zis-ai 
cândva oamenilor: Luaţi-mă pe mine şi pe maica mea ca doi 


dumnezei afară de Dumnezeu?» El va zice: «Mărire Tie, nu mi 
se cuvine să zic ceva ce nu-i adevărat; de as fi zis-o, ai şti-o; tu 
doar ştii ce este în sufletul meu, eu însă nu ştiu ce este în sufle- 
tul tău; în adevăr Tu ştii cele ascunse.»“ (Coranul, V, 116-117). 

Pe lângă credinţa lor într-o uniune de neconceput între 
transcendentä şi natura umană, creştinii sunt „asociaționişti““: 
Dumnezeu este Unul, dar ei văd în El trei persoane. 

La rândul ei, ideologia occidentală taxează Islamul drept 
„păgân“. Dacă, aşa cum crede Claude Cahen, cruciadele sunt 
un răspuns amânat la expansiunea Islamului, creştinătatea, în 
fața amenințării, văzută îndeaproape în Spania arabizată, dar 
şi cu prilejul raziilor efectuate în sudul Franței, reacționează, 
după cum am văzut, asimilând rapid inamicul Antihristului. 

Frescele templiere de la Cressac, nu departe de Angou- 
lême, înfăţişează majoritar un cavaler care zdrobeşte, în fața 
unei femei (Fecioara Maria? Biserica?), un demon. Acest 
motiv se repetă pe frontonul catedralei din Angoulême, iar 
cântecul de gestă al cuceririi Ierusalimului (La Conquête de 
Jérusalem), pe care l-am menţionat, îl înfăţişează pe Sfântul 
Gheorghe în fruntea a o sută de mii de combatanți înveşmân- 
taţi în alb care intervin la momentul oportun în lupta ce 
urmează cuceririi Oraşului Sfânt. Sfântul Gheorghe este şi el 
un ucigaș de balauri. Acest motiv pictural şi narativ provine 
direct din lupta cu păgânismul: indiferent că are loc la Mont 
Saint-Michel sau la Compostella, la Mons sau la Tarascon, 
lupta cu balaurul, care constă în despicarea sau domesticirea 
sa, înseamnă din punct de vedere tradiţional victoria religiei 
creştine asupra credințelor proprii păgânismului. Foarte tim- 
puriu, a avut loc asimilarea acestor credințe cu ameninţarea pe 
care o reprezenta Islamul cuceritor. Împotriva oricărei logici, 
acesta din urmă este, aşadar, descris în cronicile ce relatează 


cruciadele şi în cântecele de gestä contemporane, începând cu 
cel al lui Roland, ca ţinând de păgânism, el însuşi demonizat: 
zeii antici devin de-acum tot atâția demoni. 

Aceasta este opera propagandei, dezmințită treptat de 
fapte: la contactul cu Spania arabizată, apoi în statele latine, 
un anumit număr de creştini au fost siliți să admită că islamul 
avea trăsături specifice monoteismului. În cursul secolului al 
XIII-lea, universitățile pe cale de a se înființa în Europa au 
descoperit la unison că arabii s-au făcut moştenitorii acelei 
ştiinţe pe care o admiră clericii occidentali, şi anume cea a 
anticilor. Opera lui Aristotel mai ales, care este redescoperită 
şi tradusă din nou după versiunile, impregnate de filosofie 
islamică, pe care le dăduseră un Avicenna (Ibn Sina) sau un 
Averroes (Ibn Roşd). Toate acestea nu sunt lipsite, după cum 
lesne se poate bănui, de obstacole: în 1277, episcopul Parisului, 
Etienne Tempier, condamnă tezele ,averroiste“ la modă în 
universitate. Reacţia aceasta nu reuşeşte totuşi să împiedice 
redescoperirea moştenirii antice să-şi croiască drum. Acest 
demers,'care ține de speculaţia intelectuală si care va fi serios 
ocultat de Renaştere — mai există şi astăzi istorici ai filosofiei 
medievale care neagă sau minimalizează importanța contri- 
buţiei arabe la evoluţia gândirii occidentale —, coincide cu o 
reevaluare a religiei inamicului? 

Problema este complexă. L-am văzut pe Bernard de 
Clairvaux criticând interesul de care dădea dovadă amicul său 
clunisian Petru Venerabilul față de Coran: efortul de război sfânt 
nu autoriza, după părerea sa, o asemenea licenţă. Acest tip de 
atitudine se va repeta de-a lungul întregii perioade a cruciade- 
lor: dintr-un punct de vedere deopotrivă religios şi geopolitic, 
continuă să fie indicat, până în plin secol al XIV-lea, să îl 
califici pe duşman drept musulman sau păgân, chiar şi atunci 


când oamenii de înaltă cultură (ca şi negustorii care făceau 
comerţ pe ascuns în Levant) şi-au dat treptat seama de inutili- 
tatea a ceea ce apare încetul cu încetul ca fiind un stereotip. 
Chiar şi Sfântul Bernard însuşi, în al său Eloge de la nouvelle 
chevalerie, îl califica pe inamic mai curând drept „necredin- 
cios“: musulmanul, ca şi, întrucâtva, catarul, nu avea adevă- 
rata credinţă, nu recunoscuse divinitatea lui Hristos. Simetric, 
Islamul contemporan cruciadelor îi califică pe franji, după cum 
am văzut, drept „fiii Greşelii“, sau „necredincioşi“, exact din 
motivul opus. 

Şi totuşi... Se pare că la fața locului, în incinta de trei 
ori sfântă a Ierusalimului, având contacte unii cu ceilalți, anu- 
miţi templieri, aflați în avangarda luptei militaro-religioase, 
şi musulmani au învățat să se aprecieze reciproc. 

Repetăm, chestiunea este complexă, deoarece fiecare 
dintre protagonişti este prins în plasa propriei rețele ideologice, 
care lasă foarte puţin loc pentru recunoaşterea celuilalt. Merită 
totuşi să menționăm aici relatarea ciudată a unui notabil arab, 
care trage foloase, şi acest lucru este deja straniu, din prietenia 
sa cu templierii: Osama Ibn Mungidh (1095-1188). Emirul 
Shaizarului, cavaler şi om politic, a lăsat o autobiografie savu- 
roasă, Kitâb al-Itibâr (Cartea învăţăturii prin exemplu), unde 
găsim această reflecţie: 


„Există franci care s-au stabilit în ținutul acesta şi 
trăiesc în pace cu musulmanii; ei sunt mult mai buni decât 
cei sosiți recent din țara lor de origine, dar nu sunt decât o 
excepție care nu constituie regula.” 


Francii stabiliți la faţa locului şi cei născuţi acolo sunt 
numiţi peiorativ de occidentali („poulains“) — poate fiindcă 


destui dintre ei au adoptat ghetele cu bot ascutit al populatiei 
locale, denumite „poulaines“ (a căror modă se va răspândi de 
altfel în toată aristocrația europeană la sfârşitul Evului Mediu). 
Pe lângă unele uzante vestimentare sau de altă natură — Osama 
narează cu complezentä povestea unui cavaler franc care îl 
pune pe un bărbier musulman să-i radă pubisul doamnei sale 


într-o baie publică —, aceşti „poulains“ practicau oare, ca 
urmare a coabitării cu arabii, o abordare diferită a Islamului? 
Nu este exclus: cronicile arabe ale vremii — dintre care nici 
una, trebuie spus, nu este consacrată cruciadelor în sine, spre 
deosebire de numeroase texte occidentale — lasă să se între- 
vadă că creştinii stabiliți acolo, negustori sau chiar cavaleri, 
erau capabili să se „levantinizeze“. La urma urmei, prezența 
creştinilor de diverse confesiuni era un fapt admis de multă 
vreme de către Islam şi cruciații înşişi, o dată implantati în 
Siria-Palestina începând din 1099, erau mai mult sau mai 
putin tolerati. Cuceririle lor treceau drept un fapt împlinit, pe 
care, într-un fel sau altul, Dumnezeu îl îngăduise. 

Sprijinul exclusiv punctual dat de Occident statelor 
latine, numărul insuficient de „poulains“, gravele disensiuni 
dintre baroni, ordine, taberele france şi, pe de altă parte, relan- 
sarea jihadului, cu care erau confruntate toate acestea, pro- 
blema Ierusalimului, ambiția unificatoare a unui Nur al-Din, 
apoi a unui Saladin au constituit, fără îndoială, factorii prin- 
cipali care au împiedicat o implantare durabilă. Cu toate 
acestea, citind cronicile provenite dintr-o tabără şi din cealaltă, 
se pare că îndărătul fanfaronadelor războinice şi al procla- 
matiilor fanatice a existat, atât în rândul occidentalilor, cât şi 
al musulmanilor, o tabără a „şoimilor“ (adepţi ai politicii de 
forță) şi totodată partizani ai negocierii, ai acordului diploma- 
tic, ba chiar ai tolerantei reciproce. 


Este semnificativ faptul cä, de la a doua cruciadä, în 
tabära francilor existä douä factiuni adverse — a localnicilor 
obişnuiţi cu uzanţele specifice regiunii şi a cruciaților recent 
sosiți, care, în ceea ce-i priveşte, nu urmăresc decât să se 
înfrunte cu necredincioşii şi apoi să se întoarcă acasă. Tem- 
plierii înşişi sunt împărțiți în sânul ordinului lor, apărând când 
drept „cei mai belicosi dintre toţi francii“ (Ibn al-Athîr), pe 
care, din acest motiv, Saladin vrea să-i eradicheze, când pre- 
ferând, spre deosebire de unii şefi cruciați, calea diplomatică 
în locul ofensivei războinice. 

Divergentele în privința strategiei ce trebuia adoptată 
erau însoţite de divergențe pe planul toleranfei religioase. În 
acest sens trebuie citită faimoasa anecdotă relatată de Osama, 
om el însuşi dezbinat — „Dumnezeu îi condamnă [pe franci] 
să ardă în iad!“, exclamă el, în timp ce rândurile scrise despre 
ei reflectă curiozitatea, ba chiar, când şi când, simpatia. Merită 
să cităm pasajul integral: 


„lată o trăsătură a grosolăniei francilor — bătu-i-ar 
Dumnezeu! În timp ce vizitam Ierusalimul, obişnuiam să 
intru în moscheea Al-Aqsa. Într-o parte e o capelă mică în 
care francii făcuseră o biserică. Când am intrat, aşadar, în 
moscheea Al-Aqsa, care era locuința prietenilor mei tem- 
plieri, ei mi-au pus la dispoziţie această capelă mică. Într-o 
zi, am intrat, am rostit formula «Allah Akban» şi mi-am înce- 
put rugăciunea, când deodată un franc s-a repezit la mine, 
m-a înşfăcat şi m-a întors cu fața spre Orient, spunând: «Aşa 
se face rugăciunea!» Imediat, templierii au intervenit şi l-au 
luat de lângă mine, iar eu m-am întors la rugăciunea mea. 
Dar omul, profitând de un moment de neatenție, s-a năpustit 
din nou la mine şi m-a întors cu fața spre Orient, repetând: 


«Aşa se face rugăciunea!» Din nou, templierii au intervenit, 
luându-l de acolo, şi s-au scuzat, spunându-mi: «E un străin! 
"Tocmai a sosit din țara francilor şi nu a mai văzut niciodată 
pe cineva rugându-se fără a se întoarce spre Orient.» «M-am 
rugat destul», am răspuns eu şi am ieşit, stupefiat de acest 
demon care se enervase şi se agitase atât de rău văzându-mă 
că mă rog întors înspre Qibla [Mecca]! °" 


Anecdota, care datează, bineînțeles, dinaintea cuceririi 
Ierusalimului de către Saladin, a fost interpretată în două feluri: 
comentatorii insistă când pe latura „seducătoare” (R. Grousset) 
şi „simpatică“ (Marion Melville) a lui Osama, când pe latura 
„izolată““ a mărturiei sale (Alain Demurger). De ce să nu 
luăm această mărturie drept ceea ce este? Osama nu e nici 
mai simpatic, nici mai antipatic decât ceilalți cronicari musul- 
mani ai vremii, însă cartea lui, pur şi simplu, nu intră în cate- 
goria cronicilor redactate în cinstea unei tabere sau a alteia. 
Ea este contrară categoriei scrierilor unui Ibn al-Athîr, cre- 
dincios dinastiei zengide, a unui Imad ad-Dîn, care scria spre 
gloria lui Saladin, şi a majorității celorlalți cronicari: în acest 
sens, efectiv, Osama, diplomat care a murit uitat de toți, scriin- 
du-şi doar pentru el autobiografia, este un caz realmente izo- 
lat. Din cauza acestei izolări literare, nu am putea conchide 
că faptele pe care le povesteşte au un caracter excepțional. 
Episodul pe care l-am menționat arată doar, dar deja e mult 
spus (prea mult, după unii), că, într-o perioadă de armistițiu, 
de pace relativă — Osama este trimis de Damasc ca ambasador 
la franci, aceste două forte opunându-se la acea vreme puterii 
înscăunate la Mosul —, templierii îi îngăduie unui musulman 
să practice rugăciunea coranică într-o capelă care ținea pe 
atunci de jurisdicţia lor. Apare un exaltat care vrea să-l forțeze 


de două ori la rând pe narator să se roage în direcția proprie 
creştinilor medievali şi, de fiecare dată, templierii îl alungă. 

Remarcabile ni se par cuvintele folosite — indiferent că 
au fost realmente rostite de templierii prezenți sau că Osama, 
rememorând cele întâmplate, îşi aminteşte de aceste cuvinte: 
»E un străin! Tocmai a sosit din țara francilor...“ Ceea ce 
înseamnă că aceşti templieri se consideră levantini. Rasa nu 
contează aici: după cum a arătat pe bună dreptate Regine 
Pernoud, nici unul dintre protagoniștii cruciadelor nu îl con- 
sideră pe adversar ca făcând parte dintr-o rasă demnă de dis- 
preț si, cu atât mai puţin, inferioară: diferențele, neînțelegerea, 
opoziţia militară sau religioasă nu împiedică stima reciprocă 
şi nici măcar căsătoriile mixte, din care au existat câteva 
exemple. 

Despre o asemenea stimă reciprocă există mărturii în 
ambele sensuri: cronicarul anonim autor al unei relatări despre 
prima cruciadă regreta deja că, având în vedere priceperea şi 
curajul războinicilor turci, e păcat că aceştia nu erau creştini. 
Când, în 1250, armatele lui Ludovic al [X-lea aveau să fie 
înfrânte la Damietta, Ibn Wasil (1207-1298) le face templieri- 
lor un compliment nemaiauzit, calificându-i pe mameluci, care 
le-au provocat atunci francilor nişte pierderi cumplite, drept 
„templieri ai Islamului“! 

Fără îndoială că între războinici a existat mai mult decât 
acest respect reciproc. Anecdota relatată de Osama este poate 
izolată, dar Le Pèlerinage de Maître Thietmar (de la începu- 
tul secolului al XIII-lea) relatează alta. Vizitând muntele 
Carmel, pelerinul arată cum, în perioadă de armistițiu, tem- 
plierii, ospitalierii şi teutonii îşi înalță corturile pe pajiști şi îşi 
petrec timpul într-un mod plăcut şi vesel. Sarazinii şi beduinii, 
cavaleri „minunat de experţi“, vin să se ia la întrecere cu ei, 


sträpungând din galop cu lancea un panou circular. „Cava- 
lerii creştini, conchide el în această privință, se dovedesc 
foarte curtenitori față de cavalerii beduini, îi onorează şi merg 
până acolo încât le oferă cadouri.“ 

Aceste exemple situate în timp de pace — care trebuie 
să-i fi şocat în mod cert pe nou-sosiții în Ținutul Sfânt, ali- 
mentând diverse zvonuri (motiv pentru care credem că isto- 
ricii contemporani care iau apărarea ordinului, având ca punct 
de pornire procesul, tind să minimalizeze asemenea fapte) — nu 
trebuie, fireşte, să oculteze agresivitatea manifestată de pro- 
tagonişti în luptă. 


17 
A treia cruciadă 


În 1187, după căderea Ierusalimului, în Occident şi în 
Orient era arătată o imagine înfățişându-l pe Mesia, cu chipul 
însângerat, lovit de Mahomed. Din nou, Europa se va pure în 
mişcare: în 1188, împăratul german Frederic Barbarossa por- 
neşte la drum, pe uscat. După ce l-a înfrânt pe sultanul din 
Iconium (Konya), el moare înecat la poalele Munţilor Taurus. 
Musulmanii se simt usurati, deoarece se temeau, după cuceri- 
rea Oraşului Sfânt, de revanşa occidentalilor. Armatele lui 
Saladin se reped atunci în ajutorul localnicilor din Acra, ase- 
diată de forţele care îi mai rămăseseră regelui Guy de Lusignan. 

În aprilie 1191, contingentele cruciate ale regelui Fran- 
tei, Filip August, debarcă nu departe de portul palestinian, 


urmate în iunie de cele conduse de suveranul englez Richard 
Inimă de Leu. Prototip al regelui cavaler, fiul lui Henric I 
Plantagenet, care se căsătorise cu soția regelui Franţei, Ludovic 
al VII-lea, Aliénor de Aquitania, devine imediat concurentul 
fratelui său mai mic, Filip August. Într-adevăr, între Franţa şi 
Anglia se desfăşura un război latent, alcătuit din atacuri şi 
incursiuni sporadice, dat fiind că regele englez era, prin pose- 
siunile sale normande, şi vasalul regelui francez. Problematica 
aceasta va duce în cele din urmă la războiul zis de O Sută de 
Ani. Fapt semnificativ, cei doi suverani, aşa-zis reconciliati 
sub pretextul cruciadei, îşi pun contingentele să poarte cruci 
de culori diferite: roşu pentru francezi şi alb pentru englezi, 
în timp ce armata contelui Filip de Flandra arborează o cruce 
verde. 

De data aceasta regii, şi nu papa, sunt cei care au pro- 
mulgat înghețarea datoriilor participanţilor la cruciadă şi tot 
ei au pus, pentru finanțarea expediției, o taxă pe veniturile laice 
şi ecleziastice, ridicată la o zecime din acestea. „Zeciuiala 
saladină“ creează un precedent ce se va repeta ulterior, făcând 
ca mişcarea cruciadei să devină astfel din ce în ce mai impopu- 
lară pentru opinia publică. 

Forţele angajate sunt considerabile: peste o sută de coră- 
bii transportă contingentele lui Richard, care debarcă mai întâi 
în Sicilia, într-un mod spectaculos. Regele se poartă aici ca 
într-o țară cucerită, spre marele prejudiciu al lui Filip August, 
care îl urmează pe insulă. La Messina, Richard se întâlneşte 
cu Joachim de Flore, mistic calabrez specialist în Apocalipsă, 
care, după spusele martorilor, a trebuit să profetizeze că suve- 
ranul de treizeci şi trei de ani îl va doborî pe Saladin, după 
care va veni Sfârşitul, marcat de sosirea Antihristului şi apoi 
de a doua venire a lui Hristos. După cum se vede, climatul 


milenarist în care se scälda prima cruciadä continuä sä fie 
prezent si se pare cä Richard a luat în serios misiunea deose- 
bită ce îi era astfel atribuită. Părăsind Messina în aprilie 1191, 
flota engleză ce se îndrepta spre Acra este împrăştiată de o 
furtună. Regele ajunge atunci în Cipru, care era posesiunea 
Imperiului Bizantin, unde sora sa Jeanne şi tânăra lui soție, 
Bérangère de Navarra, care îl însoțeau în cruciadă, sunt reti- 
nute. Richard debarcă şi înfrânge garnizoana cipriotă şi, în 
scurt timp, cucereşte întreaga insulă. Ocupând o poziție strate- 
gică pe drumul maritim spre litoralul siro-palestinian, Cipru 
va rămâne creştin până la bătălia de la Lepanto, din 1571. 
Neputând ocupa insula, Richard o vinde Templierilor şi îşi 
reface astfel situaţia financiară. 

Conducătorul ordinului, Gérard de Ridefort, căzuse în 
faţa Acrei în timpul unui asalt desfăşurat de regele Ierusali- 
mului, Guy de Lusignan, pe 4 octombrie 1189. Bazându-se 
pe textele cronicarilor arabi, Marion Melville afirmă totuşi că 
el nu ar fi fost ucis pe loc, ci capturat şi dus în fața lui Saladin, 
care l-ar fi executat ca sperjur.'* Adevărul este că Marion 
Melville şi Régine Pernoud!” îşi exprimă surprinderea faţă de 
faptul că Saladin, masacrându-i pe toți templierii capturați 
după bătălia de la Hattin, din 1187, l-a cruțat doar pe Ridefort. 
Nu cumva „ridicase degetul şi strigase legea“, adică abjurase 
credinţa creştină pentru a se supune islamului? Nu cumva îşi 
negociase libertatea în schimbul predării Gazei, unde templi- 

-erii capitulaseră în 1188? 

Alain Demurger lasă mai curând să se înțeleagă că Sala- 
din nu vedea utilitatea de a-l ucide pe conducătorul ordinului, 
acesta fiind înlocuit pe dată de un altul.!* Or, se întâmplă tocmai 
că din 4 octombrie 1189, data dispariţiei lui Ridefort, şi până 
în 1191, anul sosirii cruciaților lui Richard Inimă de Leu şi ai 


lui Filip August în Ținutul Sfânt, Templul rămâne fără lider 
timp de cel puţin optsprezece luni... Un asemenea vid de 
putere este unic în succesiunea celor douăzeci şi trei de condu- 
cători care au prezidat destinul Templului din 1119 până în 
1312. E drept că era o perioadă agitată: după ocuparea Ierusa- 
limului, Saladin cucereşte una după alta toate aşezările 
france. În ajunul celei de-a treia cruciade, în mâinile latinilor 
nu mai rămân decât Tripoli, Antiohia şi Tir, unde s-a barica- 
dat marchizul Conrad de Montferrat, concurentul la titlul de 
rege al Ierusalimului înlăturat de Guy de Lusignan. Nu este 
însă exclus ca, în fața zvonurilor şi a acuzațiilor a căror țintă 
este pe atunci, ordinul să fi străbătut o criză importantă, căreia 
acest vid de putere să-i fie simptomul. Putem presupune deo- 
potrivă că, după conducerea catastrofală a lui Ridefort, respon- 
sabilii Templului să fi aşteptat să vadă precizându-se ajutorul 
Occidentului şi jocul forțelor implicate, pentru a hotărî doar 
în acest moment, într-o manieră extrem de politică, ce condu- 
cător să numească. 

Robert de Sablé, ales în 1191, este într-adevăr un apro- 
piat al regelui Richard şi vasalul său în Anjou.!* Ca şi înteme- 
ietorul ordinului, Hugues de Payns, seniorul de Sablé fusese 
căsătorit şi tată de familie înainte de a rosti cele trei legăminte 
— de sărăcie, castitate şi supunere — în faţa Acrei, unde englezii 
s-au alăturat forțelor de asediu, ele însele încercuite de arma- 
tele lui Saladin. 

Lui Guy de Lusignan, instalat încă din primăvara lui 
1198 pe înălțimile din jurul oraşului, i se alăturaseră deja cru- 
ciaţii veniți din Flandra, Danemarca, Germania, apoi forțele 
lui Filip August. Sosind în raza portului în iunie 1191, flota 
lui Richard capturează o importantă corabie sarazină, trimisă 
de Saladin să forțeze blocada maritimă şi să-i aprovizioneze 


pe musulmanii izolaţi în oraş. Imediat ce soseşte, regele riva- 
lizează cu Filip August în ce priveşte mărinimia, oferind ser- 
gentilor care se înrolează în trupele sale o soldă superioară 
celei date de suveranul francez. Asediul se eternizează şi cli- 
matul se înveninează. În sfârşit, în iulie, oraşul se predă, în 
condiţii foarte dure. El nu poate fi deposedat de bogăţiile sale, 
prizonierii creştini trebuie eliberaţi, iar garnizoana musulmană 
nu este crufatä decât în schimbul unei răscumpărări masive, 
şi pe deasupra Saladin va trebui să restituie relicva Adevă- 
ratei Cruci. Pe 12 iulie, cei doi regi ocupă oraşul, iar biseri- 
cile transformate în moschei sunt reconsacrate — acest fapt 
constituind replica exactă a curăţeniei religioase efectuate de 
sultan la Ierusalim. 

Totuşi, dacă Saladin i-a cruțat pe creştinii din Oraşul 
Sfânt, Richard, în ce-l priveşte, îi masacrează pe musulmanii 
din Acra, poate din cauza amânării plăţii răscumpărărilor. În 
orice caz, el îşi dovedeşte temperamentul coleric, ba chiar o 
cruzime considerată gratuită de către cronicarii musulmani. 
Ca represalii, Saladin nu înapoiază Adevărata Cruce. „Crucea 
crucificării a fost depusă în Tezaur — nu din respect, ci pentru 
a o umili [...]'% (Imâd al-Dîn Ifsahâni). 

Din ce în ce mai contrariat de leadership-ul de fapt 
exercitat de Richard, Filip August hotărăşte să se întoarcă în 
Franța. Înaintea plecării sale, cei doi suverani vor să rezolve 
diferendul dintre Guy de Lusignan şi Conrad de Montferrat 
în privinţa succesiunii la tronul regatului Ierusalimului. 
Lusignan îşi va păstra titlul, iar Conrad va primi o parte din 
rentele plătite de regat, ca şi, pe lângă Tir, de teritoriile ce 
urmează a fi cucerite (Sidon, Beirut). La moartea lui Guy, 
titlul de regină urma să-i revină Isabelei, fiica regelui lerusa- 
limului, Amaury L care se căsătorise cu Conrad de Montferrat. 


Cu titlu compensator, Richard pure ca insula Cipru sä-i 
fie vândută lui Guy de Lusignac: templierii nu îşi plätiserä 
datoria respectivă (în valoare de o sută de mii de besanti) şi 
provocaseră o revoltă a populaţiei locale punând un bir greu 
în acest scop. Regele convinge ordinul să-i cedeze insula lui 
Guy pentru patruzeci de mii de besanti." Dinastia Lusignan 
va domni în insulă până în 1489. 

Regele-cavaler reia operaţiunea de cucerire a litoralului 
şi îi pune pe templieri în avangarda contingentelor cruciate de 
diverse națiuni, aflate de-acum sub comanda sa. 

Saladin este învins la Arsur în septembrie 1191: presti- 
giul său, până atunci neatins, este serios zdruncinat. El distruge 
Ascalon, apoi se dedică protecţiei Ierusalimului. Cu toate aces- 
tea, Richard se opreşte la Jaffa, pe care o cucereşte în august 
1192. Temându-se că nu va putea fi aprovizionat, el nu se 
îndepărtează de litoral şi nu va mai ajunge la Ierusalim. 
Saladin, de partea sa, nu îşi poate mobiliza la nesfârşit trupele. 
În septembrie 1192, cei doi adversari încheie un armistițiu pe 
trei ani. 


A treia cruciadă, în care templierii au jucat, sub condu- 
cerea lui Richard al Angliei, un rol de avangardă comparabil 
cu cel pe care îl avuseseră în cadrul celei de-a doua expediţii 
conduse de regele Franţei, Ludovic al VII-lea, cu peste patru- 
zeci de ani în urmă, se soldează aşadar cu un statu quo. 
Statele latine sunt intacte, dar reduse la o fâşie îngustă de 
coastă, care se întinde de la Tir la Jaffa, în timp ce Ierusalimul 
nu a fost recucerit. 

Richard Inimă de Leu părăseşte cetatea Saint Jean d” Acre, 
pe care a fortificat-o, la 9 octombrie 1192, şi se îmbarcă 
împreună cu o suită redusă, în care sunt şi câțiva templieri. 


Debarcat pe coasta dalmatä de nişte pirati care îi abordaseră 
corabia, el vrea să traverseze incognito ţinuturile germane, 
dar este recunoscut şi capturat de duşmanul său, ducele aus- 
triac Leopold. Filip August e încântat de această captivitate, 
care va dura mai mult de un an, timp în care fratele regelui 
Angliei, loan Fără de Ţară, răspândeşte zvonul morții sale şi 
se proclamă suveran. În cele din urmă, eliberarea prizonie- 
rului şi întoarcerea lui în Anglia, la începutul lui 1194, au loc 
prin intervenţia lui Aliénor de Aquitania şi vărsarea unei răs- 
cumpărări enorme (o sută cincizeci de mii de mărci de argint). 
Între timp, Saladin murise, în 1193. 

Richard Inimă de Leu reintră în posesia coroanei, 
desfăşoară noi campanii în Franţa împotriva lui Filip August 
şi moare asediind castelul Châlus-Chabrol, lovit de săgeata 
unei arbalete, în seara de 6 aprilie 1199. Aşa se stinge, la 
patruzeci şi doi de ani, un rege legendar, care s-a războit tot 
timpul şi care reprezintă, în comparație cu mult mai prag- 
maticul Filip August, regele feudal prin excelență. 

Cruciada, înfruntarea cu duşmanul de talie, dar respec- 
tat care era Saladin — la sfârşitul lui 1191, Richard avea de 
gând să-şi mărite sora, Jeanne, cu Malik al-Adil, fratele sulta- 
nului —, joacă un rol capital în această legendă: cronicarii, atât 
arabi, cât şi occidentali salută în această privinţă curajul şi 
orgoliul, dacă nu şi cruzimea regelui războinic. 

Nu e mai puţin adevărat că rivalitatea dintre suveranii 
Angliei şi ai Franței explică neîndoielnic în mare măsură, şi 
aceasta este deja adevărat pentru opinia publică a vremii, 
semieşecul celei de-a treia mari expediţii în Ținutul Sfânt, în 
pofida forţelor considerabile angajate. 

Cronicarul Ambroise, care însoţeşte expediția, face 
următorul comentariu: 


„Când Siria, în celălalt război, 

A fost pierdută şi apoi recucerită, 

Şi Antiohia a fost asediată... 

Atunci, în vremurile acelea de demult, 
Cine era normand şi cine francez? 

Cine era din Poitiers şi cine breton? 

Şi cine era din Mans sau din Burgundia? 
Şi cine era flamand şi cine englez? 
Onorurile le-au adus toate 

Şi cu toţii au fost numiţi franci…“1% 


Ascensiunea, în aceeaşi perioadă, a Ordinului Teutonilor, 
iniţial aflat în subordinea Ospitalierii Sfântului loan, dove- 
deşte în egală măsură exportul în Tara Sfântă a spiritului 
„național“ care îşi face treptat apariția în Occident. Neînţele- 
gerile persistente dintre cei doi conducători ai celei de-a treia 
cruciade — născute din înfruntările legate de posesiunile con- 
tinentale ale Angliei, când se manifestă, aşa cum am văzut, 
printr-un simbol atât de puternic precum portul crucii de 
culori diferite în timpul expediției în Tara Sfântă — contravin 
spiritului initial al pelerinajului armat având ca tel eliberarea 
Locurilor Sfinte. Trebuie remarcat deopotrivă că papalitatea 
nu pare să fi jucat un rol decisiv în această nouă expediție 
lansată pentru ajutorarea statelor latine amenințate cu pierzania. 

În acest nou context, în care Filip August a fost tratat 
drept las pentru că renuntase să-şi continue drumul spre Ieru- 
salim după cucerirea Acrei, în timp ce Richard a ca un 
erou pentru a fi fost primul care l-a înfruntat victorios pe 
Saladin, nu e mai puţin adevărat că, pe continent, ca şi în 
Anglia, îndelungata absenţă a suveranului trebuie să fi jucat 
în defavoarea sa. Nu cumva trecuse oare vremea unor aseme- 
nea fapte de vitejie? 


Mai delicatä, în acest context, se dovedeste a fi pozitia 
Templului. Ordinul are posesiuni numeroase atât în Franta, 
cât şi în Anglia, ca şi în multe alte „ţări“ europene (Spania, 
Italia, Flandra, Germania, Ungaria. ..), şi se alătură când uneia, 
când alteia dintre tabere, cel putin în Ținutul Sfânt, unde se 
implică obligatoriu în conflictele legate de succesiunea la 
titlul de rege al Ierusalimului. În Occident, ordinul îşi păstrează 
independența, făcând uneori oficiul de intermediar între 
Franţa şi Anglia (astfel, castelul de la Gisors, obiect al unui 
litigiu franco-englez, este încredințat în 1160 pazei ordinului 
vreme de câteva luni). 

Am văzut că maestrul Robert de Sabl şi templierii erau, 
prin forța lucrurilor, în relaţii strânse cu Richard, deoarece 
acesta din urmă preluase conducerea operaţiunilor. Englezul, 
ca şi Templul, îl sprijinea pe Guy de Lusignan, iar germanii, 
pe Conrad de Montferrat: putem vedea în aceasta unul dintre 
motivele captivitätii lui Richard Inimă de Leu în Austria. 

Într-un fel sau altul, ascensiunea naţiunilor, urmând fărâ- 
mitärii feudale, avea să aibă efecte negative asupra ordinului. 
Dependent de papalitate, dar amestecat în luptele politice din 
pricina puterii sale militare şi a prestigiului său, Templul apare 
ca împărțit între diferitele forte cruciate care intervin în Tinu- 
tul Sfânt. Fatalmente, acest fapt avea să provoace, din exterior, 
destabilizarea unei organizații care, născută într-un mediu dife- 
rit, nu participa în mod fundamental la problematica geopoli- 
tică legată de noile puteri ce apăreau pe scena lumii. Aceasta 
se va vädi cu prisosinţă cu prilejul celei de-a şasea cruciade, 
din 1223, condusă de împăratul german Frederic al II-lea. 


18 
A patra cruciadă 


Se pare că papa doreşte să reia iniţiativa. În 1198, Inno- 
centiu al III-lea, abia ales, proclamă necesitatea de a recuceri 
Jerusalimul. Dacă expediţia precedentă fusese condusă de cei 
mai puternici suverani ai Europei, aceasta este condusă de 
predicatorii oficiali care, prin discursurile lor, înflăcărează şi 
recrutează pentru cruciadă. În luna noiembrie a anului următor, 
contele Thibaut de Champagre este pus în fruntea crucesignati. 

A patra cruciadă, care pare că vrea să reia idealul religios 
al celei dintâi şi să pună capăt climatului de intrigi politice ale 
celei de-a treia, va cunoaşte totuşi abaterea cea mai gravă. 

Faptul poate fi explicat prin împrejurări, dar ele nu 
explică totul. Cum cruciații comandaseră corăbii armatorilor 
venețieni şi nu le-au putut plăti când au ajuns la Veneţia în 
1202, dogele Enrico Dandolo îl pune în fruntea lor pe italianul 
Bonifaciu de Montferrat şi le preia datoria în schimbul cuce- 
ririi oraşului rival Zara, de pe coasta Adriaticii. Acesta este 
un oraş creştin, ceea ce provoacă un scandal-monstru: papa îi 
excomunică temporar atât pe venețieni, cât şi pe cruciați. 

Profitând de una dintre intrigile de Curte obişnuite pen- 
tru Bizanţ, dogele, care apare categoric drept manipulatorul 
expediției, le propune conducătorilor cruciadei să-i reînscäu- 
neze pe tronul Constantinopolului pe pretendentii legitimi ai 
acestuia, Isac al II-lea şi fiul său Alexios Anghelos. În schimb, 


acesta din urmä promite oameni si bani pentru continuarea 
campaniei până la Ierusalim. Acest ocol se încheie, în 1204, 
prin jefuirea Constantinopolului de către cruciați. Reiese că 
acesta era scopul ascuns al venețienilor, alungați din Bizanţ în 
1171 şi care îşi luaseră acum o revanşă răsunătoare. 

Se crede că, în ceea ce-i priveşte, cavalerii de rând nu 
ştiau nimic despre manevra respectivă şi că doar conducătorii 
erau la curent. Istoria — relatată deopotrivă de marele senior 
din Champagne, care este Geoffroy de Villehardouin (Histoire 
de la conquête de Constantinople, alcătuită în jurul anului 
1208), şi de un mic senior din Picardia, Robert de Clari (De 
ceux qui conquirent Constantinople, de la începutul secolului 
al XIII-lea) — arată, într-adevăr, că unii şi ceilalți nu aveau 
aceleaşi informaţii, dar ea mai dezvăluie că toți erau fascinati 
de bogăţiile incomparabile ale oraşului care, cu puţin timp 
înainte, era încă cel mai puternic din lume. loan Mesaritul, 
mitropolitul Efesului, a lăsat o mărturie coplesitéare despre 
violențele şi jafurile comise de cruciați când au încercuit 
oraşul. Robert de Clari îi acuză doar pe marii baroni că şi-au 
însuşit cele mai bure locuinţe şi cea mai mare parte a prăzii.” 

Cruciații şi venețienii l-au încoronat în scurt timp pe 
contele de Flandra, Balduin, ca împărat al Sfintei Sofia, după 
ritul bizantin, în timp ce bazileul alungat se retrăgea la Nice- 
ea. Nou-venitii au invadat apoi şi şi-au împărțit ce mai rămă- 
sese din imperiu. Astfel, nepotul lui Villehardouin devine print 
de Ahaia şi urmaşii săi vor domni peste principatul Moreea 
până în 1304. 

În 1261, bazileul Mihail al VIII-lea Paleolog va sfârşi 
prin a-l alunga din Bizanţ pe împăratul Balduin al II-lea, ca şi 
pe patriarhul latin. Între timp, atitudinea papalității va fi fost 
dintre cele mai ambigui: condamnând violențele cruciaților, 


Innocentiu al III-lea recunoaşte totuşi în scurt timp noul impe- 
riu latin din Orient şi pe suveranul lui. El doreşte ca la Con- 
stantinopol să fie pus un patriarh latin şi consideră atunci 
problema uniunii Bisericilor din Occident şi din Orient ca fiind 
rezolvată. Această problemă era latentă din 1054, când patri- 
arhul grec Mihail Cerularie fusese excomunicat de cardinalul 
Humbert în numele papei. 

Dimpotrivă însă, după cum notează Michel Kaplan, 
„iremediabilul a fost comis în ochii bizantinilor“. Separatia 
dintre Bisericile Catolică şi Ortodoxă e consumată. Tentativele 
posterioare de apropiere — Conciliul al II-lea de la Lyon, din 
1274, după recucerirea Constantinopolului de către bizantini în 
1261, şi textul de reconciliere semnat de Papa Paul al VI-lea 
şi de patriarhul Athenagoras în 1965 — nu vor schimba nimic. 

"Templul, în ceea ce îl priveşte, dacă nu este prezent în 
avanposturile celei de-a patra cruciade, în schimb urmează 
mişcarea: de exemplu, creând o nouă „provincie“ a ordinului 
în Moreea sau transportând cu flota sa, dobândită de la sfârşi- 
tul secolului al XII-lea, pelerini italieni între Constantinopol 
şi Veneţia. 

Expediția lasă un gust amar: obiectivul ei iniţial, recuce- 
rirea Ierusalimului, pare la urma urmei radical îndepărtat de 
ceea ce s-a petrecut efectiv. Cruciații din Occident şi-au atacat 
mai degrabă fraţii creştini din Orient, pe care îi tratează acum 
drept eretici, pretext pentru a justifica masacrul şi jaful în 
toată regula, decât să înfrunte din nou Islamul. O veche sus- 
piciune — ale cărei urme pot fi găsite încă de la prima cruci- 
adă şi care a izbucnit la lumina zilei în timpul celei de-a doua, 
faţă de grecii consideraţi laşi şi mai ales bogaţi — s-a manife- 
stat prin ocuparea unei mari părți din teritoriul acestora. 


Cruciada pare dintr-o dată să aparțină marelui comerț 
internaţional, în care negustorii italieni şi Veneţia îndeosebi 
joacă un rol preponderent, constând în importul în Europa a 
produselor rafinate ale Orientului. În acelaşi timp, activitatea 
bancară a Templului se dezvoltă considerabil. Nu trebuie să-i 
considerăm însă din acest motiv pe templieri, după cum bine a 
arătat Alain Demurger, drept singurii bancheri ai Occidentu- 
lui, dat fiind că ei îşi împărțeau această activitate cu celelalte 
ordine religioase, mai ales cu ospitalierii, în ceea ce priveşte 
împrumuturile consimțite în Tara Sfântă.” Acest tip de activi- 
tate se explică prin împrejurări: ordinul posedă case şi bunuri 
deopotrivă în Occident şi în Siria-Palestina, deci se află în 
postura potrivită pentru a face operaţiuni de transfer monetar 
pentru cruciați şi pelerini. Ordinul este totodată o putere inde- 
pendentă şi sigură, căruia în 1146 i se încredințează paza teza- 
urului regelui Franţei, Ludovic al VII-lea, plecat în cruciadă, 
serviciu pe care îl vor perpetua neîntrerupt până în 1295. Nu 
e însă mai puţin adevărat că dezvoltarea şi veniturile pe care 
le implică aceste operaţiuni, dat fiind că ele nu sunt gratuite, 
deviază ordinul de la idealul militaro-religios initial. 

În acest sens, Templul se găseşte treptat în situația para- 
doxală pe care o cunoaşte şi Cîteaux: legământul de sărăcie 
al fraţilor e însoţit de bogăţia din ce în ce mai vizibilă a orga- 
nizaţiei lor. Cistercienii şi templierii sunt deosebit de avizi de 
câştig, oricând gata să-şi bage la cel mai mic pret surplusul 
producţiei pe piaţă, unde îi concurează astfel pe ceilalţi pro- 
ducători, după cum sunt mereu la pânda bunurilor funciare ce 
se învecinează cu domeniile lor. Episcopii şi micii proprietari 
de pământ se plâng mereu de acest fapt, după cum dovedesc 
numeroase procese. 


În ce priveste Templul, recunoasterea bogätiei figureazä 
într-un articol ce prescrie primirea în ordin: 


„Şi cel care conduce adunarea trebuie să spună [candi- 
datului]: «Frate frumos, ceri un lucru mare, fiindcă din reli- 
gia noastră nu vezi decât scoarța [învelișul exterior]. Fiindcă 
scoarţa înseamnă: cai frumoşi, Echipamente frumoase, bău- 
tură bună şi mâncare bună, că avem veşminte frumoase şi 
astfel pare că trebuie să fii foarte mulțumit. Dar tu nu cunoşti 
legile grele dinăuntru: fiindcă nu e un lucru uşor ca tu, care 
eşti propriul senior, să te faci şerbul altuia [.….].“"° 


Ansamblul beneficiilor realizate de Templu — achiziţiile 
de domenii din ce în ce mai întinse, vânzarea produselor obti- 
nute din cultura agricolă şi creşterea animalelor în coman- 
derii,'* operaţiuni financiare, adică preponderent împrumuturi 
cu gaj, transportul pelerinilor pe mare, slujbele şi înmormân- 
tările ecleziastice acordate excomunicaţilor ce se dedicau ordi- 
nului pe patul de moarte, ceea ce canonul 9 al Conciliului al 
II-lea de la Lateran (1179) le reproşează explicit templierilor 
şi ospitalierilor, neîndoielnic ca urmare a plângerii episcopa- 
tului — este considerat a finanța echipamentul luxos, mâncă- 
rurile şi băuturile bune, pe scurt logistica fraților cavaleri din 
Ținutul Sfânt. 

Aceştia nu vor fi dat niciodată înapoi din fața faptelor 
eroice, iar pierderile vor fi fost mari, la Ascalon, Hattin, Acra 
şi în multe alte locuri, iar cinci conducători ai ordinului (din 
douăzeci şi trei) îşi vor fi găsit moartea în luptă. 

Când însă Tara Sfântă avea să fie pierdută, bogăţia 
ordinului şi orgoliul proverbial al membrilor săi, care nu este 
altceva, după părerea noastră, decât superbia cavalerilor, vor 
apărea fatalmente ca fiind lipsite de obiect. 


19 
1209 si 1212: cruciada catarä si cruciada 
zisă a copiilor 


Înainte de a aborda a cincea şi a şasea cruciadă şi inci- 
denţa lor asupra Ordinului Templului, trebuie să părăsim pret 
de o clipă Ținutul Sfânt. Într-adevăr, în Occidentul creştin, la 
începutul secolului al XIII-lea, se desfăşoară două serii de 
evenimente importante. Ele fntretin un raport singular cu 
problematica cruciadei şi merită, prin urmare, să fie luate în 
considerare. 

Începând din 1207, Papa Innocentiu al III-lea (Giovanni 
Lotavio di Segni, suveran pontif între anii 1198-1216) propo- 
văduise cruciada împotriva albigenzilor (catarilor). Fenome- 
nul era însă mult mai vechi. În 1143, episcopul Evervin de 
Steinfeld îi scria lui Bernard de Clairvaux că „apostolii“ sau 
„săracii lui Hristos“ din împrejurimile Kölnului trăiau în 
comunitate sub autoritatea unui „episcop“, biserica lor fiind 
în opoziţie cu Biserica oficială. 

Credintele lor erau asemănătoare cu ale bulgarilor care 
îl urmau pe preotul Bogomil şi care fuseseră deja condamnați 
în Imperiul Bizantin la sfârşitul secolului al X-lea: caracterul 
uman al lui Hristos era negat, şi sacramentele respinse, împre- 
unarea mâinilor fiind singurul rit acceptat. În jurul anului 
1000, patarinii din Italia (catarii italieni), piflii din Flandra şi 
tesätorii din Champagne manifestaseră credințe asemănătoare, 


sever reprimate de episcopi. La un moment dat, s-a putut crede 
că această erezie fusese eradicată: reforma gregoriană şi feno- 
menul primei cruciade ocupaseră apoi primul plan. 

Iată însă că mişcarea îşi ridică iarăşi capul: sensibilizat 
faţă de această problemă de către Evervin, Bernard de Clair- 
vaux descoperă la Toulouse şi la Albi, în 1145, că există nişte 
„creştini“ şi „apostoli“ care practică acelaşi gen de comuni- 
täti, acelaşi tip de credințe. Bernard predică împotriva lor fără 
succes şi, întors la Clairvaux, pune prin nişte predici violente 
bazele viitoarei represiuni îndreptate împotriva ereziei zise 
catară. 

Nu acesta este însă subiectul nostru propriu-zis, astfel 
încât nu vom intra în amănuntele predicilor şi apoi ale crucia- 
dei împotriva albigenzilor. Să amintim doar că cei pe care 
clericii îi numesc în curând „catari“, protejaţi de mica şi în 
scurt timp şi de marea aristocrație occitană, cunosc într-o etapă 
iniţială campanii de predici contradictorii lansate de Biserică. 
Cu prilejul uneia dintre ele, în 1206, viitorul Sfânt Dominic, 
asistând la eşecul prelatilor papei în faţa oratorilor catari, hotä- 
răşte să înființeze ordinul fraţilor predicatori. Confruntat cu 
modul de viață inatacabil al Bunilor Bărbaţi şi al Bunelor 
Femei, cum erau numiţi aceştia, care se întreţineau din munca 
lor şi nu interferau cu conducerea treburilor lumeşti — acesta 
fiind pare-se motivul pentru care nobilimea din Languedoc îi 
preferă în locul mai-marilor Bisericii —, el pune bazele ordi- 
nului său ataşat de sărăcia apostolică. Cu toate acestea, predi- 
cile dominicanilor eşuează la rândul lor în fața succesului 
crescând al catarilor. 

Din 1207, aşa cum am spus, Innocentiu al III-lea pro- 
clamă cruciada împotriva acestei Biserici concurente, care sub- 
minează puterea Romei. În 1209, baronii francezi se înfruntă, 


timp de aproape doi ani, cu nobilii occitani protectori ai ereziei. 
E un nou eşec, dar când regele Franţei se implică, în 1226, 
forțele reunite de Ludovic al VIII-lea, fiul lui Filip August, 
înving rezistența occitană. În 1229, contele de Toulouse, 
Raymond al VII-lea, e silit să facă legământ de fidelitate față 
de Ludovic al IX-lea, copil încă pe atunci, şi de mama sa, 
regenta Blanche de Castilia. S-a terminat cu independența 
civilizaţiei de limbă occitană, ale cărei teritorii sunt treptat 
însuşite de coroana Franţei. În sfârşit, în 1244, catarii refugiați 
la Montsegur sunt distruşi prin foc. 

Între timp, se născuse Inchiziția (1231), tribunal eclezi- 
astic a cărui activitate este în curând încredințată noilor ordine 
cerşetoare, dominicanii şi franciscanii. Ea constă în anchete 
şi intimidări funcţionând pe baza delatiunii şi ajungând în 
final la predarea presupuşilor vinovaţi brațului secular [puterii 
laice]. 

După cum se ştie, la expediţia din 1219, condusă de 
fiul lui Filip August, viitorul Ludovic al VIII-lea, au luat parte 
templieri din nordul Franţei: „Fiul regelui Franţei şi-a ales 
deci calea: se duce la Toulouse. [...] Cardinalul roman, prela- 
ţii bisericilor, episcopi, templieri, arhiepiscopi, abati, canonici, 
călugări tineri înveşmântaţi în alb sau negru urmează şirurile 
lungi ale trupei.“"!? Fie şi marginal, ei figurează deci alături 
de cruciați, ceea ce nu este deloc surprinzător. Un secol mai 
târziu, vor avea la rândul lor de-a face cu Inchiziția. 

Obligatia confesiunii, cel putin o dată pe an, de Paşte 
(canonul 21 al Conciliului de la Lateran din 1215) şi institu- 
irea slujbei de duminică apar în aceeaşi perioadă şi în acelaşi 
context: ele constituie, împreună cu Inchiziția, noile mijloace 
care permit Bisericii să controleze îndeaproape convingerile 
unor mulțimi prea adesea şi prea lesne seduse de erezie. 


În 1139, Conciliul al II-lea de la Lateran s-a ridicat 
împotriva ereticilor, afirmând că „pe cei care, sub acoperirea 
religiei lor, condamnă împărtăşania Domnului, botezul copii- 
lor, sacerdotiul şi celelalte ordine ecleziastice, pactul de căsă- 
torie legitimă îi alungăm din Biserica Domnului ca eretici şi 
poruncim puterilor seculare să-i pedepsească riguros, iar pe cei 
care-i ap: înglobăm în cadrul aceleiaşi condamnări.““!!3 
(Canonul 23.) 

În aceste cuvinte figurează condamnarea catarilor, care 
profesau aceste credințe, şi a nobilimii occitane, care îi proteja. 
Până la rugul de la Montségur nu mai e mult. 

Aceste evenimente o dată amintite, putem trage două 
învățăminte în privinţa subiectului nostru. Impulsionând cru- 
ciada împotriva albigenzilor, papa o abate pe aceasta de la 
obiectivul ei iniţial: recucerirea Sfântului Mormânt. Să remar- 
căm, împreună cu Alain Demurger, că templierii nu sunt aso- 
ciati decât într-un mod extrem de marginal la această nouă 
abatere. În acelaşi timp, trebuie să recunoaştem, după insuc- 
cesul predicilor lui Bernard de Clairvaux, apoi ale prelatilor 
şi, în sfârşit, ale fraţilor predicatori, Bisericii, atacate în chiar 
fundamentele sale, nu îi mai rămânea decât să reacționeze 
prin forță, punându-i în mişcare pe baronii din nord şi apoi pe 
regele Franţei însuşi, pentru care motivele religioase concurau 
fireşte cu interesele materiale şi politice. 

Într-adevăr, erezia — de la grecescul hairesis, însemnând 
„opțiune““ — în diferitele sale forme, din Bulgaria şi până în 
Italia, din Flandra şi până în Languedoc, din Renania şi până 
în Champagne, endemică pe toată durata Evului Mediu, se 
prezintă ca o gravă amenințare pentru Roma. 

contrast cu opulența prelatilor şi a episcopilor şi cu 
bogăţia efectivă a marilor ordine monastice sau militaro-reli- 
gioase, diferitele mişcări „evanghelice“ aspiră la o întoarcere 


la viața primilor apostoli: sărăcia, umilința şi neinterventia în 
treburile lumeşti le fac de îndată simpatice în ochii claselor 
truditoare (țărănime, negustorime) şi în curând şi în ai aristo- 
cratiei, care era deseori anticlericală pentru că se opunea 
puterii episcopilor sau dirijismului papal. 

Ne putem întreba, cu titlu de reflecţie, ce s-ar fi întâm- 
plat dacă evoluţia unei contra-Biserici organizate, ceea ce era 
cazul catarismului, ar fi ajuns la bun sfârşit. Fără a ne teme că 
ne-am înşela prea mult, e aproape sigur că săracii de ieri ar fi 
devenit noii puternici ai zilei: destinul Ordinului de la Cîteaux, 
al Templului, chiar al sectei creştine născute în Levant şi deve- 
nită Biserică catolică şi romană spune multe în această privinţă. 

E simptomatic, din acest punct de vedere, că erezia, cât 
se poate de prezentă în Europa în jurul anului 1000, dispare 
de pe scenă când reforma gregoriană şi prima cruciadă, extrem 
de populară, ocupă tot spaţiul. E la fel de semnificativ că 
Innocentiu al III-lea, impulsionând cruciada contra catarilor, 
îi recunoaşte în acelaşi timp oficial pe franciscani (1209) şi 
pe dominicani (1215), care se situează ei înşişi, mai ales cei 
dintâi, la limitele ereziei. 

Fapt este, pe de altă parte, că nici Francesco d' Assisi, 
nici Dominic, adepți ai sărăciei integrale, nu au pus în discuție 
puterea Romei, în timp ce ereticii din Vaud, umiliati, catarii şi 
patarinii, pe lângă faptul că refuză sacramentele si pe preoții 
care le administrează, manifestă totodată specificul unui tip 
de credință, contrar celor afirmate de către unii apărători actuali 
ai acestora, aflate în opoziţie radicală cu învățătura Bisericii. 

Se ştie acum, după ce au fost identificate scrierile catare 
(manuscrisele de la Lyon, Florenţa si Dublin)", că, atunci 
când umanitatea (sau divinitatea) lui Hristos e negată, aceasta 
se datorează ideii că lumea fizică e considerată ca având 


caracterele răului. Un asemenea dualism, opunând binele imate- 
rial, spiritualul metafizic principiului rău ce guvernează lumea, 
putem să-l luăm cum vrem, echivalează cu negarea faptului 
că Dumnezeu e la originea creației sau cel puţin la originea 
modului în care a fost alcătuită. Existenţa şi zămislirea sunt 
radical devalorizate prin aceste credinţe, în care, în chip cât 
se poate de logic, liberul-arbitru nu îşi mai găseşte locul. 
Islamul, care profesează deopotrivă docetismul în ceea 
ce îl priveşte pe Hristos (considerând că nu a murit cu adevă- 
rat pe cruce), făcând din el un profet, şi nu fiul lui Dumnezeu, 
nu concepe totuşi universul ca prezentând trăsăturile răului si 
opus lui Dumnezeu, ci ca emanând din El, din supraabundenta 
puterii Sale, fapt prin care mesajul lui Mahomed este final- 
mente mai apropiat de cel pe care îl profesează Biserica decât 
de erezia — de „opţiunea“ — din care decurge catarismul. 
După cum a afirmat Georges Duby, societatea medie- 
vală din jurul anului 1000 îşi trage originea din dualism şi din 
acest motiv nu mai este nevoie să recurgem la o ipotetică filia- 
ție maniheistă venită din Persia pentru a explica fenomenul 
catar, chiar dacă episcopul Constantinopolului, Nicatas, aparti- 
nând bogomilismului, a fost primit în 1167 în Languedoc pen- 
tru a-i confirma pe episcopii catari şi a le prezida întrunirea. 
Dacă dualismul constituie realmente o tentatie proprie 
creştinismului medieval, ni se pare în schimb eronat să facem 
din catari doar nişte creştini apäruti timpuriu, în avans faţă de 
vremea lor, anticipând, spre nefericirea lor, ordinele cerşetoare 
— ceea ce este fals din punct de vedere obiectiv, din moment 
ce aceste ordine le sunt contemporane — sau chiar Reforma şi 
protestantismul. Respingerea sacramentelor, recunoaşterea 
exclusivă a împreunării mâinilor (consolament-ul catar, dar 
numai al Sfântului Duh), negarea lui Hristos ca om-Dum- 


nezeu, negarea lumii fizice din cauză că este alcătuită şi 


guvernată de rău, toate acestea se leagă coerent. Erezia, incri- 
minarea radicală a vieţii materiale — în mod semnificativ, nu 
există o artă catară —, reprezenta un pericol real pentru civili- 
zatia occidentală. Faptul că ea a fost combătută prin violență 
provoacă, fără îndoială, simpatia, dar nu trebuie să ascundă 
esenţa ei reală. 

Este interesant, în contextul cruciadei împotriva catari- 
lor, să menţionăm că una dintre trăsăturile catarismului este 
disprețul faţă de cruce, din moment ce, în logica ereziei, Hristos 
nu a suferit calvarul. Vom vedea că aceeaşi trăsătură le va fi 
imputată templierilor la proces. 


În timp ce Occidentul se luptă cu ereticii şi apoi îi com- 
bate prin foc şi sabie, un nou avânt popular mână pe drumurile 
Germaniei şi ale Franţei mase de bărbaţi şi de femei ce por- 
nesc să elibereze Sfântul Mormânt. Cronicarii datează eveni- 
mentul în 1212 şi îi desemnează pe participanți, în latina lor 
de clerici, prin cuvântul pueri. El a fost tradus prin „copii“. 
Este vorba mai curând, după cum demonstrează cercetările 
lui Aries sau ale lui Georges Duby, de categorii „servile“ ale 
populaţiei, adică țărani, ciobani (păstori), servitori şi chiar 
marginali de tot soiul. În orice caz, acest ansamblu heteroclit 
aminteşte neîndoielnic de cruciada populară instigată de un 
Petru Eremitul sau un Gottschalk. 

O dată în plus, impulsul se naşte în nordul Franţei şi în 
Renania. Se ivesc noi predicatori: Etienne în Franța, Nikolaus 
în Germania, iar mişcarea e însoțită din nou de miracole, vin- 
decări şi scrisori ale lui Hristos. Ea eşuează, ca şi trupele 
Eremitului, de data aceasta însă la Genova. 

În acelaşi moment, după cum arată Peter Raedts", 
Francesco d” Assisi pleacă în Ținutul Sfânt (în 1212, apoi în 
1217 şi în 1219), încercând să le țină predici musulmanilor 


pentru a-i converti, esuând la rândul său. Dacă unii fugeau, 
desigur, de recesiunea economică consecutivă mutatiei sufe- 
rite de societatea occidentală în secolul al XII-lea (trecerea de 
la o economie exclusiv rurală şi agricolă la reaparitia urbani- 
zării şi la renaşterea traficului negustoresc), iar întemeietorul 
comunității franciscane aspira poate, în ceea ce îl priveşte, la 
martiriu, şi unii, şi ceilalți încercau să impună cruciadei o 
orientare nouă. 

În timp ce „copiii“ atribuiau, după spusele cronicarilor 
contemporani, pierderea Ierusalimului ambitiei exclusiv mate- 
riale a cavalerilor, Poverello, iniţiatorul unei lungi descendente 
de misionari, înțelegea să participe la cruciadă cu mijloace 
noi, înlocuind forța armelor prin convingere şi nonviolență. 

După cum se vede, la începutul secolului al XIII-lea, 
după eşecul relativ al cruciadei conduse de Frederic Barbarossa, 
Filip August şi Richard Inimă de Leu (Ierusalimul nefiind 
recucerit) şi după deturnarea celei de-a patra cruciade spre 
Constantinopol, mişcările eretică, evanghelică şi populară 
reconsideră, fiecare în felul ei, cruciada însăşi. Aşa marginale 
cum sunt aceste evenimente, cruciada catară, crearea ordinelor 
cerşetoare, „misiunile“ lui Francesco d'Assisi în Orient şi 
cruciada zisă a copiilor, ele arată că Occidentul de atunci 
începe să se îndepărteze de obiectivul eliberării Sfântului 
Mormânt pe care, în urmă cu peste un secol, Urban al II-lea 
îl dăduse întregii creştinătăţi. În acest nou context, Templul 
mai are vreun rost? 


20 
A cincea cruciadă: Templul în vâltoare 


Unii au calificat a cincea mare expediție în Ținutul Sfânt 
drept „cruciada fără rost“. E o judecată prea pripită şi uşuratică, 
a posteriori. La urma urmei, considerând evenimentele din 
acelaşi punct de vedere întrucâtva angelic, Jacques Le Goff a 
putut scrie că, după părerea sa, rodul fenomenului cruciadelor 
în ansamblul său nu era decât caisa, pe care acestea o aduse- 
seră în Occident.!!* Va trebui să revenim asupra acestui tip de 
considerații când vom trage concluziile, deoarece ele incrimi- 
nează însăşi munca istoricului, pe de o parte, şi privesc direct 
subiectul nostru, pe de alta. Adevărul este, după cum am spus, 
că întreaga istorie a templierilor ni se pare falsificată cu regu- 
laritate deoarece a fost citită prin prisma deformantă pe care 
o constituie procesul ordinului, proces potențial nesfârşit, din 
moment ce nu a existat propriu-zis o sentință finală. 

Între timp, iată că anul 1217, după ce Innocentiu al III-lea 
a proclamat la Conciliul al IV-lea de la Leteran (1215) o nouă 
mobilizare pentru eliberarea Ţinutului Sfânt, vede, sub impul- 
sul acestui papă jurist, forțele occidentale punându-se în 
mişcare Ad liberandam („Pentru eliberare“). Clericii înşişi 
sunt mobilizați: cei care nu participă trebuie să plătească timp 
de trei ani o taxă reprezentând a douăzecea parte din venituri. 
La rândul lor, înşişi suveranul pontif şi cardinalii lui vor plăti 
o zecime.!” 


Se pare deci cä vointa papalitätii nu a släbit cu nimic în 
privinţa eliberării Sfântului Mormânt. Dar, în spatele acestei 
fațade, se observă fisuri. De-acum, nu numai cruciații benefi- 
ciază de iertarea tuturor păcatelor, ci şi toți cei care se implică 
indirect prin ajutorul material pe care îl dau expediției primesc 
iertarea în proporție directă cu participarea lor. După cum se 
vede, pentru a-i convinge din nou pe oameni, a trebuit să se 
mai facă rabat la indulgență. De altfel, sunt sever condamnați 
de conciliu creştinii care fac negot cu musulmanii sau chiar le 
servesc drept auxiliari, mai ales pilotându-le vasele, dedându-se 
sau nu pirateriei. Faptul că o asemenea măsură de excomuni- 
care îi loveşte în mai multe rânduri, cu prilejul conciliilor din 
aceşti ani, pe „colaboratorii“ creştini ai musulmanilor, negus- 
tori sau marinari de meserie din Occident spune multe despre 
starea diferită a relaţiilor ce se instauraseră atunci între cele 
două lumi — la o scară cel puţin destul de importantă pentru 
ca un conciliu ecumenic să simtă nevoia să-i anatemizeze pe 
vinovaţi. Începând din 1179, Conciliul al III-lea de la Lateran 
îi condamna pe negustorii care făceau cu musulmanii negot 
cu lemn şi fier, materiale utile pentru armament, fără a mai 
vorbi de armele propriu-zise. Genovezii, pisanii şi venețienii, 
care procurau logistica cruciadelor şi asigurau cu precădere 
transportul maritim al contingentelor venite din Occident, nu 
au încetat niciodată, după cum se ştie, să facă negot cu dife- 
ritele puteri musulmane. 

Nu se poate nega că atmosfera s-a degradat: Jacques de 
Vitry, om de înaltă cultură cu spirit incisiv, predicator oficial 
în Franţa celei de-a cincea cruciade, apoi însotitorul acesteia, 
se plânge că înşişi cruciații sunt „copleșiți aproape pretutin- 
deni de taxe şi jafuri [...] în loc să-mi asculte predica, mai 
degrabă m-ar scuipa în față, dacă nu aş putea să-i protejez, aşa 
cum li se făgăduieşte în predici“.""* 


Ajungând în „Țara sfântă a fägäduintei“, unde este 
numit în scurt timp episcop de Saint-Jean-d’Acre, pe care 
latinii l-au transformat în refugiul lor după căderea lerusali- 
mului, Jacques de Vitry relatează anarhia care domneşte în 
ceea ce a mai rămas din statele latine. Aici coexistă, ceea ce 
constituie un şoc pentru un intelectual şi un om al Bisericii 
format în Occident, facţiuni creştine opuse, ba chiar schisma- 
tice. Predicatorul încearcă să-i aducă înapoi la religia cea 
dreaptă şi susține că a înregistrat oarece succese (în realitate, 
doar creştinii maroniți s-au raliat Bisericii Romei începând din 
1182). Pe scurt, el descoperă situația celor numiţi „poulains“ 
şi corespondenţa sa ne îngăduie să o descoperim alături de el. 


„Abia dacă [...] găseşti unul la o mie care să vrea să-şi 
păstreze cu fidelitate căsnicia: ei nu credeau că desfrâul e un 
păcat mortal. Ei erau, într-adevăr, crescuţi în puf încă din 
copilărie şi erau întru totul meniti plăcerilor canale; nu aveau 
obiceiul de a asculta cuvântul Domnului şi nu-i dădeau, 
practic, nici o importanţă.“"!* 


Urmează descrierea unor străini refugiaţi la Acra deoa- 
rece fugiseră din ţara lor din cauza diverselor infamii şi „alun- 
gaseră din ei orice urmă de teamă de Dumnezeu“. Cei mai răi 
oameni întâlniți la Acra erau totuşi „fariseii“ locali. Multu- 
mindu-se cu tunsul oamenilor, „ei îi corupeau pe laici prin 
vorbă şi exemplu“. Clerul local pare vizat de aceste cuvinte 
irevocabile şi ansamblul descrierii oferă un portret deplorabil 
al capitalei statelor latine. Comerţul cu otrăvuri menite să-i 
elimine pe cei nedoriți pare să se facă, practic, oficial, în timp 
ce ecleziastii îşi închiriază la prețuri exorbitante locuințele 
prostituatelor. „Ceea ce a mai rămas din acest ținut al nostru“ 
i se pare lui Jacques de Vitry un „oraş monstruos“, un nou 
Babilon. 


Poate că De Vitry „înnegreşte“ starea lucrurilor pentru 
a-şi atribui un rol avantajos față de corespondentii săi (printre 
care figurează Papa Honorius al III-lea, urmaşul lui Innocentiu 
al III-lea în 1216), accentuând dificultăţile întâmpinate de 
activitatea sa la faţa locului. Nu e însă mai putin adevărat că 
celelalte câteva mărturii asupra ultimilor ani ai statelor latine 
susțin aceleaşi lucruri: portretul necruţător pe care îl face 
episcopul de Acra nu este poate foarte îndepărtat de realitate. 

Or, templierii, care vor fi acuzaţi în secolul al XIX-lea 
de moliciune, dacă nu de depravare în urma contactului cu 
Levantul „senzual“, scapă în chip ciudat, în ochii predicato- 
rului, de degradarea generală a moravurilor. Fratres milicie 
Templi (fraţii din „miliția“ Templului), cum îi numeşte el în 
scrisorile sale, sunt descrişi în termeni pozitivi în a sa 
Historia orientalis, unde le retrasează originile după afirma- 
tiile lui Guillaume de Tir. Ei îi servesc drept escortă în timpul 
predicilor pe care le ţine în afara Acrei şi două dintre acestea 
îi privesc îndeaproape. 

Într-una dintre ele, cei patru cai ai lui Zaharia vestesc 
ordinele militaro-religioase: cel roşu este al Templului, cel alb 
al Ospitalierilor, cel negru al Teutonilor, iar calul bältat desem- 
nează celelalte ordine. Se poate ghici aici o simbolistică legată 
de culorile prezente în Ținutul Sfânt: crucea roşie a Templului, 
cea albă a Ospitalierilor, cea neagră a Ordinului Sfânta Maria 
a Germanilor. Să notăm fraza următoare: „Sunteţi nişte cava- 
leri în luptă si ca nişte călugări în locuința voastră.“ Prima 
parte a sentinței e clară: Vitry şi-a putut da seama de eficaci- 
tatea celor pe care îi încurajează, dar în a doua parte a frazei, 
deşi se referă la idealul religios al ordinului, el nu îi asimi- 
lează totuşi unor călugări! 

Cealaltă predică a episcopului de Acra, clar adresată 
doar templierilor, este mult mai aspră: el îi pune în gardă față 


de orgoliu. , Aroganta purcede din vanitate, oricât de viteji 
cavaleri ati fi. [...] Doi orgolioşi nu călăresc pe aceeaşi şa.!2! 

E aici o aluzie directă la una dintre pecetile ordinului, 
utilizată de vizitatorul de peste mare: cel al cavalerilor gemeni 
călărind pe acelaşi cal. Funcţia de vizitator, creată înspre 
1164, urmărea să îl elibereze pe şeful Templului de adminis- 
tratia sediilor înființate în Europa. Malcolm Barber afirmă că, 
din motive practice, vizitatorul joacă începând de atunci rolul 
de şef occidental al ordinului.!? Este o pistă nu prea explo- 
rată, care ar însemna că între comanderiile servind drept bază 
logistică şi financiară pentru organizație (recrutare şi veni- 
turi) şi sediul principal din Ierusalim, apoi din Acra ar putea 
exista o diferență sau chiar o distorsiune. Prezența continuă a 
conducătorilor în Occident pe lângă cei puternici şi cu prile- 
jul diferitelor concilii pare să contrazică această asertiure. 
Paul de Sainte-Hilaire, care a repertoriat pecetile ordinului, 
afirmă că, atunci când cele două funcții, de conducător şi de 
vizitator, au fost clar deosebite, sub conducerea lui Bertrand 
de Blanquefort, la sfârşitul secolului al XII-lea, fiecare şi-a 
luat atunci ca sigiliu particular una dintre feţele „globului“ cu 
rol de sigiliu menţionat deja de regulamentul primar latin: 
„Marele maestru [îşi alege] cupola templului care a luat 
numele de tub, iar vizitatorul — cavalerii gemeni.“'? 

Aceasta întăreşte, pe un plan simbolic, afirmaţia lui 
Malcolm Barber şi înseamnă totodată că sigla cavalerilor 
gemeni este anterioară diviziunii muncii în cadrul conducerii 
ordinului (să amintim că, în ordinele monastice, vizitatorul 
este trimisul însărcinat să verifice prin anchetă în diverse sta- 
bilimente dacă regulamentul este respectat). 

În privința acestui sigiliu care a făcut să curgă multă 
cerneală — mai ales pornind de la acuzaţia de sodomie făcută 


la proces — nu au däinuit decât putine elemente de informatie 
concretă. Printre acestea, o frază din Retrais: „Et II freres ne 
doivent chevauchier en une beste“* (, Si doi fraţi nu pot călări 
pe un cal“) aminteşte că, dacă simbolistica ordinului pune în 
evidență doi cavaleri călărind acelaşi cal — emblemă probabilă 
a comunității bunurilor: calul este pentru cavaler bunul indi- 
vidual prin excelenţă, în acest caz dat în partaj —, disciplina 
războiului real interzice orice fantezie de acest fel. 

Fraza pe care am citat-o se situează într-adevăr în con- 
textul diferitelor articole detaliind cum trebuie procedat în 
timpul campaniei cu caii (articolul 377 precizează, de exem- 
plu, că „nici un frate, în campanie sau altfel, nu îşi poate 
împrumuta calul unui frate sau altui om, fără autorizatie...“). 

Predica lui Jacques de Vitry glosează, în ceea ce o 
priveşte, a posteriori, această emblemă sigilară: ea înfăţişează 
un cavaler „bogat, dar orb“, alături de care urcase în şa un 
tânăr pentru a-i îndruma calul şi a-i arăta drumul. Dat fiind că 
trăise multă vreme sub jugul unui senior tiranic, cavalerul orb 
şi-a transferat pe ascuns bunurile în străinătate... Dar seniorul 
îşi trimite oamenii în urmărirea lui şi de două ori orbul şi 
tânăra sa călăuză le scapă. Dând pinteni, ei se distanțează de 
un cal negru, apoi de unul alb. Atunci intervine un urmăritor 
călare pe un cal maroniu (bayart), semănând exact cu cel al 
fugarilor. Părăsind drumul şi apucând-o pe drumeaguri 
noroioase, cavalerul scapă!%... 

Bayart sau bai (badius) înseamnă „maro“, culoarea 
însăşi a noroiului. Or, Vitry îi acuză pe templieri că se ames- 
tecă în treburile laice, înălţând ziduri cu grijă. Scrisoarea a treia 
din cea de-a cincea cruciadă vorbeşte de edificarea de către 
Templieri a unei „construcții grandioase [Château-Pèlerin, 
construit începând din 1217 la Athlit] pentru care au cheltuit 


sume atât de mari, încât se pune întrebarea de unde le-au 
primit““!%, dar că desconsideră moravurile, se fac pläcuti celor 
bogaţi şi femeilor măritate, râvnesc la bunuri şi abuzează de 
procese. Această din urmă acuzaţie, după cum s-a văzut, este 
adusă cu regularitate cistercienilor, avizi să-şi constituie dome- 
niile. Ordinul îi vexează pe prelați, privându-i de dijmele ce li 
se cuvin, şi abuzează de privilegiile sale: acestea sunt acuzații 
deja aduse de un Guillaume de Tir sau de clericul englez 
Gautier Map. 


„Cu adevărat e un mizerabil [cel] care se ocupă mai 
mult de calul lui decât de Hristos!” 


După cum se vede, deşi simpatizează cu templierii din 
"Ţinutul Sfânt, Jacques de Vitry nu se poate împiedica să-i 
pună în gardă: fabula sa despre cavalerul „orb, dar bogat“, 
glosând asupra sigiliului vizitatorului ordinului, deşi este 
partial misterioasă pentru noi (ce înseamnă tânăra călăuză a 
calului, calul negru, calul alb şi cei doi cai maronii?), rămâne 
pe de altă parte totuşi elocventă: transferul bunurilor în străi- 
nătate pare să facă aluzie la îmbogățirea ordinului în Occi- 
dent, fuga de seniorul pretentios acuză probabil pierderea 
idealurilor initiale, iar fuga pe drumeagurile noroioase confir- 
mă, fără îndoială, prea marea implicare a ordinului în trebu- 
rile laice, slăbirea disciplinei, frecventarea femeilor măritate... 
Trebuie să amplasăm toate acestea în contextul el însuşi 
decadent, cel puţin după spusele episcopului de Acra, a ceea 
ce a mai rămas din statele latine: intrigi de Curte, criza succe- 
siunii fără sfârşit la titlul de rege al Ierusalimului, moravuri 
decăzute, lume în care sunt amestecate credințe creştine hetero- 
clite, când nu e vorba de disprețul, pur şi simplu, faţă de religie, 
pentru care Vitry acuză aproape direct însuşi clerul local. 


În orice caz, a cincea cruciadă, în ciuda forțelor proas- 
păt sosite din Occident, nu va rezolva problemele. Miza ei 
este Egiptul, considerat a servi drept cap de pod pentru recu- 
cerirea lerusalimului — opțiune strategică având girul lui 
Innocentiu al III-lea, sprijinită de templieri şi, trebuie spus, 
încurajată de puterile comerciale italiene, care urmăresc să 
deschidă acolo noi agenţii. 

În faţa ofensivei francilor, ayubizii din Egipt propun 
reînființarea regatului Ierusalimului, dar legatul papei, Pelagiu, 
pretinde atunci înființarea unui stat franc chiar în Egipt. După 
ce au cucerit Damietta în 1219, trupele cruciate sunt încercu- 
ite de cele ale sultanului Egiptului, iar creşterea apelor Nilului 
le taie retragerea. E o catastrofă: predarea Damiettei este nego- 
ciată în schimbul evacuării soldaţilor creştini, în ale căror 
prime rânduri se află templierii. Suntem în 1221. 

Jacques de Vitry, care se va întoarce în Europa în 1225 
şi nu va mai reveni niciodată în Ţinutul Sfânt, şi care a trăit 
această cruciadă în direct, participând la asediul Damiettei în 
1218-1219, descrie înfrângerea în calitate de martor ocular, 
nu de moralizator. Păcatul creştinilor nu este incriminat, aşa 
cum făcuseră Bernard de Clairvaux, după a doua cruciadă, şi 
apoi multi alţi clerici care au comentat eșecurile succesive ale 
expedițiilor peste mare. Vitry relatează, în cea de-a şasea şi 
ultimă scrisoare (18 aprilie 1221) referitoare la a cincea cru- 
ciadă, misivă a cărei paternitate este şi ea controversată, 
inițiativa luată de întemeietorul Ordinului Fraţilor Minoriti 
[Giovanni Bernardone, zis Francesco d' Assisi], care a traver- 
sat liniile pentru a ajunge la sultanul Egiptului şi a încerca să-l 
convertească la creştinism. Chiar dacă această surprinzătoare 
predică se soldează cu un refuz — se pare că sultanul s-a 
mărginit să-l trimită înapoi în tabăra creştină —, aceasta denotă 
apariţia unui element nou în contextul cruciadelor. 

A şasea cruciadă: Templul 
şi Frederic al II-lea 


Dat fiind că prima expediţie dincolo de mare avea ca 
obiectiv eliberarea Locurilor Sfinte, în fruntea ei se aflau, la 
îndemnul Papei Urban al II-lea, marii seniori. Apoi, conduce- 
rea mişcării a fost preluată de suverani europeni: Ludovic al 
VII-lea şi împăratul german Conrad al III-lea au condus a doua 
cruciadă, în timp ce Frederic Barbarossa, Filip August şi 
Richard Inimă de Leu au condus-o pe a treia. La cea de-a patra 
mare expediţie spre Locurile Sfinte, iniţiativa este preluată de 
un papă cu personalitate puternică: Innocentiu al III-lea, care 
dă un nou avânt cruciadei, dar baronii care o conduc sunt 
deviati de puterea venețiană spre Constantinopol. Acelaşi 
Innocentiu al III-lea predică apoi cruciada împotriva albigen- 
zilor şi provoacă în acelaşi timp cea de-a cincea cruciadă. 

În fața eşecului acesteia din urmă, a şasea va fi în cele 
din urmă condusă de un împărat: Frederic de Hohenstaufen, 
suveran al Sfântului Imperiu Roman Germanic. În sfârşit, 
ultimele două mari expediţii în Ţinutul Sfânt vor fi conduse 
de Ludovic al IX-lea. 

Privite de la distanță, aceste diferite initiative reflectă 
evoluţia lumii occidentale de atunci, trecând de la conducerea 
seniorilor feudali ai războiului, adevărații deținători ai puterii 
în secolul al XII-lea, la puterea ascendentă a monarhilor şi a 


natiunilor în devenire pe care o reprezintä, de-a lungul seco- 
lului al XIII-lea. Este la fel de interesant să constatăm, de-a 
lungul celor două secole în care au loc aceste campanii, că, 
atunci când puterea papală impulsionează realmente şi contro- 
lează, ba chiar conduce de la distanță cruciada — dat fiind că 
nici un papă nu a condus vreodată personal operaţiunile din 
Levant —, prinții şi marii baroni sunt cei care conduc contin- 
gentele, şi nu regii. Aici poate fi făcută o a doua interpretare 
a fenomenului cruciadelor, prea puţin practicată, dar impor- 
tantă pentru subiectul nostru. 

Altfel spus, când papa preia iniţiativa, marii seniori, 
însoţiţi de un legat roman având de fiecare dată un rol esen- 
fial, conduc trupele: e cazul primei, celei de-a patra şi de-a 
cincea cruciade. Când suveranii europeni sunt cei care preiau 
inițiativa — girată, ba chiar sprijinită de papalitate, dar neinspi- 
rată cu adevărat de ea şi nici controlată printr-un legat inter- 
pus —, operaţiunile sunt conduse când de regele Franței, când 
de cel al Angliei, când de împăratul german. Or, de fiecare 
dată în aceste cazuri, rolul Ordinului Templului este într-un 
fel sau altul pus în evidenţă. 

La cea de-a doua cruciadă, condusă de Ludovic al VII-lea 
şi impulsionată de Bernard de Clairvaux, ordinul este utilizat 
ca expert pe teren şi văzut ca un model de disciplină. La cea 
de-a treia, e cât se poate de evident că Richard Inimă de Leu 
influențează considerabil numirea noului lider al Templului 
şi că acesta trebuie să-i slujească planurile: ocuparea urmată de 
cesionarea Ciprului şi escortarea lui Inimă de Leu după ple- 
carea sa din Ţinutul Sfânt nu sunt decât două simptome vizi- 
bile ale politicii Templului față de regele englez şi reciproc. 
Există, aşadar, de fiecare dată o alianță între puternicul sau 
puternicii momentului şi ordin. În celelalte două cazuri — a 


patra si a cincea cruciadä, initiate, acestea, de papalitate — 
Templul joacä un rol cvasiindiferent: fiind prezent la Constan- 
tinopol după ocuparea de către occidentali a capitalei Impe- 
riului Bizantin sau escortându-l, în a cincea cruciadă, pe un 
Jacques de Vitry de-a lungul şi de-a latul a ceea ce a mai 
rămas din statele latine şi sprijinind mai mult sau mai putin 
strategia dezastruoasă a legatului papei în Egipt. 

Între timp, deşi Templul s-a implicat în conflictele ce 
însoțesc succesiunea la titlul de rege al Ierusalimului, el a reuşit 
până acum, de-a lungul cruciadelor „papale“ sau „suverane“, 
să cadă mereu în picioare, folosindu-se când de protecţia sau 
simpatia trimişilor papei, când supunându-se leadership-ului 
efectiv al unui Ludovic al VII-lea sau al unui Richard Inimă 
de Leu. 

Situaţia e mult diferită în cazul intervenției lui Frederic de 
Hohenstaufen. El este una dintre personalitățile cele mai contro- 
versate ale Evului Mediu, acum, ca şi atunci. Se vedea oare 
acest moştenitor al coroanei Sfântului Imperiu cu reşedinţa în 
Sicilia ca un nou Cezar, anticipând Renaşterea din secolul al 
XVI-lea, aşa cum a susținut Georges Duby? Un autocrat, o 
figură nietzscheeană, primul întemeietor al unui stat în contex- 
tul unei Europe dominate pe atunci de teocratia pontificală, aşa 
cum l-a descris biograful său, Ernst Kantorowicz?'2Adevărul 
este că îi plăcea să aibă în jurul său savanți şi filosofi, inclusiv 
musulmani, şi fusese excomunicat de papă din motivul ofi- 
cial că nu îşi făcea cruce, dar nu reuşea să se hotărască să preia 
comanda unei noi expediţii. Era oare ateu, aşa cum l-au cali- 
ficat prin aluzii transparente unii cronicari occidentali, dar şi 
orientali? În acelaşi timp, el combătea violent mişcările 
eretice de pe teritoriul său — aceasta însă se putea explica prin 
aspectul social-revolutionar al unor asemenea mişcări, pe 


care monarhul nu putea decât să le zdrobească, în caz contrar 
ajungând să fie el însuşi ameninţat. 

În cele din urmă, s-a hotărât să plece în cruciadă, poate 
numai fiindcă, profitând şi de jocul complex al succesiunii la 
titlul de rege al Ierusalimului, a putut aspira la această nouă 
coroană. 

Fapt este că pe 8 septembrie 1227, la Brindisi, spre 
Ținutul Sfânt porneşte un împărat excomunicat... care se 
îmbolnăveşte în scurt timp şi debarcă la Otranto. Între timp, 
negocierile confidentiale pe care le poartă cu Malik al-Kamil, 
nepotul lui Saladin, care domneşte peste Egipt, evoluează 
pozitiv. Părăsind în cele din urmă Italia pe 28 iunie 1228, 
împăratul este urmat de peste o mie de cavaleri şi de câteva 
mii de pedestraşi. La Limassol i se alătură unul dintre marii 
seniori ai statelor latine, Jean d'Ibelin, şi suveranul Ciprului, 
Henri de Lusignan. Frederic al II-lea ajunge la Acra la înce- 
putul lui septembrie. 

Demnitarii ecleziastici îl întâmpină, cu patriarhul Ieru- 
salimului în frunte, împreună cu cei trei şefi ai ordinelor mili- 
taro-religioase: Pierre de Montaigu, pe atunci conducător al 
templierilor, conducătorul ospitalierilor şi al teutonilor. Acesta 
din urmă, Hermann von Salza, pare să fi jucat un rol-cheie. 
După afirmaţiile lui Henri Bogdan, istoric al Ordinului Teu- 
tonilor, von Salza, mare cunoscător al Siriei-Palestinei, pe care 
o străbătuse în lung şi în lat înainte de a conduce destinele 
Ordinului Sfânta Maria a Germanilor, întelesese că statele 
latine constituie, mai devreme sau mai târziu, dar în mod cert, 
o cauză pierdută.!* Această teză este întărită de strategia pe 
care cavalerii teutoni o aplică pe atunci: dezangajându-se 
treptat de Ținutul Sfânt, ei îşi concentrează forțele în ținuturile 
baltice, încă păgâne, unde vor sfârşi prin a cuceri şi guverna 


Prusia. Prima expediţie în acest sens, inițiată de von Salza, 
datează din 1230. Prin Bula de aur de la Rimini (1226), 
Frederic al II-lea stabilea planul de acțiune a ordinului pe mai 
multe decenii: colonizarea şi crearea unui stat autonom în 
Prusia, pus totuşi sub dependența directă a împăratului. 

Între timp, prin Tratatul de la Jaffa, din 1229, Al-Kamil 
înapoiază creştinilor oraşele Ierusalim, Bethleem şi Nazaret. 
Spre marele regret al templierilor, musulmanii păstrează mos- 
cheea Al-Aqsa pentru a-şi face rugăciunile şi moscheea zisă 
a lui Omar (domul Stâncii), în timp ce Sfântul Mormânt le 
revine creştinilor. 

Este evident că toți contemporanii, atât musulmani, cât 
şi creştini, nu sprijină acest acord. Semnificativ, de exemplu, 
este următorul fragment al cronicii lui Sibt ibn al-Jawzi 
(1186-1256): 


„Când s-a auzit vestea că Ierusalimul e înapoiat fran- 
cilor, în toate țările Islamului s-a dezlănțuit furtuna. Eveni- 
mentul a părut atât de grav, încât s-au organizat ceremonii 
publice de doliu. [...] Împăratul [Frederic al II-lea] intră în 
Ierusalim. [...] Era evident, după discursurile sale, că era un 
materialist, care nu lua în serios creștinismul.“ 


Să cităm şi fraza următoare a aceluiaşi cronicar: 


„Nu a rămas la Ierusalim decât două nopți şi s-a întors 
la Jaffa, deoarece se temea că templierii vor să-l asasineze.“ 


Citindu-i pe comentatorii musulmani şi creştini ai eveni- 
mentului, e limpede că Tratatul de la Jaffa e prost primit de 
ambele părți: nu este îngăduit, într-o tabără şi în cealaltă, să 
se pună capăt la aproape o sută cincizeci de ani de înfruntări 


pe cale exclusiv diplomaticä, färä nici o dificultate, dupä atâta 
sânge vărsat de o parte si de alta. Sângele cere sânge şi, dacă 
se încheie o pace, înseamnă că responsabilii acestei păci 
renunță la idealurile politico-religioase care i-au însufletit pe 
combatanți. Astfel, Sibt ibn al-Jawzi îl tratează pe Frederic al 
II-lea drept „materialist, care nu lua în serios creştinismul“, 
în timp ce un alt cronicar musulman, Ibn Wasil (1207-1298) 
constată: „El [împăratul] a comis acte pentru care la ei [la 
creştini] eşti expus excomunicării, şi a fost excomunicat.“!#! 

Paradoxul nu este decât aparent: o cercetătoare a cato- 
licismului precum Regine Pernoud îl trata şi ea cu puţin timp 
în urmă pe Frederic al II-lea drept „cruciat fără credință“? şi 
îl deosebea în această calitate de Sfântul Ludovic, calificat, în 
ceea ce îl priveşte, drept „cruciat desăvârşit“. Succesul diplo- 
matic al primului şi eşecul evident al celor două expediţii 
militare conduse de al doilea nu par să aibă nici cea mai mică 
importanță pentru cel care emite asemenea judecăţi de valoare. 
Se întâmplă, în schimb, că regele Ludovic al IX-lea, cât se 
poate de creştin, fără îndoială, a manifestat întotdeauna cea 
mai mare deferentä față de împăratul german, aşa excomuni- 
cat cum era acesta. 

Astăzi ştim, după cum au demonstrat afacerea Salman 
Rushdie şi conflictul israelo-palestinian, că fiecare tentativă 
de aplanare în domeniul politico-religios este ameninţată de 
integrisme de toate felurile. 

Frederic al II-lea si Al-Kamil au fost condamnaţi de 
contemporanii lor. Cu toate acestea, ținând cont de sângele 
vărsat şi oricare ar fi fost motivațiile egoiste, interesate, poli- 
tice ale celor doi protagonişti, accesul liber la Ierusalim al 
pelerinilor de diferite credințe astfel obținut nu merita concesii 
de ambele părți? În schimb, înapoiat creştinilor, lerusalimul 
nu mai putea fi fortificat. 


Templierii, bänuiti de un cronicar musulman şi de 
englezul Matthieu Paris că intenționează să atenteze la viața 
lui Frederic al II-lea, sunt pe faţă împotriva acestuia. Motivul 
ostilitätii Templului faţă de Hohenstaufen îşi găseşte poate 
originea chiar în Sicilia, unde îşi are reşedinţa împăratul: în 
anii 1230, adică exact în perioada celei de-a şasea cruciade, 
Frederic al II-lea a confiscat bunurile ordinului din insulă în 
beneficiul statului. Alain Demurger vede în acest fapt un motiv 
al duşmăniei Templului față de suveran, în timp ce Ernst 
Kantorowicz susține, dimpotrivă, că Frederic al II-lea a pro- 
cedat astfel tocmai ca urmare a ostilitätii pe care i-o mani- 
festase Templul în Ţinutul Sfânt. Cât despre excomunicarea 
papală, ea se putea dovedi la urma urmei doar limitată. În 
realitate, Templul, care este o organizație transnationalä, e 
confruntat cu apariţia unuia dintre primele puteri statale şi 
naţionale. Bineînţeles, conflictul cvasipermanent dintre papa- 
litate, de care depinde direct ordinul, şi împărat nu ajuta cu 
nimic la ameliorarea situaţiei. Acest conflict însă nu îşi trăgea 
rădăcinile tocmai din comportamentul lui Frederic al II-lea, 
unul dintre primii care au îndrăznit să se lipsească de puterea 
papei? Şi aceasta, trebuie subliniat, într-un mod care se 
deosebea mult de conflictele din perioada în care papalitatea 
şi Sfântul Imperiu se înfruntaseră pe motivul investiturilor. 

Problema nu mai este, în prezent, de a şti doar cine îi 
numeşte pe episcopi — papa sau împăratul, după cum nu mai 
este doar aceea, ridicată de Grigore al VII-lea şi apoi de 
Urban al II-lea, a interferenţei dintre puterea temporală şi 
rangurile ecleziastice. De acum înainte, între papă şi puterile 
statale din ce în ce mai afirmate problema va fi aceea de a şti 
cine dispune realmente de control. Oraşul Domnului are 
supremație asupra celor ale oamenilor? Sau suveranul, aflat 


în fruntea unui stat pe cale de a se naşte, îşi conduce oamenii, 
fie şi numai într-o cruciadă? Cât despre Biserica fiecăruia 
dintre statele aflate în gestație, dependente spiritual de autori- 
tatea Romei, trebuie ea să se supună legilor edictate de noile 
guvernări? 

Urmând färâmitärii feudale a autorităţii temporale — fapt 
semnificativ, baronii sunt cei pe care îi impulsionează papali- 
tatea de fiecare dată când inițiază o cruciadă —, figura nouă a 
statului suveran, a monarhului înconjurat de consilieri, supu- 
nându-se unor noi imperative politice, moştenitor mai curând 
al cezarilor antici decât al lui Carol cel Mare, solicitându-i 
încoronarea imperială papei de la Roma, această figură începe 
să se profileze o dată cu Frederic al II-lea. 

Cazul său este pe atunci unic, e drept, şi el părăseşte 
Ținutul Sfânt însoțit de batjocurile ospitalierilor, de amenin- 
țările templierilor şi de insultele populaţiei locale. Între timp 
însă el şi-a însuşit Ordinul Teutonilor, pe care, practic, l-a 
„naționalizat“ şi care va servi de-acum înainte intereselor 
imperiului, respectiv expansiunii sale spre estul Europei. Şi 
nu e mai puţin adevărat că cruciada împăratului, după misiu- 
nea lui Francesco d” Assisi pe lângă sultanul Egiptului, face o 
nouă breşă în relaţiile până atunci exclusiv agresive dintre 
creştinătate şi Islam. Acestea sunt două indicii, încă exceptio- 
nale, ale unei noi direcţii: cea a negocierii. 

Papa va fi, în cele din urmă, nevoit să cadă la învoială cu 
împăratul excomunicat, care le-a adus totuşi creştinilor Ierusa- 
limul înapoi. Templul, ale cărui privilegii sunt intacte, va suferi 
în schimb de pe urma zvonurilor pe care Frederic al II-lea le 
va răspândi pe seama lui. Cronicarul englez Matthieu Paris, 
înrudit cu Richard de Cornwall şi cumnat cu Hohenstaufen, 
transcrie scrisorile acestuia din urmă şi îi bänuieste, pe față, 


pe templieri de diverse trădări... „Altfel, de mult ar fi fost 
bătuţi sarazinii“ (Historia anglorum). Această acuzație, pen- 
tru prima oară clar exprimată, va atârna greu. 


22 
Sfârşitul statelor latine 


1244-1291: ultimii ani ai Orientului latin. Oare Ludovic 
al IX-lea, regele Franţei, plecat pentru prima dată în cruciadă 
în 1248, la vârsta de treizeci şi patru de ani, apoi, din nou, în 
1270, presimte acest lucru? Nu e imposibil, dar fără îndoială 
că nu o vom şti niciodată cu certitudine. 

Perioada este dintre cele mai agitate. În 1243, mongolii 
invadează Asia Mică. Aceşti nomazi veniţi din stepe consti- 
tuie într-un timp foarte scurt un imperiu gigantic. În 1215, au 
cucerit Pekinul şi au pătruns în Coreea. În 1220, au invadat 
Turkestanul rus, pentru ca apoi să-i învingă pe ruşi la Halkha 
în 1223. În 1221, estul Iranului, Afganistanul, Caucazul şi 
Crimeea sunt zdrobite. În 1227, după moartea lui Gingis- 
Han, „împăratul oceanic“, moştenitorii săi, Ogoday, Guyuk, 
Mongka, Kublay desăvârşesc imensa expansiune. 

În vremea lui Ludovic al IX-lea, China, Coreea, Birma- 
nia, centrul Asiei, sudul Siberiei, Mesopotamia, Armenia şi 
Iranul sunt părți integrante ale noului imperiu, iar Hoarda de 
Aur îşi are tabăra pe malurile Volgăi. Distrugerea sisteniatică 
a populației şi oraşelor care refuză să se supună a făcut ca 
sosirea mongolilor să fie precedată de o reputaţie terifiantă. 


Din aceastä pricinä, ei sunt denumiti impropriu tätari de cätre 
occidentali: termen derivat din numele unui trib deosebit de 
violent, inițial duşman al hanului, apoi raliat acestuia, şi anume 
tătarii, şi deopotrivă de la fluviul infernului antic, Tartarul. 
Înaintarea mongolă, despre care primele veşti au ajuns în 
Occident cu vreo treizeci de ani întârziere, provoacă la înce- 
put cea mai mare spaimă. Nu se spune oare în geografia 
mitică a vremii, de exemplu cea a Alexandriei, că învingătorul 
grec a închis în Extremul Orient, îndărătul unor ziduri de 
netrecut, populaţia sângeroasă a lui Gog şi Magog, care, atunci 
când va veni Apocalipsa, va năpădi lumea? 

"Totuşi, anumiţi suverani şi papi din Occident încep în 
curând să viseze la o alianță cu tătarii, pentru a prinde astfel 
Islamul în cleşte. Acest proiect strategic se va manifesta în 
două moduri, la sfârşitul secolului al XIII-lea şi începutul seco- 
ului al XIV-lea. Unul este concret: diferite misiuni diplo- 
matice şi religioase sunt trimise din Europa spre Asia marilor 
hani. Astfel, Ludovic al IX-lea trimite o ambasadă condusă 
de Andre de Longjumeau, după ce el însuşi primise emisari 
mongoli despre care se spune că, în ziua de Crăciun a lui 
1248, ar fi participat alături de el, la Paris, la slujba religioasă. 
Guillaume de Rubrouck, franciscan, va pleca în 1253, fără 
îndoială că în calitate de agent secret al regelui francez, dar sub 
noua acoperire de misionar, şi se va întâlni cu hanul Mongka 
la Karakorum, capitala originară a imperiului stepelor. 

Jean de Plan Carpin ajunge la Kiev în 1246, apoi în 
Mongolia, unde marele han Guyuk îi va înmâna o scrisoare 
destinată papei. În 1330, Odoric de Pordenona îi va face un 
raport lui loan al XXII-lea la Avignon, după ce s-a întâlnit cu 
marele han la Hanbalik (Beijing) şi vizitase Lhassa. 

Aceste diferite ambasade şi negocieri nu aveau să ducă 
nicăieri: hanii îi cereau cu regularitate regelui francez să 


devinä vasalul lor, iar tentativele de convertire la catolicism 
făcute de trimisii pontificali se loveau de relativismul religios 
al căpeteniilor mongole. Aceştia din urmă, care după toate 
probabilitățile practicau la origine o formă de şamanism, 
mențineau un echilibru între diversele confesiuni ale supu- 
şilor lor. Acest fapt reiese cu precădere din faimoasa relatare 
a negustorului venețian Marco Polo. Cartea sa, Devisement 
du monde, scrisă în 1298, povesteşte evenimente imediat 
posterioare lui 1261, dată la care bazileul Mihail al VIII-lea 
Paleolog, ajutat de genovezi, recucerește Constantinopolul 
de la latini. Nemaiputându-se întoarce, Marco Polo împreună 
cu tatăl şi unchiul său înaintează atunci tot mai departe în 
ținuturile „tătare“. 

Celălalt mod în care se va traduce speranța occidentală 
de alianță cu imperiul hanilor este de ordin mitic. Pe baza 
unui fals, Lettre du prêtre Jean, par la grâce de Dieu, roi 
tout-puissant sur tous les chretiens'"", apărută în jurul anului 
1165, se răspândeşte zvonul că în Indiile misterioase domneşte 
un puternic suveran creştin. Legenda, care răspunde unei aspi- 
rafii (astfel, Jacques de Vitry, care are totuşi o minte critică, 
vestea într-una dintre scrisorile sale dintr-a cincea cruciadă 
venirea preotului loan care va elibera Locurile Sfinte), cores- 
punde totodată cu două elemente concrete. Pe de o parte, 
diferiți exploratori medievali, printre care familia Polo, aveau 
să întâlnească în Asia comunități religioase de obedientä 
nestoriană, alcătuite din eretici care susțineau separatia naturii 
umare şi a celei divine în persoana lui Hristos, dar totuşi creş- 
tini. Astfel, Marco Polo îl va identifica în chip semnificativ pe 
Ong-Han, şeful nestorian al tribului turco-mongol al kereitilor 
în secolul al XII-lea, cu „acest preot loan despre a cărui putere 
vorbeşte toată lumea“. 


Convertirea la islam a mongolilor implantati în Asia 
Micä avea sä punä capät unor asemenea sperante (dar nu si 
legendei preotului loan, pe care sfârşitul Evului Mediu îl va 
localiza în Etiopia). 

Să revenim la perioada cruciadelor lui Ludovic al IX-lea. 
Kvarizmik devansează pe selgiucizi în țările Islamului şi, 
împinşi de la spate de înaintarea mongolă, ei obţin, după 
moartea aliatului lui Frederic al II-lea, Al-Kamil, în 1238, 
sprijinul unora dintre urmaşii săi. Şi aici se formează o coaliție 
islamo-francä, dar ea nu poate împiedica recucerirea Ierusa- 
limului în 1244, în timp ce o tabără a dinastiei ayubide, aflată 
la putere în Egipt (descendenții lui Saladin, fiul lui Ayub) 
apelează la mamelucii turci pentru a-şi consolida armata. 

Aceştia din urmă vor pierde treptat puterea, aşa cum s-a 
întâmplat adesea în istoria Islamului (Saladin însuşi era de 
origine kurdă). Sultanul mameluc Baibars, primul care înfruntă 
invazia mongolilor, îi învinge la Ain Jalut în 1260. Este o vic- 
torie de prea mică importanţă din punct de vedere strict mili- 
tar — musulmanii pare-se că erau mult superiori ca număr —, dar 
capitală pe plan simbolic: mongolii, terifianfi pentru Islam şi 
pentru creştinătate, sunt înfrânți pentru prima oară. 


În anul următor, 1261, bazileul Mihail Paleolog recu- 
cereşte Constantinopolul de la franci. Imperiul Bizantin, refu- 
giat din 1204 la Niceea, este în aparenţă restabilit. În aparență 
numai: principatele france, zise ale Romaniei, vor supraviețui 
până în secolul al XIV-lea, iar teritoriul bizantin s-a redus 
între timp considerabil în urma unor noi înaintări musulmane. 
În sfârşit, în 1453, Constantinopolul va fi cucerit de otomanii lui 
Mehmed al II-lea, dată ce marchează traditional sfârşitul Evu- 
lui Mediu, constituind o replică a căderii, în 452, a capitalei 
Imperiului Roman de Apus sub loviturile barbarilor. 


Aşadar, ceea ce istoricii occidentali au denumit „a şaptea 
şi a opta cruciadă“, respectiv ultimele două, conduse de viito- 
rul Sfânt Ludovic (născut în 1214, mort în 1270, el este cano- 
nizat în 1297 printr-o bulă a Papei Bonifaciu al VIII-lea), se 
desfăşoară într-un context extrem de tulbure. Acest rege apare 
ca un „lichidator“ din mai multe puncte de vedere. 

El se interesează chiar de la începutul domniei sale de 
relicvele nepretuite aflate în Bizanţ: lemnul Adevăratei Cruci 
şi Sfânta Coroană de Spini, pe care le dobândeşte cu un pret 
exorbitant de la împăratul latin al Constantinopolului, Balduin 
al II-lea. În scopul adäpostirii lor, el va construi Sfânta Capelă, 
terminată în 1248, edificată atât spre gloria sa, spre gloria 
monarhiei franceze, aflate atunci în plin avânt, cât şi spre glo- 
ria lui Hristos, căreia relicvele acestea îi stau mărturie. 

Ludovic al IX-lea este totodată cel care, urmându-i lui 
Filip August, pune capăt ereziei catare. Montségur cade în 
1244, iar „desăvârşiţii““ sunt arşi pe rug. Prudent din punct de 
vedere politic, el susține o corespondență eminamente diplo- 
matică, dacă nu sincer respectuoasă, cu excomunicatul Frederic 
al II-lea. El este totodată un rege credincios, a cărui viaţă şi 
carieră au fost, după cum susține Jacques Le Goff în biografia 
pe care i-a consacrat-0, ” profund afectate de boală. Pierderea 
Ierusalimului de către franci, în 1224, apare atunci ca un 
semnal: cel al plecării în cruciadă, privită ca o misiune, poate 
chiar ca o expiere, al cărei impact politic nu este însă deloc 
neglijabil. 

În acest sens, Ludovic al IX-lea nu face notă discordantă 
faţă de Evul Mediu văzut ca o stare de spirit, în care pragma- 
tismul se luptă cu idealismul, iar materialismul şi metafizica 
apar ca cele două fațete indisociabile ale unei mentalități pro- 
fund ambivalente. În aceeaşi perioadă, cea a incredibilei (şi 


până la urmă efemere) apariții a Imperiului Mongol, apar 
memoriile lui Marco Polo, care prezintă şi ele aceste două 
dimensiuni amestecate: ambiția, aici de îmbogăţire, proprie 
clasei negustoreşti, şi spiritualitatea misionară, atunci când 
pretinde că l-a convertit pe marele han Kublay la creştinism. 
Se pare că Teobaldo Visconti, legatul papei la Acra, aflată încă 
în mâinile francilor, apoi papă sub numele de Grigore al X-lea, 
a înmânat familiei Polo scrisori şi giuvaere pentru împăratul 
mongol.!%4 

Şi în acest caz, la fel ca în cel al lui Ludovic al IX-lea, 
care achiziţionează relicvele bizantine din motive deopotrivă 
politice şi religioase şi pleacă în Tara Sfântă din convingere 
personală şi ştiind că întruchipează în ochii întregului Occi-- 
dent modelul unui ideal deja mai mult sau mai putin pierdut:, 
venim în cel mai strâns contact cu esența spiritului medieval.: 
acest amestec indisociabil de interes pragmatic şi de apetit 
spiritual. 

Poate că Ordinul Templului îşi găseşte explicaţia înfi-- 
infärii şi ascensiunii sale în chiar acest aspect: amestecul de 
idealism religios şi de pasiune de a lupta şi de a se implica îm 
problemele vremii. 

Ludovic al IX-lea extinde portul Aigues-Mortes şi se 
îmbarcă la 28 august 1248 împreună cu trupele sale. În iunie 
1249, cucereşte Damietta, urmărind la rândul său să ocupe 
Egiptul, privit ca o cheie a cuceririi lerusalimului. Este însă 
înfrânt la Mansura la 5 aprilie 1250, unde este luat ostatic 
împreună cu toţi oştenii săi. 

Captivitatea este mai mult sau mai puţin ruşinoasă, si 
Joinville, camarad de arme al regelui, povesteşte cum a forțat 
cuferele de pe o galerä a templierilor, unde se aflau depozite 
importante de numerar, pentru a plăti răscumpărarea frateluti 


regelui. Apoi, el relateazä cum Ludovic al IX-lea, eliberat pe 
6 mai 1250 şi rămas încă în Tara Sfântă până în 1254, îi 
umileşte public pe demnitarii Templului deoarece negociaseră, 
fără aprobarea suveranului, cu musulmanii. Merită să cităm 
acest fragment: 


„Regele s-a înfuriat rău şi i-a spus [conducătorului 
Templului] că dăduse dovadă de multă cutezanţă ca să în- 
cheie convenții sau să poarte discuţii cu sultanul fără a-l 
înştiința; şi regele a vrut să primească despăgubiri. Şi despă- 
gubirea a fost următoarea: regele a pus să se ridice trei cor- 
turi de-ale sale şi acolo s-au strâns toți oştenii armatei sale 
care au vrut să vină; şi conducătorul Templului a venit şi el 
acolo, împreună cu toți călugării, în picioarele goale, deoa- 
rece corturile lor se găseau în afara taberei. Regele l-a pus 
pe conducătorul Templului să se aşeze în faţa lui, ca şi pe 
trimisul sultanului, şi i-a spus cu glas tare conducătorului 
ordinului: «Maestre, îi veţi spune trimisului sultanului că 
regretafi că aţi făcut vreun armistițiu cu acesta fără a mă 
consulta. [...] Acum îngenuncheafi, a spus regele, şi mărtu- 
risifi că aţi acţionat împotriva voinței mele.» Conducătorul a 
îngenuncheat [...].*“* 


Mai multe episoade din istoria Templului denotă acelaşi 
specific al iniţiativelor luate fără consultarea celorlalți impli- 
cati. Astfel, în 1173, Bătrânul de pe Munte, şeful sectei asa- 
sinilor, ia legătura cu regele Ierusalimului, Amaury I, anunțând 
că vrea să se convertească, el şi ai lui, la creştinism. Au loc 
negocieri, după care, pe drumul de întoarcere, emisarii Bătrâ- 
nului sunt victimele unei ambuscade întinse de templieri. 
Regele Ierusalimului cere pedepsirea vinovaţilor, iar şeful 
ordinului răspunde că l-a trimis pe instigatorul manevrei la 
Roma pentru a fi judecat. Amaury nu este însă de acord şi, 


năpustindu-se spre Sidon, îl capturează în sediul local al ordi- 
nului pe cavalerul răspunzător de ambuscadă. Evenimentul, 
relatat de Guillaume de Tir, se explică după părerea lui prin 
motivul, recurent în scrierile sale, al lăcomiei de bani a tem- 
plierilor: Asasinii le plăteau templierilor, care păzeau zona de 
graniță unde îşi avea secta baza militară, un tribut anual de 
două mii de besanti. 

Indiferent că pierderea acestui tribut, în cazul unei 
alianțe între secta asasinilor şi franci, este sau nu un motiv 
valabil pentru explicarea atitudinii Templului — fiindcă nimeni 
nu îşi face iluzia că ambuscada nu ar fi primit aprobarea ierar- 
hiei ordinului —, nu credem totuşi că luciditatea templierilor 
se opune în acest caz naivităţii regelui Ierusalimului. Era oare 
cu adevărat vorba de o convertire religioasă, pentru care 
Amaury s-ar fi entuziasmat în mod stupid? Dacă punem la 
îndoială motivul cupiditätii subliniat de arhiepiscopul de Tir 
pentru a explica iniţiativa ordinului, suntem în egală măsură 
îndreptățiți să incriminăm termenul de convertire utilizat de 
cronicarul ecleziastic. Asasinii, care erau în conflict cu sunnifii 
aflaţi la putere în Siria şi în Iran, sunt în disensiune şi cu şiis- 
mul „ortodox“ din care totuşi se trag. Atentatele lor teroriste 
îi vizează esențialmente pe musulmani, dar uneori şi pe franci 
—"Raymond al II-lea de Tripoli în 1152 sau regele Ierusali- 
mului, Conrad de Montferrat, în 1192 fiind victimele lor, iar 
cronicarul Guillaume de Nangis povesteşte că, în 1236, vii- 
torul Sfânt Ludovic însuşi ar fi fost ținta unei tentative de 
asasinat în chiar inima Franței. Cronicarul Matthieu Paris, în 
ceea ce îl priveşte, relatează că în 1238 o delegaţie musul- 
mană, sub conducerea Bătrânului de pe Munte, ar fi venit în 
Franţa ca să ceară ajutorul francezilor şi al englezilor pentru 
a înfrunta amenințarea mongolă. Cele două relatări nu sunt 


contradictorii decât la prima vedere: cum mijlocul de presiune 
al sectei este crima politicä, se poate ca ea sä-i fi propus lui 
Ludovic al IX-lea să nu-l amenințe, cu condiția ca între secta 
ismailitä şi occidentali să se încheie o alianță împotriva mon- 
golilor. Chiar dacă cele două anecdote tin de imaginar — cvasi- 
coincidenta datelor este totuşi tulburătoare (1236-1238) —, ele 
rămân semnificative. 

Doctrina lor, secretă, nu este prea bine cunoscută: când 
refugiul lor până atunci inexpugnabil de la Alamut avea să fie 
nimicit în 1256 de valul mongol ce se revărsa peste Iran, 
biblioteca sectei va fi distrusă, încât nu cunoaştem mistica lor 
particulară decât din scrierile parțiale, posterioare sau din 
cele ale sunnitilor, care le erau duşmani. 

N Jacques Le Goff afirmă: „În doctrina ismailită existau 
tendinţe foarte asemănătoare cu anumite tendințe milenariste 
ale creştinismului.“ Această alegatie se bazează pe un ele- 
ment aproape sigur al doctrinei lor: aşteptarea domniei ima- 
mului ascuns, credință mesianică analoagă, într-un anumit 
sens, cu a celei de-a doua veniri a lui Hristos. Henry Corbin, 
istoric al filosofiei islamice, vedea deopotrivă în intervenţia 
inoportună a templierilor o şansă irosită.!” 

De altfel, se ştie că Ludovic al IX-lea a avut şi el con- 
tacte oficiale în Ținutul Sfânt cu mesageri ai Bătrânului de pe 
Munte, aşa cum relatează Joinville. Fapt semnificativ, emisarii 
Bătrânului îi cer tribut şi să anuleze tributul pe care secta ismai- 
lită îl plăteau templierilor şi ospitalierilor.!** 

Din toate aceste putem extrage măcar informațiile 
următoare. Suntem de părere că, deşi există o analogie pe 
planul anumitor credințe milenariste, în 1173 şi apoi în tim- 
pul cruciadei lui Ludovic al IX-lea este mai curând vorba de 
o alianță decât de o convertire. Asasinii, invincibili până la 


invazia mongolă, par să negocieze cu francii pe baza urmä- 
toare: ei renunţă la atentatele îndreptate împotriva mai-marilor 
din Orientul latin, cu condiţia să nu mai plătească tribut Tem- 
plului. Când francii sunt într-o postură de slăbiciune, secta 
ameninţă într-un mod voalat însăşi persoana lui Ludovic al 
IX-lea şi negociază pe această nouă bază. 

Aceasta înseamnă, pe de altă parte, că puterea templie- 
rilor (şi a ospitalierilor, în perioada celei de-a şaptea cruciade) 
este atât de mare, încât secta asasinilor, deşi refugiile ei din 
munți par inexpugnabile, se teme totuşi suficient de mult de 
ordinele militaro-religioase ca să fie silită să le plătească tribut 
în zonele pe care le controlează aceştia din urmă. Pornind de 
la această constatare, putem emite ipoteza următoare: şantajul 
exercitat la adresa regelui Ierusalimului în 1173 are ca miză 
renunţarea la acțiunile teroriste — poate chiar la un atentat 
asupra persoanei regelui: secta îşi demonstrase eficacitatea în 
acest domeniu, şi viaţa lui Saladin, de exemplu, va fi bântuită 
de obsesia ei. Templul, în ceea ce-l priveşte, consideră atunci 
util să nu răspundă acestui şantaj şi sabotează negocierile în 
curs printr-o ambuscadă care le pune capăt. Să remarcăm că 
Ludovic al IX-lea va avea o atitudine în ultimă instanță ana- 
loagă: chiar dacă Orientul latin este pe atunci într-o poziţie 
mult mai slabă decât în 1173, el face schimb de daruri somp- 
tuoase cu Bătrânul de pe Munte, după spusele lui Joinville, 
dar nu pare să dea curs propunerii de acord a acestuia din 
urmă. Dacă ipoteza noastră este exactă, în 1173 nu este vorba 
de tributul în sine — acuzaţia adusă Templului de către 
Guillaume de Tir —, dar nu e mai putin adevărat că ordinul s-a 
împotrivit negocierilor purtate de regele Ierusalimului. Acesta 
din urmă nu le-o va ierta, aşa cum am văzut. 


În sfârşit, e simptomatic că seful templierilor de la acea 
vreme a refuzat să-l predea pe „vinovat“ lui Amaury I şi se 
recuză declarând că l-a trimis la Roma: ordinul susține că nu 
depinde, în ultimă instanţă, decât de suveranul pontif. Acesta 
este un aspect esențial, pe care îl vom reîntâlni la procesul 
intentat Templului de Filip cel Frumos. 

Nesupunerea recurentă e demonstrată şi de alte eveni- 
mente. Există episodul asediului Ascalonului, din 1153, când 
conducătorul ordinului, Bernard de Trémelay, pătrunde printr-o 
breşă din zidurile oraşului, împiedicându-i pe ceilalți asedia- 
tori să intre. Această relatare este îndoielnică: o dată în plus, 
Guillaume de Tir suspectează cupiditatea templierilor, în stare 
de orice pentru ca prada să le revină doar lor. După afirmaţia 
lui Jacques de Vitry, moartea conducătorului si a lor săi, ucişi 
la fața locului de turci, face din ei nişte martiri. 

Fapte similare se produc şi în timpul cruciadei viitorului 
Sfânt Ludovic: Joinville relatează că în timpul bătăliei de la 
Mansura, Robert de Artois, unul dintre fraţii regelui, atacă 
împreună cu templierii aflaţi, cum se întâmpla frecvent, în 
avangardă. În fața succesului acestui atac, contele vrea să 
invadeze oraşul. Marele comandor al ordinului îl convinge să 
nu o facă, de teamă să nu fie izolați de grosul armatei. Un 
cavaler de-al contelui îi acuză atunci pe templieri de lasitate: 
„Dacă templierii şi ospitalierii şi ceilalţi din această țară ar fi 
vrut, ținutul ar fi fost de mult cucerit.“ 

Acuzatie din ce în ce mai răspândită printre cruciații 
recent sosiți în Ținutul Sfânt şi vehiculată la întoarcerea lor 
în Occident: atât ordinele militaro-religioase, cât şi localnicii 
(„poulains“) sunt răspunzători de eşecul cruciadei. 

Acest tip de reproş, util pentru a explica eşecurile succe- 
sive ale expedițiilor peste mare, datează, după cum am văzut, 


de pe vremea lui Frederic al II-lea. El exprimă, într-un mod 
mai global, nevoia de a găsi nişte tapi-ispäsitori pentru pier- 
derea statelor latine: după părerea Sfântului Bernard, creştină- 
tatea întreagă era vinovată, prin păcatele sale, de eşecul celei 
de-a doua cruciade. Mentalitatea s-a schimbat imperceptibil: 
Jacques de Vitry acuza decadenta moravurilor, amestecul con- 
fesiunilor, necredinta însăşi ce domnea, ajungând până în 
inima clerului, la Acra, în timpul celei de-a cincea cruciade. 
De data aceasta, este trecut un nou prag, la drept vorbind 
ultimul: ordinele şi localnicii sunt singurii vinovaţi, prin lipsa 
lor de voluntarism — ceea ce exprimă totodată prăpastia care 
a apărut încetul cu încetul între Occident şi Orientul latin. 

În faţa unei asemenea acuzații, în 1250, marele coman- 
dor al Templului reacționează pe dată: el şi ai lui năvălesc în 
oraşul Mansura împreună cu contele de Artois. Prinsi în cap- 
cană, rupti de restul armatei, ei vor fi cu toții masacrați. 

Nu se poate vorbi aici de nesupunere în sensul propriu al 
termenului (chiar dacă Robert de Artois, în ceea ce-l priveşte, 
nu se supure strategiei stabilite de fratele său, regele), ci mai 
curând de o reacție tipic cavalerească: în fața punerii sub 
semnul îndoielii a onoarei sale, avangarda templieră alege, în 
deplină cunoştinţă de cauză, mai degrabă opțiunea sinucigasä 
decât ruşinea. 

Acelaşi episod este tratat într-un mod diferit de Joinville: 
Templierii îl acuză pe contele de Artois pentru faptul de a fi 
atacat cu oamenii lui şi se simt dezonorati dacă nu conduc ei 
înşişi atacul. Dând pinteni cailor, ei îi urmăresc pe turci în 
oraş. Contele de Artois împreună cu trei sute dintre cavalerii 
săi şi două sute optzeci de templieri sunt atunci ucişi." 

Din aceste fapte reiese că Templul, depinzând doar de 
papalitate, acționează în diferite rânduri în mod autonom, 


autoritatea papilor fiind destul de îndepărtată. Cele trei exem- 
ple pe care le-am dat arată, fiecare în felul lui, că ordinul se 
comportă ca o forță armată independentă, acționând uneori 
exclusiv în propriul interes. În orice caz, în maniera tipică a 
cavaleriei, puterea, prada sau mândria sunt, în fiecare dintre 
aceste exemple, singurele în cauză. 

În perioada de sfârşit al statelor latine, templierii se 
opun deopotrivă ordinelor rivale: în contextul luptei dintre 
tabere importate din Occident în Orient, care îi opune pe ghelfi 
şi pe ghibelini, pe negustorii pisani, venețieni şi genovezi, 
partizani ai unuia sau al altuia dintre urmaşii la titlul de rege 
al Ierusalimului, ei se implică din ce în ce mai mult şi, înce- 
pând de atunci, ajung să combată tabăra opusă. Mărturiile 
atât arabe, cât şi occidentale relatează despre luptele intestine 
în cadrul cărora se înfruntă de-acum între ei şi uneori cu arma 
în mână templierii, ospitalierii şi teutonii. 

Făcând aceasta, templierii se derogă categoric de la 
unul din comandamentele lor: „Dacă un frate ucide un creştin 
sau o creştină, el îşi pierde casa.“ 

În acelaşi timp, ceea ce mai dăinuia din statele france 
trăia, după spusele mai multor martori care coroborează şi 
agravează afirmaţiile anterior citate ale lui Jacques de Vitry, 
un soi de sărbătoare crepusculară. 

Astfel, în timp ce în Acra ordinele, taberele şi puterile 
comerciale italiene se înfruntau într-un adevărat război civil, 
încoronarea în 1286 a regelui Ciprului Henric al II-lea era 
prilejul unor turnire fastuoase. 


Au petrecut cincisprezece zile într-un loc din Acra 
ce se cheamă Hanul Azilului Sfântului Ioan, acolo unde era 
un foarte mare palat. Şi petrecerea a fost cea mai frumoasă 
din câte s-au văzut în ultimii o sută de ani. [...] Au imitat 


Masa Rotundä si pe regina din Féminie, respectiv cavaleri 
îmbrăcaţi ca nişte doamne care s-au întrecut împreună, apoi 
au imitat clerici care erau cu călugări şi s-au întrecut unii cu 
alţii; şi l-au jucat pe Lancelot, pe Tristan şi Palamede şi multe 
alte jocuri delectabile şi plăcute.“ 


Între timp, Ludovic al IX-lea, întors la Paris în 1254, 
plecase încă o dată în cruciadă, în 1267, poate pentru a sprijini 
pretențiile fratelui său Carol de Anjou la tronul Ierusalimului 
sau poate pentru a-şi sfârşi zilele în Ținutul Sfânt. Îmbarcân- 
du-se pe 1 iulie 1270 la Aigues-Mortes, el a murit la 25 august 
în faţa Tunisului, victimă a dizenteriei sau a tifosului. Această 
ultimă cruciadă, a opta, nu este nici măcar menţionată de 
cronicarii arabi. Sultanul Baibars, aflat în fruntea mamelucilor 
săi, înfrunta pe atunci ameninţarea mongolă. 

El şi urmaşii săi hotărăsc să termine o dată pentru tot- 
deauna cu fiancii, aceşti creştini cu care fuseseră nevoiţi să 
alterneze, timp de aproape două sute de ani, reluări limitate 
ale jihadului şi armistitii prelungite. Prezenţa lor, aşa cum am 
văzut, constituia obiectul unei anumite tolerante si uneori 
chiar al unor alianţe obiective, în timp ce schimburile comer- 
ciale cu negustorii italieni, condamnate de papă şi de Islam, 
nu încetaseră niciodată să se extindă în realitate. Cu toate 
acestea, alianța armenilor, aflaţi în relaţii apropiate cu francii 
de la începutul cruciadelor, cu invadatorul mongol şi tentatia 
alianței dintre ceea ce mai dăinuia din statele latine cu acest 
duşman realmente amenintätor pentru Islam explică, împreună 
cu pierderea destinaţiei inițiale a regiunii în ochii occiden- 
talilor, sfârşitul statelor latine din Ținutul Sfânt. 

În 1265, Baibars ocupă Cezareea şi Arsuf, iar în 1268, 
Jaffa şi Antiohia. Sultanul Egiptului, Qalawân, cucereşte Tri- 
poli în 1287. Urmaşul său, Khalil, va ocupa Acra în 1291. 


Căderea ultimei fortificaţii a latinilor este, după mărturia 
ambelor tabere, un episod sângeros, ultimul dintre acestea. În 
timp ce supraviețuitorii populației civile sunt evacuați în Cipru 
după un asediu foarte greu, templierii şi ospitalierii, barica- 
dati în citadela Templului şi uniți pentru un ultim act de rezis- 
tenţă, sfârșesc prin a fi masacrați. Conducătorul ordinului, 
Guillaume de Beaujeu, este ucis în luptă de o săgeată. 


„Şi atunci am văzut săgeata înfiptă în corpul lui [ssd 
a aruncat vârful la pământ, şi şi-a răsucit gâtul, şi era gata să 
cadă de pe cal [...] si [cei din suita lui] l-au dat jos de pe cal 
şi l-au pus pe un scut pe care l-au găsit aruncat pe acolo şi 
care era foarte mare şi foarte lung. ** 


Partea a treia 
Desființarea 


„Câţi nu au câştigat, 

consacrându-şi mâinile lui Dumnezeu 
în sângele necredincioşilor, 

după sudoarea războiului, 

răsplata victoriei, viața veşnică!“ 


Innocentiu al II-lea 

Bula Omne datum optimum, 

promulgată la adresa cavalerilor Templului, 
pe 29 martie 1139 

1291. Refugiații din Saint-Jean d'Acre se înghesuie de-a 
valma în portul Limassol din Cipru. În săptămânile ce vor 
urma căderii Acrei, ultimele fortificaţii ale creştinilor de pe 
continent se vor preda fără rezistență: Tir, Beirut, Sidon. 
Château-Pèlerin, care fusese încredințat, cu multi ani în urmă, 
pazei Templierilor, e ultima fortăreață evacuată. Destul de 
repede, Ciprul devine o placă turnantă a comerțului occiden- 
tal cu Levantul: italienii îşi reiau activitatea din Limassol sau 
Famagusta, celălalt port cipriot. Dinastia Lusignan va domni 
peste insulă până în 1489, dată la care Serenissima Republică 
a Veneţiei o va ocupa. Turcii otomani nu o vor cuceri decât în 
1570-1571. 

După moartea în luptă a lui Guillaume de Beaujeu, 
înrudit cu Carol de Anjou, Thibaud Gaudin este ales condu- 
cător al Templului. El moare în 1293 şi îi urmează Jacques de 
Molay, ultimul conducător al ordinului. E de remarcat că nici 
unul, nici celălalt nu sunt înrudiți cu marile familii şi nici 
sprijiniți de vreuna dintre ele — aşa cum a fost cazul multor 
şefi ai ordinului. Semn de dezafectare? Probabil. Nici unul, 
nici celălalt nu desfăşoară operaţiuni militare demne de a fi 
reţinute. 

Se ştie doar că atât coexistenta templierilor, cât şi cea a 
ospitalierilor cu regalitatea din Cipru, această insulă în pose- 
siunea căreia ordinul intrase pentru scurt timp pe vremea cruci- 
adei lui Richard Inimă de Leu, este cel putin dificilă. În 1300, 


templierii, ajutaţi de ospitalieri si de cruciați veniți din Occi- 
dent, lanseazä raiduri spre Egipt si Tortosa, insulä care odini- 
oarä fusese ocupatä de ordin. Ei debarcä în insulita Ruad, de 
unde sunt alungati de sarazini: numerosi templieri sunt atunci 
dusi în captivitate în Egipt. 

Teutonii, de partea lor, s-au reciclat în ocuparea urmatä 
de guvernarea Prusiei: destinul lor este de-acum legat de tärile 
baltice, conform direcției trasate de împăratul Frederic al II-lea 
şi de maestrul Hermann von Salza. 

Cât despre ospitalieri, aflați şi ei în conflict cu regalita- 
tea cipriotă, aceştia atacă în 1306 insula Rhodos şi o cuceresc 
cu ajutorul unei flote genoveze. Ei vor fi numiţi pentru o vreme 
cavalerii de Rhodos, până la ocuparea insulei de către oto- 
manul Soliman Magnificul, în 1522. După care ordinul se va 
retrage în Malta, în 1530, cu sprijinul lui Carol Quintul. În 
1565, cavalerii denumiți actualmente de Malta vor ataca victo- 
rioşi flota turcă, apărând astfel drept eroi în ochii Europei şi vor 
ocupa insula până la invadarea ei de către Bonaparte, în 1798. 


Să revenim însă la ultimii ani ai secolului al XIII-lea şi 
la primii ani ai secolului al XIV-lea: care erau atunci situația 
şi imaginea Templului? Pentru a răspunde la această dublă 
întrebare, trebuie să ne întoarcem putin la vremea cruciadelor 
viitorului Sfânt Ludovic. 

La primul Conciliu de la Lyon din 1245, Papa Innocen- 
tiu al IV-lea, deşi deplora situaţia Ținutului Sfânt — să ne amin- 
tim că Ierusalimul fusese recucerit de kvarizmieni, turcii con- 
vertiţi la islam, cu un an în urmă, în pofida acordurilor înche- 
iate între împăratul Frederic al II-lea şi sultanul Egiptului, Al- 
Kamil — şi preconiza noi impozite pentru finanțarea cruciadei, 
nu lua în schimb nici o măsură concretă în acest sens. Dat fiind 


cä invaziile tätare coplesiserä Polonia si Ungaria în 1244, ele 
reprezentau în ochii conciliului un pericol mult mai real. 

Accentul este pus începând de atunci pe convertirea 
populațiilor încă păgâne din Europa de Est: lituanieni, prusaci, 
cumani. E necesar să se asigure prioritar apărarea spirituală, 
dar şi militară a Occidentului, adică să li se închidă mongolilor 
porțile Europei. 

acest sens, cruciadele Sfântului Ludovic, aşa cum 
notează Jacques Le Goff, merg împotriva tendinței dominante 
a creştinătăţii din vremea sa. Creşterea demografică de la sfâr- 
şitul secolului al XI-lea, violențele interne deturnate de Biserică 
în lupta cu musulmanii, ansamblul acestei mişcări se întoarce 
acum spre Europa, a cărei prosperitate cunoaşte un apogeu la 
mijlocul secolului al XIII-lea. 

Scriind, în 1250, din Acra, tuturor supuşilor săi — ceea 
ce constituie un fapt fără precedent —, Ludovic al IX-lea dă 
explicații asupra acţiunii pe care a desfăşurat-o în Tara Sfân- 
tă, simțind clar nevoia să îşi justifice prezența prelungită în 
ținuturile de peste mare. Făcând aceasta, el alcătuieşte inven- 
tarul forţelor creştine pe care se mai poate baza în ceea ce a 
mai rămas din Orientul latin: 


„l-am adunat pe baronii francezi [care îl însoțesc pe 
rege în cruciadă), pe cavalerii templieri, ospitalieri, teutoni şi 
pe baronii din regatul Ierusalimului şi i-am consultat asupra a 
ceea ce era de făcut.“ 


Contemporan cu Sfântul Ludovic, poetul Rutebeuf plân- 
ge amar, în mai multe texte consacrate cruciadei, Ținutul Sfânt, 
lăsat în voia sorții, în timp ce în Occident cavalerii participă 
la turnire, prelatii duc o viaţă plăcută, iar ordinele cerşetoare 
investesc banii strânşi pentru cruciadă în construcția abatiilor… 


El îşi încheie scrierea Nouvelle Complainte d'outre-mer 
(1277) cu o apostrofare a lui Guillaume de Beaujeu, ales con- 
ducător al Templului în 1273: 


„Conducător al Ținutului Sfânt şi al Franţei, frate 
Guillaume de Beaujeu, veţi vedea acum frumosul joc căruia 
i se dedă lumea. Oamenii nu mai vor să-L slujească pe 
Dumnezeu ca să ajungă în Paradis, precum valoroşii viteji 
de odinioară, Godefroy, Bohemond şi Tancred.“ 


Încă de la sfârşitul lui 1262, în Complainte de Constan- 
tinople, poetul vestea profetic: „Dumnezeu este din nou pus 
pe cruce. Oamenii din Acra trebuie să amenajeze acum un 
cimitir mare, fiindcă vor avea nevoie.“ 

Cu toate acesta, în Débat du croisé et du décroisé 
(1268-1269), Rutebeuf informeazä despre argumentele care 
tindeau să determine renunțarea la plecarea în cruciadă: riscul 
implicat de aventură, de a pierde totul la întoarcere, bineînţeles 
— să nu uităm că acesta a fost motivul pentru care Joinville nu 
avea să îl însoțească pe Ludovic al [X-lea în Tunis —, dar şi 
atitudinea „prinților Bisericii, aceşti mari decani şi aceşti prelați 
care beneficiază deopotrivă de bucuriile celeste şi de plăcerile 
pământeşti. [...] Clericilor şi prelatilor le revine sarcina de a 
răzbuna ruşinea lui Dumnezeu, din moment ce dispun de bunu- 
rile Sale.“ 

Cruciada din Lombardia, împotriva lui Manfred, moş- 
tenitorul lui Frederic al II-lea, ordonată de papă, constituie o 
nouă deturnare, în timp ce trimiterea, cu titlu de penitentä, a 
numeroşi eretici în Ţinutul Sfânt desconsideră astfel cruciada. 

Nu e mai puţin adevărat că imaginea Templului, în 
vremea regelui Ludovic, pare intactă: dacă citim Lettre de 
Terre sainte de Louis IX à ses sujets (1250) sau Nouvelle 


Complainte d'outre-mer (1277) a lui Rutebeuf, templierii 
par, în pofida defectelor lor, ultimele metereze crestine din 
Ținutul Sfânt. Aceasta însă nu este decât o fațadă. 

Pe de o parte, papalitatea consideră consolidarea Euro- 
pei de Nord-Est drept prioritară, iar pe de alta, opinia publică 
occidentală hotărăşte în majoritate să părăsească Ierusalimul 
lăsându-l în voia sorții. Misiunile, încurajate de un Francesco 
d' Assisi, apoi de un Raymond Lulle, şi desfăşurate de predi- 
catori ai ordinelor cerşetoare, vor lua în scurt timp locul expe- 
ditiilor războinice. 

În anii 1265, un templier din Ținutul Sfânt lasă un text 
în limba d’oc în care apar furia şi durerea: 


„Din mănăstirea Sfânta Maria se va face o moschee 
şi, din moment ce Fiul său, care ar trebui să sufere, acceptă 
furtul, suntem forțați să-l acceptăm şi noi. Tare nebun mai e și 
acela care vrea să lupte cu turcii, din moment ce Iisus Hristos 
nu le mai contestă nimic. Ei i-au învins — îi vor învinge, şi 
asta mă apasă — pe francezi şi pe tătari, pe armeni şi perşi. 
Ei ştiu că ne vor înjosi cu fiecare zi ce trece, fiindcă Dum- 
nezeu, care odinioară veghea, acum doarme, iar Mahomed 
străluceşte de putere şi îl face să strălucească pe sultanul 
Egiptului. Papa e tare märinimos cu iertärile [indulgentele] 
francezilor şi ale provensalilor care îl vor ajuta împotriva 
germanilor [moştenitorii lui Frederic al II-lea, în Lombardia]. 
El dă dovadă de mare lăcomie, întrucât Crucea noastră nu 
valorează cât banii şi cine vrea lasă cruciada pentru a merge 
la războiul din Lombardia. Legaţii noştri, vă spun adevărul, 
ÎL vând pe Dumnezeu şi Iertarea Sa pentru bani.“ 


Acest text demonstrează o profundă demoralizare, 
despre care putem presupune că era împărtăşită şi de alți 
membri ai ordinului, care se simțeau abandonaţi în voia sorții 


de papă, dar şi, ceea ce e mai grav, de Dumnezeu Insusi. O 
asemenea descurajare: constituie reversul războiului sfânt: aşa 
cum primii cruciați îşi atribuiau succesul lui Dumnezeu, vic- 
toriile succesive ale Islamului beneficiază, în chip cât se poate 
de logic, de complicitatea lui Hristos: dacă El acceptă „furtul“ 
[din Ținutul Sfânt de către turci]. .., „suntem forțați să-l accep- 
tăm şi noi“. 

Când Ludovic al IX-lea declanşează o ultimă cruciadă 
împotriva turcilor, în 11270, speranța renaşte, totuşi, pentru ulti- 
ma oară. Templierul catalan Olivier declară în 1269: „Păgânii 
perfizi vor trebui să-şi părăsească la iufealä domeniile şi 
Mormântul [...]'“.'” După cum se ştie, lucrurile nu au stat aşa. 

Regele moare ‘în fața Tunisului la 1270, iar în 1274 
conciliul se întruneşte la Lyon, la inițiativa lui Grigore al X-lea. 
Noul papă fusese arhiidiacon la Saint-Jean d'Acre şi cunoştea 
bine situaţia disperatăi a Orientului latin: „Mântuitorul nostru 
[...], văzând oraşul lerusalimului şi prevăzându-i ruina, a 
plâns pentru el.“# Pajpa începe negocieri cu grecii, în vederea 
unei alianțe împotriva: Islamului. Aceste inițiative nu vor avea 
însă nici un fel de urmări. 

Pontiful asistase oare de visu în Ţinutul Sfânt la războiul 
pe faţă dintre templieri şi ospitalieri? Fapt este că atunci la 
conciliu este pentru prima oară pusă problema fuziunii ordi- 
nelor. Regele Aragonului, singurul suveran prezent (Franța, 
Anglia şi Germania trimiseseră delegaţi), se opune: un ordin 
unic ar fi prea puternic pe teritoriul său. Măsura este amânată. 
Dar reacția lui Jacme: I nu e lipsită de interes: să amintim că 
diferitii regi ai Peninsulei Iberice încercaseră sau chiar reusi- 
seră în mai multe rânduri să înființeze ordine militaro-religi- 
oase „naționale“ (Samtiago, Alcantara, Calatrava), dovadă că 


aveau nevoie să concureze aportul templierilor şi al ospitali- 
erilor în cadrul Reconquistei, pe scurt, că cele două mari ordine 
militaro-religioase, oricât de utile erau ele, prezentau deopo- 
trivă un pericol pentru puterea regală, pericol subliniat în mod 
expres de reacţia lui Jacme I la Conciliul al II-lea de la Lyon. 

Fuziunea a fost din nou la ordinea zilei în 1306. Jacques 
de Molay este atunci convocat de papă, probabil pentru a 
dezbate problema cruciadei, împreună cu maestrul ospitalie- 
rilor, Foulque de Villaret, în iunie 1306. Molay soseşte în 
Franţa la sfârşitul anului sau la începutul lui 1307, împreună cu 
preceptorul Templului din Cipru, Raimbaud de Caron. Villaret, 
reţinut de probleme în Rhodos, nu va veni decât în august 
1307. Conducătorul Templului îi înmânează lui Clement 
al V-lea, instalat atunci la Poitiers, un memoriu referitor la 
fuziunea ordinelor (din nefericire, nu avem şi memoriul şefu- 
lui ospitalierilor). 

În răspunsul său către papă, Molay aminteşte că pro- 
blema fusese deja pe ordinea de zi a Conciliului de la Lyon, 
unde se afla Papa Grigore, „împreună cu Sfântul Ludovic“. 
Eroare: Conciliul de la Lyon avusese loc în 1274, şi Ludovic 
al IX-lea murise în fața Tunisului la 1270. E însă de remarcat 
că, în spiritul ultimului conducător al Templului, regele cru- 
ciat este asociat cu problema fuziunii: „[...] respectivul papă şi 
Sfântul Ludovic au vrut să aibă o părere referitoare la uniunea 
amintită mai sus, şi intenția lor era să nu facă decât un ordin 
din toate ordinele militaro-religioase. S-a răspuns însă că regii 
Spaniei nu ar consimfi nici pe departe, din cauza celor trei 
ordine militaro-religioase [Santiago, Calatrava şi Alcantara] 
care s-au înființat la ei.“ Conciliul de la Salzburg, din 1291, 
avea să reia proiectul, aminteşte apoi Molay, „dar în cele din 


urmä nu a fäcut nimic“. În realitate, episcopii reuniti la 
Salzburg ceruserä întrunirea templierilor, a ospitalierilor si 
a teutonilor, dar moartea Papei Nicolae al IV-lea (aprilie 
1292) avusese loc înainte de sosirea la Roma a raportorilor 
conciliului. 

În sfârşit, spune Molay, „Papa Bonifaciu [al VIII-lea] a 
vorbit în mai multe rânduri despre această problemă; cu toate 
acestea, examinând-o temeinic, a preferat să o abandoneze cu 
totul [...]“ După cum se vede, Molay pare să-i arate lui Cle- 
ment al V-lea că este vorba de o dezbatere veche, readusă de 
fiecare dată în discuţie şi suspendată de fiecare dată şi în cele 
din urmă „abandonată“. Argumentul e cu două tăişuri, însem- 
nând la fel de bine că problema se punea deja pentru Sfântul 
Ludovic (ceea ce este eronat) şi că lui Clement al V-lea îi 
revine sarcina de a o rezolva. Totuşi, noul papă este cunoscut 
pentru amânările sale. După autocratul Bonifaciu al VIII-lea şi 
efemerul Benedict al IX-lea (dominican care domnise câteva 
luni în 1303-1304), el este un diplomat prudent, după părerea 
unora, şi un veleitar, după a altora. Molay şi consiliul său pot, 
aşadar, spera să-l influenţeze prin acest tip de argument. 

În rest, reflecţiile conducătorului Templului sunt prea 
puţin convingătoare: înnoirile aduc mari pericole, oamenii care 
se consacraseră unui ordin nu ar putea fi siliți să-l schimbe, 
ar apărea conflicte între membrii proveniţi din ordine rivale 
(or, conflicte, şi chiar mai mult de-atât, tocmai că existau deja), 
pomenile ar scădea, după cum s-ar restrânge şi numărul 
membrilor fiecărui ordin (şi, fără îndoială, nu ar mai exista 
decât un singur conducător? Molay are grijă să nu abordeze 
chestiunea), rivalitatea dintre templieri şi ospitalieri, care 
constituie sursa concurenţei în cadrul expedițiilor comune 
împotriva sarazinilor, ar dispărea, spre folosul celor din urmă. 


În schimb, conducătorul nu vede decât două avantaje 
ale fuziunii: dacă „toate naţiunile [să remarcăm acest termen, 
care e nou şi arată evoluţia politică în curs] au avut odinioară 
obiceiul de a manifesta o mare devoțiune față de călugări“, 
acest lucru nu mai este de actualitate: „Numeroase pagube le 
sunt provocate, în mod continui, atât de către prelați, cât şi 
de ceilalți oameni puternici, clerici sau laici. Or, dacă uniunea 
se înfăptuieşte, ordinul va fi atât de puternic, încât va apăra şi 
va putea să-şi apere drepturile față de oricine. Pe deasupra, 
mai există un avantaj: acela că ar avea cheltuieli mai mici.*“!% 
Cel care vorbeşte e un om al trecutului, orientat încă întru 
totul spre lupta armată cu sarazinii. De altfel, el îi înmânase 
cu puţin timp în urmă papei un memoriu despre modalitatea 
de a conduce o nouă expediţie în Ţinutul Sfânt. Era pe atun- 
ci un gen la modă: mulţi sunt cei care în secolul al XIV-lea şi 
chiar şi în secolul al XV-lea pleacă cu al lor De recuperatione 
Terre sancte, fără ca aceasta să fi avut vreodată un efect. 

Dar acest reactionar, acest corporatist este deopotrivă 
lucid şi realist: indiferent că sunt pur religioase sau militare, 
ordinele monastice se află pe atunci sub focul dens al criticilor, 
laice sau nu. Francesco d! Assisi era fiu de negustor, provenit 
din clasa în ascensiune, şi dominicanii şi franciscanii au de-acum 
cea mai mare influenţă. Rutebeuf îi reproşa deja lui Ludovic 
al IX-lea că trăieşte sub dominaţia lor: „Ei dispun liber şi 
comandă întreaga casă regală. [...] Frumoasa Curte regală!“ 
acuză el în poemul său, Renart le Bestourné. Templierii, în 
ceea ce-i priveşte, sunt o creaţie feudală, comanderiile lor 
sunt rurale, iar acţiunea lor e concentrată spre Ținutul Sfânt. 
Această lume e depăşită. 

Poate că şeful Templului şi consiliul său presimt vag 
acest lucru, cu atât mai mult cu cât papa sau anturajul lui l-au 


informat, pare-se, despre suspiciunile care apasä asupra Tem- 
plului. Molay vrea sä se facä o anchetä. Ceea ce în mod cert 
nu bănuieşte el, bazându-se pe prestigiosul trecut al Templu- 
lui si pe protecţia lui Clement al V-lea“, e că este deja prea 
târziu. 

Joi, 12 octombrie 1307, Jacques de Molay asistă la Paris, 
alături de rege şi de nobilii regatului, la funeraliile Caterinei 
de Courtenay, moştenitoarea titulară a Imperiului latin al Con- 
stantinopolului, care se căsătorise cu Carol de Valois, fratele 
lui Filip cel Frumos. 

În zorii zilei de vineri, 13 octombrie, toți templierii din 
Franța sunt arestaţi. 


24 
Procesul 


Procesul templierilor, înscenat de la un cap la altul de 
regele Franței, cu complicitatea Inchiziției, a făcut să curgă 
destulă cerneală. S-a scris mult mai mult despre acest subiect 
decât despre istoria propriu-zisă a ordinului, astfel încât nu ni 
se pare util să îl mai descriem în detaliu.!*? 

Filip al IV-lea era oare sincer sau nu? Credea el oare că, 
desființând ordinul, avea să pună capăt unei organizații eretice 
sau unui stat în stat? Motivația sa era înainte de toate de ordin 
financiar? Sau de ordin politic: în partida de şah pe care o 
începuse cu papalitatea, cerând condamnarea postumă a lui 
Bonifaciu al VIII-lea pentru erezie (sub nişte capete de acuzare 
asemănătoare cu cele pe care avea să le folosească la adresa 


templierilor), să fi obținut el desființarea ordinului în schim- 
bul renunțării la această pretenție? 

Cât despre Clement al V-lea, a acționat el oare pe post 
de complice, la ordinele regelui sau mai curând a încercat, 
prin amânări, să evite răul absolut? În orice caz, el a obţinut 
ca Biserica să nu condamne un ordin religios, ci doar să pro- 
cedeze la extincția sa. 

Despre motivațiile profunde ale fiecărui protagonist 
putem glosa la nesfârşit, cu diverse variante: Filip cel Frumos 
a fost oare victima consilierilor săi, îndeosebi a lui Nogaret, 
nepot de catar, excomunicat de Bonifaciu al VIII-lea, şi deci 
dornic de răzbunare?!” Aşa cum a arătat însă Jean Favier, 
consilierii s-au succedat de-a lungul întregii domnii, în timp 
ce politica regală a continuat să aibă aceeaşi coerenţă.!s* 

Decât să explorăm aceste căi bătătorite, ni s-a părut mai 
potrivit, în semn de respect față de obiectivul nostru, să abor- 
dăm lucrurile altfel. 


Avem majoritatea interogatoriilor templierilor, luate 
initial de Inchizitie, apoi de comisarii pontificali la Paris şi de 
episcopi în diocezele lor. Înainte de a ajunge la ele, să amintim 
că arestarea simultană a membrilor ordinului de pe tot cuprin- 
sul Franţei este o operaţiune polițienească inedită în felul ei, 
reprezentând semnul unui stat nou, eficace, care îi urmează 
feudalității. Un Filip August, un Ludovic al IX-lea, un 
Frederic al II-lea de Hohenstaufen în Sicilia pregătiseră apa- 
ritia acestui tip de stat. Filip cel Frumos îl concretizează. 
Înconjurat de legiuitori, ascultat de o forță permanentă de jude- 
cători care îl reprezentau, de magistrați şi de sergenti, el pune 
Inchiziția din Franţa, condusă de propriul duhovnic, domini- 
canul Guillaume de Paris, în slujba anchetei desfăşurate de 


comisarii regali, prefăcându-se totodată că se supune ordinului 
Sfântului Scaun. Zarurile sunt aruncate: dacă templierii refuză 
să mărturisească, ei vor fi condamnați la moarte. În caz con- 
trar, ei vor fi iertati. Dacă îşi vor recuza ulterior mărturisirile, 
vor fi condamnați la moarte ca eretici. 

Acest proces, înaintea celui al lui loanei d'Arc şi a 
modernelor noastre „vânători de vrăjitoare“ (marile procese 
staliniste şi maccarthyste, ca să nu cităm decât două exem- 
ple), este modelul nou al procesului politic reuşit. Nici unul 
dintre ingrediente nu lipseşte: denuntul pe baza zvonurilor 
(burghezul Beziers Esquieu de Floyran a denunţat fără succes 
regelui Aragonului uzantele templierilor, fiind ascultat apoi 
de Filip al IV-lea în 1305-1306), utilizarea „cârtiţelor“ (o 
duzină de templieri însărcinați să spioneze ordinul în jurul 
anului 1307), apelul la opinia publică (ordin de arestare sem- 
nat de rege şi deplorând dinainte „o crimă detestabilă, o fără- 
delege execrabilă, un act abominabil“, convocarea Stärilor 
generale, consultarea profesorilor de la Universitatea din 
Paris), false mărturii dovedite, intimidări, presiuni şi, mai pre- 
sus de toate, folosirea torturii. 

Contrar celor afirmate de Jean Favier, tortura nu este 
atunci o uzanţă curentă: procesele-verbale ale interogatoriilor 
au cu regularitate grijă să precizeze că nu au fost făcute „de 
teama torturii“, ci mai degrabă „fără cea mai mică presiune 
sau amenințare“. Antifraze dovedind în ce măsură nu este 
vorba de o banalitate, de un soi de ordalie (probă judiciară) 
admisă de toţi la acea vreme, ci mai curând de un fapt 
excepțional (interzis, de altfel, de legile civile din Anglia şi 
din Aragon), care trebuie el însuşi să se deghizeze, în proce- 
sele-verbale, pentru a păstra aparențele adevărului. Comisarii 
pontificali care, la cererea Papei, au luat, în 1309-1311, locul 


inchizitorilor din 1307 vor dezvälui cä mai multi martori afirmä 
că au fost trecuţi prin ceea ce se numea la question (tortura 
aplicată arestatilor în scopul smulgerii mărturiei). Făcând 
afirmaţia respectivă, aceştia din urmă îşi asumau un risc enorm: 
faptul de a-şi contesta primele declaraţii le putea aduce 
acuzaţia de eretici. 

După cum se vede, tot ceea ce vrea statul suveran aflat 
în faza de gestație, reprezentând o putere centralizatoare ce 
restabilea prin legiuitorii săi relația cu dreptul roman şi utiliza 
după plac dreptul canonic, este să obțină mărturisirea. Moar- 
tea Templului, da. Moartea Templierilor este doar o amenin- 
tare utilă pentru cei care nu ar mărturisi. 


Pe asemenea baze, se pare că afacerea a mers strună: 
un astfel de proces este, dacă nu măsluit, atunci în orice caz 
manipulat de la început şi până la sfârşit, răspunsurile la între- 
bări fiindu-le dictate acuzaților sub amenințarea (sau aplica- 
rea) torturii, a înfometării sau chiar a morţii (mulţi templieri au 
murit în închisoare). 

Strâns cu uşa de regele care continuă să ceară judecarea 
postumă a Papei Bonifaciu al VIII-lea, Clement al V-lea 
ordonă desfăşurarea unor anchete asupra Templierilor pe tot 
cuprinsul Europei. Prin bula Pastoralis proeminentiae din 23 
noiembrie 1307, el face publică prezumția de culpabilitate a 
ordinului. Suveranii refuză, rând pe rând, să-şi îndeplinească 
sarcinile de anchetă, apoi se supun: papa face presiuni, trimite 
inchizitori şi îi propune chiar regelui englez, recalcitrant, ierta- 
rea păcatelor în schimbul bunăvoinței sale. Însuşirea bunu- 
rilor Templului pare să-i intereseze deopotrivă pe mai mulți 
prinți. Cu toate acestea, în Anglia, Scotia şi Irlanda, în Peninsula 
Iberică (unde templierii revoltați încep prin a rezista militar 


în fortäretele lor înainte de a fi învinşi), în Italia (unde sunt 
bärtuiti pe pământurile pontificale şi protejaţi prin alte părți), 
în Germania şi Ungaria mărturiile culese continuă să fie 
extrem de sărace. 

Clement al V-lea însă nu mai poate da înapoi: el a pre- 
luat acuzaţiile lansate de Filip cel Frumos. Când, în cele din 
urmă, pe 16 octombrie 1311, începe Conciliul de la Vienne, 
ecleziaştii reuniți acolo sunt sceptici. Regele, împreună cu fiii 
săi şi cu o suită armată se instalează în martie 1312 într-o 
periferie apropiată, situată pe teritoriu francez (Vienne face 
parte din imperiu). Încă din februarie avuseseră loc discuţii 
secrete cu o ambasadă regală, din care făceau parte Nogaret, 
Plaisians şi Marigny. 

Nu se va mai aduce vorba de Bonifaciu al VIII-lea, 
în timp ce papa anunță ex abrupto, în prezenţa lui Filip al 
IV-lea, dizolvarea ordinului: „Cu titlu de măsură provizorie 
sau de ordonanţă apostolică, nu prin sentință definitivă, des- 
ființăm prin sancțiune perpetuă, cu aprobarea sfântului con- 
ciliu, sus-numitul Ordin al Templului, regulamentul său, veş- 
mântul şi numele său, interzicând în mod expres tuturor să 
intre în respectivul ordin, să-i primească veşmântul, să se dea 
drept templier.“'* (Bula Vox in excelso din 22 martie 1312). 

Papa îşi rezerva decizia privitoare la soarta demnitarilor 
Templului. Aceştia — Jacques de Molay, Geoffroy de Charnay, 
preceptor de Normandia, Hugues de Pairaud, inspector de 
Franţa, şi Geoffroi de Bonneville, preceptor de Aquitania — sunt 
de fapt condamnaţi în 18 martie 1314 la recluziune pe viață 
de o comisie ecleziastică prezidată de Philippe de Marigny, 
fratele lui Enguerran, noul om cu greutate din consiliul 
regelui. Or, pare destul de clar că Molay, Charnay şi Pairaud 


au acceptat în cursul procesului să semneze mărturisiri în 
schimbul protecției papale: laşitate care a avut, după cum se 
poate lesne bănui, consecinţe enorme asupra celorlalți membri 
ai ordinului. 

Într-o tresărire de curaj, Molay şi Charnay îşi clamează 
inocența, a lor şi a Templului, în fața comisiei care îi con- 
damnă. În aceeaşi zi, sunt arşi pe rug, la ordinul regelui, pe o 
insulă a Senei: după spusele martorilor, cei doi mor eroic. 
Ceilalţi doi demnitari sfârşesc în închisoare. 


25 
La tribunalul Istoriei 


Într-un fel, cazul nu face decât să înceapă. El se rezumă 
printr-o întrebare: erau vinovaţi templierii? Fiindcă, şi acest 
lucru e cel mai tulburător, diferiţi istorici care au studiat pro- 
cesul şi care sunt favorabili ordinului, au cel putin o îndoială în 
această privință. Şi aceasta, în pofida procedurii viciate pe care 
am descris-o în punctele sale principale. Să vedem faptele. 


Analizând istoria Franţei şi fiind extrem de sensibil la 
nedreptatea institufionalizatä, Voltaire, în secolul al XVIII-lea, 
este unul dintre primii care s-au interesat de procesul Tem- 
plului.!* El îl citează pe Pierre Dupuy şi se poate, deci, presu- 
pune că se bazează pe opera acestui autor, 7raitez concernant 
l'Histoire de France, savoir la condamnation des Templiers 
(1654). Custode al arhivelor la acea vreme, Pierre Dupuy a 


publicat prima lucrare adeväratä de istoric despre proces, dar 
se ştie că el urmărea să-l apere pe Filip cel Frumos, „unul 
dintre marii regi care au guvernat monarhia noastră“. Această 
părtinire l-a făcut, după bănuiala istoricilor moderni, să selec- 
tioneze cu grijă documentele pe care le-a publicat.!” 

Cu toate acestea, partialitatea lui Pierre Dupuy nu îl 
împiedică pe Voltaire să conchidă, în ceea ce-l priveşte, că 
ordinul era nevinovat. În timp ce, scrie el, „cavalerii teutoni“ 
erau acuzați, în Prusia şi în alte ţări ale Europei de Nord-Est, 
că îi aduc pe ecleziaşti, ca şi pe păgâni, la sclavie, că le jefu- 
iesc bunurile, că uzurpează drepturile episcopilor, că practică o 
tâlhărie cumplită, templierii „gustau roadele propriilor fapte“... 
Ei stârnesc invidia, trăind cu orgoliul dat de opulenţă „şi în 
plăcerile desfrânate la care se dedau oamenii de arme care nu 
sunt deloc reţinuţi de frâna căsătoriei“. După părerea lui, Filip 
cel Frumos, implacabil, îi acuza de a se fi aflat la originea 
revoltei pariziene provocate de deturnarea de fonduri practicată 
de consiliul regal. De fapt, o devalorizare a monedei îl silise pe 
Filip al IV-lea să fugă de populaţia furioasă a Parisului şi să 
se refugieze la Templu, donjon unde se afla, aşa cum am spus, 
tezaurul regal. 

Papa Clement, „omul lui Filip“, i s-ar fi alăturat atunci în 
scopul „de a-i extermina pe aceşti religioşi“. Voltaire rezumă 
corect acuzaţiile principale — renegarea lui lisus Hristos de 
către cei care intrau în ordin, scuiparea crucii, adorarea unui 
cap aurit, sărutarea de către candidat al celui care îl primea în 
ordin pe gură, buric „şi în părți ce par prea putin hărăzite aces- 
tei uzante“, jurământul de a „se abandona confratilor săi“ 
(sodomia) — şi conchide: „Ce este neîndoielnic e că peste o sută 
de cavaleri au fost supuşi unor torturi dintre cele mai crude şi 
că într-o singură zi au fost arşi cincizeci şi nouă.“ De fapt, 


cincizeci şi patru de templieri întemnițați la Paris, care în cele 
din urmă luaseră apărarea ordinului în fața comisiei pontificale, 
au fost imediat judecaţi şi condamnaţi la arderea pe rug de 
către sinodul prezidat de arhiepiscopul de Sens, pe 12 mai 1310. 

Acuzaţii vagi, putinätatea märturisirilor referitoare la 
renegarea lui Hristos, capul aurit de negăsit — „nici măcar nu 
s-a încercat să fie găsit“, scrie Voltaire, ceea ce este fals: 
comisarii pontificali l-au căutat, dar la Templul din Paris nu 
s-a găsit decât un relicvariu feminin în formă de bust —, 
„legea impudicităţii“ (sodomia), care nu se poate să fi trecut 
drept lege în cadrul ordinului, deoarece „orice societate vrea 
să fie respectabilă față de cel care intenționează să intre în 
rândurile ei“, moartea eroică a celor cincizeci şi nouă (cinci- 
zeci şi patru) de cavaleri sus-menţionați, urmată de cea a 
demnitarilor, cărora li se acorda viața dacă acceptau să se recu- 
noască vinovaţi. 

Astfel, Voltaire, apelând doar la bunul-simf, respinge 
cele mai grave acuzații, nu fără a incrimina rapacitatea papei, 
a regelui Franței şi a celorlalți, care şi-au împărţit bunurile 
ordinului. Ceea ce este exact în ceea ce-l priveşte pe rege, care 
a perceput uzufructul acestor bunuri de la 13 octombrie 1307 
şi până la transferarea lor în posesia ospitalierilor, prin bula 
Ad providam din 2 mai 1312, după care a cerut, ca şi fiii săi, 
Ludovic al X-lea le Hutin şi Filip al V-lea cel Lung, sume 
considerabile ca răsplată pentru a le fi păzit. În celelalte regate, 
în momentul acestui transfer, s-a constatat că suveranii, nota- 
bilii sau alte ordine religioase acaparaseră între timp toate 
aceste bunuri sau o parte a lor, pe care vor reuşi uneori să le şi 
păstreze. 

Poziţia lui Voltaire, originală pentru epoca sa şi în raport 
cu documentele de care dispunea, îl face totuşi să emită de-a 


lungul scrierii sale diferite rezerve... Ce sunt aceste „plăceri 
desfrânate la care se dedau oamenii de arme care nu sunt 
reţinuţi de frâna căsătoriei“? Templierii au participat oare la 
revolta pariziană consecutivă „rigorii impozitelor“ şi „detur- 
nării de fonduri“, atrăgându-şi astfel răzbunarea regelui? Apoi, 
fiind „martori şi complici ai desfrâului prinților si eclezi- 
aştilor din acea vreme“, templierii nu şi-au „manifestat uneori 
disprețul față de abuzurile urei religii într-atât de dezono- 
rate“? În sfârşit, autorul nu se îndoieşte că „mai mulți tineri 
templieri s-au dedat unor excese, [...] vicii trecătoare pe care 
e mai bine să le ignori decât să le pedepseşti“. 

Dacă acest ultim punct se referă, aşa cum credem, la 
acuzaţia de sodomie, Voltaire se află, fără îndoială, foarte 
aproape de adevăr. Într-adevăr, unul dintre primii templieri 
interogati, Geoffroy de Charnay, relatează următoarele: „L-am 
auzit pe fratele Gerard de Sauzet, preceptor de Auvergne, spu- 
nându-le fraților dintr-o adunare că el considera că împreu- 
narea carnalä cu fraţii din ordin e preferabilă relaţiilor cu 
femeile. Totuşi, eu nu am făcut-o niciodată şi nici nu mi s-a 
cerut să o fac.“ (21 octombrie 1307)'* Când, după trei zile, la 
24 octombrie, inchizitorul îl interoghează pe Jacques de 
Molay, el îi pune întrebarea următoare: „Când aţi făcut legă- 
mânt de castitate, vi s-a spus mai mult sau mai putin direct să 
vă împreunaţi carnal cu ceilalţi frați?’ 

Se vede aici, dezgolit, un mecanism care funcţionează 
de-a lungul întregului proces: pornind de la un zvon, de la un 
„se zice“ referitor la homosexualitate, trebuie să se ajungă la 
dovedirea unei „legi“ proprii ordinului: sodomia este regula 
sa, fiind impusă noilor membri cu prilejul primirii lor în rân- 
durile Templului. La întrebarea inchizitorului, Molay răspunde 
printr-o negatie. Alţi martori vor fi însă mai cooperanti. Să-l 


ascultäm pe fratele Raynier de Larchant, interogat la 20 octom- 
brie 1307: „Şi eu vă spun că acest psalm [Ecce quam bonum 
et quam jucundum habitare fratres in unum: lată, ce bine e şi 
ce plăcut e să locuim cu toții împreună ca nişte fraţi, psalmul 
132 [din Psaltirea romană] era cântat pentru ca frații să aibă 
relaţii carnale unii cu ceilalți [...]“'* Bineînţeles, nici unul 
dintre martorii interogati nu a practicat el însuşi un asemenea 
tip de relaţie. 

Că au existat cazuri de homosexualitate în ordin avem 
dovada indirectă: în penalitäti este prevăzută o pedeapsă dintre 
cele mai grave pentru un asemenea fapt, respectiv „pierderea 
casei“ (adică excluderea din ordin). Că au existat unii, pre- 
ceptori sau chiar capelani ai ordinului, care i-au sfătuit pe 
tinerii cavaleri sau preoți, dacă sunt „îmboldiţi de ispita tru- 
peascä“, să şi-o satisfacă cu un frate, nici asta nu e imposibil. 
Să nu uităm că regulamentul Templului se opune ferm şi nu 
o dată oricărui contact cu femeile, fie ele şi rude. De la miso- 
ginismul cistercianismului bernardin şi până la o homosexu- 
alitate latentă nu mai este poate decât un pas... 

Aceasta nu i-a împiedicat pe numeroşi templieri să 
guste compania feminină, după cum atestă penalitățile'? şi 
diferitele relatări contemporane. Bordelul nu era numit familiar 
în Germania Tempelhaus (casa Templului)? 

La drept vorbind, inchizitorii ar fi putut, pe baza altor 
zvonuri, să-i acuze la fel de bine pe templieri pentru faptul de 
a le impune membrilor ordinului desfrâul heterosexual, însă 
problema era că sodomia era pe atunci considerată „o crimă 
îngrozitoare“. Nu e cazul să facem aici istoria ei, dar, după 
cum atestă lucrările recente ale istoricului Boswell, se pare că 
Biserica de la începuturile Evului Mediu a tolerat-o, ceea ce 
nu mai era însă cazul în secolul al XIV-lea, drept pentru care 


imputarea acestui viciu Templului îl făcea pe acesta pasibil 
de judecata dreptului canonic şi se dovedea totodată de efect 
în ceea ce priveşte opinia publică scandalizată. Să observăm 
că istoricii de astăzi admit destul de lesne, ca şi Voltaire la 
vremea sa, faptul că au existat cazuri de sodomie în cadrul 
ordinului: această acceptare e impusă de simplul realism, dar 
şi de toleranța contemporană față de homosexualitate. 

În secolul al XIX-lea, François Raynouard, savant din 
anturajul apropiat al lui Bonaparte, care pare să fi fost pasio- 
nat de procesul ordinului, a putut răscoli Arhivele pontificale 
mutate atunci la Paris şi a făcut pe baza rezultatelor obținute 
un rechizitoriu care condamna monarhia şi Inchiziția, clamând 
inocenta Templului (Monuments historiques relatifs à la con- 
damnation des Templiers, 1813). El s-a folosit însä de citate 
incomplete şi lucrarea sa a fost eclipsată de cea a marelui 
Michelet. Acesta din urmă a publicat, în 1841 şi în 1851, două 
volume masive ce reluau textul în latină (şi în mod excep- 
tional în limba vulgară) al interogatoriilor luate la Paris de 
inchizitorul Guillaume de Paris, ale celor luate de episcopul 
de Elne la templul de la Mas-Deu şi ale celor luate de comi- 
sarii pontificali şi trimise imediat papei în 1311, în scopul de 
a-i instrui pe capii conciliului ce avea să se țină la Vienne. O 
copie pe hârtie a fost depusă atunci spre păstrare, la secret, în 
tezaurul de la Notre-Dame, copie care a ajuns în cele din 
urmă la Biblioteca Naţională din Paris. În textul introductiv 
succint al primului volum, Michelet promite că va da în 
curând o explicaţie generală ansamblului: „O dată ce vom 
completa şi ordona seria de piese, vom putea încerca să le 
estimăm, să le determinăm valoarea, în sfârşit, să rezumăm 
procesul, să-i stabilim sensul istoric şi să motivăm mai corect 
judecata pe care am încercat să o facem până acum asupra unei 


chestiuni atât de vaste si de obscure.“ Acest „până acum“ 
înseamnă volumul al III-lea din a sa Histoire de France, 
datând din 1837. 

Filip cel Frumos este descris ca un fel de monstru mega- 
loman, violent si viclean, convins de „atotputernicia“ sa. Isto- 
ricul confirmă relatarea de redovedit a cronicarului Villani, 
care descrie o întrevedere secretă a viitorului Clement al V-lea 
cu regele, în cadrul căreia acesta din urmă încheie un pact 
cvasidiabolic cu cel căruia îi promite că îl va face să fie ales 
în scaunul pontifical. Clement se va supune deci întru totul lui 
Filip cu prilejul procesului intentat Templului. Acest din urmă 
punct nu e dovedit, chiar dacă Clement al V-lea a fost aliatul 
obiectiv, poate constrâns, al regelui. 

Michelet nu ezită nici să dea frâu imaginației, în manieră 
romantică, asupra Templului, lăsând să se înțeleagă că ordi- 
nul practica un sincretism religios: „Candidatul primit în 
ordin putea crede că, dincolo de creştinismul vulgar, ordinul 
avea să-i dezvăluie o religie mai înaltă, să-i ofere acces la un 
sanctuar din spatele sanctuarului. Acest nume al Templului nu 
era sacru doar pentru creştini [...]. Şi este afirmată — aceasta 
fiind o idee moştenită de la masonerie — credinţa într-o reapa- 
ritie, fie şi numai spirituală, a ordinului: „Chiar şi după ruina 
templierilor, Templul dăinuie, măcar ca tradiție, în învätätu- 
rile unei mulţimi de societăți secrete, ajungând până la roza- 
crucieni şi francmasoni.“"* Faptul că un istoric de statura lui 
Michelet a putut da crezare acestor legende a deschis bine- 
înţeles calea tuturor delirurilor ce au urmat. Cu toate acestea, 
nu a fost singurul. 


Să vorbim de proces. Michelet începe cu un raţionament 
vicios, care consideră adevărat însuşi obiectul demonstrației: 


„Nu aş vrea să mă asociez persecutorilor acestui mare ordin. 
Duşmanul templierilor [Filip cel Frumos) i-a dezvinovätit fără 
să vrea: torturile prin care le-a smuls mărturisiri ruşinoase par 
o prezumție de rvinovätie.“ Cu toate acestea, istoricul arată 
că subzistă „mărturisiri grave, obținute fără ajutorul torturilor“. 
Fără îndoială că face aluzie la faptul de a fi luat cunoştinţă de 
interogatoriile efectuate de comisia pontificală: în prefața sa 
din 1869, la o nouă ediţie a primelor două volume din Histoire 
de France, autorul se laudă că a fost primul la acea vreme 
care a folosit materiale inedite, printre acestea numărându-se 
„utilizarea de către mire, în istoria mea, a misteriosului regis- 
tru al /nterogatoriilor Templului, închis vreme de patru sute de 
ani, ascuns şi zidit. ..“: am văzut că acest document conținea 
procesele-verbale ale comisarilor pontificali. Aceştia, trimişi 
de papă la Paris pentru a le lua locul, din 1309 până în 1311, 
comisarilor regali şi inchizitorilor, nu au utilizat tortura. 

Martorii au fost însă atent selecționați de aparatul regal 
şi puşi sub presiune: revenirea asupra primelor mărturisiri 
echivala, după cum am spus, cu riscul de a fi condamnaţi la 
moarte. Să nu uităm nici că ei se aflau mereu sub paza comi- 
sarilor regali. Totuşi, unii dintre ei, ce-i drept puţini la număr, 
au negat totul în bloc. Când, în sfârşit, mai mulţi dintre ei au 
îndrăznit să se erijeze în apărători ai ordinului, au fost făcuți 
cu promptitudine să dispară. În sfârşit, cei mai multi, aşa cum 
reiese din interogatoriile comisarilor pontificali, fuseseră infor- 
mati că marii demnitari, cu Molay în frunte, făcuseră märturi- 
siri complete. Or, aceşti oameni nu îndrăzneau, aşa cum arată 
declaraţiile lor, să ia vreo inițiativă în afara deciziilor condu- 
cătorului ordinului, regulamentul poruncind o supunere întru 
totul militară față de acesta din urmă. 


Pe deasupra, cei mai mulți martori interogati sunt simpli 
sergenti, frați servanti, analfabeți, care vorbesc, de exemplu, 
despre ceea ce se desfăşura în cursul adunărilor de canonici 
fără a fi asistat la acestea. Unde sunt mândrii cavaleri? Elita 
ordinului, decapitată la Acra în 1291, fusese măcar înlocuită? 
Cavalerii rămăseseră în Cipru? Cu prilejul anchetei desfăşu- 
rate la fața locului, nu s-a mai găsit decât o mână de membri 
ai ordinului. În Pensinsula Iberică, în schimb, se ştie că tem- 
plierii au luptat înainte de a se preda: fără îndoială că acolo 
se aflau forțele active ale Templului în anii 1300, pe frontul 
Reconquistei, şi cu siguranţă că nu în comanderiile franceze, 
unde lucrau fraţii servanti şi se bucurau de pensie câțiva cava- 
leri bătrâni (cei interogati în Franța au adesea în jur de şaizeci 
de ani). 

Din toate aceste motive, interogatoriile comisiei ponti- 
ficale par şi ele îndoielnice. Michelet nu putea să nu ştie acest 
lucru. 

Cu toate acestea, el crede în „delăsarea“ finală a Tem- 
plului în Ținutul Sfânt, prins „între pericolele unui război nimi- 
citor şi tentatiile unui climat arzător, ale unui ţinut de sclavi 
şi ale senzualei Sirii“. Mâhniţi, debusolați după căderea 
cetăţii Saint-Jean d'Acre, soldaţii ordinului s-ar fi prăbuşit, 
întorcând spatele lui Dumnezeu şi apropiindu-se de Fiară. „Ei 
au încercat să practice superstitiile orientale şi magia sarazină. 
Iniţial simbolică, renegarea a devenit apoi reală; ei au abjurat 
un Dumnezeu care nu le dădea victoria, tratându-L ca pe un 
Dumnezeu infidel care îi trăda, ultragiindu-L şi scuipând pe 
cruce. [...] lată nişte presupureri, se va spune. Ele însă reies în 
chip prea firesc dintr-un mare număr de mărturisiri obținute 
fără să se fi recurs la tortură, îndeosebi în Anglia.“ Cupidi- 
tatea lui Filip cel Frumos, ruinat de războiul cu Flañdra, va face 
restul. Cât despre Clement al V-lea, nu era el omul său? 


Spiritul are oroare de vid. Michelet crede vädit în anu- 
mite mărturii, mai ales în cele legate de renegarea lui Hristos 
şi de scuiparea crucii. În consecință, trebuie să le explice: în 
spiritul romantic, e de presupus că ordinul a fost contaminat 
de un sincretism religios — apărut fără îndoială în urma con- 
tactului cu secta asasinilor, cu care „erau în relații notorii“: 
am văzut despre ce fel de raporturi era vorba în realitate — care 
l-a făcut să se dedea, în consecinţă, „celor mai josnice şi mai 
respingătoare ceremonii“ (să fie vorba de o nouă aluzie la 
sodomie?). 

Să-i iertăm scriitorului romantic excesele de imaginaţie, 
care îşi au de altfel farmecul lor gotic, şi să reținem doar fap- 
tul că istoricul, atent la interogatoriile luate templierilor, le-a 
bănuit că ar conţine o parte de adevăr. 


În 1887, americanul Henry Charles Lea publică cele 
trei volume din monumentala sa History of the Inquisition of 
Middle-Ages, care se bucură şi azi de autoritate. Capitolul 
consacrat procesului Templului apare ca un răspuns usturător 
dat afirmațiilor lui Michelet. Ca si Voltaire, Lea face apel la 
simplul bun-simf, şi acesta îi este suficient pentru a elimina, 
rând pe rând, fiecare dintre capetele de acuzare cu care Filip 
cel Frumos, cu complicitatea Inchiziției — iar apoi cu coope- 
rarea obiectivă a papei —, a incriminat ordinul. Autorul revine 
pe bună dreptate asupra vechii duşmănii a prelatilor față de 
templieri, insistă asupra ostilitäfii mai recente a ordinelor cerşe- 
toare, aflate în concurenţă cu solicitantii Templului, a căror 
reţea se întindea pe cuprinsul întregului Occident şi asupra 
căreia insistă doar Henry Charles Lea şi Jean Favier. Or, 
aceasta explică în mare parte rivalitatea dintre noile ordine şi 
templieri. Atunci când episcopii şi cardinalii, pe de o parte, şi 


dominicanii si franciscanii, pe de alta, vor fi afiliati anchetelor, 
se înțelege că ei nu vor proceda cu obiectivitatea necesară. 

Averea Templului, exagerată de cronicarul Villani, 
amplificată şi mai mult de istoricii care au urmat, e adusă la 
proporţiile sale reale, suficiente totuşi pentru a explica gestul 
lui Filip al IV-lea — ceea ce este discutabil. 

Mai fundamental, Henry Charles Lea contestă acuzaţia 
cea mai gravă, cea de erezie. Pe de o parte, „nu există, aşadar, 
împotriva ordinului nici o mărturie materială, nici o dovadă 
externă [faimosul idol în formă de cap nu a fost găsit vreodată, 
după cum nu au fost găsite nici „statutele secrete“]; toată 
acuzaţia se bazează exclusiv pe confesiuni smulse prin făgă- 
duinfa iertării şi prin amenințarea cu arderea pe rug, prin tor- 
tură și amenințarea cu tortura; [...] de fiecare dată când aceste 
metode nu au fost utilizate, nu s-a putut obţine nici o recu- 
noastere a culpabilităţii.“!*? 

Într-adevăr, mărturisirile sărace obținute, de exemplu, 
în Anglia, despre care vorbea Michelet, au fost obţinute cu 
prețul implantării forțate pe teritoriul englez a torturii inchizi- 
toriale, interzise de legile civile ale țării (scrisoarea lui Clement 
al V-lea către regele Eduard I, din 6 august 1310). Neputân- 
du-se dovedi culpabilitatea ordinului, în Anglia li s-a alocat 
în cele din urmă membrilor săi o pensie. 

Şi mai fundamental, Henry Charles Lea, care are cunoş- 
tinfe aprofundate în materie de erezie, arată că, „dacă ordinul 
ar fi avut suficientă ardoare şi convingere pentru a organiza 
şi propaga o erezie nouă, s-ar fi găsit neîndoielnic măcar câți- 
va martiri, aşa cum s-a întâmplat cu toate sectele eretice. Or, 
nici unul dintre templieri nu a recunoscut credința ce i se 
atribuia [într-adevăr, tofi martorii care recunosc că, la primi- 
rea lor în ordin, l-au renegat pe Hristos sau pe Dumnezeu, sau 


Propheta (sic), sau cä au scuipat pe cruce (când un crucifix, 
când o imagine) spun că au făcut-o „cu gura, şi nu cu inima“ 
— conform aceluiaşi sistem de apărare adoptat în privința 
sodomiei: da, exista, dar eu, unul, nu am făcut-o niciodată], 
nici unul nu a declarat că persistă în ea. Toţi cei cărora sufe- 
rinţa le-a smuls o confesiune au abjurat din plin greşelile ce li 
se imputau şi au cerut iertarea. Un singur caz de rezistență ar 
fi fost, pentru Filip şi pentru Clement, mai preţios decât orice 
altă mărturie şi ar fi devenit pivotul întregului proces; acest 
caz însă nu a existat.“ 

Logica adoptată de Henry Charles Lea este cu atât mai 
remarcabilă cu cât în urmă cu zece ani, în 1877, Theodor 
Merzdorf, curator al bibliotecii ducale din Oldenburg, publica 
la Halle Les Statuts secrets des Templiers, despre care susținea 
cä le descoperise în arhivele secrete ale Vaticanului, dar care 
erau un fals dovedit, construit dupä interogatoriile publicate 
anterior de Michelet, constituind un amestec savant de gnozä 
şi catarism, a căror autenticitate fusese garantată la acea 
vreme de orientalistul Hammer-Purgstall. 

Henry Charles Lea desființează deopotrivă încă o acu- 
zatie dintre cele aduse Templului: aceea că, în adunările de 
canonici, preceptorii şi conducătorii ordinului i-ar fi absolvit 
de păcate pe cavaleri. Secretul adunărilor de canonici se 
explică în acest context, fiind propriu tuturor ordinelor monas- 
tice: fiecare îşi mărturisea păcatele sau putea fi acuzat de un 
păcat, şi atunci erau hotărâte pedepsele. Pe de o parte, aceasta 
implica interdicția de a se vorbi despre ceea ce avusese loc în 
timpul adunărilor de canonici în afara acestora, „deoarece 
ar însemna să dezvăluim adunarea şi s-ar putea stârni o ură 
nespusă“.!* Era echivalentul laturii disciplinare a întrunirilor 
comunității monahale: „Acuzarea călugărilor delincventi o dată 


pe săptămână, de către ei înşişi sau de către frații lor: aceasta 
este adunarea culpelor.“'” Pe de altă parte, aceasta însemna, 
după cum spune cu pertinentä Henry Charles Lea, că „adu- 
narea era un confesional“. 

În cursul secolului al XIII-lea, acest obicei s-a pierdut, 
în timp ce confesiunea auriculară, născută, după cum am văzut, 
pe terenul neîndoielnic propice noilor invenții ale represiunii 
ereziei catare, se răspândise încetul cu încetul pe tot cuprinsul 
creştinătăţii. Confesiunea era obligatorie cel putin o dată pe 
an pentru membrii parohiei şi de trei ori pe an pentru mem- 
brii ordinelor. Cu toate acestea, „deşi practic căzut în desue- 
tudine, dreptul la iertare continua să fie revendicat de către 
preceptori [ai Templului]'“."”! Nici măcar nu e necesar să ajun- 
gem până acolo: documentaţia de care dispunem astăzi în pri- 
vința ordinului arată că, până la sfârşitul istoriei Templului, 
adunările de canonici au stabilit penalitätile ce fi sanctionau 
pe fraţii ce se făcuseră vinovați de vreun păcat. Din care motiv, 
repetăm, era nevoie de păstrarea secretului: dacă deliberările 
adunărilor ar fi transpirat în exterior, ne putem imagina lesne 
conflictele pe care acest fapt le-ar fi provocat. Or, preceptorii 
aveau obiceiul ca la sfârşitul acestor şedinţe să-i ierte pe frații 
penalizati. 

„Această iertare a putut fi uşor confundată cu izbăvirea 
pe care doar un preot o poate da“, arată cu bun-simt Alain 
Demurger, „greşeală din care acuzatorii au făcut o crimă“, în 
conformitate cu mecanismul de extrapolare propriu ansam- 
blului procesului. 

Independenţa de spirit a americanului Henry Charles 
Lea față de contextul romantic şi neoezoteric al vremii sale, 
ca şi cunoaşterea profundă a istoriei ereziei îi îngăduie astfel, 
de-a lungul celor o sută de pagini pe care le consacră în 1887 


procesului templierilor, să demonteze rațional principalele 
capete de acuzare la adresa ordinului. Istoricii care vor veni 
după el se vor inspira pe larg din lucrarea sa şi continuă să se 
inspire şi astăzi. 

Suntem cu atât mai frapati de schimbarea bruscă de ati- 
tudine pe care o face la un moment dat. „Totuşi, scrie el, nu 
este imposibil să fi existat un fond de adevăr în poveştile 
despre săruturile obscene.” Sărutarea gurii celui care îl 
primea pe noul frate nu avea nimic obscen, nefiind decât un 
semn de fraternitate, aidoma celui ce pecetluieşte, de exemplu, 
omagiul vasalului față de senior. Dar, în conformitate cu 
„mărturiile“ existente, ar fi existat şi alte săruturi, impuse, pe 
buric, în josul şirei spinării, pe sex etc. În mod curios, Henry 
Charles Lea le admite ca fiind adevărate şi explică faptul prin 
majoritatea fraţilor servanţi, cărora cavalerii le-ar fi impus 
aceste săruturi pentru a le inculca „supunerea absolută“, susti- 
nând în acelaşi timp o egalitate întru totul teoretică. Expli- 
cafia ni se pare de neacceptat: fraţii servanfi (ca şi converşii 
din Ordinul Cîteaux) nu erau admişi la egalitate cu cavalerii 
(care aveau un statut asemănător călugărilor din strană cister- 
cieni), fapt demonstrat fie şi numai prin culoarea mantiei, 
care îi diferenția explicit. „Mărturisirile“ nu merg deloc în 
acest sens, deşi sunt proferate în cea mai mare parte, aşa cum 
am spus, de servanfi, dintre care unii dezvăluie limpede dis- 
prețul a cărui țintă erau — „noi ăştia, micii“, spune, de exemplu, 
fratele Jean Bertaud!'”* —, dar nu spun niciodată nimic în 
această privință. 

Henry Charles Lea nu se opreşte aici: el se întreabă dacă 
anumiți templieri, mâhniti şi suportând greu legămintele pe 
care le făcuseră, „poate că şi eliberaţi de orice convingere reli- 
gioasă în urma contactului cu desfrâul oriental“ (reminiscență 


a presupurerilor lui Michelet), nu cumva „puseseră ocazional 
la încercare supunerea vreunui neofit, invitându-l să scuipe pe 
crucea veşmântului ce le devenise odios?“ 

Degeaba continuă autorul spunând: „Concluzia noastră 
nu se schimbă însă cu nimic: ordinul, victimă a acestei oribile 
tragedii, era nevinovat de crimele pentru care a fost pedep- 
sit“; îndoiala şi-a făcut apariția. 


Henry de Curzon publica în 1886 La Regle du Temple, 
ediţie a regulamentului, dar şi a uzanțelor scrise (Retrais) şi a 
penalitätilor ce îi sunt posterioare, ediție ce continuă să se 
bucure de o reputaţie neştirbită.!* 

După cum am menţionat la începutul studiului nostru, 
secolul al XX-lea a cunoscut apariţia câtorva lucrări majore. 
Marchizul de Albon alcătuieşte în 1913 o colecţie remarcabilă 
de catastife referitoare la ordin (Cartulaire général de l'ordre 
du Temple). În 1923, Georges Lizerand publică şi traduce 
diferite materiale esenţiale pentru înțelegerea procesului, sub 
titlul Le Dossier de l'affaire des Templiers. 

În 1955, Raymond Oursel traduce si comentează o mare 
parte a documentelor publicate odinioară de Michelet. Acest 
nou Procès des Templiers, oricât de nuanfat ar fi, are la rândul 
său ca rezultat apariţia unei îndoieli de proporţii. Cine s-ar 
gândi, chiar şi astăzi, spune autorul, să-l acuze, fie şi teoretic, 
pe Papa Clement al V-lea, zdruncinat de mărturisirile celor 
interogati? „Oare analiza documentelor [...] nu îl convinge 
pe cititorul impartial că în Ordinul Templului existau cel 
putin câteva indicii supărătoare ale decadentei şi delăsării 
morale?“ Aserţiunea este încă o dată surprinzătoare, deoarece 
autorul a scris peste două sute de pagini descriind cum marto- 


rii interogati de comisia pontificală, din 1309 până în 1311, 


sunt obiectul amenintärilor si al diverselor manipuläri. Cu toate 
acestea, se pare cä Raymond Oursel se hotäräste sä admitä 
decizia papalä. Desigur, Templul devenise inutil, desigur ordi- 
nele cersetoare si evoluţia societății medievale făcuseră ca idea- 
lul „călugărilor-soldați“ să devină perimat, dar asta înseamnă 
oare că ordinul era vinovat? 

De fapt, autorul demonstrează de-a lungul ediţiei sale 
de procese-verbale şi alte documente contemporane lipsa de 
temei a fiecărei acuzaţii, cu excepţia uneia singure: renegarea, 
deoarece aceasta reprezintă cvasiunanimitatea mărturiilor. 
Dar, după părerea lui Raymond Oursel, „obscuritatea“ sub- 
zistă: nici unul dintre aceşti martori, atât de prompti în a recu- 
noaşte renegarea, nu o poate explica. 

Cu toate acestea, Raymond Oursel nu cade în capcana 
în care se repezise Michelet: cea a explicatiei cu orice pret. El 
examinează o clipă pista catară. Bineînţeles, numeroşi exco- 
municati fuseseră integrați în ordin şi, dacă acesta fusese 
infiltrat de erezia maniheistă — sau, am spune, dualistă —, acest 
fapt ar explica renegarea lui Hristos şi scuiparea crucii, dar nu 
şi renegarea lui Dumnezeu, totuşi „recunoscută“ de numeroşi 
martori. 

Să fie vorba atunci de o uzantä introdusă pe vremea 
conducătorului Gerard de Ridefort, care ar fi „jurat credință“ 
(Islamului) şi se angajase faţă de Saladin să impună renegarea 
în cadrul ordinului? Unii martori fac aluzie la aceasta, dar fără 
a fi deloc siguri. „Aşa era obiceiul“, se mulfumeau să spună 
în cele din urmă cu toții. O renegare goală de sens, pe care 
noii membri o fac „cu gura, şi nu cu inima“. La ce servea ea? 

Când publică La Vie des Templiers," Marion Melville 
reia această întrebare: „Ca urmare a faptului că Inchiziția a 
renunţat să le impute templierilor o erezie categorică, apostazia 


lor devine un act aberant, absurd în înțelesul strict al cuvân- 
tului. Ei îl reneagă pe Dumnezeu în van şi scuipă plângând pe 
crucea pe care comandorul lor le-o întinde gemând. Nici un 
martor nu se prezintă drept confesor al unei credinţe eterodoxe 
şi nu este detectată nici cea mai mică urmă a vreunei doctrine 
secrete. La sfârşit, cei care urcă pe rug mor proclamându-şi 
credinţa în Dumnezeu.“ 

Iată-ne revenind la constatarea făcută de Henry Charles 
Lea încă din 1887: dacă ar fi existat o erezie, ea ar fi primit 
un conținut şi ar fi provocat apariția unor martiri. Or, aceasta 
nu s-a întâmplat. Totuşi, Henry Charles Lea şi, după el, Ray- 
mond Oursel cred că există un fond de adevăr îndărătul aces- 
tei mărturisiri prea adesea repetate. Raymond Oursel se mulțu- 
mea să constate aici o „obscuritate“, în timp ce Henry Charles 
Lea bănuieşte că anumiţi templieri, iritati şi pierzându-şi cre- 
dinfa, îi pun la încercare pe neofiţi impunându-le să scuipe 
crucea. 


Analizele cele mai recente merg în acelaşi sens. Alain 
Demurger (1985) vede în „săruturile obscene“ la care ar fi fost 
silit neofitul „acele mici manii ale Templului“, cunoscute în 
cele din urmă de toți cu mult înaintea procesului.!* Să fi fost, 
practic, o formă de inițiere? Se va recunoaşte că asemenea 
manii, în momentul solemn al primirii în ordin, al rostirii 
legămintelor şi al înmânării mantiei, ar lăsa să se ghicească o 
degradare sensibilă în comparaţie cu spiritul regulamentului 
primar. Explicaţia privitoare la renegare şi la scuiparea crucii 
este mai problematică: „Avem probabil de-a face cu un ritual 
simbolic, al cărui înțeles s-a pierdut (o evocare a Sfântului 
Petru care L-a renegat pe Hristos?), [...] un ritual lipsit de 
consistență, care şi-a pierdut semnificația?“!*! Aici e problema, 


în această absență a semnificației, şi ne întoarcem astfel în 
„obscuritate“, aporie la care ajungea Raymond Oursel în 1955. 

În cele din urmă, analizarea concluziilor istoricilor 
moderni care au studiat procesul templierilor duce la împăr- 
tirea acestora în două tabere. 

Câţiva, precum Marion Melville, Régine Pernoud sau 
Malcolm Barber, susțin inocenta desăvârşită a ordinului. Am 
mentionat-o deja pe prima; să vedem ce spune Régine Pernoud: 
„Doar câțiva istorici care se înverşunează să apere memoria 
lui Filip cel Frumos acordă credibilitate acuzațiilor cărora le-au 
căzut victime templierii. Un examen cât de cât aprofundat al 
materialelor procesului, actualmente publicate, nu lasă nici o 
îndoială în privința problemei: toate mărturisirile au fost 
smulse prin tortură şi, cu infime excepții, ele nu au fost obti- 
nute decât în Franța.““!*? 

Cât despre Malcolm Barber, el îşi încheie studiul extrem 
de amănunțit cu rândurile următoare: „Acuzaţiile de erezie 
nu sunt dovedite şi evidenţa unei degradări interne este lipsită 
de temei [...], procesul templierilor poate fi explicat mai 
curând prin factori externi ordinului decât prin defecte interne: 
nevoile financiare ale lui Filip cel Frumos, slăbiciunea papali- 
tätii după înfrângerea lui Bonifaciu al VIII-lea, pierderea Acrei 
şi impactul acesteia asupra atitudinii Occidentului creştin, şi 
întâmplarea care l-a făcut pe Clement al V-lea să solicite 
prezența lui Jacques de Molay în Franţa în timpul uneia dintre 
crizele financiare cu repetiţie pe care le-a cunoscut guvernul 
lui Filip al IV-lea.“'® 

Cu toate acestea, de la Voltaire la Michelet şi la Henry 
Charles Lea, de la Raymond Oursel la Alain Demurger, autori 
care erau convinşi de nevinovăția funciară a ordinului, de 
rolul decisiv jucat de regele Franţei, de complicitatea activă 


sau pasivä a papei, de märturisirile smulse sub amenintarea 
torturii sau prin tortură, se emit îndoieli. Îndoiala este diferită 
pentru fiecare: uşoară la Voltaire, enormă pentru Michelet, 
redusă la Henry Charles Lea, prezentă, dar inexplicabilă după 
părerea lui Raymond Oursel, demnă de explicaţii după Alain 
Demurger. Oricum ar fi, ea are ca rezultat crearea unei enigme. 

Ceea ce provoacă restrictia mentală este tocmai pre- 
zența reiterată, persistentă chiar în fața comisiei pontificale 
(şi cel putin o dată în fața comisiei de anchetă din Anglia) a 
renegării lui Dumnezeu şi a scuipării crucii. 

E un ritual simbolic al cărui înţeles s-a pierdut, presu- 
pune Alain Demurger, ceea ce nu valorează în ultimă instanță 
mai mult decât „obscuritatea“ de care vorbea Raymond 
Oursel. Henry Charles Lea vedea în ele simptomul iritării, al 
pierderii credinței de către anumiți membri ai ordinului. 
Aceasta concordă cu „depravarea“ despre care au vorbit atât 
Jacques de Vitry, cât şi Papa Grigore al X-lea, ambii prezenţi 
la Acra în cei din urmă ani ai statelor latine, sau cu poemul 
dezabuzat scris de templierul Ricaut Bonomel... „Fiindcă 
Dumnezeu, care odinioară veghea, acum doarme.“ 


Dacă toate acestea sunt exacte şi chiar dacă motivele 
regelui şi ale papei sunt de cu totul alt ordin, iar ratiunile princi- 
pale ale procesului sunt de găsit, aşa cum afirmă Malcolm 
Barber, în exteriorul Templului — credem însă că nu în nevoile 
financiare ale guvernului lui Filip cel Frumos, chiar dacă au 
jucat şi ele un rol important, ci mai ales în confruntarea 
impusă de primul monarh al unui stat-natiune în devenire 
mostenitorului unei papalitäti care tinsese până atunci spre 
puterea teocratică, putere căreia Bonifaciu al VIII-lea, predece- 
sorul lui Clement al V-lea, îi fusese demnul reprezentant —, nu 


e mai putin adevărat că istoria ordinului se încheie cu o între- 
bare. Cum de cavalerii săraci ai lui Hristos sau în orice caz 
unii dintre ei au putut să ajungă, dacă au ajuns într-adevăr, să 
se lepede de credinţa lor? 


Concluzii 


„Viaţa se întoarce pe urmele morții, 
aşa cum ziua se întoarce pe urmele nopții.“ 


Bernard de Clairvaux, 
Predica a XXVII-a 
despre Cântarea Cântărilor 


26 
Mitul cruciadei 


Ce a mai rămas astăzi din cruciadă? Şi ce a mai rămas 
din Templu? Ambele, însă cu titluri diferite, au devenit nişte 
mituri. Să încercăm să înțelegem cum. 


Mai întâi, cruciada. Am arătat, credem, că Templul, a 
cărui istorie coincide în timp, cu o aproximaţie de douăzeci 
de ani, cu cea a statelor latine, nu ar putea fi bine înțeles decât 
ca o excrescentä, un epifenomen al ansamblului mai general 
al cruciadelor. 

Deşi a mobilizat Occidentul vreme de două secole, cru- 
ciada nu trebuie privită, după părerea noastră, drept ceva ce a 
adus sau nu Occidentului oarece profituri, înțelese în sensul 
modern de istoricii moderni. Din acest punct de vedere, ana- 
cronic pentru judecarea deplasării unei părți a populaţiei euro- 
pene în direcția Levantului, este evident că bilanțul este nega- 
tiv. Problema nu se pune însă în aceşti termeni, pur şi simplu 
fiindcă ea nu se punea în aceşti termeni pentru protagonistii 
acelei perioade. 

Am încercat să le desluşim motivațiile. Ele au fost 
multiple: impulsul primar, ocultat de cronicile clericilor, 
aflaţi în slujba Bisericii sau a marilor seniori, pare din ce în 
ce mai mult provenit din păturile inferioare ale populației. 
Aceste pături sunt lipsite de discurs, dat fiind că sunt îndepăr- 
tate de clasa clericilor sau de clasa feudală posedantă. Sunt 
ţărani, zisi „săraci“, „păstoraşi“ sau „copii“ — să nu uităm că 


infants îl desemnează literalmente în latină pe cel care nu dis- 
pure de cuvânt —, cavaleri fără avere — adică lipsiţi de fief, fără 
moştenire şi cel mai adesea necăsătoriți, pe care perioada feu- 
dală îi numeşte „tineri“ şi pe care ficțiunea îi califică drept 
cavaleri rătăcitori, şi, în sfârşit, oameni ai bisericii, fără aparte- 
nenţă clară, „ermiţi” de care ierarhia ecleziastică se teme nespus. 

La sfârşitul marilor invazii, pe vremea principatelor 
care urmează efemerei renaşteri a statului carolingian, în timp 
ce Europa se ridică, își defrişează pădurile, restabileşte încetul 
cu încetul comerțul internațional şi cunoaşte o demografie 
galopantă, primele elemente ce pornesc la drum spre Ţinutul 
Sfânt sunt cele provenite din păturile joase ale societăţii. 

Predici înflăcărate, credinţe escatologice în instaurarea 
apropiată a mileniului şi în venirea lui Hristos, totul urmând 
să aibă loc în cetatea Ierusalimului, în mod confuz deopotrivă 
pământească şi cerească: iată ceea ce, într-o epocă de dezvol- 
tare în care creştinismul, implantat superficial în Occident, are 
încă gustul noului, pare să provoace mobilizarea populaţiei în 
vederea marii călătorii. 

Urban al II-lea şi, după el, un anumit număr dintre suc- 
cesorii săi par să fi măsurat pericolul reprezentat de fenomen 
şi aportul său potenţial. Recuperarea impulsului, canalizarea 
sa, punerea lui sub controlul instanțelor conducătoare, acesta 
pare să fi fost obiectivul suveranilor pontifi care, timp de două 
secole, au sprijinit cruciada. 

În fața Islamului expansionist, intuiţia genială a lui 
Urban al II-lea pare să fi fost depăşirea Păcii şi a armistițiului 
lui Dumnezeu, exportând literalmente violența clasei cavale- 
rilor în afara Occidentului şi făcând astfel ca speranța apoca- 
liptică ce bântuia societatea în profunzime să fie în folosul 
Bisericii. 


La acestea trebuie adăugate motivațiile proprii marilor 
seniori: dobândirea unor noi principate în Levant nu era 
incompatibilă cu aspiraţiile religioase. 

Şi apoi, există interesele clasei negustoreşti: lemn, fier 
şi arme în schimbul alaunului, a mirodeniilor şi a tesäturilor, 
aceştia sunt termenii comerțului făcut în Mediterana cu Isla- 
mul. Acesta este negotul pe care îl desfăşoară, de-a lungul 
cruciadelor şi după încheierea lor, comercianții italieni îndeo- 
sebi, în pofida interdictiilor reiterate emanând de la Sfântul 
Scaun. Flota venețienilor, a genovezilor sau a amalfitanilor 
este indispensabilă pentru logistica expedițiilor peste mare, 
astfel încât interdicțiile sunt ocolite. 

Şi chiar mai mult de-atât, după cum am văzut: cea de-a 
patra cruciadă, din 1204, este deviată pe față spre Bizanţ, şi 
aceasta, în ciuda unor proteste de principiu, îi convine papali- 
tätii. 

Poate că Urban al II-lea, după cum crede Claude Cahen, 
voia, provocând (sau recuperând) cruciada, să implanteze 
Biserica din Occident în Orient, creând acolo o platformă 
capabilă să supună crestinätätile locale, şi îndeosebi pe cea 
bizantină. Fapt este că papalitatea, după jefuirea Constantino- 
polului, a cautionat înființarea imperiului latin din Orient 
(1204-1261). 

Încercarea de luare în stăpânire nu a avut succes: creş- 
tinii din Orient, cu excepția armenilor şi a maronitilor, nu 
s-au aliniat Romei. Cu toate acestea, puterea bizantină, con- 
fruntatä cu ofensiva turcă şi apoi mongolă, era oricum con- 
damnată în timp. Să nu uităm că Bizanțul a chemat initial 
Occidentul în ajutor. Bazileul Alexios Comnen se aştepta, în 
jurul anului 1095, să primească şi să plătească noi mercenari, 
dar „Occidentul întreg“ s-a pus în mişcare. 


Judecând raţional, se pare că sfârşitul imperiului din 
Orient nu poate fi imputat iniţiativelor venite din Europa: 
forțele de atac turce şi mongole sunt suficiente pentru a-i 
explica finalul. 

Cât despre strategia papalității, indiferent de motivaţia 
sa profundă, ea se soldează în cele din urmă cu un eşec: în 
1291, statele latine dispar. 


În schimb, termenul de „cruciadă“ a fost învestit de 
atunci încoace cu un sens nou, de-a dreptul mitic. Să nu uităm 
că acest termen nu apare decât la sfârşitul Evului Mediu, 
autorii din secolele al XII-lea şi al XIII-lea calificându-i doar 
pe cruciați drept crucesignati (marcați cu semnul crucii) şi 
vorbind de expediție, de trecerea sau de pelerinajul peste 
mare. Apariţia cuvântului coincide cu ivirea mitului: exal- 
tarea unui „război sfânt“ purtat de eroi cavaleri. Treptat, ter- 
menul a căpătat un înțeles paşnic, antiistoric, chiar dacă, aşa 
cum dezvăluie Alphonse Dupront, „geniul cuvântului şi une- 
ori lucrul în sine implică o depăşire a limitelor obişnuite ale 
puterii omeneşti““!*. 


Cât despre cruciada concretă, ea se consumă, după păre- 
rea aceluiaşi Alphonse Dupront, o dată cu întoarcerea Isra- 
elului în Ţinutul Fägäduinfei. Aceasta este o teză discutabilă, 
dar care îşi are logica ei: primii cruciați se asimilau cu tribu- 
rile lui Israel care ajungeau în Ţinutul Fägäduinfei. Ei consti- 
tuiau, după terminologia cronicarului anonim al expediției, 
populus Dei în marş: poporul ales al Vechiului Testament. 

Paralelismul este de actualitate, susține şi Jean-Claude 
Guillebaud: „Ca şi Israel, regatele france, abia înfiinţate, au 
fost nevoite să reziste în faţa a nenumărate contracruciade. 


Aceste regate au fost astfel condamnate să rămână în perma- 
nenţă cu arma la picior."“* Sprijinul politic şi financiar al dias- 
porei şi al Statelor Unite poate fi astfel comparat cu sprijinul 
continuu al Occidentului acordat statelor latine, „grefă occi- 
dentală într-un univers ostil“, în timp ce ordinele militare 
drenau sume considerabile de bani, până într-atât încât s-au 
dedat activităţii bancare. În sfârşit, problemele demografice şi 
de inferioritate numerică, şi dezbinările lumii arabe fac deo- 
potrivă ca situația Israelului să poată fi comparată cu cea a 
statelor france. 

Fapt este că evocarea cruciadelor în Orientul Mijlociu 
de astăzi nu constituie un joc gratuit. De partea arabă, amin- 
tirea acestui subiect rămâne în egală măsură vie, din motive 
inverse. Abdel Nasser, Hafez el-Assad şi Saddam Hussein 
s-au comparat rând pe rând cu Saladin. 

Când a tras în Papa loan-Paul al II-lea, turcul Ali Agça 
a declarat că a vrut să-l ucidă pe „liderul cruciaților“. 

Cât despre Ossama ben Laden, el a înființat în 1998 
Frontul Internaţional al Jihadului împotriva evreilor şi a cruci- 
atilor, încorporând organizația Al-Qaeda şi alte grupuri armate. 

Aceste referiri datorează în ultimă instanță mai multe 
colonialismului european din secolul al XIX-lea şi de la înce- 
putul secolului al XX-lea, apoi creării unui stat israelian şi 
influenţei crescânde a SUA, decât cruciadelor propriu-zise. 
Aşa cum am arătat, ele nu au fost considerate de nici un autor 
musulman din acea vreme drept un fenomen în adevăratul 
sens la cuvântului şi, pe deasupra, au fost ignorate în exteri- 
orul sferei siro-palestiniene. Spre deosebire de ceea ce s-a 
întâmplat în Occidentul medieval, unde cruciadele au generat 
o literatură în sine, ele nu sunt percepute, după scrierile ara- 
bilor de atunci, decât ca un epifenomen (Chiar şi atunci când 
a fost vorba să fie descrisă cariera unui Saladin). 


Istoricii, tilologii şi arheologii au început să studieze 
cruciadele la sfârşitul secolului al XVIII-lea şi mai ales în 
secolul al XIX-lea. Lucrările lor, care prezintă deseori expe- 
dițiile francilor şi înființarea statelor latine drept antecedente 
ale colonialismului, au creat punctul de vedere prin care: 
majoritatea arabilor de astăzi, ca şi numeroşi occidentali con- 
tinuă să perceapă cele două fenomene ca pe un ansamblu.1% 

Dacă e să încercăm să dăm un răspuns întrebării noas- 
tre inițiale, de pe urma cruciadelor a rămas în Occident un mit. 
Mai exact, un cuvânt mitic desemnând orice luptă, teoretic 
paşnică, purtată în numele unui ideal. Fenomenul istoric s-a 
transformat în substantiv comun, care poartă totuşi urma unei 
nebunii, a acestui element al panicii care a pus în mişcare 
populaţiile Occidentului. În schimb, în Orientul Apropiat, în 
chiar locul unde s-au desfăşurat evenimentele, subzistă urme 
memoriale care vorbesc şi astăzi, chiar dacă într-un “context 
diferit. Este vorba aici de amalgamul dintre vechi şi actual. 

Din acest punct de vedere, cel al rämäsitélor, a ceea ce 
a mai rămas, ce s-a mai întâmplat cu militia cavalerilor săraci 
ai lui Hristos? 


27 
Templul a fost întotdeauna controversat 


Se poate spune că ordinele militaro-religioase create în 
perioada şi în contextul cruciadelor le-au oferit laicilor o cale 
de acces inedită la sfinţenie. Nu putem, aşa cum visa Bernard 
de Clairvaux, să facem din templieri nişte călugări-soldați. 


Misiunea monahismului occidental, indiferent că era 
cenobit sau eremit, era de a asigura slujba divină departe de 
ispitele lumii, de a interveni, prin intermediul unor rituri 
adecvate, pe lângă Dumnezeu pentru mulțimea laicilor. Tem- 
plierii erau cavaleri care aveau un ideal religios, nu călugări. 
Transgresând diviziunea societății în trei ordine şi încurajați 
pe această cale de Sfântul Bernard, omul-cheie al Bisericii 
din secolul al XII-lea, care urmărea să creştinizeze totalitatea 
societăţii, Hugues de Payns şi discipolii săi au provocat ime- 
diat o controversă, care nu a mai încetat niciodată. 

Am menţionat criticile foarte aspre adresate membrilor 
ordinului de către un Guigues de la Grande-Chartreuse sau de 
un Isaac de PEtoile la putin timp după înființarea acestuia. 
Am menționat, comparându-le, răspunsurile lui Bernard de 
Clairvaux, care îi lăuda, dimpotrivă, scriind Eloge de la nou- 
velle chevalerie, şi ale lui Hugo peccator, indiferent de iden- 
titatea acestuia, care încerca la rândul lui să-i liniştească pe 
frații din Templu, dezbinati socialmente precum cistercienii 
şi să le legitimeze lupta. 

Într-adevăr, problema a fost la început cea a sângelui 
vărsat în numele lui Hristos. Papalitatea avea să aprobe rapid 
acest nou tip de război, dar, cu toate acestea, problema nu a 
încetat să fie pusă. 

Chiar şi în secolul al XVIII-lea, Voltaire se miră: „Prin- 
tre contradicţiile care intră în guvernarea acestei lumi, una nu 
dintre cele mai mici e această instituţie de călugări înarmați 
care jură să trăiască deopotrivă ca anahoreti şi ca soldaţi.“!*? 

Că templierii erau mai întâi şi înainte de toate cavaleri, 
bellatores, lucrul e atestat de diferitele dovezi pe care le-am 
adunat de-a lungul lucrării noastre. Nu vom reveni asupra 
acestui punct, dar putem adăuga mărturia ultimă a lui Jacques 


de Molay. Interogat despre o presupusä coliziune a Templului 
cu Saladin, ultimul lider al ordinului neagă ipoteza, dar îşi 
aminteşte că, în tinereţe, el şi alţii îl criticaserä pe maestrul 
Guillaume de Beaujeu pentru alianţa sa cu sultanul din acea 
vreme, înainte de a înţelege necesitatea acesteia. Molay utili- 
zează termenii următori: „[...] eu însumi şi mulţi alţii dintre 
confrații mei, care eram tineri şi însetaţi de luptă — ceea ce e 
firesc pentru tinerii cavaleri, care nu cer decât să vadă fapte 
de arme!“ Aceste cuvinte spun multe despre starea de spirit 
care îi însuflețea pe tinerii recruți ai Templului: ei sunt război- 
nici şi visează să lupte. 


În scurt timp, tonul dezbaterii se schimbă. Înspre 1160, 
respectiv după patruzeci de ani de la înființarea ordinului, 
Jean de Salisbury îşi alcătuieşte al său Policraticus. Este o 
operă capitală, primul adevărat tratat de filosofie politică al 
Evului Mediu occidental. Autorul său, care fusese vreme 
îndelungată secretarul lui Thomas Becket, a studiat filosofia 
la Paris, apoi la Chartres cu cei mai mari profesori: Pierre 
Abélard, Guillaume de Conches, Gilbert de la Porrte... Jean 
de Salisbury este un inovator, care deosebeşte „puterea statu- 
lui, rod al consensului social, de persoana care exercită funcția 
de conducere““.!*” Pentru el, şeful statului care nu este în slujba 
comunităţii de care e răspunzător poate fi calificat drept tiran. 

De două ori, în cursul tratatului său, gânditorul se referă 
la templieri. Prima dată, el citează ca exemplu o serie de ordine 
religioase care s-au consacrat cu fidelitate slujirii fraților lor, 
respectând regulamentele respective: Ordinul Chartres, cister- 
cienii, benedictinii de la Cluny, ermitii de la Saint-Augustin, şi 
adaugă: „Fraţii din Templu, după exemplul macabeilor, îşi pun 
sufletul la dispoziția fraţilor lor.“ Această frază e categorică: 
este vorba de sacrificiu. 


Ceva mai încolo însă tonul se înăspreşte. Al doilea frag- 
ment spune următoarele: 


„Soldaţii Templului, într-adevăr, îşi revendică admi- 
nistrarea bisericilor, [le] ocupă pe ascuns şi au întrucâtva 
îndrăzneala să împartă credincioşilor sângele lui Hristos, ei, 
al căror statut este să verse sângele omenesc. Nu că i-aş numi 
oameni sângerosi, ei care sunt aproape singurii dintre oameni 
care poartă povara războaielor legitime, deoarece nici David 
nu a fost numit un om sângeros ca urmare a războaielor 
legitime pe care le-a avut de purtat, ci din pricina Uriei 
căreia i-a vărsat sângele nevinovat." 


Aici se amestecă două concepte. Mai întâi, cel al răz- 
boiului legitim. Spre deosebire de Guigues de la Grande- 
Chartreuse sau de Isaac de l’Étoile, Jean de Salisbury, fără a 
o promova totuşi, în orice caz sprijină lupta dusă de cavalerii 
Templului: după părerea lui, ei sunt practic singurii care îşi 
asumă povara războaielor drepte. Acest punct se înscrie direct 
în linia argumentatiei dezvoltate anterior de Hugo peccator 
sau de Bernard de Clairvaux, conform căreia uciderea necre- 
dincioşilor şi însuşirea bunurilor acestora înseamnă a acționa cu 
deplină îndreptätire. Cu toate acestea, autorul lui Policraticus 
îi acuză pe aceşti oameni, al căror statut (legitim) este văr- 
sarea sângelui, că revendică deopotrivă administrarea biseri- 
cilor şi dau credincioşilor împărtăşania. În realitate, este vorba 
de denuntarea faptului că, în capelele comanderiilor sale, 
Ordinul Templului ține slujbe la care vin credincioşii. 

Poate că, fără a o spune, autorul vizează şi primirea 
celor care, în număr foarte mare, se dăruiesc Templului în 
pragul morţii, vrând să-şi răscumpere păcatele şi să-şi mântu- 
iască sufletul. 


Slujbe religioase si primirea muribunzilor constituie 
două privilegii rezervate până atunci comunităților monahale 
sau episcopatului, pe care le exercită în prezent templierii şi 
pentru care vor fi acuzaţi în curând de un conciliu. Să nu 
uităm că exercitarea unor asemenea privilegii asigura nişte 
venituri importante. 


Critica se precizează la scurt timp după aceea, o dată cu 
cronica lui Guillaume de Tir, redactată în ultima treime a 
secolului al XII-lea. După cum am văzut, arhiepiscopul născut 
la Ierusalim subliniază din plin — şi, după părerea noastră, în 
mod eronat — sărăcia primilor templieri, care depindeau de 
patriarhul local, pentru ca apoi să stigmatizeze orgoliul şi 
bogăţia ordinului aflat de-acum sub protecţia directă a papei 
şi beneficiind de donațiile întregului Occident. Despre război, 
legitim sau nu, de data acesta nu se mai spune nimic. 

La sfârşitul secolului al XII-lea, Gautier Map, cleric de 
înaltă cultură, aflat vreme îndelungată în slujba regelui anglo- 
normand Henric al II-lea Plantagenet, atacă Templul pe o bază 
similară, dar într-un mod şi mai violent. În Contes pour les 
gens de cour; el narează o anecdotă edificatoare. 


„Sarazinii îl ciuruiau pe un cleric cu săgeți ca să-l facă 
să-şi renege religia. Altul, care şi-o renegase deja, stătea ală- 
turi de el şi îi reproşa prostia de a continua să creadă. La 
fiecare săgeată, îi spunea: «E bine?» Clericul nu răspundea. 
Când celălalt i-a văzut dârzenia şi consecvența, i-a tăiat capul 
dintr-o lovitură şi l-a întrebat: «Aşa e bine?» Capul tăiat, 
vorbind, a răspuns: «Acum e bine.» Acest eveniment şi altele 
asemănătoare au avut loc în cazul primilor templieri, când 
Dumnezeu le era scump şi viața fără valoare, dar din clipa 
când dragostea lor față de Dumnezeu a scăzut, iar bogăţiile 


au sporit, am început să auzim un cu totul alt fel de întâm- 
plări [...].*2 


În continuare, Gautier Map arată cum, în urma inter- 
venfiei papilor şi a patriarhilor care i-au onorat ca pe apără- 
tori ai creştinătăţii, templierii au fost coplesiti de bogății: „În 
zilele noastre, ei pot să facă ce vor şi îşi satisfac dorințele.“ 
Urmează repunerea în discuţie, deja veche, a luptei cu spada, 
„acțiune ce i-a fost interzisă lui Petru ca să-L apere pe Hristos“. 
Acţiunea e discutabilă şi din alte motive: „Se pare că Templi- 
erii nu au ales cea mai bună metodă, din moment ce sub pro- 
tectia lor terenurile noastre de acolo [din Ținutul Sfânt] nu au 
încetat să se micşoreze, iar cele ale duşmanilor noştri să 
crească.“ Map scrie, fără îndoială, după dezastrul de la Hattin 
şi după cucerirea Ierusalimului de Saladin (1187). Se poate 
observa apariţia unei a treia etape a dezbaterii, când criticile vor 
ajunge să acuze pe față ordinul pentru înfrângerile suferite în 
Siria-Palestina. Acesta este cazul cronicarului Matthieu Paris, 
care reia în 1241 acuzaţiile de trădare aduse de Frederic de 
Hohenstaufen. 

Între timp, Map conchide în privința templierilor că în 
ei „Dumnezeu nu există“. Dacă ar fi să se instaureze pacea 
universală, ce s-ar întâmpla cu organizaţia lor? „Din acest 
motiv, se spune că li s-a întâmplat deja să evite pacea.“1* 
Această afirmație ultimă contrazice mai mult sau mai puţin 
cele spuse anterior, dar nu acesta este esentialul. 

La fel ca Guillaume de Tir, Gautier Map îi reproşează 
ordinului bogăţia, protecţia regilor si a prinților, intervenția 
papilor şi a patriarhilor: aceste bunuri îi îndepărtează pe tem- 
plieri de Dumnezeu, în timp ce fac totodată „ce vor“, întru 
satisfacerea dorințelor lor. Să menționăm, deoarece acest fapt 


îşi are importanţa sa, că atât Guillaume de Tir, cât si Gautier 
Map aduc acuzaţii asemănătoare ospitalierilor. La momentul 
oportun, legiuitorii lui Filip cel Frumos îi vor amenința deopo- 
trivă pe ospitalieri, în termeni abia voalati, cu sprijinul papei. 


Invers, un poem anonim datând din aceeaşi perioadă, 
deoarece deplânge înfrângerea de la Hattin şi pierderea Ieru- 
salimului, descrie eroismul combatantilor. 


„Erau acolo peste zece mii de creştini, dar fiecare 
dintre ei trebuia să înfrunte trei sute de necredincioşi; aşa că 
bactrienii şi hircanienii, practicând lupta corp la corp, abia 
dacă au lăsat să scape câțiva dintre ai noştri nevătămați. 

Regele [Ierusalimului] a fost făcut prizonier împreună 
cu crucea, alții au fost schiloditi şi trei sute de templieri cap- 
tivi au fost decapitati; nici unul dintre ei nu a avut mormânt, 
dar sufletele lor vor fi încoronate în Cer de Hristos." 


Idealul Templului îşi primeşte însă la acea vreme con- 
sacrarea în domeniul ficţiunii. 

Perceval ou le conte du Graal, de Chretien de Troyes, 
scrisă între anii 1181-1191 la comanda contelui de Flandra, 
Filip de Alsacia, cruciat în mai multe rânduri şi fiu al lui 
Thierry de Alsacia, care îi sprijinise pe templieri, descrie un 
tânăr cavaler care, de-a lungul încercărilor initiatice pe care le 
întâlneşte în cale, trece de la copilărie la vârsta adultă, apoi de 
la aventura în înțelesul lumesc la o aspirație întru totul reli- 
gioasă, fără să renunţe totuşi la meseria armelor. Ultima operă 
a marelui romancier medieval, neterminată, pune în paralel 
succesul monden al eroului Gauvain şi căutarea din ce în ce mai 
mistică a lui Perceval. Deosebindu-se de romanele de amour 
courtois pe care le scrisese în cadrul Curţii strălucitoare a 


Mariei de Champagne, Chrétien de Troyes fäureste un mit nou, 
al Graalului, fel de mâncare misterios, împrumutat din tradiția 
celtă şi creştinizat încetul cu încetul. Perceval al lui Chrétien 
de Troyes întreține un raport cel puţin indirect cu idealul tem- 
plierilor. Sub influenţa explicită a lui Filip de Alsacia, acest 
roman propune un nou tip de cavaler, foarte apropiat de milites 
Dei. Un războinic necioplit devine receptiv, în urma unui şir 
de şocuri succesive, la apetenta pentru sacru. 

"Wolfram von Eschenbach, cavaler poet flamand din 
mica nobilime — clasa din care se ştie că provenea majoritatea 
fraţilor combatanți din Templu —, reia înspre 1200-1210 tema 
romanului lui Chrétien. De data aceasta, este vădit vorba de 
templieri, considerați paznici ai Graalului, care este prezentat 
aici ca o piatră stranie, obiect al unui ritual ezoteric. Pe dea- 
supra, întregul text al lui Parzival scris de Wolfram este pus 
sub semnul fascinatiei faţă de Orient, dimensiune absentă la 
un creştin. 

Înspre 1220-1240, în sfârşit, La Queste del Saint-Graal, 
text pe care autorul sau autorii lui necunoscuți îl plasează sub 
autoritatea fictivă a lui... Gautier Map, introduce personajul 
lui Galaad, cavaler virgin şi noul Hristos. El este singurul din 
întreaga adunare a Mesei Rotunde care poate realmente să 
ajungă la Graal. Este o dezbatere extatică soldată cu moartea 
eroului: întâlnirea cu transcendenta îl răpeşte pe acesta din 
urmă din lumea finită a oamenilor. 

Acest text capital, scris în prima treime sau în prima 
jumătate a secolului al XIII-lea, pare uşor tributar spiritului 
cistercian.” 

Localitatea unde se desfăşoară întâlnirea finală dintre 
Galaad şi Graal se numeşte Sarraz: oraş sfânt, aflat sub stăpâ- 
nirea sarazinilor, dominat de un palat spiritual, unde, o dată ce 


ritualul e îndeplinit, Sfântul Potir, luat de o mână ce coboară 
din cer, dispare pentru totdeauna. E un fel de Ierusalim pierdut, 
unde Graalul se mistuie în nori. Suntem în secolul al XIII-lea, 
şi idealul unei cavalerii pradă misticismului ia neîndoielnic 
sfârşit aici, în această aspirație în cele din urmă mortală a 
combatantului în contopire cu un obiect cu desăvârşire trans- 
cendent. Să nu uităm că, în această perioadă, soarta statelor 
latine şi recucerirea Ierusalimului par deja iremediabil com- 
promise. 


În schimb, alte ficțiuni începuseră să denigreze pe față 
cruciada. Un episod foarte popular din Roman de Renart îl 
înfăţişează pe vicleanul cumătru ca pe un prefăcut. El pleacă 
în cruciadă pentru a scăpa de o pedeapsă binemeritată: „Astfel, 
dacă va muri, va fi salvat.“ Nici nu se îndepărtează Renart 
bine de Curte, că textul spune că „se şterge la fund“ cu emble- 
mele sfinte şi le aruncă în capul regelui. „Sire, exclamă el, 
ascultă-mă bine: te salut în numele lui Nur al-Din, eu, bunul 
pelerin. Păgânii se tem aşa de rău de tine, că ar lua-o cu toții 
la fugă!“% 

La sfârşitul secolului al XIII-lea, Jacquemart Gielée, 
din Lille, adaugă sagăi un episod, Renart le Nouvel, în care 
animalul conduce cele două ordine: al templierilor şi al ospi- 
talierilor. Miniaturile ce ilustrează acest text îl înfăţişează pe 
carnivor îmbrăcat pe jumătate cu veşmântul Ordinului Ospi- 
talierii Sfântului Ioan şi pe jumătate cu cel al Templului. În 
aceeaşi perioadă, Conciliul de la Lyon tocmai îşi pune pro- 
blema fuziunii ordinelor. 

În aceşti ani, Rutebeuf mai apără cauza Ierusalimului şi 
pe cea a Templului, dar problema este tocmai că tonul poetu- 
lui e defensiv şi denotă cel mai frecvent compătimirea şi 


regretul. Eliberarea Ținutului Sfânt, lupta Templului şi a doua 
expediţie a lui Ludovic al [X-lea la faţa locului apar, în ochii 
contemporanilor, drept tot atâtea cauze pierdute. 

O dată cu căderea Acrei, în 1291, şi în ciuda proclama- 
țiilor şi a memoriilor despre cruciadă care se înmulțesc atunci, 
dosarul pare închis. 


28 
Mutaţia contextului 


Din punct de vedere religios, monahismul este în declin, 
în timp ce ordinele predicatorilor şi ale cerşetorilor — domini- 
canii şi franciscanii, a căror activitate se desfăşoară în inima 
oraşelor, care au devenit noile centre în care se iau deciziile 
— sunt în ascensiune. 

Sediul Sfântului Petru — unde s-au succedat împărații 
lumii care au fost Grigore al VII-lea, papa care făcuse reforma 
ce-i purta numele, Urban al II-lea, care lansase apelul la cruci- 
adă, Innocentiu al III-lea, papä-jurist care i s-a împotrivit împă- 
ratului Frederic al II-lea, şi, în sfârşit, Bonifaciu al VIII-lea, 
care l-a înfruntat fără succes pe Filip cel Frumos — îşi pierde 
acum din putere în faţa forţei crescânde a statelor-natiuni. 

Franţa este pionieră în acest domeniu, suveranul încon- 
jurându-se de specialişti în drept roman şi propunând popula- 
fiei să apeleze la justiția regală pentru a se împotrivi celei tradi- 
tionale, a feudalilor. Puterea acestora din urmă nu a încetat să 
se erodeze în fața noii alianțe a regelui şi a negustorilor, care 


controlează de-acum fluxul monetar, în timp ce administraţia 
suveranului impune propria fiscalitate. 

Tradițional dependentă de marii seniori, nobilimea mij- 
locie şi cea mică îşi pierd puterea, îndatorându-se pentru a-și 
pästra nivelul de trai. Forţa militară este constituită din ce în 
ce mai mult din mercenari de profesie aflați în solda regelui. 
Din acest punct de vedere, Templul, care recrutează în pătu- 
rile joase ale aristocrației, apare deopotrivă ca fiind în pierdere. 

Sfârşitul său coincide şi cu cel al ordinelor vechi ale 
cavaleriei, care vor fi treptat înlocuite de ordinele naționale, 
rezervate înaltei nobilimi şi direct dependente de print: Ordi- 
nul Esarfei, înființat de Alfons al XI-lea de Castilia în 1330, 
cel al Jartierei, creat de Eduard al III-lea al Angliei în 1346- 
1348, Ordinul Stelei, inițiat de regele Franţei Ioan al II-lea cel 
Bun în 1351, şi cel al Lânii de Aur, instituit de ducele de 
Bourbon, Filip cel Bun, în 1429, ca să nu menţionăm decât 
câteva dintre cele mai renumite. 

Când, înspre 1275, filosoful catalan Raymond Lulle 
(1235-1316) îşi publică lucrarea Livre de l'ordre de la cheva- 
lerie, tentativă de teoretizare rațională a meseriei armelor, în 
cadrul acestuia deja nu mai este loc pentru ordinele militaro- 
religioase. În schimb, putem ghici o aluzie la conflictul ce se 
desfăşura pe atunci, cu putin timp înainte de căderea cetăţii 
Saint-Jean d'Acre, între templieri şi ospitalieri: 


„Să iubeşti un ordin şi să urăşti un altul nu înseamnă 
să salvgardezi ordinul, deoarece Dumnezeu nu a dat nici un 
ordin care să fie contrar altui ordin. Deci, la fel cum acest om 
al Bisericii, care îşi iubeşte atât de mult ordinul, încât e duş- 
manul celorlalte ordine, nu respectă ordinea, un cavaler nu are 
calitatea de cavaler dacă îşi iubeşte atât de mult propriul 
ordin, încât le urăşte si le dispretuieste pe celelalte. Fiindcă, . 


dacă un cavaler ar iubi un ordin urând si distrugând un alt 
ordin, ar rezulta că Dumnezeu şi ordinul sunt contrarii, or, 
această contrarietate nu poate exista.“ 


Lulle doreşte bineînţeles fuziunea ordinelor militaro- 
religioase, îndemnând în acelaşi timp papalitatea să formeze 
misionari: 


„Ar trebui ca oamenii sfinți, atât religioşi, cât şi laici, 
care vor să îndure moartea pentru a-L cinsti pe Domnul nos- 
tru [...], să înveţe limbile cele mai diverse pentru a pleca să 
propovăduiască Evanghelia în lumea întreagă.“ (Petiţie adre- 
sată lui Celestin al V-lea). 


Se poate ca Raymond Lulle să fi fost prezent la Conci- 
liul de la Vienne, unde papalitatea a luat în orice caz măsuri ce 
corespundeau preocupărilor sale: un decret conciliar a cerut 
atunci înființarea în marile universități europene a unor catedre 
de limbă ebraică, arabă şi siriacă. La distanţă de ani, tabăra lui 
Petru Venerabilul o învingea pe cea a lui Bernard de Clairvaux. 


Sfârşitul concret al cruciadei — care trecea atunci din 
planul realului în cel al mitului —, mutaţia cavaleriei, pierderea 
influenţei ordinelor monastice, renunțarea forțată a papalității 
la idealul teocratic: diferitele instanțe care sprijiniseră Templul 
şi îi promovaseră ascensiunea sunt, în zorii secolului al XIV-lea, 
într-un declin categoric. 

Ospitalierii, refugiaţi la Rhodos, şi teutonii, implantati în 
estul Europei, au ştiut să se reconvertească şi vor fi capabili 
să-şi amintească în cele mai grele momente ale istoriei lor că 
vocaţia lor primară este caritatea. De-a lungul multor încercări, 
ei vor supravieţui aşadar până astăzi. 


Templierii, în ceea ce-i priveşte, s-au pomenit fără vreun 
punct de sprijin adevărat: nedoriți în Cipru, reprezentanți ai 
unui ideal demodat, războinici deveniți inutili. Jacques de 
Molay recunoaşte involuntar acest lucru faţă de papă, în 
memoriul său din 1306-1307 referitor la fuziunea ordinelor: 


„Fiindcă Ordinul Ospitalierii Sfântului loan e înte- 
meiat pe ospitalitate, dar, în plus, membrii lui sunt soldaţi 
[misiune atribuită ospitalierilor în contextul cruciadelor şi 
după modelul Templului, după cum s-a văzut] şi fac multe 
pomeni. [Ordinul] Templului este întemeiat în mod special 
pe serviciul militar [...]'“1% 


Pe scurt, ordinul era condamnat de evoluţia socială, 
religioasă şi geopolitică a Europei de atunci şi deopotrivă de 
puterea sa. Cea mai bogată şi mai prestigioasă dintre organi- 
zaţiile militaro-religioase, întotdeauna menţionată prima, îna- 
intea ospitalierilor şi a teutonilor de către autorii vremii, indi- 
ferent că îi sunt favorabili sau nu, această militia depinzând 
doar de papalitate constituia un mijloc indirect de înfrângere 
a acesteia. 

Suntem de părere că aici rezidă motivaţia inițială a lui 
Filip cel Frumos: aşa cum Frederic al II-lea, înfruntându-l pe 
suveranul pontif, îi eliminase pe templieri din Sicilia, un rege 
demn de acest nume trebuia, după ce se opusese victorios 
ultimului papă care încercase să-şi exercite dominaţia asupra 
lumii, Bonifaciu al VIII-lea, să-şi desăvârşească succesul. 
Lovirea puterii pontificale prin intermediul militia pe care 
aceasta o sprijinea însemna să demonstreze tuturor că în pre- 
zent statul era cel ce deținea puterea asupra Bisericii națiunii, 
de-acum mai degrabă galicană decât romană, şi în egală 
măsură pe plan militar, unde prezenţa urei forte transnationale 
în slujba papalității devenea de neconceput. 


Din acest motiv — atunci când Filip al IV-lea îi îndeamnă 
pe ceilalţi prinți europeni să-i aresteze pe templieri pe terito- 
riile lor respective şi să-i ancheteze la rândul lor, pe 16 octom- 
brie 1307 (arestarea persoanelor şi confiscarea bunurilor ordi- 
nului avuseseră loc în Franţa cu trei zile în urmă) — este vorba 
esențialmente de un gest politic. Dincolo de opozitiile dintre 
naţiunile pe cale de a se naşte, regele Franţei încerca să 
creeze un consens antipontifical, care de altfel nu a existat: a 
trebuit să se aştepte ca Papa Clement al V-lea să se alinieze 
la poziţia regelui pentru ca suveranii occidentali să atace, de 
voie-de nevoie, Templul. 

Buna sau reaua-credinţă a lui Filip cel Frumos, sau 
nevoia sa de a acapara bunurile ordinului ni se par din acest 
punct de vedere nişte elemente deloc neglijabile, dar secun- 
dare. 


În sfârşit, citind recent însemnările pe care scriitorul 
american William S. Burroughs, preocupat de problematica 
puterii şi a controlului, le-a lăsat la moartea lui, în 1997, am dat 
peste un pasaj care, fără a avea o legătură directă cu istoria pe 
care o studiem, pare să poată oferi o explicaţie nouă a acesteia. 


„Toţi naşii, dictatorii, seniorii războiului trebuie uneori 
să arate o «mutră sângeroasă» ca să menţină şi să întărească 
spaima pe care o inspiră şi de care au nevoie cu orice preţ. 
Si aceasta mai ales dacă este vorba de «mutra sângeroasă» 
a altuia — să zicem, a unui şef de poliţie prea zelos, ca Beria. 
Aceeaşi formulă — şi zvonuri despre tortură, trădători arşi de 
vii în cuptoarele crematoriilor. Zvonuri de acest fel 
declanşează groaza şi, mai ales, frica. Frica în interior.“ 


Cu condiţia de a înlocui numele lui Beria cu cel al lui 
Nogaret, putem emite ipoteza că proiectul lui Filip cel Frumos 


este cel al unui stat puternic, chiar polițienesc sau, în orice 
caz, începutul acestuia. Cazul templierilor capătă atunci statu- 
tul de exemplu capabil să sădească în toți supuşii teama de 
putere, să declanşeze dresajul lor, să le inculce supunerea. 
Apelul la opinia publică, pe care regele o practică din plin cu 
prilejul afacerii templierilor (proclamația publică a acuzatiei, 
întrebări adresate Universității din Paris, pamfletele emanând, 
chipurile, din rândurile „poporului francez“, convocarea Stări- 
lor generale), întăreşte această ipoteză: statul aflat în construc- 
tie trebuie să se dea drept emanatia membrilor săi. Luând 
locul puterii feudale pe plan material şi al Bisericii pe plan 
spiritual, apare o nouă formă de control: controlul integrat, 
interiorizat de fiecare în cadrul unei naţiuni în devenire, cu 
legiuitorii, poliţia şi Biserica sa. 

Condamnarea propriilor nurori pentru adulter — una 
dintre ele, întemniţată în condiţii ad-hoc, va muri — spune 
multe despre proiectul suveranului: în caz de comportament 
deviant, chiar şi apropiații săi nu pot scăpa de sancțiuni severe. 
Şi în acest caz, tot de un exemplu este vorba. 

Şi într-un caz, şi într-altul discutăm până la urmă de 
îndreptarea moravurilor: homosexualitatea şi erezia sau rela- 
tiile sexuale în afara căsătoriei sunt excluse de prinţ, care preia 
interdicțiile Bisericii. Noul stat este înainte de toate un stat 
moral. 


29 
Un proces nesfârsit 


Aşa cum am văzut, problema culpabilității sau a nevino- 
vätiei templierilor nu şi-a găsit un răspuns cu adevărat satis- 
făcător şi, fără îndoială, nu şi-l va găsi vreodată. 

Aceasta deoarece, pe de o parte, există mărturisiri 
smulse sub ameninţarea torturii sau prin tortura propriu-zisă, 
iar pe de alta, numeroşi autori, din secolul al XVIII-lea şi 
până în secolul al XX-lea, deşi convinşi de inocenfa ordinului, 
sfârşesc prin a fi încercaţi, în urma citirii acestor mărturisiri, 
cel putin de o oarecare îndoială, iar uneori chiar de o îndoială 
profundă. 

Unele mărturisiri nu au oare un fond de adevăr? Bine- 
înțeles, au existat cazuri de homosexualitate în cadrul ordinu- 
lui şi poate că ea era chiar încurajată oficios, considerându-se 
că era mai convenabilă decât frecventarea femeilor. Dacă e să 
ne luăm după zvonurile publice şi exemplele de penalitäti 
interne, templierii s-au dedat însă şi acesteia din urmă. 

Da, au existat neîndoielnic săruturi obscene impuse 
neofiţilor, care constituiau probabil o formă de inițiere. De 
altfel, se vede cä ordinul nu era prea atent în privința recrutării 
membrilor săi. Aşa cum papalitatea a trimis numeroşi eretici 
în Levant, versiunea franceză a regulamentului Templului 
recomandă, după cum am văzut, integrarea excomunicatilor 
în rândurile sale. Marii seniori deveneau, pe patul morţii, 


membrii acestuia, pentru a-şi răscumpăra astfel in extremis 
păcatele. Există cazul faimos al lui Guillaume le Maréchal, 
„cel mai bun cavaler din lume“, care — pornind practic de la 
nimic, câştigând prietenia celor mai mari seniori cu prilejul 
turnirelor violente în care „tinerii“ fără avere puteau spera să 
dobândească glorie şi bogăţie — a sfârşit prin a deveni un 
apropiat al regelui Angliei, Henric al II-lea Plantagenet, si 
unul dintre conducătorii regatului. Pe patul de moarte, în 1219, 
el cere şi primeşte mantia Templului. 

Au existat însă multe alte cazuri şi la Conciliul al III-lea 
de la Lateran, episcopii au intervenit pe lângă papă în această 
privinţă: în 1179, faptul de a înmormânta creştineşte un exco- 
municat este condamnat. Încă în al său Éloge de la nouvelle 
chevalerie, Bernard de Clairvaux se felicita că derbedeii din 
Occident, îmbrăcaţi în mantia Templului şi ducând lupta cea 
bună, pleacă să le spargă capetele necredincioşilor din Ținutul 
Sfânt în loc să infesteze Europa creştină. Mult mai târziu, 
numeroşi martori la proces îşi vor exprima mirarea față de 
faptul că, după o ceremonie rapidă de primire în ordin, o dată 
ce au fost rostite legămintele şi mantia a fost înmânată, ei erau 
imediat considerați confirmaţi, fără nici o perioadă de probă. 


Mai rămân renegarea lui lisus şi scuiparea crucii. E mai 
liniştitor să-ți spui că este vorba de o acuzaţie falsă, inventată 
de la un cap la altul de către delatorii Templului, reluată de 
rege şi Inchizitie şi dictată cu forţa „martorilor“. Şi în acest 
caz, însă, îndoiala îi frământă pe mulți istorici. Rational 
vorbind, nu poate fi vorba de o manifestare de erezie. Henry 
Charles Lea a demonstrat-o: acest rit cel puţin ciudat nu e 
însoțit de nici o profesiune de credință eterodoxă, ci merge în 
gol. Cu toate acestea, se pare că a intrat realmente la un 


moment dat în ceremonia de primire. Simptom al unei descu- 
rajări generale a templierilor în Ținutul Sfânt, apărută atunci 
când avangarda milites Christi, după ce fusese sprijinită de 
întregul Occident şi de papă îndeosebi, se vede de-a dreptul 
abandonată în fața Islamului victorios? 

Eliberarea Locurilor Sfinte, cel mai înalt obiectiv ce 
fusese atribuit cavaleriei, nu mai reprezintă pentru Biserică 
sau pentru statele ce se nasc, la sfârşitul secolului al XIII-lea, 
decât un instrument de politică fiscală. Taxele destinate 
Pământului Făgăduinței sunt deturnate şi cruciada însăşi e 
deviată: asupra Constantinopolului în 1204 şi ulterior în 
Lombardia şi în nord-estul Europei. Dacă Dumnezeu înarmase 
braţul pelerinilor ce eliberaseră Ierusalimul în 1099, dacă le 
dăruise mai multe victorii francilor care s-au cramponat vreme 
de două sute de ani de litoralul Orientului Apropiat, în cele 
din urmă Mahomed pare să-l învingă. Oare nu Dumnezeu 
însuşi trădase atunci cauza creştinilor? Şi nu merită El, prin 
urmare, renegat, iar Fiul Său, scuipat?2% 

În condiţiile în care, după cum a demonstrat-o întregul 
context al cruciadelor, în mintea războinicilor victoria sau 
înfrângerea fin întrucâtva de ordalie, această idee pare plauzibilă. 


30 
Motivele mitului 


Ca să existe un mit, trebuie să existe un sfârșit tragic. 
Mai trebuie să existe mister. 

Ordinul Templului a îndeplinit cele două condiții, la fel 
ca Ioana d'Arc sau Gilles de Rais spre sfârşitul Evului Mediu, 
sau, dacă e să dăm două exemple contemporane, la fel ca 
Marylin Monroe sau John Fitzgerald Kennedy în domeniile 
filmului şi al politicii. 

Misterul propriu templierilor este deja prezent înaintea 
procesului ordinului şi atârnă greu în timpul interogatoriilor. 
Cauza este taina adunărilor de canonici, care se explică prin 
necesitatea de a nu lăsa să transpire în afară deliberările referi- 
toare la greşeli şi la sancţiunile acestora. Mai există însă, mai 
greu de înţeles, taina primirilor. 


„În aceeaşi zi, am fost pus să jur că nu voi părăsi ordi- 
nul şi mi s-a spus că eram de-acum considerat membru cu 
drepturi depline. Această primire se desfăşurase în taină, cu 
uşile închise; nimeni nu a asistat la ea, în afară de frații din 
ordin, şi cred că în cazul celorlalte primiri lucrurile au stat 
la fel; dat fiind că am auzit-o de la mai mulți laici, cred că 
această taină era cauza unor grave suspiciuni ce planau asu- 
pra ordinului. De la cine, de unde am auzit-0?... Nu ştiu 
nimic sigur; dar, în orice caz, s-a întâmplat înaintea arestării 
noastre.“ 


Secretul provoacä suspiciuni si alimenteazä zvonurile. 
Moravurile templierilor sunt si ele vorbite de räu cu mult 
înainte de arestarea lor: e stigmatizat orgoliul lor, care nu este 
altceva decât superbia cavalerilor, şi avutiile lor, pe care epis- 
copii şi ordinele cerşetoare le invidiazä cumplit. Expresiile „a 
bea ca un templier“ şi „a înjura ca un templier“ sunt recunos- 
cute, ca şi diferitele anecdote referitoare la excesele ce le sunt 
atribuite. 22 

Ansamblul acestora, mutatis mutandis, le-ar putea fi 
imputat la fel de bine şi ospitalierilor, teutonilor (pe care epis- 
copul de Riga i-a acuzat de erezie), ordinelor monahale aflate 
în declin şi chiar ordinelor cerşetoare, acest „nou tineret al 
Bisericii“. Dante va scrie, în 1319-1320, despre franciscani: 


„Ci pofta-n om făcută-i să se aprindă 
Atât de lesne, încât nu-i lege-a ține [...] 


Pornit-a Petru fără arginfi la sine, 
Şi-aşijderea Francis, cu umilinţă, 

Tar eu cu post şi rugăciuni, creştine. 

De chibzuieşti cum luat-a-n lume ființă 
Oricare cin, vedea-vei azi schimbată 

În stricăciune cea de ieri căință.““ 


“Toate acestea şi faptul că, atunci când Filip cel Frumos 
preia acuzaţiile colportate la adresa ordinului, opinia publică 
este pregătită să accepte arestările masive, mărturisirile extor- 
cate şi în cele din urmă desființarea Templului. 


În realitate, opinia publică e dezbinată. Unii admit culpa- 
bilitatea templierilor (Les Grandes Chroniques de France), 


*Dante, Divina Comedie, Paradisul, trad. de Eta Boeriu, Ed. 
Minerva, BPT, 1982, Cântul XXII, p. 201 (na.). 


altii simpatizeazä, dimpotrivä, cu soarta acestora (Villani, în 
a sa Istorie fiorentine, apoi Boccaccio în Du cas des hommes 
illustres). 

În 1315, cu numai câteva luni după moartea lui Jacques 
de Molay pe rug, urmată de decesul lui Filip cel Frumos, pro- 
vocat de un accident de vânătoare, vizionarul Dante își publică 
Purgatoriul. Regele Franţei este aici asimilat cu Pilat din 
Pont... 


„Setos de sânge şi flămând de-avere 
Un nou Pilat zăresc stârnind urgia 
În templieri, deşi nu-i stă-n putere.“ 


Comparând părerile contemporanilor, nu rezultă nici un 
consens clar şi în foarte scurt timp ia naştere legenda bles- 
temului pe care ultimul conducător al ordinului, agonizând, 
l-ar fi aruncat asupra regelui, a lui Nogaret şi a papei, trimi- 
tându-i în faţa tribunalului Domnului în cursul aceluiaşi an.” 

Anterior, se răspândise bănuiala că Filip al IV-lea voise 
să acapareze avutiile ordinului. „Vasele lacome“ ale lui Dante 
spun multe în acest sens, în timp ce cronicarul Geoffroi de 
Paris, contemporan cu Filip cel Frumos, scria: 


„Rege, măcar ai avut 
— Sau măcar oamenii tăi l-au primit — 
De la Templieri şi aurul, si argintul. 
Ce trebuie să fie în tezaurul tău.“2% 
În curând, avuţiile atribuite templierilor au fost mult 
exagerate şi imaginaţia populară, frapată de arestarea lor 
bruscă, a dat naştere ideii unor comori ascunse.25 


“Dante, Divina Comedie, Purgatoriul, trad. de Eta Boeriu, Ed. 
Minerva, BPT, 1982, Cântul XX, p. 156 (n.t.). 


Ce a mai rămas astăzi din Templu? 

Bogätiile sale erau esențialmente constituite din patri- 
moniul funciar, greu de evaluat, reprezentat din mai multe 
mii de comanderii împrăştiate prin toată Europa, dintre care 
un anumit număr mai poate fi văzut şi astăzi, în timp ce 
numeroase toponime — cartierele Temple din Paris şi Londra, 
Tempelhof în Germania, Villers-le-Temple din Belgia, ca să 
nu dăm decât câteva exemple — păstrează amintirea stabili- 
mentelor ordinului. Din cele douăzeci de fortărețe din Tinutu- 
rile Sfinte nu mai există decât vestigii: marea sală a castelului 
templierilor din Tortosa, ruinele de la Safita (Castelul Alb) sau 
de la Athlit (Château-Pèlerin). Castelele catalane, în ceea ce 
le priveşte, sunt şi astăzi în picioare: fortărețele masive de la 
Peñiscola, Miravet, Gardeny, martori ai punctelor defensive 
înaintaşe ale Reconquistei. 

Mai subzistă rare urme picturale: frescele de la capela 
din Cressac, nu departe de Angoulâme, din capela de la Mont- 
saunes, din Haute-Garonne sau din biserica San Bevignate 
din Perugia. 

Secolul al XX-lea a corectat o idee greşită, născută din 
condeiul lui Viollet-le-Duc în secolul romantismului: arhitec- 
tura templieră nu este specifică, ci se înscrie pe deplin în 
fiecare dintre tradiţiile arhitecturale proprii regiunilor în care 
s-a implantat ordinul. Doar sobrietatea pare a fi singura sa 
marcă, în continuarea vădită a spiritului Cîteaux-ului. 

Comanderii, capele, fortărețe, fresce şi toponime: urme 
concrete ale ordinului, întipărite în peisajul rural sau în 
memoria oraşelor. 

Pe lângă aceste repere concrete, mitul a câştigat în 
amploare o dată ce Templul a fost desființat. Faimoasele pagini 
ale lui Michelet au dat frâu liber imaginaţiei „ezoteriştilor“ 
contemporani. O parte a francmasoneriei sustinuse deja că a 


primit moştenirea ordinului. În secolul al XIX-lea, mişcările 
neotempliere înfloresc şi, de atunci încoace, fenomenul nu a 
făcut decât să se amplifice, mergând de la mascaradele amu- 
zante şi până la recentele „sinucideri“ colective ale Ordinului 
Templul Soarelui. 

În 1955, chiar şi un autor atât de nuanfat şi de subtil ca 
Raymond Oursel îşi încheie prezentarea şi traducerea textelor 
legate de proces cu această notă surprinzătoare: „Nu ignorăm 
faptul că Ordinul Templului a supraviețuit sieşi, ca un fel de 
societate secretă, până în zilele noastre. Dar, în calitate de 
instituție religioasă, istoria lui s-a încheiat pe deplin o dată cu 
arderea pe rug a lui Molay.“2% 

Cât despre Régine Pernoud, ea arată în 1974 în studiul 
pe care îl consacră templierilor: „Am exprimat noi înşine, în 
urmă cu câţiva ani, ipoteza unui «Templu negru», vinovat şi 
răspunzător de cazul templierilor. Un studiu mai atent al docu- 
mentelor ne face să revenim întrucâtva asupra ei: dacă acest 
«Templu negru» a putut exista, el nu a avut decât foarte puti- 
ni adepţi. Nevinovätia totalitäfii templierilor e mai presus de 
orice îndoială.“ Acest improbabil „Templu negru“ aminteşte 
de „statutele secrete“ ale ordinului, inventate de la un cap la 
altul cu un secol mai devreme. 

În 1988, Umberto Eco, cunoscător al civilizației medie- 
vale, reia — în contextul unui roman, ce-i drept — alegatiunile 
lui Michelet: „[...] Cum poţi rămâne timp de două secole 
expus unei culturi tolerante, mistice şi libertine, fără a ceda 
ispitei sale [...] de ce să nu dai atunci atenție doctrinelor 
secrete ale misticilor şi ale musulmanilor, acumulării hieratice 
de comori ascunse?“ 

*Pendulul lui Foucault, trad. din |. italiană de Marin Mincu, Ed. 
Pontica, 1991 (n.t.). 


Viziune exotică a Islamului, amalgam de trăsături dispa- 
rate. Da, au existat mari mistici musulmani, dar mulți dintre 
ei au fost condamnați. Da, O mie şi una de nopți are un parfum 
de libertinaj, dar Saladin pare să fi fost un fel de integrist avant 
la lettre. Da, civilizaţia lui Al-Andalus a fost tolerantă, dar 
toleranța nu îşi avea locul în Siria-Palestina față de franci în 
urma primei cruciade şi reluarea jihadului. Pe scurt, realitatea 
societății musulmane pe care au cunoscut-o Templierii nu 
întreține decât un raport foarte îndepărtat cu acea „cultură tole- 
rantă, mistică şi libertină“ de care vorbeşte Eco şi care pare 
iesitä de-a dreptul din Rubbayat a lui Omar Khayam. În sfârşit, 
şi mai ales, chiar dacă au existat alianţe strategice, căsătorii 
mixte, o levantinizare a localnicilor („poulains“) şi un respect 
reciproc între războinicii de credințe opuse — să ne amintim 
de anecdota relatată de Osama care a vrut să se roage într-un 
oratoriu învecinat cu moscheea Al-Aqsa, aflată atunci în mâi- 
nile templierilor, sau de acele cadouri schimbate între cava- 
lerii ordinelor militaro-religioase şi sarazini, conform relatării 
pelerinului Thietmar —, nimic, nici măcar în cursul procesului, 
nu dovedeşte existența unei doctrine secrete în sânul ordinu- 
lui, împrumutată sau nu de la misticii musulmani. 


Mitul însă e rezistent. El pare să provină esențialmente 
de pe urma procesului, a acuzațiilor colportate de zvonuri, 
din seria extrapolărilor practicate de comisarii regali şi de 
Inchizitie pornind de la posibilele abateri ale ordinului şi s-a 
dezvoltat masiv de la extinctia Templului încoace, tot aşa cum 
mitul cruciadei nu putea să apară realmente decât după 
sfârşitul expedițiilor în Ținutul Sfânt. Cu toate acestea, într-un 
anumit fel, la apariţia mitului a contribuit istoria însăşi a 
ordinului, căruia papalitatea îi asigurase o independenţă efec- 
tivă pe destul de multe planuri. 


El se cristalizeazä în elementele urmätoare: doctrinä 
secretă, comori ascunse, supraviețuirea organizației după des- 
fiinfarea sa oficială. Altfel spus, este vorba de un arhetip al 
societății secrete, a cărei activitate e ocultă, ierarhia necunos- 
cută şi puterea ascunsă în ochii publicului. 

Se înțelege lesne că un asemenea arhetip a sedus şi con- 
tinuă să seducă imaginaţia, deoarece răspunde nevoii de a 
explicita convulsiile lumii prin acțiunea unor resorturi ascunse, 
a unor organizații umane cu interese oculte. Este domeniul 
tulbure al conspiratiilor, al reţelelor despre care se spune că 
manipulează în taină levierele societății. Este fața neagră a 
mitului, una cvasidiabolică. 

Cu toate acestea, Templul constituie deopotrivă, pe planul 
mitic, un arhetip al sacrificiului pozitiv, reprezentând darul 
remaivăzut pe care l-au făcut nişte oameni în deplina posesiune 
a facultăților lor, punându-și armele şi chiar viaţa în slujba 
unei cauze superioare. Cruciafi care nu s-au mulțumit să înde- 
plinească pelerinajul armat în Ţinutul Sfânt, ci au hotărât să 
rămână pe loc, mereu pe picior de război, şi-au donat bunu- 
rile ordinului, au renunțat (teoretic) la orice viaţă sexuală şi s-au 
pus la dispoziția conducătorului: sărăcie, castitate şi supunere 
sunt legămintele pe care le impunea regulamentul. O sursă a 
oricărei forme de militantism se află poate aici, la cavalerii 
săraci ai „miliției“ Templului lui Solomon, aşa cum îşi spuneau 
ei înşişi. 


„Non nobis, Domire, non nobis sed nomini tuo da gloriam.“ 
„Nu nouă, Doamne, nu nouă, ci numelui Tău dă-i gloria.“ 


(Psalmul 113, I, citat de Bernard de Clairvaux în 
încheierea scrierii sale Éloge de la nouvelle chevalerie) 


Anexe 


Depoziţia lui Pierre de la Palud 
(311) 


Pe 19 aprilie 1311, în fața comisarilor pontificali adunaţi 
la Paris, fratele Pierre de la Palud, aparținând Ordinului Predi- 
catorilor, din dioceza Lyonului, e chemat să depună mărturie. 
Despre acest licenţiat în teologie „se considera că ştie ceva 
despre acuzaţiile conținute în respectivele articole“. Este vorba 
de articolele în legătură cu care templierii puteau fi interogati, 
în număr de o sută douăzeci şi şapte, întemeiate pe ordinul de 
arestare regal din 1307, la care se adăugau mărturisirile strânse 
la primele interogatorii de comisarii regali şi de Inchizitie. 
Această listă, redactată de aparatul lui Filip cel Frumos, fusese 
trimisă la Roma, care a înmânat-o aproape neschimbată comi- 
sarilor săi. 

Fratele se dedă câtorva vagi consideraţii (a asistat la 
examinarea a numeroşi templieri): îi crede mai curând nevino- 
vaţi, dar nu insistă prea mult asupra acestui aspect. El se află aici 
mai ales pentru a povesti o legendă, ceea ce arată la ce măsuri 
extreme a fost uneori silită să recurgă comisia. Istorisirea lui 
este totuşi interesantă, deoarece spune multe despre genul de 
poveşti care circulau pe seama ordinului, poate că de multă 
vreme deja. După predica lui Jacques de Vitry, pe care am men- 
ţionat-o, aceasta este o nouă variatiune pe tema celor doi cava- 
leri călare pe un acelaşi cal, care este înfăţişată pe sigiliul condu- 
cătorului ordinului, apoi al vizitatorului cismarin al ordinului. 


„A auzit că pe vremuri, când Ordinul Templului era 
la începuturile sale, doi cavaleri călăreau pe un singur cal în 


timpul unei lupte desfăşurate în Locurile Sfinte. Cel aflat în 
faţă L-a invocat pe lisus Hristos şi a fost rănit. Celălalt, care 
era în spate şi despre care se crede că era diavolul ce luase 
chip de om, a spus că el îl invocă pe cel care l-ar putea ajuta 
mai mult. Şi, din moment ce nu fusese rănit în luptă, el îl 
critica pe celălalt pentru că ÎI invocase pe Iisus Hristos și a 
adăugat că, dacă voia să aibă încredere în el, ordinul avea să 
capete amploare şi să se îmbogăţească. Şi martorul a auzit 
spunându-se, nu mai ştie de cine anume, că primul cavaler, 
care fusese rănit, a fost sedus de acest diavol cu chip ome- 
nesc şi că în acest fel s-au născut greşelile de mai sus. El a 
văzut adesea tabloul înfățişându-i pe doi bärbosi călare pe 
un singur cal şi crede că el îi infätisa pe cei doi.“ 


Pierre de la Palud relatează apoi că a auzit spunându-se 
— dar nu-şi mai aminteşte de cine anume — că un conducător al 
Templului, făcut prizonier de sultan, fusese eliberat cu condiția 


să introducă câteva din greşelile sus-mentionate în ordin. 


În sfârşit, „martorul nu ştie dacă aceste istorisiri sunt 


adevărate sau nu“. 


Cei trei călugări roşii 


În 1841, Théodore Hersart de la Villemarqué publică 
Barzaz Breiz, volum de cântece tradiționale culese de autor în 
Bretania Inferioară. Lucrarea a cunoscut un succes enorm şi 
nu a încetat să fie reeditată de atunci încoace. La Villemarqué 
a fost totuşi acuzat că ar fi un falsificator şi că ar fi inventat 
culegerea de la un cap la altul, caz în care ar fi însemnat că 
este un scriitor genial, capabil să imite stilul barzilor, ritmu- 
rile cântecelor de leagăn şi tonul povestitorilor rurali. Somat 
să arate carnetele în care îşi însemnase cuvintele şi muzica 
cântecelor culese de la o populaţie analfabetă, el a refuzat sis- 
tematic să o facă, ceea ce avea să sporească suspiciunile. 

Abia la sfârşitul anilor 1980 un cercetător breton, 
Donatien Laurent (director de cercetări la CNRS şi director 
al Centrului de cercetări bretone şi celte al Universităţii din 
Bretania de Vest) avea să descopere faimoasele carnete care 
cuprindeau notele de teren ale lui La Villemarqué şi să 
demonstreze că aceasta din urmă, deşi culesese realmente 
memoria orală a poporului breton, o şi „prelucrase““ în majo- 
ritatea cazurilor, astfel încât ne putem închipui de ce refuzase 
să-şi arate notițele detractorilor săi.” În realitate, deşi La 
Villemarqué a înfrumusețat majoritatea textelor pe care le 
culesese, acestea nu înseamnă că nu sunt autentice: la fel ca 
Perrault sau ca frații Grimm, el a transcris materialul tradiției 
orale. 


Or, în culegere apare un cântec în dialect de Cornouaille, 
intitulat Ann tri manac'h ruz (Cei trei călugări roşii). „Călu- 
gări roşii“ este denumirea dată cavalerilor Templului în 
ținuturile bretone. Astfel, la Carnac, ei erau numiţi „Er Menahet 
Ru“, având renumele de a fi cruzi şi desfrânati: „Nefiindu-le 
de ajuns să se hrănească pe seama bietilor nevoiaşi, ei le luau 
fetele şi nevestele în noaptea nunţii“?! Cântecul pe care îl 
reproducem aici se referă la acelaşi aspect, fiind însă şi mai 
crud. 

Această reputaţie de desfrânaţi a templierilor e recu- 
noscută, dovedită fiind în Evul Mediu de expresia germană 
Tempelhaus (bordel), de proverbele franceze: „A înjura ca un 
templier“ şi „A bea ca un templier'2" sau de dictonul englez: 
»Temeti-vä de gura templierilor“. Un specialist în dreptul 
canonic precum Vincentius Hispanus, mort în 1248, ataca 
papalitatea fiindcă ea promova celibatul preoților, dar apăra 
anumite grupuri privilegiate de consecințele abaterilor, înde- 
osebi pe templieri, care nu erau pedepsiţi deoarece papa îşi 
rezerva dreptul de a fi singurul care să-i judece.?"? 

Oare faptele relatate în cântecul Trei călugări roşii 
corespund totuşi realității? Nu vom şti niciodată, dar cuvintele 
spun multe despre fărădelegile ce li se atribuiau şi totodată 
despre aroganţa lor. Arestându-i pe toţi templierii din Franța, 
în 1307, Filip cel Frumos avea grijă să evite riscul de a-şi 
înstrăina opinia publică. 

Rămâne dificultatea de a data cântecul respectiv. Nu ne 
vom hazarda să o facem, spre deosebire de La Villemarqué, 
care, fără a oferi vreun motiv anume, afirmă că e de presupus 
că faptele au avut loc în timpul episcopatului lui Alain Morel, 
episcop de Quimper între anii 1290-1321. A existat, în schimb, 
cu adevărat o comanderie a ordinului în regiunea Quimperului. 


Sfârşitul baladei îi evocă pe templieri pe rug, caz în care 
ea ar putea fi posterioară procesului. De ce să-l bănuim însă pe 
autorul anonim de înşelăciune? Ar însemna să alunecăm într-o 
critică excesivă. Putem avansa la fel de bine ipoteza unui cân- 
tec contemporan cu faptele — explicând, de exemplu, dispariția 
unei fete nemăritate şi însărcinate şi imputând această întâm- 
plare templierilor —, la care s-a adăugat apoi, după dispariția 
Templului, finalul: tradiția orală nu încetează să se adapteze 
scurgerii timpului, necunoscând formă fixă şi definitivă decât 
atunci când încetează a fi transmisă prin oralitate. 


„M-am înfiorat din cap până-n picioare, m-am înfiorat 
de durere, văzând nenorocirile ce se abat asupra lumii, 

Gândindu-mă la întâmplarea oribilă care tocmai s-a 
produs iarăşi în împrejurimile oraşului Quimper, în urmă cu 
un an. 

Micuța Catherine Moal mergea pe drum, îngânând un 
cântecel, când trei călugări, înarmați până-n dinți, i-au ieșit 
în drum; 

Trei călugări pe caii lor mari cu zale de fier din cap 
până-n picioare, în mijlocul drumului, trei călugări roşii. 

— Vino cu noi la mănăstire, vino cu noi, fată frumoasă 
şi tânără; acolo adevărul e că n-o să-ţi lipsească nici aurul, 
nici argintul. 

— Fie-vă cu iertare, monseniori, dar nu eu voi fi cea 
care să meargă cu voi, mi-e teamă de săbiile voastre ce vă 
atârnă la oblânc. 

— Vino cu noi, fato, n-o să fi se întâmple nimic rău! 

— Nu merg, monseniori; se spun atâtea lucruri urâte! 

— Se spun destule lucruri urâte de către cei răi! Bles- 
temate fie de o mie de ori gurile rele! 

— Vino cu noi, fato, nu-ţi fie teamă. 

— Nu, zău că nu! Nu merg cu voi! Mai bine aş fi arsă 
pe rug! 


— Vino cu noi la mănăstire, o să facem să-ți fie bine. 

— Nici nu mă gândesc să vin la mănăstire, mai bine 
rămân afară. A 

Se zice că şapte fete din împrejurimi s-au dus acolo, 
şapte fete bune de logodit, şi nu au mai ieşit niciodată. 

— Dacă au intrat şapte fete, atunci tu o să fii a opta! 

Şi aruncând-o pe cal, pleacă în galop; 

Fugind spre sălaşul lor, fugind rapid cu fata de-a 
curmezişul şeii, cu un căluş în gură. 

Şi după şapte sau opt luni sau ceva mai mult de-atât, 
ei au fost destul de deséumpäniti în această corhanderie; 

După şapte sau opt luni sau ceva mai mult de-atât: 

— Ce facem acum, fraţilor, cu fata asta? 

— S-o vârâm într-o groapă în pământ. 

— Mai bine ar fi sub cruce. 

— Mai bine ar fi să fie îngropată sub altarul cel mare. 

— Bine! S-o îngropăm în seara asta sub altarul cel 
mare, unde nimeni din familia ei nu o s-o găsească! 

La căderea serii, iată că tot cerul se despică! Ploaie, 
vânt, grindină şi tunete dintre cele mai înspăimântătoare! 

Or, un biet cavaler, cu hainele leoarcă de ploaie, fusese 
prins pe drum de furtună; 

Trecea pe acolo şi căuta unde să se adăpostească de 
frig, când a ajuns în faţa bisericii comanderiei. 

Şi, privind prin gaura cheii, vede arzând în biserică o 
lumină slabă; 

Şi pe cei trei călugări, în stânga, săpând sub altarul 
cel mare; 

Şi fata, alături, cu picioruşele goale legate. 

Biata fată se lamenta şi cerea îndurare: 

— Nu mă omorâţi, monseniori! Pentru numele lui 
Dumnezeu! Monseniori, pentru numele lui Dumnezeu! Nu 
mă omorâți! O să mă plimb noaptea şi o să stau ziua ascun- 


Şi lumina s-a stins şi cavalerul a rămas la uşă, încre- 
menit de uimire. 

Când deodată a auzit-o pe fată plângându-se din adân- 
cul mormântului: 

— Aş vrea pentru odorul meu ulei sfințit; 

Apoi, sfântul maslu pentru mine şi după aceea o să mor 
fericită şi cu inima împăcată. 

— Monseniore episcop de Cornouaille, treziți-vă, tre- 
ziți-vă; sunteţi aici în pat, sub plapuma moale; 

Sunteţi în pat, sub plapuma moale, şi e o fată care 
geme din fundul unei gropi săpate în pământul tare, 

Cerând pentru copilul ei ulei sfinţit şi sfântul maslu 
pentru ea însăşi. 

La porunca seniorului conte (din Quimper), oamenii 
au săpat sub altarul cel mare şi a fost scoasă biata fată în 
clipa când sosea şi episcopul; 

Biata fată a fost scoasă din groapa ei adâncă, cu un 
copilaş, adormit la pieptu-i. 

Ea îşi rosese braţele amândouă, îşi sfâşiase pieptul, 
îşi sfăşiase pieptu-i alb până la inimă. 

Jar seniorul episcop, când a văzut asta, s-a aruncat în 
genunchi, plângând, peste mormânt; 

A petrecut trei zile şi trei nopţi în genunchi în pămân- 
tul rece, îmbrăcat cu o rasă din păr de cal şi descult. 

Şi, la capătul celei de-a treia nopți, toţi călugării fiind 
de față, 

Copilul a început să mişte între făcliile funebre; 

A deschis ochii şi a mers drept, drept la cei trei călu- 
gări roşii: «Ăştia-s!» 

Au fost arşi de vii şi cenuşa lor aruncată în vânt; 
ordinul lor a fost pedepsit din pricina crimei lor.” 


Cronologie 


1009: Distrugerea Sfântului Mormânt de către Al-Hakim. 

1054: Patriarhul bizantin Mihail Cerularie este excomu- 
nicat de legatii papei la Constantinopol. 

Spre 1070: Înființarea la Ierusalim a Ordinului Ospita- 
lierii Sfântului Ioan (Hôpital Saint-Jean). 

1071: Mantzikert: bizantinii sunt înfrânți de turci. 

Turcii cuceresc Ierusalimul, aflat până atunci sub stăpâ- 
nirea Fatimizilor din Egipt. 

1074: Papa Grigore al VII-lea proiectează o expediţie 
militară importantă la Ierusalim. 

1076: Turcii selgiucizi cuceresc Siria-Palestina. 

1095: Martie: trimişii bazileului Alexios Comnen la 
Conciliul de la Piacenza solicită occidentalilor ajutor militar. 

Noiembrie: Papa Urban al II-lea adresează în cadrul 
Conciliului de la Clermont un apel la cruciadă. 

1096: Martie: debutul cruciadei populare. 

August: primele plecări ale seniorilor. Sosirea lui Petru 
Eremitul la Constantinopol. 

Octombrie: trupele lui Petru Eremitul sunt înfrânte de 
turci la Cevetot. 

Decembrie: sosirea lui Godefroy de Bouillon la Con- 
stantinopol. 

1097: Cucerirea Edessei şi înființarea comitatului Edessa. 

1098: Cucerirea Antiohiei şi înființarea ‘comitatului 
Antiohia. 


1099: 15 iulie: cucerirea Ierusalimului şi înfiinţarea 
comitatului Ierusalimului. 

5 august: descoperirea relicvei Adevăratei Cruci. 

1100: Moartea lui Godefroy. Balduin I devine regele 
Ierusalimului. 

1102: Cucerirea Tortosei. 

1109: Cucerirea oraşelor Tripoli şi Beirut. 

Înființarea comitatului Tripoli. 

1113: Papa Pascal al II-lea recunoaşte Ordinul Ospita- 
lierii Sfântului loan. 

1118, 1119 sau 1120: Înfiinţarea „miliției“ „Cavalerilor 
săraci ai lui Hristos“ de către Hugues de Payns, care este con- 
ducătorul ei până în 1136 sau 1137. 

Balduin al II-lea devine regele Ierusalimului: cavalerii, 
gäzduifi pe locul fostului Templu al lui Solomon, iau numele 
de templieri. 

1128 sau 1129: 

Conciliul de la Troyes şi regulamentul ordinului. 

Zengi devine stăpânul Alepului. 

Spre 1130: Bernard de Clairvaux: De laude novae mili- 
tiae. 

1131-1143: Foulque de Anjou devine regele lerusali- 
mului. 

1136 sau 1137: Robert de Craon ajunge conducätorul 
Templului pânä în 1149. 

1139: Martie: Bula Omne datum optimum a lui Innocentiu 
al II-lea către cavalerii Templului. 

1144: Zengi cucereşte Edessa. 

1146: Papa Eugeniu al III-lea proclamă cruciada. 

Sfântul Bernard predică a doua cruciadă în Franţa şi în 
Germania. 


Nur al-Din îi urmează lui Zengi. Relansarea jihadului. 

1147: Plecarea regelui Franței, Ludovic al VII-lea, şi a 
împăratului german Conrad al III-lea. 

1148: Iulie: înfrângerea cruciaților la asediul Damascului. 

1149: Nur al-Din ia în posesiune Edessa şi comitatul 
acesteia. 

Évrard des Barres devine conducătorul Templului. 

1152: Balduin al III-lea ajunge regele Ierusalimului. 

Bernard de Trémelay se proclamă conducătorul Tem- 
plului. 

1153: Cucerirea Ascalonului de către Balduin al III-lea. 

Andre de Montbard devine conducătorul Templului. 

1156: Bertrand de Blanquefort devine conducătorul Tem- 
plului. 

1162: Amaury I ajunge regele Ierusalimului. 

1169: Philippe de Naplouse devine conducătorul Tem- 
plului. 

Saladin devine vizir în Egipt. 

1171: Eudes de Saint-Amand ajunge conducătorul Tem- 
plului. 

Saladin pune capăt califatului fatimid, devenind stăpân 
în Cairo. 

1174-1186: Balduin al IV-lea devine regele Ierusali- 
mului („regele lepros“). 

Moartea lui Nur al-Din; locotenentul său Saladin preia 
puterea în Siria. 

1177: Saladin este înfrânt de Balduin al IV-lea la Mont- 
gisard. 

1180: Arnaud de Torroja se proclamă conducătorul 
Templului. 


Spre 1181-1199: 

Perceval sau Povestea Graalului de Chrétien de Troyes. 

1183-1184: Saladin cucereste Alepul. 

1185: Balduin al V-lea devine regele Ierusalimului. 

Gerard de Ridefort devine conducătorul Templului. 

1186: Guy de Lusignan ajunge regele Ierusalimului. 

1187: Iulie: Victoria lui Saladin la Hattin şi capturarea 
Adevăratei Cruci de către musulmani. Saladin îi masacrează 
pe templierii şi pe ospitalierii capturați. 

Octombrie: Cucerirea Ierusalimului de către Saladin. 

Este proclamată a treia cruciadă. 

1188: Saladin cucereşte totalitatea teritoriului franc, cu 
excepția Tripoliului, Tirului şi Antiohiei. 

1189: Guy de Lusignan asediază Acra. 

Moartea lui Gerard de Ridefort, care nu este înlocuit 
imediat. 

1190: Împăratul Barbarossa pătrunde în Asia Mică şi 
moare înecat la Konya. 

1191: Sosirea lui Filip August şi a lui Richard Inimă de 
Leu. 

Robert de Sablé devine conducătorul Templului. 

Richard cucereşte Ciprul şi vinde insula templierilor. 

Cucerirea Acrei, unde este transferat sediul central al 
“Templului. 

Saladin este bătut la Arsuf. 

August: Filip August se întoarce în Franța. 

1192: Guy de Lusignan obține Ciprul. 

Conrad de Montferrat devine regele Ierusalimului şi este 
ucis în acelaşi an de membrii sectei asasinilor. 

Henri de Champagne ajunge regele Ierusalimului. 

Richard Inimă de Leu se întoarce în Occident fără a fi 
recucerit Oraşul Sfânt. 


1193: Moartea lui Saladin. 

1194: Gilbert Érail se proclamä conducätorul Templului. 

1197: Amaury de Lusignan ajunge regele Ierusalimului. 

1198: Papa Innocentiu al III-lea proclamă o nouă cruci- 
adă, a patra, pentru recucerirea Ierusalimului. 

1199: Recunoașterea oficială a Ordinului Cavalerilor 
Teutoni de către Innocentiu al III-lea. 

Spre 1200-1210: 

Parzival de Wolfram von Eschenbach. 

1201: Filip de Plessis devine conducătorul Templului. 

1202: La Veneţia, cruciații sunt deturnati spre Zara. 

Alexios Anghelos le cere ajutorul pentru a-l reîntrona 
pe tatăl său, Isac al II-lea, pe tronul bizantin. 

1204: Cruciații cuceresc Constantinopolul. 

Înființarea Imperiului latin din Orient. 

1207: Papa Innocentiu al III-lea proclamă cruciada 
contra albigenzilor. 

1210: Jean de Brienne devine regele Ierusalimului. 

Guillaume de Chartres ajunge conducătorul Templului. 

1212: Cruciada zisă a copiilor. 

1215: A cincea cruciadă este proclamată de către Con- 
ciliul de la Lateran. 

1218-1219: Cruciații cuceresc Damietta. 

Francesco d” Assisi în Egipt. 

1219: Pierre de Montaigu se proclamă conducătorul Tem- 
plului. 

Spre 1220-1240 

La Queste del Saint-Graal de pseudo Gautier Map. 

1221: Esecul expeditiei la Cairo, pierderea Damiettei. 

1226: Martie: Prin Bula de aur de la Rimini, Frederic 
al Il-lea de Hohenstaufen le concesionează teutonilor terito- 
riile ce urmau a fi luate de la prusaci. 


1229: A şasea cruciadă: Tratatul de la Jaffa încheiat între 
Frederic al II-lea şi sultanul Egiptului Al-Malik al-Kamil. 

Restituirea Ierusalimului creştinilor. 

Frederic al II-lea devine rege al Ierusalimului. 

1231: Inchiziția este încredințată dominicanilor şi fran- 
ciscanilor. 

1232: Armand de Perigord ajunge conducător al Tem- 
plului. 

1243: Conrad al IV-lea devine rege oficial al Ierusali- 
mului. 

1244: Turcii kwarizmieni cuceresc Ierusalimul. 

Richard de Bures se proclamă conducătorul Templului. 

Rugul de la Montségur. 

1245: Papa Innocentiu al IV-lea proclamă o nouă cru- 
ciadă, a şaptea. 

Plecarea regelui Franței, Ludovic al IX-lea. 

1247: Guillaume de Sonnac ajunge conducătorul Tem- 
plului. 

1248: Ludovic al IX-lea debarcă în Cipru. 

1249: Cruciații cuceresc Damietta şi încep cucerirea 
Egiptului. 

1250: Înfrângerea de la Masura. Ludovic al IX-lea, 
captiv, abandonează Damietta în schimbul eliberării sale. 

Mamelucii iau puterea în Egipt. 

Renaud de Vichiers devine conducătorul Templului. 

1250-1254: Ludovic al IX-lea reorganizează ceea ce a 
mai rămas din statele latine în Siria-Palestina, apoi se întoarce 
în Franţa. 

1254: Conradin ajunge rege oficial al Ierusalimului. 

1256: Thomas Bérard devine conducătorul Templului. 

Mongolii distrug cetatea Alamut din Iran, care era fortă- 
reata-bazä a sectei asasinilor. 


1258: După ce a cucerit Iranul, hanul mongol Hulagu 
ocupă Bagdadul şi răstoarnă califatul abbasid. 

1260: Baibars devine sultanul mamelucilor şi stăvileşte 
înaintarea mongolă la Ain Jalut, cucereşte de la franci Ceza- 
reea şi Arsuf (1265), apoi Jaffa şi Antiohia (1268). 

1261: Recucerirea Constantinopolului de către greci. 

1263: Urban al IV-lea proclamă a opta (şi ultima) cru- 
ciadă. 

1269: Hugues de Cipru devine regele oficial al Ierusali- 
mului. 

1270: Ludovic al IX-lea moare în fata Tunisului. 

1273: Guillaume de Beaujeu devine conducätorul Tem- 
plului. 

Spre 1275: Le Livre de l'ordre de la chevalerie de 
Raymond Lulle. 

1276: Carol de Anjou, fratele lui Ludovic al IX-lea, 
devine regele Ierusalimului (1276-1285). 

1281: O nouă înaintare a mongolilor. În fața alianței 
posibile dintre aceştia şi latini, sultanul Qalaun hotărăşte să 
termine cu aceştia din urmă. 

1289: Cucerirea oraşului Tripoli de către Qalaun. 

1291: 18 mai: cucerirea Acrei de către Kahlil, urmaşul 
lui Qalaun. 

Moartea lui Guillaume de Beaujeu în luptă. 

Sfârşitul statelor latine. Supraviețuitorii se refugiază în 
Cipru. 

"Thibaud Gaudin devine conducătorul Templului. 

1294: Jacques de Mollay devine al douăzeci şi treilea 
(şi ultimul) conducător al Templului. 

1303: Eşecul templierilor la Ruad. 

1307: 13 octombrie: arestarea templierilor în Franța. 


19 octombrie: primele interogatorii luate de Inchizitie. 

22 noiembrie: Papa ordonă arestarea templierilor din 
toată creştinătatea. 

1308: Februarie: Clement al V-lea ordonă suspendarea 
proceselor şi, în august, autorizează anchetele episcopale (asupra 
membrilor ordinului) şi comandă o anchetă pontificală (în 
privinţa ordinului propriu-zis). 

1309: Cucerirea Rhodosului de către ospitalieri. 

Noiembrie: începerea interogatoriilor luate de comisia 
pontificală. 

1310: În martie, unii templieri încearcă să ia apărarea 
ordinului. 

Pe 12 mai, episcopul de Sens ordonă arderea pe rug a 
cincizeci şi patru de templieri, iar apărătorii lor renunță sau 
dispar. 

1311: 5 iunie: Încheierea lucrărilor comisiei pontificale. 

16 octombrie: Începerea Conciliului de la Vienne. 

1312: Desființarea Ordinului Templului şi transferarea 
bunurilor sale ospitalierilor. 

1314: 13 martie: Jacques de Molay şi Geoffroy de 
Charnay mor pe rug. 

